
DIALOGUL
în care CĂRŢILE DE JOC stau de vorba cu PADOVANUL, în Florenţa



PADOVANUL, CĂRŢILE DE JOC

PADOVANUL : Hei, ian te uită ce neorânduiala şi cît de învălmăşite sînt cărţile astea de joc ; fără îndoială că diavolul, cînd a dat peste ele, le-a răvăşit in aşa fel încît ar fi curată pierdere de vreme să m-apuc să le strîng la loc.
CĂRŢILE DE JOC : Ne bîrfeşti atît de rău încît, dacă lipsa de recunoştinţă ar fi ceva nou, noi, care te-am făcut om, ar trebui să te socotim de-a dreptul nerecunoscător.
PADOVANUL : Vai, Doamne, cărţile de joc vorbesc. 
CĂRŢILE DE JOC : Lasă, lasă, pe om nu-1 poţi cunoaşte cît timp n-ai de-a face cu el. 
PADOVANUL : De ce vorbiţi astfel ?
CĂRŢILE DE JOC : Fiindcă deşi te-ai născut într-o vreme în care, văzîndu-se tot timpul mii şi mii de minuni, oamenii nu se mai miră de nimic, tu rămîi cu gura căscată în faţa unei învălmăşeli.
PADOVANUL : Aşadar, lucrurile de astăzi vorbesc întocmai ca-n basme, ca pe vremea cînd zburau cosoarele ?
CĂRŢILE DE JOC : Tare ne mai mirăm auzindu-1 cum ne întreabă, şovăitor, dacă nu cumva se mai poate petrece şi astăzi ceea ce-a fost altădată, tocmai pe imul care, în privinţa citatelor din Scripturi, arată măcar înţelegere, dacă nu chiar1 ştiinţa de carte.
PADOVANUL : E oare cu putinţă să vă treacă prin minte că un om ca mine ar putea crede că usturoiul şi ceapa au limbă, cum trăncăneşte povestea cu Carnavalul şi cu Puresimile ?
CĂRŢILE DE JOC : Apropie-te însă de cineva care s-a înfruptat din aşa ceva şi dacă n-o să spună, fără să ţi-o spună : fereşte-te că duhnesc, să nu spui că nu ţi-am spus-o.
PADOVANUL : Asta aşa c.
CĂRŢILE DE JOC : Cînd neştiinţa nu e prefăcută, experienţa celorlalţi are toată grija să o îmbibe, cu pilde, pînă cînd ea devine în stare să judece.
PADOVANUL : Daţi dovadă de idei înflăcărate.
CĂRŢILE DE JOC : Tu, Padovanule, eşti în stare doar să ne faci, dar nu şi să ne cunoşti.
PADOVANUL : Ba. dimpotrivă, mă pricep mai bine să vă cunosc decît să vă fac şi, cu toate astea, nu înghit aiurelile voastre : şi greşeşte cel ce nu crede că Satana, după ce v-a zămislit, are mai departe de-a face cu voi.
CĂRŢILE DE JOC : Prost lucru e să răpeşti cuiva însuşirile vrednice de laudă şi virtuţile, ca să le pui pe seama stricăciunii diavolilor.
PADOVANUL : Cum de-aţi fi în stare să spuneţi asemenea vorbe, dacă n-aţi fi o născocire a lui Ucigă-1-toaca ?
CĂRŢILE DE JOC : Stai jos puţin. 
PADOVANUL : Stau.
CĂRŢILE DE JOC : După ce-am terminat cu grija de-a te îmbogăţi, trudim cu plăcere spre a te învăţa mai departe, şi mai uşor ne este nouă să-ţi făgăduim asta. decît ţi-ar fi fost ţie să trăieşti fără bunăvoinţa noastră.
PADOVANUL : Că este neapărat nevoie te naşti norocos, o dovedeşte binele pe care, fără să-1 cer, mi-l oferiţi.
CĂRŢILE DE JOC : Cine se recunoaşte dator începe să scape de datorie.
PADOVANUL : Sibilele înseşi n-ar vorbi cu atata înţelepciune.
CĂRŢILE DE JOC : Pentru ca tu să nu mai cazi niciodată în primejdia de a te minuna la auzul spuselor noastre adînci şi atît de felurite, trebuie să afli că numai soarele, care are de-a face cu toate aşezările de pe lume, de-abia dacă ştie ceea ce ştiu pînă şi încălţările noastre ; asta vine însă din făptui că ne întîlnim cu toate neamurile de oameni, iar cine vrea să facă o apropiere potrivită trebuie să spună că singură pîinea se poate lua la întrecere cu noi în privinţa familiarităţii cu întreaga omenire : şi aşa cum doctorii, teologii, filozofii, gentilomii, cavalerii, seniorii, conţii, marchizii, ducii, regii, împăraţii şi alţii de alte soiuri se hrănesc cu ea, tot astfel, aceleaşi felurite soiuri de oameni umblă şi cu noi ; şi după cum substanţa pîinii hrăneşte pe cei despre care am vorbit, tot astfel firea persoanelor care ne mînuiesc rămîne în noi, din care pricină sîntem cînd darnice, cînd zgîrcite, cînd prietenoase, cînd furioase, cînd tăcute, cînd flecare, cînd glumeţe, cînd morocănoase, cînd atotştiutoare, cînd neroade.
PADOVANUL : Fiindcă lucrurile pe care le-ating cameleonii împrumută culoarea acestora, sînt încredinţat că şi voi deveniţi ceea ce vă silesc să deveniţi minţile, firile, obiceiurile celor ce se îmbată sorbind din butiile pline cu hachiţele voastre.
CĂRŢILE DE JOC : în privinţa cameleonilor, ai grijă, fiindcă ei împrumută culorile lucrurilor, iar nu lucrurile pe cele ale cameleonilor.
PADOVANUL : Dacă  astfel  stau   treburile,  fie şi-aşa.
CĂRŢILE DE JOC : Vorbeşti frumos.
PADOVANUL : Acum, de vreme ce (datorită vouă), pot sta luni întregi — şi nu zile — fără să lucrez, vă rog ca, în schimbul trudei cheltuite de mine pentru a vă înfrumuseţa ca pe nişte tinere căsătorite, să aveţi bunătatea să-mi povestiţi de unde vă trageţi începutul: de nu, voi crede din nou că v-a zămislit Lucifer, pentru a pune stăpînire pe trupurile şi pe sufletele atît ale bărbaţilor cît şi ale femeilor.
CĂRŢILE DE JOC : Fiindcă cererea ta izvorăşte dintr-o dorinţă cinstită, îţi vom spune că ne-a descoperit Palamedes  , în timpul asedierii Troiei.
PADOVANUL : Fiindcă nu vă trageţi din Belzebut, obîrşia voastră nu putea să fie legată decît de un grec, ceea ce e tot una cu a vă fi zămislit însuşi Iadul, dacă nu chiar mai rău. Grecoaice, ai ? Grecoaice, nu-i aşa ?
CĂRŢILE DE JOC : Asemenea conducător de oşti a fost născocitorul nostru, şi nu ne-a născocit fără un motiv însemnat.
PADOVANUL : Eu unul socot că motivul ce 1-a îndemnat să vă născocească îşi are începutul în pizma, în ciuda şi în nerăbdarea care-1 împingeau spre tulburarea liniştii omeneşti; şi v-a făcut, pentru ca ceilalţi să se deprindă cu nebunia, cu deznădejdea şi cu spînzurătoarea.
CĂRŢILE DE JOC : Cine gîndeşte astfel poate să creadă şi că văzduhul şi pămîntul există numai ca izvor de primejdii şi ca loc de îngropăciune. Cîte lucruri nu par rele după nume şi se dovedesc a fi bune prin urmările lor, dîndu-ţi seama că-ţi folosesc tocmai cînd te-ai încredinţat că sînt vătămătoare. Iată cuţitul, care stă pe masă, şi otrava, cu care se fac leacurile ; şi totuşi, cel dintîi, deşi ştie să rănească, slujeşte la tăiatul cărnii, iar cealaltă, deşi obişnuieşte sa ucidă, vindecă bolile. 
PADOVANUL : N-am ce zice.
CĂRŢILE DE JOC : Tocmai de aceea ai încredere m noi şi nu te îndoi că am fost scornite de Palamedes anume pentru ca nesfirşita mulţime de ostaşi, care urmau să stea şapte ani la asediu, să nu se molipsească de lenevoasa nepăsare a şederii pină într-atît încît reluarea armelor să li se pară mai grea decît i se pare înapoierea la trudă celui care a stat să se odihnească o bucată de vreme : aşa spun pedanţii, dar nouă ni se pare că a făcut asta pentru ca inimile tovarăşilor de arme să fie ţinute tot timpul treze şi înflăcărate.
PADOVANUL : Şi pentru a ţine oştirea treaza şi gata de luptă nu se putea duce cu închipuirea la altceva decît la născocirea jocului ? Nu existau oare aruncarea suliţei, săritul într-un picior, alergarea cu premii şi jocurile cu armele ?
CĂRŢILE DE JOC : Acestea sînt scorneli de-ale celor cărora le plac întrecerile din dragoste, în care cei ce se fandosesc dau dovadă de sprinteneală, de hotărîre, de frumuseţe şi de viaţă strălucită, un meşteşug al celor la care precumpănesc atenţia, agerimea de minte, judecata şi experienţa învăţăturii.
PADOVANUL : Sînteti oare chiar atît de năzdrăvane ?
CĂRŢILE DE JOC : încă mai mult.
PADOVANUL : Aş vrea s-o aud şi p-asta.
CĂRŢILE DE JOC : Află că, dincolo de orice altceva, două sînt idealurile care se potrivesc în chip deosebit cu idealurile noastre. Unul ne cere să primim liniştite fericirea biruinţei, iar celălalt să indurăm nenorocirea pierderii ; şi nu încape îndoială că însuşirile noastre se trag de la armata, întrucît aceeaşi înţelepciune şi aceeaşi cutezanţă care se arată în câştigarea biruinţelor şi in primirea înfrîngerilor trebuie dovedite şi în clipele de fericire sau de nenorocire ce intervin cu prilejul bătăliilor noastre ; reiese, deci, că toţi partizanii noştri îşi pot afla singuri adevărata osîndire şi adevărata mîntuire.
PADOVANUL : Ha, ha, ha.
CĂRŢILE DE JOC : De ce rîzi ?
PADOVANUL : Fiindcă vă lăudaţi că îi puteţi trimite pe cei îndrăgostiţi de farmecele voastre în rai sau în iad.
CĂRŢILE DE JOC : Dacă tu ai şti cît de meritoasă este statornicia care nu se îngîmfă în cursul întîmplărilor prielnice, şi cît de plăcută este relaxarea care nu se risipeşte în cazul unor întîmplări potrivnice, ai preschimba deşertăciunea rîsului în tăcerea admiraţiei.
PADOVANUL : Cum dau cu ochii de duhovnicul meu, o să-i sparg ţeasta cu nodurile degetelor fiindcă pentru o anume faptă mi-a dat canon, în loc de răsplată. Dacă aţi şti voi, îndrăgitele mele cărţi, bunele mele cărţi, frămîntarea în care mă lasă să mă scufund, pe mine, făuritorul vostru, ori de cîte ori îngenunchez la picioarele lui, sînt sigur că dacă un călugăr v-ar folosi vreodată drept carte de rugăciuni, l-aţi face să-şi piardă vederea.
CĂRŢILE DE JOC : Şi ce e. el în stare că croncăne în legătură cu asta ?
PADOVANUL : Spune că, făurindu-vă pe voi, dau cale liberă înjurăturilor, hoţiilor, înşelăciunilor, lăcomiei, desfrîului, călcărilor de jurăminte, prefăcătoriilor, minciunilor, tulburărilor, duşmăniilor, cruzimilor, diavolului, tălpii iadului, fantasmelor, vrăjitoarelor strînse în sobor.
CĂRŢILE DE JOC : Am vrea să ne spună dumnealui care sînt meşteşugurile alea care n-aduc cu ele asemenea blestemăţii şi născociri. Negustoria, de pildă, este un lucru,, criminal,   tâlhăresc,  viclean,   hoţesc,ipocrit, idiot, obraznic, de nesuferit, ticălos, neomenos, laş, mincinos şi josnic ; şi cu toate astea, cînd te îndeletniceşti cu ea cum se cuvine, arată întocmai cum o doresc cei de treabă. 
PADOVANUL : Frumoasă cuvîntare.
CĂRŢILE DE JOC : Cine-o să spună că prudenţa nu-i una dintre cele dinţii virtuţi ? Şi fiind astfel, cine-o să spună că ea, care — între noi, cărţile — este cea mai de seamă, se chinuie din nesocotinţa altora ? Sînt dobitoci neciopliţi şi nu fiinţe nobile cei care, jucînd, îşi sfîşie inima din ei cînd pierd. Dacă i se scufundă corabia încărcată, negustorul, după ce strînge din umeri, trebuie să caute să meargă mai departe cu arvunele asupra neguţătorii lor viitoare, iar, în caz că marea i-ar înghiţi capitalul, să aibă grijă ca răbdarea să-i slujească drept credit : potrivit cu pilda aceasta, ar trebui să rămînă liniştit oricine se curăţă cu desâvîrşire la joc, punînd pierderea pe seama întîmplării. cu atît mai mult cu cît jucătorul are, oricum, şi o oarecare plăcere, pe cînd cel care neguţătoreşte este lipsit de orice distracţie.
PADOVANUL : Vreţi să spuneţi că acela care s-a bucurat o dată nu s-a chinuit veşnic şi că cel care s-a chinuit veşnic nu s-a bucurat niciodată ?
CĂRŢILE DE JOC : Ne-ai corectat cu haz, voind noi să dovedim că e mai bine să rămîi lefter, jucînd, decît falit, făcînd negustorie ; căci ruinîndu-1 pe careva, cărţile i s-au arătat uneori în toată frumuseţea lor, in timp ce negustoria, prăbuşindu-1 pe cîte unul, nu i-a arătat nicicînd vreun lucru frumos.
PADOVANUL : Aţi lămurit totul în chip minunat.
CĂRŢILE DE JOC : E sigur că figurile noastre odihnesc vederea, pe cînd partidele de mărfuri o slăbesc.
PADOVANUL : Este, deci, mai folositor jocul de cărţi decît negustoria ?
CĂRŢILE DE JOC : Fără îndoiala !
PADOVANUL : Tocmai mă gîndese. 
CĂRŢILE DE JOC : La ce ?
PADOVANUL : La lucrurile la care nu m-am gîndit mai mult decît voi. 
CĂRŢILE DE JOC : Bine faci.
PADOVANUL : Şi este tocmai ceea ce n-am putut pricepe în mişcările voastre.
CĂRŢILE DE JOC : Inima celui care discută despre probleme importante se bucură nespus de puterea minţii, izvoditoarea gîndurilor ce desemnează lucrurile, pe care le exprimă apoi vorbirea, în caz că acela care-1 ascultă lasă să se vadă cu inteligenţă că a priceput sensul ideilor pe care el se pregăteşte să le exprime.
PADOVANUL:  Vorbirea asta aleasă aţi furat-o de la vreun jucător savant ? 
CĂRŢILE DE JOC : Ai ghicit.
PADOVANUL : Ca să ne întoarcem la cele ce gîndeam eu, voi spune că vă trageţi fără îndoială din ostaşi ; şi tocmai de aceea, fiindcă am fost în război, gîndesc în sinea mea că prin înţelepciunea cu care sînteţi înzestrate semănaţi cu cei ce îl comandă, iar prin cutezanţă, cu cei ce îl fac.
CĂRŢILE DE JOC : Binecuvîntat fie folosul pe care l-ai avut, îl ai şi îl vei avea de pe urma noastră şi trăiască în veci numele tău, prin faptele noastre, aşa cum piere cel al principilor, prin blestemăţiile lor.
PADOVANUL : Şi, ca să se vadă că nu vorbesc în vis, vreau să aveţi bunătatea de-a asculta din parte-mi ceea ce-ar trebui s-aud eu de la voi, şi vă cer asta ca pe-o favoare, pentru fericirea pe care-o voi simţi ştiind că v-am mulţumit în această privinţă.
CĂRŢILE DE JOC : Mulţumirea, dimpotrivă, ne-o vei da tu nouă, căci lămurindu-ne ceea ce vrei să ne lămureşti, vom rămîne la părerea ta, cu condiţia ca şi tu să cauţi să rămîi la a noastră ; fiindcă se cade ca ipocritul, cînd vrea să treacă drept sfînt, să facă dovada bunătăţii pe care i se pare c~o are, folosindu-se de învăţătura sa şi nu de cea a făţarnicilor ce cred în el. 
PADOVANUL : Iată că tac.
CĂRŢILE DE JOC : Tu, care poate c-ai fost în război dintr-o nenorocire, nu te potriveşti cu noi, care ne aflăm tot timpul în luptă.
PADOVANUL : Aşadar, voi şi cu soarele vă luaţi împreună la întrecere în privinţa virtuţii ?
CĂRŢILE DE JOC : Cine nu ştie asta ?
PADOVANUL : Şi după cum el este aiurea ca şi-aici, şi aici ca şi-aiurea, tot astfel esenţa voastră se împarte prin ea însăşi, rămînînd întreagă.
CĂRŢILE DE JOC : Mîinile care ating moscul, prind de îndată mirosul acestuia : spunem asta, părîndu-ni-se că nici n-ai apucat să ne-auzi vorbind şi ai şi devenit elocvent.
PADOVANUL : Iată de ce se cuvine ca oamenii să vă socoată de origină cerească.
CĂRŢILE DE JOC : Ai arătat înţelegere tocmai cînd ne ardea dorinţa de a-ţi explica adevărul unei asemenea afirmaţii ; iată de ce, înainte de a intra în miezul lucrurilor, vom spune două vorbe în legătură cu asta.
PADOVANUL : Spuneţi.
CĂRŢILE DE JOC : îndată ce sus-zisul Palamedes, una dintre căpeteniile poporului din Argos, ne-a născocit.şi Cerului, şi Pămîntului, şi Iadului li s-a părut că totul se făcuse cu dezlegarea lor. 
PADOVANUL : Mai că v-am prins cu şoalda. 
CĂRŢILE DE JOC : La liturghie, cel ce dă răspunsurile trebuie să facă asta fără să se atingă de partea celui care slujeşte.
PADOVANUL : Prinzînd imediat ceea ce vreţi să-mi spuneţi, aproape că mi-am uitat de tagma jucătorilor ; dar înainte ca voi să pomeniţi de iad, de cer şi de pămînt, mi-au şi venit în minte tarocurile şi celelalte figuri, despre care să-mi spuneţi voi sub ale cui ordine se află. 
CĂRŢILE DE JOC : Martorii adevărului, pe care ţi-i vom face cunoscuţi. 
PADOVANUL : Vă cred.
CĂRŢILE DE JOC : Şi ca s-ajungem acolo unde se vede că însuşi cerul a îngăduit o atît de frumoasă născocire, iată că martori în această privinţă sînt planetele şi semnele aflate pe tarocuri şi pe celelalte figuri.
PADOVANUL : lertaţi-mă dacă vă întrerup vorba.
CĂRŢILE DE JOC : N-ar fi în stare să ne-o întrerupă nici măcar omenirea întreagă, în ciuda furiei, în ciuda nerăbdării, în ciuda lăcomiei cu care ne amestecă, ne frămîntă şi ne împarte tot timpul.
PADOVANUL : Voiam să spun că auzindu-mă trăncănind atît de tare, un sofist ar putea dovedi că nişte cărţi de soiul vostru nu sînt cărţi, părîndu-i-se că e vorba de cu totul altceva.
CĂRŢILE DE JOC : Celui care ar vrea să se lege de noi din această pricină, nu i-ar fi deloc greu să descopere lipsuri pînă şi soarelui — care ne seamănă, cum ai şi priceput — şi ar putea să susţină că lumina cu care acesta răsare într-un loc sau într-altul nu ar fi la fel cu aceea care îi scînteiază în ochi.
PADOVANUL : Ce mi-e dat să aud ?
CĂRŢILE DE JOC : Aşa cum el se arată pe jumătate sau în întregime, iar după ce se împrăştie în nu ştim cîte locuri se întregeşte din nou într-un singur soare, tot astfel şi noi, rupte din trup, dar rămînînd strîns unite cu el, sîntem o apă şi-un pămînt cu fîrtatul nostru drag ; iar asta se dovedeşte atunci cînd unii scot dintre noi tarocurile, pentru jocul ce se cheamă ol capcanei, iar apoi ne scot din capcană, ca să joace şi cu tarocurile.
PADOVANUL : Şi ce-i cu asta ?
CĂRŢILE DE JOC : Este. căci există şi cărţi, şi tarocuri şi taroctiri, şi cărţi, după pofta inimii. 
PADOVANUL : Aveţi în voi ceva de hermafrodit. 
CĂRŢILE DE JOC : Oricum ar fi. socoteşte-ne cărţi de joc ; şi chiar dacă ne vezi mai multe sau mai puţine, ia-ne totuşi drept cărţi ; căci şi fazanul, fie că guşti din pieptul, din tîrtiţa sau din pulpele lui, tot aceeaşi carne rămîne. 
PADOVANUL : Nu puteţi fi contrazise. 
CĂRŢILE DE JOC : în legătură cu amestecul cerului în numărul nostru, e limpede că aici, pe pămînt, nu se sparge nici măcar un pahar fără îngăduinţa Celui ce sălăşluieşte acolo, sus. 
PADOVANUL : Şi de ce asta ?
CĂRŢILE DE JOC : Du-te de-ntreabă Racul. Săgetătorul, Peştele, Leul, Cumpăna, Capricornul, Gemenii, Taurul, Fecioara, Berbecul, Scorpionul şi Vărsătorul, care-au ajuns să-şi vadă chipul pe tarocuri şi pe celelalte cărţi, poate pentru ca minţile celor ce le învîrtesc printre degete...
PADOVANUL : Să ciugulească graţie celor din celi celorum  .
CĂRŢILE DE JOC : Ba bine că nu.
PADOVANUL : Ha, ha. ha, ha.
CĂRŢILE DE JOC : Chiar şi soarele, chiar şi luna. chiar şi stelele au ţinut să fie pictate, pentru a arăta că jocul este o îndeletnicire de zi şi de noapte, a oricui, pretutindeni.
PADOVANUL : Fiindcă aveţi bunătatea să-mi vorbiţi despre toate, lămuriţi-mă şi ce caută dreptatea şi îngerul într-o asemenea cîrdăşie ? 
CĂRŢILE DE JOC : Iată c-ajungem la ale noastre, iată că vorba începe să aibă un şir. Spunem asta şi ca să cinstim rostul hărăzit nouă de către ceruri, şi întru ruşinarea celor care ne urăsc, ne calcă în picioare şi ne ard.
PADOVANUL : Doamne-sfinte, vai de cei care fac paharele, dacă servitorii sau jupînesele care le spală sau le pun la masă ar face asta cu grijă ; furia, nebunia şi disperarea care îi fac pe alţii să vă ocărască sînt izvorul avuţiei mele. Aşa că fie-vă de-ajuns faptul că neghiobii care-şi varsă focul pe voi sînt pedepsiţi prin aceea că trebuie să vă înlocuiască, aidoma alchimiştilor cînd îşi fac la loc cuptoarele pe care le distrug.
CĂRŢILE DE JOC : Asta ne e toată răzbunarea.
PADOVANUL : Să ne întoarcem la treburile noastre.
CĂRŢILE DE JOC : Dreptatea şi îngerul de care vorbeşti tu sălăşluiesc printre noi, in cea mai mare taină : sînt deci cei care ne arată cum trebuie să te fereşti de minciună pînă şi în lucrurile care aproape că nu pot fi săvîrşite fără înşelăciune ; iar aceasta înseamnă fericirea care se capătă îndurînd tot ce este supus forţelor nenorocirilor.
PADOVANUL : Vai, drăguţelor !
CĂRŢILE DE JOC: Iar pentru a termina cu rîsetele în care ai izbucnit, auzind că mîntuirea şi osînda veşnică îşi găsesc împlinirea în noi, iţi jurăm că nici un om de seamă şi nici un soi de fiinţe drepte nu au. parte de o desăvirşire egală cu aceea care-i face să strălucească pe cei care rabdă fără să menească atunci cînd pierd ; o asemenea suferinţă este mai preţioasă decît cea pe care-o vor fi înfruntat vreodată unii din cei ce s-au prăbuşit.
PADOVANUL : Chiar aşa să fie ?
CĂRŢILE DE JOC : Pe tăbliţele care vorbesc despre corupţia publică stă scris că virtutea ce întăreşte sufletele celor căzuţi în necaz a fost smulsă din inima unuia care, pe lîngă avere, credit, nevastă, copii şi credinţă, şi-a jucat şuviţele bărbii, firele de păr din gene, dinţii din gură, unghiile mîinilor şi părul din cap, iar asta a făcut-o fără certuri, fără gălăgie, fără durere, fără supărare, fără blesteme, fără suspine.
PADOVANUL : Şi voi credeţi asta ?
CĂRŢILE DE JOC : Da.
PADOVANUL : Să fiţi sănătoase.
CĂRŢILE DE JOC : Ce s-a întîmplat ?
PADOVANUL : O să v-o spun, bătîndu-mi joc de înclinarea voastră spre răbdare, pe care n-o poţi găsi nici măcar în sufletele cele mai răbdătoare : şi atunci, dacă n-o poţi găsi, cum vreţi ca alţii să se poată împodobi cu ea prin mijlocirea voastră ?
CĂRŢILE DE JOC : Nu spune că e de negăsit, căci ai dovedi neştiinţă, şi gîndeşte-te la acela care, după ce şi-a jucat pînă şi cămaşa de pe el, a plecat ca şi cum ar fi ciştigat; iar dacă iţi vei scormoni memoria, îţi vei aduce aminte de unul oare, rămînînd dezbrăcat, cînta şi rîdea ; şi se întîmplă că, deşi se căia, părerea de rău izvora nu din faptul că jucase, ci din acela de-a nu mai avea cu ce să joace.
PADOVANUL : Nici eu nu spun altceva.
CĂRŢILE DE JOC : Să aducem în faţa ochilor minţii un pustnic zelos întru pocăinţă şi un nobil cartofor, scufundat în joc, şi să cîntărim, cu dreaptă judecată, situaţia unuia şi faptele celuilalt : să cîntărim bine, iar apoi să stabilim care din ei este mai statornic.
PADOVANUL : Sfinţia-sa ar ieşi deasupra.
CĂRŢILE DE JOC : Dimpotrivă.
PADOVANUL : Se poate ?
CĂRŢILE DE JOC : Uită-te la călugăr, cu frînghia de penitenţă în pumn, şi la nobil, cu cărţile în mînă. 
PADOVANUL : Mă uit.
CĂRŢILE DE JOC : După ceea ce ţi se pare că vezi, compară scurtimea suferinţelor Sfinţiei-sale cu lungimea calvarului Nobleței-sale.
PADOVANUL : Vă închipuiţi voi c-am să cred că martirajul unuia care-şi biciuie toată ziua trupul se potriveşte cu plăcerea celui ce stă tot timpul jos ?
CĂRŢILE DE JOC: Nu.
PADOVANUL : Şi atunci ?
CĂRŢILE DE JOC : Să nu socoteşti o distracţie zelul celui care joacă, fără să se mişte vreodată din loc, cîte-o jumătate de săptămînă şi chiar cîte-o săptămînă întreagă ; din pricina asta, rîia nu-1 mănîncă, iar purecii nu-1 pişcă, fiindcă nu simte nici mîncărimea. nici pişcăturile. Ba îţi spuneam şi că nu scuipă şi nu-şi suflă nasul, ca să nu-şi piardă vremea cu altceva decît cu jocul.
PADOVANUL: Astea sînt apucături vechi de-ale jucătorilor.
CĂRŢILE DE JOC : Ar fi ceva nou dacă ne-ai spune c-ai văzut un pustnic biciuindu-se stăruitor tot atîtea ceasuri.
PADOVANUL : Dar ce fel de sînge au, surioare dragi,cei chinuiţi de joc ? 
CĂRŢILE DE JOC : Nu ştii oare că suferinţa cu dureri lăuntrice e mai nemiloasă decît cea cu bubuliţe pe dinafară ? 
PADOVANUL : Ba ştiu.
CĂRŢILE DE JOC: Şi-atunci ia gîndeşte-te şi vezi dacă-ţi poţi închipui o suferinţă mai mare decît aceea pe care o îndură cel care n-are vreme să-şi golească nici burta, nici băşica, deşi simte o nevoie ucigătoare s-o facă.
PADOVANUL : Cu asta nu e de glumit.
CĂRŢILE DE JOC : Dacă pustnicul ar fi înteţit de asemenea nevoi în timpul canonului, sîntem sigure că el. fără nici o oprelişte, şi-ar pune jos gîrbaciul, spunînd : Iartă-mă. frăţioare, pînă-mi fac nevoile. Dar jucătorul stă acolo, neclintit, cu răbdarea unei statui nesimţitoare, astfel că cele fireşti, care-ar vrea să se scurgă, nu cutează s-apuce pe căile obişnuite. 
PADOVANUL : Sărăcuţele.
CĂRŢILE DE JOC : Şi ce să mai spunem despre foamea şi despre somnul care-l nimicesc, mistuindu-l, şi îl mistuie, nimicindu-1 ?
PADOVANUL : Am spune multe, dacă suferinţele pricinuite de amîndouă nu i-ar chinui în egală măsură şi pe pustnici.
CĂRŢILE DE JOC : Cînd unul dintre aceştia simte că-i e foame nu mai tînjeşte după somn, iar cînd se bucură de somn, nu mai simte că-i e foame. Dar jucătorul, deşi năpădit atît de o suferinţă cît şi de cealaltă, fără să se lase scos din fire nici de una, nici de alta, se ocupă de noi, din tot sufletul, lucru pe care pustnicii nu-1 fac în timp ce se biciuie.
PADOVANUL : Şi din ce pricină ?
CĂRŢILE DE JOC : Fiindcă ipocrizia, iar nu cucernicia,e toată năzuinţa lor. 
PADOVANUL : A celor răi, nu-i aşa ? 
CĂRŢILE DE JOC : O ştii prea bine. 
PADOVANUL : Hai să vorbim cinstit. 
CĂRŢILE DE JOC : E totuşi ciudat să vezi, la joc, un ostaş care, îmbrăcat de vară în miez de iarnă, ajunge,frămîntîndu-se din pricina pierderii, să năduşească în plin ianuarie. 
PADOVANUL : Văzut şi revăzut,
CĂRŢILE DE JOC : Ţi se pare oare că se întîmplă la fel şi cu rugăciunile pustnicilor ? Şi că asprimea postului şi trezia vegherii se strecoară în plămîn cu ascuţimea frigului care-i îngheaţă celuilalt mucii ce-i ies din nas, aidoma ţurţurilor ce atîrnă sub streşini ? într-o astfel de împrejurare, vîntul care suflă îi arde ostaşului mădularele în asemenea chip încît îţi e mai mare mila să-1 vezi, iar dacă la pierderea banilor — cîştigați cu răniri şi cu omoruri — mai adaugi şi o atît de mare suferinţă (pe care el o îndura cu o răbdare desăvîrşită), cine e cel care îl egalează ca merit? 
PADOVANUL : Nimeni.
CĂRŢILE DE JOC : Nu mai vorbim deci despre asta, şi, tăcînd, nu ne învinovăţi dacă ieşim din tipicul celor care fac Dialogurile, căci mîndria noastră este săritul de la un lucru la altul, dînd frîu liber toanelor ce frământă gîndurile adepţilor noştri, care joacă după cum li se cîntă. Dar despre ce vorbim noi oare ? Ni se pare acum că urmărim pricina pentru care cerul, interesat în treburile noastre, ne-a îndrumat să încurcăm mai departe lumea.
PADOVANUL : Urmăriţi-o.
CĂRŢILE DE JOC : Lumea pe care tu ţi-o închipui prin noi mărturiseşte universalitatea jucătorilor şi însuşirile frămîntărilor lor.	
PADOVANUL : Cine s-ar fi gîndit vreodată la asta ?
CĂRŢILE DE JOC : în chip alegoric, ne-a crescut Pluton, la sinul său şi în sălaşul său ; tîrască-1 însă, tot el, în iad, pe oricine se abate de la prudenţa, de la cumpătarea si de la tăria înfăţişate de cărţile de joc.
PADOVANUL : întocmai.
CĂRŢILE DE JOC : Carul triumfal înseamnă biruinţa ce se cîstigă în încăierările jocului. 
PADOVANUL : Ce lucruri !
CĂRŢILE DE JOC : Moartea   înseamnă neliniştea celui care joacă si rămîne lefter. 
PADOVANUL :Chiar aşa.
CĂRŢILE DE JOC : Nebunul înfăţişează prostia celor ce deznădăjduiesc din pricina asta. 
PADOVANUL : Curată nerozie.
CĂRŢILE DE JOC : Trădătorul e cel care-i loveşte pe cei înşelaţi.
PADOVANUL : Să vezi şi să nu crezi!
CĂRŢILE DE JOC : Papa înfăţişează credinţa nestrămutată în joc şi sinceritatea celui ce joacă după cuviinţă.
PADOVANUL : Bravo celui care se poartă astfel 
CĂRŢILE DE JOC : Papessa simbolizează viclenia celor care ne schilodesc fiinţa cu tot felul de prefăcătorii, care ne falsifică.
PADOVANUL : Poate că întreceţi măsura,
CĂRŢILE DE JOC : împăratul înseamnă legile care ţin de joc. în plus, şi demnitatea rangului, la care fiecare trebuie să se păstreze pe el însuşi.
PADOVANUL : Interpretări înţelepte.
CĂRŢILE DE JOC : Roata învîrtită de mişcările soartei se află printre noi, învăluită într-o taină pe care mulţi o văd, dar puţini o pricep şi, deşi se crede că ea stăpîneşte totul, nu are nici o putere asupra noastră.
PADOVANUL : Mi-e foarte dragă.
CĂRŢILE DE JOC : Regina  reprezintă fiinţa noastră, stăpînă asupra sufletelor jucătorilor. 
PADOVANUL : Fireşte.
CĂRŢILE DE JOC : E locul să-ţi povestesc în legătură cu asta o fabulă mai mult bună decît lungă. 
PADOVANUL : Sînt numai urechi.
CĂRŢILE DE JOC : S-a nimerit mai de mult ca Prea-înaltul Cer să pună la cale ospăţul cel mai strălucit despre care s-a auzit vreodată, de la nunta lui Psiche încoace.
PADOVANUL : Iată-ne ajunşi şi la pisălogelile istoriei.
CĂRŢILE DE JOC : Nu ţi-am spus oare încă de la bun început că nesfîrşita mulţime a celor care ne studiază ne-au dăruit atît de multă minte dintr-a lor încît am ajuns să ştim toate cîte pot fi ştiute ?
PADOVANUL : Ba da, ba da.
CĂRŢILE DE JOC : Şi, pentru ca strălucirea ospăţului să fie cu adevărat cerească, au fost poftiţi la el Ursita, întîmplarea, Soarta şi Destinul.
PADOVANUL : Astea ce hram poartă?
CĂRŢILE DE JOC : Lor li se pare că sînt buricul pămîntului. 
PADOVANUL : Dobitoace !
CĂRŢILE DE JOC : Ala care se cheamă Destin seamănă la chip cu o piatră de hotar şi stă nemişcat în aceeaşi atitudine, din care nu l-ar clinti nici chiar toţi scripeţii pe care-i foloseşte timpul, pentru a trage lumea către sfîrşitul ei.
PADOVANUL : Parcă şi văd mutra aia de cîine.
CĂRŢILE DE JOC : E o asemenea pramatie încît nu se clinteşte, nu se suceşte, nu se îndoaie, nu se întinde, nu se ridică şi nu se pleacă : îşi îndreaptă atenţia într-o direcţie şi nu se deosebeşte cu nimic de un tiran care se încăpăţînează s-aducă la îndeplinire ceea ce doreşte.
PADOVANUL : Afurisit neam !
CĂRŢILE DE JOC : Ursita seamănă cu un Principe zelos să îşi înfăptuiască făgăduielile, fie ele drepte sau nedrepte. Iar dacă ţi-ai arunca o privire spre ea, ţi s-ar părea aci că vezi un bărbier care-şi ascute briciul ca să radă, aci un măcelar care-şi ascute cuţitul ca să jupoaie.
PADOVANUL : Fugiţi de-aici !
CĂRŢILE DE JOC : Este întocmai ca luntrile acelea subţiri, care trec ca un fulger pe canalul cel mare din Veneţia şi a căror repeziciune arată că-i va răsturna şi-i va tirî sub apă pe cei ce se încred în virtejurile acesteia.
PADOVANUL : Zăpăcita.
CĂRŢILE DE JOC : Întîmplarea este un fel de dobitoc istovit, îndărătnic şi rătăcitor, în stare să se împiedice în orice fir de iarbă, şi care-şi dă arama pe faţă acolo unde l-apucă toanele.
PADOVANUL : Smintita.
CĂRŢILE DE JOC : Ca să nu ne îndepărtăm de subiect, îţi spunem mai departe că de îndată ce se aduse dumnezeiasca cină, Marte, Mercur, Saturn, Venus şi Jupiter, stîrniţi de pizma îndepărtării lor din Consistoriul Cărţilor, ne aruncară pe cîteva dintre noi pe masa daurită, pe care tocmai o goliseră de burate strădaniile graţiilor cereşti.
PADOVANUL : Cu ce scop spuneţi că v-au aruncat acolo ?
CĂRŢILE DE JOC : Pentru a face să se încaiere grupurile stelare : şi poate că ar fi şi izbutit s-o facă, dacă Intîmplarea, Destinul, Ursita şi Soarta nu ne-ar fi înşfăcat pe loc.
PADOVANUL : Ce pofte !
CĂRŢILE DE JOC : Le venise chef să se distreze, batjocorindu-se între ele. 
PADOVANUL : In ce fel ?
CĂRŢILE DE JOC : Îndemnîndu-se la blestemăţii una pe alta.
PADOVANUL : Şi ce s-a întîmplat după asta ?
CĂRŢILE DE JOC : Nenorocirea lor.
PADOVANUL : Doresc să aflu în ce chip.
CĂRŢILE DE JOC : Credinţa că ar avea şi asupra noastră aceeaşi putere pe care o au, după cît se spune, asupra tuturor celorlalte lucruri, le-a făcut să rămînă ca nişte coţofene fără coadă. Şi că e-adevărat o dovedeşte faptul că Destinul nici n-a apucat să ne-amestece de două ori, iar asprimea lui neclintită, cumplită şi statornică s-a şi preschimbat în gingăşie ; şi-a învăţat nu numai să gonească cu închipuirea, dar şi să alerge el însuşi ; şi n-a existat niciodată un spadasin care să imite un şarpe, aşa cum îl imita el, frămîntîndu-se, cînd îi venea o carte prea proastă.
PADOVANUL : Nerodul.
CĂRŢILE DE JOC : Nici Soartei urduroase, chioare, bezmetice, nu-i folosea la nimic să-şi tot holbeze ochii, în vreme ce nouă ni se părea că o rănim în suflet arătîndu-ne surde la cererile ei.
PADOVANUL : Vă purtaţi cu ea după cum merita.
CĂRŢILE DE JOC : Jupîneasa Ursită, care e deasupra tuturor, după voinţa Domnului, doar că,n-a dat cu noi de-a azvîrlita, înfuriindu-se şi întreindu-şi blestemele, atît de mult a scos-o din fire o întîlnire în care a pierdut cu trei aşi.
PADOVANUL : Ghinionistă.
CĂRŢILE DE JOC : Ţi-ar fi venit greu să nu zici cine ştie ce, văzînd cu ce gesturi nemaipomenite stătea să chibzuiască întâmplarea cea nechibzuită. Vai, cu ce mutră de dulău, vai, cu ce căutătură încruntată îşi holba ea ochii la noi, văzîndu-ne atît de răutăcioase.
PADOVANUL : Aţi tratat-o ca pe un rege, dacă nu v-aţi purtat cu ea încă şi mai rău.
CĂRŢILE DE JOC : Pînă la urmă, lucrurile au ajuns atît de neplăcute încît ceilalţi, tot frămîntîndu-se cu noi, şi-au pierdut nădejdea, aşa cum şi-o pierd cei care înhăitîndu-se cu de-alde noi cad din lac în puţ.        
PADOVANUL : Haine mai sînteţi.
CĂRŢILE DE JOC : La sfîrşit, nemaiputînd să ne sufere, ne-au azvîrlit cît colo, din care pricină vînturile ne-au risipit ca pe nişte fulgi. Iar printr-o astfel de faptă au arătat că nu Soarta trebuie să fie bună, ci cărţile cu care joci.
PADOVANUL : Opriţi-vă.
CĂRŢILE DE JOC : Ce s-a întîmplat ?
PADOVANUL : S-a întîmplat că nu mai îmi vine să cred ca jucătorii pămînteni să poată avea răbdare, atunci cînd cei cereşti n-o au.
CĂRŢILE DE JOC : Îngîmfarea celor ce ne azvîrliră face ca aceasta să pară un lucru de nimic.
PADOVANUL : Comparaţia îmi leagă limba, ce mi se dezleagă numai ca să vă aduc aminte că-mi povesteaţi despre uneltirile Soartei, care, în chip cu totul misterios, nu prea are trecere printre domniile-voastre.
CĂRŢILE DE JOC : Noi, care, fiindcă-1 lipsim de memorie pe oricine se ţine numai de noi, ar trebui să fim însăşi ţinerea de minte, uitam să-ţi atragem atenţia că Soarta, deşi părtaşă la toate faptele omeneşti, nu te-ar putea sili să faci nimic, căci dacă ar putea s-o facă, nu numai că n-ar suferi să se supună demonului şi morţii, dar i-ar părea prea puţin chiar stăpînirea asupra lumii şi a trîmbiţelor cereşti.
PADOVANUL : M-ați crede dacă v-aş spune ceva ?
CĂRŢILE DE JOC : O să te credem.
PADOVANUL : După cîte am auzit spunîndu-se, eu unul nu cred că există o altă soartă afară de aceea pe care ne-o alegem noi înşine.
CĂRŢILE DE JOC : Părerea noastră se potriveşte cu a ta,deşi atît Anticii cît şi Modernii sînt de părerea celor mai mulţi.	
PADOVANUL : Ce-i aia Soartă ?	
CĂRŢILE DE JOC : Vorbind în felul celorlalţi, vom spune că ea este vrăjmaşul de moarte al celor fericiţi şi nădejdea nemuritoare a celor nefericiţi.
PADOVANUL: Altceva?
CĂRŢILE DE JOC : Un zid, care se prăbuşeşte peste cei ce se sprijină de el. 
PADOVANUL : Şi-ncolo nimic ?
CĂRŢILE DE JOC : O vrăjitoare, de care e bine să nu te temi şi pe care e bine să n-o disprețuieşti. 
PADOVANUL : Şi-apoi ?..
CĂRŢILE DE JOC : O scălămbăială făcută din sticlă, câci se sparge.	
PADOVANUL : Şi mai departe ? 
CĂRŢILE DE JOC : O căţea turbată. 
PADOVANUL : Care se dă la picioarele fricoşilor. 
CĂRŢILE DE JOC : O beţivă neruşinată, 
PADOVANUL : Cum arată la chip ? 
CĂRŢILE DE JOC : Ca o fantomă. 
PADOVANUL : Cine-a făcut-o ?
CĂRŢILE DE JOC : Nebunia fluxurilor cereai. 
PADOVANUL : Cum se poartă ? 
CĂRŢILE DE JOC : Nestatornică. 
PADOVANUL : Unde locuieşte ? 
CĂRŢILE DE JOC : În bordel. 
PADOVANUL : Din ce trăieşte ?
CĂRŢILE DE JOC : Din ciumă, lovi-o-ar s-o lovească.
PADOVANUL : Soarta, după judecata mea de meşter de cărţi de joc, e o amăgire, descoperită în cîştigurile şi în pagubele oamenilor iscusiţi sau neisprăviţi. E foarte adevărat că, ori de cîte ori ni se întîmplă vreo nenorocire, neştiinţa, de care e legată fiecare prăbuşire a noastră, pentru a se scuza pe ea însăşi, pune totul pe seama soartei, care e umbra neroziei omeneşti.
CĂRŢILE DE JOC : Judecata ta plină de bun-simţ făcu mai mult decît biblioteca unui pedant.
PADOVANUL : Mi-ajunge să ştiu că voi singure sînteţi tot norocul meu, iar grija cu care vă croiesc la mărimea potrivită, grija cu care vă încleiez, vă poleiesc, vă usuc, vă tipăresc, vă colorez, vă trimit unde trebuie, mă întovărăşeşte pînă şi în pat. Iată de ce o dur bine şi, fiindcă voi veţi dispărea atunci cînd vor dispărea şi Scripturile, urăsc prevestirile lui Gaurico şi ereziile luteranilor. Să vorbim acum despre Bătrîn.
CĂRŢILE DE JOC : Prin felinarul pe care-1 ţine in mină, el arată că trebuie să vezi limpede şi să intri în joc cu făclia minţii aprinsă, avînd întotdeauna cuminţenia omului matur.
PADOVANUL : Cu ce scop stă împărăteasa printre tarocuri ?
CĂRŢILE DE JOC : Ea nu stă acolo cum stă în versuri cuvîntul care dă rima, ci ca simbol al autorităţii pe care o au cărţile asupra celorlalţi.
PADOVANUL : Iar Bagatela ?
CĂRŢILE UE JOC : înşelătoria ei de a fi cînd înăuntru,cînd în afară îi vesteşte pe ceilalţi să nu lase jocul pe mîna celor ce ne amestecă şi ne taie după cum au poftă.	
PADOVANUL : Iar Amorul ?
CĂRŢILE DE JOC : Hoţomanul ăsta, ticălosul ăsta, încurcă-lume ăsta e singurul care-i aţîţă pe cei ce se hrănesc cu jocul. De-aceea fiecare se ţine după noi. deşi nu-i sîntem deloc recunoscătoare. 
PADOVANUL : Ştiţi voi cum să scăpaţi de cineva. 
CĂRŢILE DE JOC : Iar el are numeroase încurcături galante.
PADOVANUL : Aşa a fost şi-aşa o să fie în vecii vecilor.
CĂRŢILE DE JOC : Şi ni se pare că-i totul, fiind făuritor de căsătorii, căci omul nu trăieşte decît atîta timp cit joacă şi cît iubeşte. Ce s-ar face lumea fără cărţi de joc şi fără dragoste ? 
PADOVANUL : Acelaşi lucru pe care l-ar face dragostea şi Cărţile de joc fără lume. 
CĂRŢILE DE JOC: Cărţile de joc, ai?  Dragostea, ai 
PADOVANUL : Aveţi dreptul să vă bucuraţi în sinea voastră, cînd sînteţi lăsate în pace. 
CĂRŢILE DE JOC : Cele mai plăcute lucruri sînt pentru noi cinele acelea dragi, cînd se află laolaltă cîteva fete şi cîţiva băieţi, care n-au mai stat niciodată alături. Ei şi ele, îndemnaţi şi îndemnate de naivitatea părinţilor, de bunăvoinţa cumetrilor şi de încrederea prietenilor, după ce s-au înfruptat din mîncărurile alese şi s-au strîns feţele de masă, după ce-au cerut să vină Cărţile de joc şi-au scos cîţiva bani din buzunare, încep să se distreze nu cu tot pachetul de cărţi, ci numai cu treizeci şi una, din dragoste : şi apropiindu-şi făpturile una Ungă alta. fac în aşa fel încît înşelătoria care-i atrage spre ea nu pare să ţină de arta jocului între timp, piciorul, prudent, lucrează pe furiş.
PADOVANUL : Cum puteţi şti asta, fiind prinse şi cu treburile de deasupra ?
CĂRŢILE DE JOC : O ştim.
PADOVANUL : Ştiu că în timp ce un băiat vă întinde către o fată, iar aceasta vă dă altui băiat, vedeţi apăsarea unei mîini şi strîngerea unui deget; ispita picioarelor rătăcitoare nu-i însă de competenţa voastră.
CĂRŢILE DE JOC : Măcar de ne-am pricepe să-ţi facem un baston, care să rupă şalele cu faptele, aşa cum le rupe Pasquino   cu vorbele.
PADOVANUL : Şi ştiind asta, cu ce dovediţi ceea ce-aţi spus ?
CĂRŢILE DE JOC : Cu faptul că sîntem de-atîtea ori lăsate să cădem pe jos, fie dinadins, fie din întîmplare.
PADOVANUL : Mă dau bătut.
CĂRŢILE DE JOC : Distracţia ar fi de două ori mai mare, dacă te-ai afla împreună cu noi în timpul acela cit stăm căzute printre picioarele unor astfel de oameni. .Cel care vînează pasări e mai puţin atent decît piciorul care îl caută, dibuind, pe cel al prietenei : se-apropie binişor, molcom, încet, şi simţind magnetul care-1 trage spre el, se opreşte o clipă bănuitor, temîndu-se de scandaluri : după care coboară uşurel cu laba piciorului peste glezna celeilalte.
PADOVANUL : Adevărul nu face nici două parale faţă de felul cum îl descrieţi voi. 
CĂRŢILE DE JOC : Tocmai aici se văd acum manevre frumoase, fără să se vadă nici una.
PADOVANUL : Frumoasă maşinaţie.
CĂRŢILE DE JOC : Doamna, care-1 simte pe domn, se preface, la primul asalt, că nu-i place una ca asta,dar nici n-apucă să-şi dea piciorul la o parte, aşa, de formă, că-1 şi pune la loc acolo de unde tocmai 1-a ridicat. Astfel că dumnealui seamănă cu păianjenul care urmăreşte musca, iar dumneaei, cu musca ce se fereşte de păianjen.
PADOVANUL : Parc-aş fi împreună cu voi sub una din mesele despre care vorbiţi.
CĂRŢILE DE JOC : în cele din urmă, povestea se transformă în mîngîierile pe care două picioare încălţate şi le pot da unul altuia. Şi fiindcă nu au braţe, ele au bucuria simţurilor, şi aci îl vezi pe unul din fele deasupra, aci îl vezi dedesubt, iar pe celălalt deasupra.
PADOVANUL : Nu scrie nicăieri ca picioarele mele să stea la locul lor, auzind povestindu-se cum se frămîntă cele ale altora.
CĂRŢILE DE JOC : Hoţii, care se păzesc unul de altul, nu dovedesc mai multă grijă decît cea pe care-o au ele să se înapoieze la loc.
PADOVANUL : Prietenii se încred în cinste, deşi lucrurile nu se întîmplă cum ar dori ei.
CĂRŢILE DE JOC : îndată ce cade un lucru, indiferent care, picioarele, mulţumite, reintră în vizuină cu graba care-1 face pe şoarece să fugă la ivirea pisicii.
PADOVANUL : Nu e puţin.
CĂRŢILE DE JOC : Ce bătăi de inimă, ce sleire sufletească încearcă acela sau aceea care vede pe careva luînd luminarea s-o caute pe vreuna dintre noi,
PADOVANUL : Dar-ar dracu-n ăla care-o ia :
CĂRŢILE DE JOC : Ce plăceri minunate întrerupe o asemenea întîmplare !
PADOVANUL : Să mor dacă doresc una ca asta.
CĂRŢILE DE JOC : O singură destindere există într-o atît de mare neomenie.
PADOVANUL : Care ?
CĂRŢILE UE JOC : Aplecînd luminarea, mina, care nu e ocupată să ţină sfeşnicul, alunecă în jos pe coapsă, consolîndu-se cu două apăsări uşoare, pe ascunselea.
PADOVANUL : Plăcerea pe care-o dă pipăirea pe deasupra vesmintelor e pe jumătate neplăcere.
CĂRŢILE DE JOC : Dragostea trece prin mănuşă.
PADOVANUL . Trece, fără îndoială.
CĂRŢILE DE JOC : In asemenea trîndăvie sînt petrecute cinci-şase ceasuri care nici nu se simt. Iar dacă se întîmplă ca unul dintre ei să le ţină socoteala, chiar cînd le aude bătaia va. spune întotdeauna cu două mai puţin : iar cel care s-a lăsat prins de petrecere şi-ar vrea ca ea să ţină o mie de ani jură că nu sînt nici măcar atîtea, deşi ştie că sînt mai multe.
PADOVANUL : Minciuni ce se şterg cu aghiasmă.
CĂRŢILE DE JOC: Vine ceasul plecării la culcare; ah, ce somn plăcut, ce somn mîngîietor dorm cei ce-au petrecut în asemenea desfătări.
PADOVANUL. Dacă vă purtaţi aşa cu fiecare, o să i se dea numele de sfinte.
CĂRŢILE DE JOC : Ne purtăm frumos cu toţi cei ce înţeleg lucrurile cum trebuie, căci e curată nebunie să te împotriveşti unora ca noi, care înfruntăm şi soarta, şi pe cei norocoşi.
PADOVANUL : Chiar dacă nu vă face plăcere să vorbesc despre noroc, voi spune că sînteţi unul şi-acelaşi lucru cu el.
CĂRŢILE DE JOC : Dacă sîntem asta, sîntem noi. Şi n-o spunem din îngîmfare, ci să te mulţumim pe tine. Iar cînd e vorba de-a face dintr-un om neînsemnat unul mare, şi dintr-unul mare, unul mărunt, împrumutăm chipul lui. Şi el îl împrumută pe-al nostru, ca să se pară că ne e stăpîn.
PADOVANUL : Cunosc mulţi meseriaşi care ajung mari datorită vouă, făcîndu-şi blazoane senioriale şi dîndu-şi nume regeşti : pe de altă parte, văd şi din cei care-au fost nobili şi oameni mari, ajunşi, prin graţia voastră, în azilul cel mai murdar.
CĂRŢILE DE JOC : Răbdarea cu care se înarmează acei jucători înţelepţi, care încep să ne cunoască, se preschimbă in comoară.
PADOVANUL : Să mai vorbim şi de altele.
CĂRŢILE DE JOC : Spune-atunci orice vrei.
PADOVANUL : Vreau să auziţi o glumă în legătură cu liniştea cu care dorm cei pe care voi îi trimiteţi la odihnă veseli, după ce s-au îndeletnicit cu sus-pomenitul treizeci si unu.
CĂRŢILE DE JOC : Zi-o, repede !
PADOVANUL : De vreme ce-mi daţi dezlegare, o să dau o pildă de chinurile ce-1 fac să se frămînte in aşternut pe unul din cei care, încrezîndu-se prea mult în voi, îşi pierde şi toţi banii, şi nădejdea, pe jumătate.
CĂRŢILE DE JOC : Speranţa în noi n-a fost niciodată zadarnică.
PADOVANUL : Ser Maurizio ăla, care s-a născut din greşeală şi-a fost ucis pe bună dreptate, cînd voia să pară tot atît de hazliu pe cit era de ticălos, povestea că pe vremea cînd Cardinalul — care a devenit apoi papa Clement — se afla in Florenţa, se nimeriseră să doarmă împreună trei dintre oamenii lui de casă, şi anume, un oarecare messer Bartolino, de fel din Arezzo, un anume Gianfrancesco, de fel din Fuligno, şi un oarecare Bartolomeo, de fel din Urbino, iar asta s-a petrecut în casa de peste drum de palatul familiei Medici, în care locuia şi signor Alessandro Vitelli ; iar fîrtaţii, nu numai că se pomeniră în acelaşi pat. dar tocmai într-o asemenea noapte sufletele lor erau chinuite de o suferinţă, diferită — în aparenţă — dar aidoma una cu alta ca sălbăticie.
CĂRŢILE DE JOC : Din ce se trăgea boala celui dimii ?
PADOVANUL : Din joc.
CĂRŢILE DE JOC : A celui de-al doilea ?
PADOVANUL : Din dragoste.
CĂRȚILE DE JOC : Iar a celui de-al treilea ?
PADOVANUL : Din febră.
CĂRŢILE DE JOC : Ce amestecătură de suferinţe !
PADOVANUL : Fulignezul, părăsit de aleasa inimii sale. se perpelea ca turbat, îndesîndu-şi capul în pernă, din pricina suferinţei pe care o îndura.
CĂRŢILE DE JOC : Să-1 ferească Dumnezeu pe oricine de una ca asta.
PADOVANUL : Aretinul, rămas lefter, după ce-şi jucase ultimii bani, şi ghemuit tot pe marginea lui de pat, scrîşnea din dinţi, cu un vaiet înspăimântător.
CĂRŢILE DE JOC : Ne pare rău.
PADOVANUL : Cel din Urbino, cu dosul în sus, pufăia între ceilalţi doi, ca o gloabă ce îşi înmoaie botul în apă.
CĂRŢILE DE JOC . Ardem de nerăbdare s-auzim mai departe.
PADOVANUL : Stînd ei aşa cum am arătat, stolul gemetelor ce se înălţa din suferinţa lor se rotea pe sub baldachinul acoperitor, aidoma acelor vîntoase nemiloase care preschimbă în viscol norii zăpezilor ce de-abia fulguiesc. Intre timp, lemnăria patului lăsa să se audă ciudate zguduituri zgomotoase, şi plîngea amarnic, de parc-ar fi durut-o ceva : şi cred că niciodată, pe mare, o furtună nu a umflat vreo pânză cu forţa cu care vînzoleau ei păturile şi cearceafurile în care erau înfăşuraţi.
CĂRŢILE DE JOC : Unde vrei s-ajungi ?
PADOVANUL : Dimineaţa, după ce se sculară, fîrtaţii se duseră la Curte, unde-1 întâlniră pe Giovio, favoritul Prearespectatului, care le spuse : Ce-i cu mutrele astea jalnice, oameni buni ? Acesta se simţea îndemnat să le vorbească astfel deoarece, prin înfăţişarea lor,' îndrăgostiţii şi jucătorii, deşi loviţi de nenorocirile lor proprii, seamănă întru totul cu bolnavii :
din pricina palorii feţei, a ochilor obosiţi, a genunchilor istoviţi, a braţelor căzute, a mîinilor tremurătoare, lucruri ce se vedeau atît la jucător si la îndrăgostit cit şi la cel bolnav, divinul medic şi nu mai puţin strălucitul istoric gîndea că febra îi chinuise în acelaşi chip pe toţi trei. 
CĂRŢILE DE JOC : Cu toate că a-i aminti de-o binefacere celui miluit înseamnă a i-o lua înapoi, nu ne putem abţine să nu-ţi spunem că ne eşti îndatorat mai întii pentru folosul pe care-1 ai de pe urma noastră, iar apoi pentru ştiinţa vorbirii pe care ţi-am predat-o.
PADOVANUL : Vă sînt pe plac, nu-i aşa? 
CĂRŢILE DE JOC  Sigur că meriţi un loc în indiferent care academie.
PADOVANUL : De vreme ce datorită bunătăţii voastre am faţă de voi două îndatoriri, o să le preschimbaţi în trei,în caz că binevoiţi să-mi spuneţi care suferinţă, care durere, care chin i-a frământat mai puternic pe sărmanii cumetri.	
CĂRŢILE DE. JOC : Vrei să vorbim ca să-ţi facem plăcere, sau așa cum trebuie ?
PADOVANUL : Adevărul.
CĂRŢILE DE JOC : Jucătorului i se cuvine cununa   de mucenic. 
PADOVANUL : De ce ?
CĂRŢILE DE JOC : Febra face să geamă doar trupul, iar dragostea răneşte numai sufletul, }n timp ce jocul, pe lingă faptul că tulbură şi sufletul şi trupul, mai întoarce şi punga pe dos, lucru care-i o moarte ce ucide, dar nu omoară ; adevărul e că-ţi face viaţa plicticoasă pentru tine însuţi şi duşmănoasă pentru ceilalţi.
PADOVANUL : în ce mă priveşte, aş fi jurat că iubirea e cea mai rea dintre toate, fiindcă banii se cîştigă la loc, pe o mie de căi, iar bolile se vindecă în tot atîtea chipuri ; dar suferinţa din dragoste n-o vindecă decît . ticăloasa aia care te face să te topeşti.
CĂRŢILE DE JOC : Cu bordelul alături.
PADOVANUL : Voi trebuie să-i mulţumiţi artei, "iar cel chinuit să urască natura. 
CĂRŢILE DE JOC: Binişor, Padovanule ! 
PADOVANUL : Asta fiindcă sînteţi de hîrtie, şi nu de carne, căci dac-aţi fi de carne, iar nu de hîrtie, aţi tăcea.
CĂRŢILE DE JOC : O să tăcem şi-aşa, ca să-ţi fim pe plac.
PADOVANUL : Vorbiţi, totuşi.
CĂRŢILE DE JOC : Avem de fiind ca. printr-una din minunile noastre, să facem să-ţi treacă furia.
PADOVANUL : După cum bine ştiţi, o să vă fac dovadă că, pentru a-şi recâştiga banii, cel care a pierdut are la îndemînă nu o mie, ci un număr nesfîrşit de căi.
CĂRŢILE DE JOC : Te-am ascultat cii aceeaşi atenţie cu care o să ne-asculţi tu pe noi.
PADOVANUL : Am tăcut, deci.    
CĂRŢILE DE JOC : Trăia în Siena un jucător vestit prin cunoaşterea desăvîrşită a cariilor, dar foarte urît, din pricina înjurăturilor pe care le rostea ; a venit însă o zi în care cîţiva inşi l-au silit într-un chip plin de elegantă .să facă legămînt că n-o să-i mai iasă nici una din gură. In noaptea de Sfînta Lucia, zisul sienez se apucă să joace şi, de fiecare dată cînd pierdea, sărmana Fecioară îşi auzea numele martirizat de limba lui spurcată şi era încă şi mai rău atunci cînd urmărea să-şi ia revanşa ; în cele din urmă. banii se terminară, rămînîndu-i numai cămaşa de pe el : şi chiar dacă se prefăcură că n-ar vrea să-i joace şi lucrurile din casă, învingătorii nu o făcură decît ca să-i câştige tot ce-i mai rămăsese, pînă la olanele de pe acoperiş, în cele din urmă, sleit de atîtea strigăte împotriva Sfintei Sfinţilor, omul se trînti pe pat, unde somnul f,     birui în aşa fel durerea incît adormi ; iar prietenii...
PADOVANUL : Ascunzînd opaiţul se prefăcură că ar juca pe întuneric. 
CĂRŢILE DE JOC : O ştii, ai ?
PADOVANUL : O ştiam, clar am uitat-o, aşa că daţi-i drumul mai departe.
CĂRŢILE DE JOC: : Un scud pe rege, un as la mine, spuneau ei, dar cu un glas care l-ar fi trezit pină şi pe un săpător, necum pe acela care adormise din pricina deznădejdei şi nu fiindc-ar fi simţit nevoia.
PADOVANUL : Şi cîţi nu adorm dintr-o asemenea supărare ?
CĂRŢILE DE JOC : Deschizind ochii, nechibzuitul rămase uluit, nevăzind nici o lumină şi auzind numărîndu-se banii pe care ceilalţi se prefăceau a-i fi pus drept miză ; şi fiindcă hîtrii ăia dădeau zor mai departe cu opt la şapte, nouă la zece şi alte asemenea pălăvrăgeli, cel curăţat de bani spune : „Cum dracu jucaţi voi pe întuneric ?" „Ce-s trăncănelile astea în legătură cu întunecatul sau cu luminatul", răspunseră ceilalţi care — pînă la urmă — îl făcură să creadă că în timp ce cărţile ii luaseră banii, Sfînta Lucia ii răpise vederea.
PADOVANUL : Ha, ha, ha !
CĂRŢILE DE JOC : Şi jurîndu-se pe ce vrei că luminarea se afla pe masă, se prefăceau c-ar curăţi-o de mucuri şi vă pe acestea le-ar strivi cu piciorul, pentru că fumul din ele să nu li se urce la nas ; şi cerind mai departe carte, se prefăceau că se mînie şi că se ceartă, cum se întîmplă în timpul jocului. Pînă la urmă, încredinţat că mucenica se răzbunase din pricina înjurăturilor, orbindu-1, prostălăul începu să ceară îndurare, îndatorîndu-se în faţa lui Dumnezeu, cu legămînt, că nu va mai înjura niciodată, toată viaţa lui. Auzind acest lucru, ceilalţi puseră opaiţul la Ioc, pe masă, inapoindu-i vederea. Am izbutit deci să-1 facem să nu mai înjure nici măcar o dată, cît timp a trăit.
PADOVANUL : Mai e ceva ele spus ? 
CĂRŢILE DE JOC : Nu.
PADOVANUL : înapoindu-ne la atît de multele mijloace datorită cărora poţi găsi nişte bănuţi ca să te refaci, spun că şi dacă n-ar exista nici unul afară de acela de a-ţi jefui casa, nu face el oare cît nu ştiu cîte altele ?
CĂRŢILE DE JOC : Faptul c-ai fost îndrăgostit pînă peste urechi şi că în chinurile pe care le-ai îndurat ţi s-a părut că n-ar exista un calvar mai mare, te îndeamnă să te mînii pe noi, care n-am dat o hotărîre în favoarea ta, aşa că vorbeşti cam în bobotă ; cu toate astea, zi-i mai departe.
PADOVANUL : Indiferent de ce credeţi, n-o să vă vorbesc despre cîte neveste pot sta închise în odaie, din pricină că.bărbaţii sînt în stare să zălogească totul. Nici despre felul în care-1 poţi jefui pe careva, despuindu-i paturile şi încăperile de podoabele lor, nici despre cît e de uşor să vinzi astăzi o vie, iar mîine un ogor. Nici despre sumele care se cîştigă punîndu-i pe alţii să săvîrşească mîrşăvii şi nici măcar despre cei pe care nu-i supără fie chiar coarnele, numai ca să aibă cu cine să se aşeze la joc. Nici despre numărul nesfîrşit al înţelegerilor neîngăduite : numai banul să circule. Nici despre jaful cu spada scoasă din teacă, pentru a nu rămîne fără bani, şi nici despre celelalte ticăloşii, care urmează, şi pentru ce ? pentru a juca, strigă duhovnicul, fiindcă amintindu-mi de toate astea, mă văd silit să vă ating unde, poate, vă doare.
CĂRŢILE DE JOC : Dacă onoarea şi cugetul ne-ar îngădui-o, ţi-am închide gura, găsindu-ne scuze cu un alt lucru asemănător, care este negoţul, pe care l-am făcut şi noi o bucată de vreme ; vei vedea că acesta îşi frământă oamenii săi într-un chip mult mai primejdios decît am face-o noi, cărţile de joc.
PADOVANUL : Cugetul are o fire atît de blinda încît se linişteşte din orice fleac : despre onoare nu ştiu ce să spun, fiindcă nu numai norodul de rînd, dar şi tagma nobililor a ferecat-o, aşa că daţi-i drumul mai departe, fără nici o sfială.
CĂRŢILE DE JOC : Facă fiecare ce-o vrea, căci nouă n-o să ne fie niciodată îngăduit să ne amestecăm in treburi necinstite.
PADOVANUL : Se întîlnesc în aceste adunări şi persoane cumpătate, şi oameni vrednici de dat ca pildă. Iar , între o sută, care înşeală şi fură, se văd şi mulţi care împart la alţii şi ajung sfinţi.
CÂCĂRŢILE DE JOC : Aidoma acestora, care sînt vrednici de lauda lumească şi de slava cerească, aceleaşi merite le au şi jucătorii care se apără de loviturile furiilor noastre, adăpostiţi sub scutul prudenţei.
PADOVANUL : E greu să-ţi stăpîneşti lacrimile la moartea părinţilor.
CĂRŢILE DE JOC : Şi totuşi, aceeaşi greutate o întîmpină şi cel pe care-1 umflă rîsul la moartea lor, şi trece drept om înţelept acela care întimpină liniştit lucrurile de nestrămutat, iar desăvîrşit de cuminte nu se arată a fi decît acela care, în timp ce joacă totuL nu scoate nici o, vorbă.
PADOVANUL : Se obişnuieşte să se spună că lovitura de graţie ţi-o dă încercarea de-a te reface şi nu faptul de-a fi pierdut.
CĂRŢILE DE JOC : Încăpăţînarea a fost întotdeauna felul de a lupta al sufletelor stăruitoare. Noi înşine, uneori, dintr-o oarecare pricină pe care n-o cunoaştem, nu numai că îngăduim ca unul să piardă o mare sumă de bani, plăcîndu-ne caraghiozlîcul cu care ne distrează, făcîndu-ne să-1 vedem cum joacă mai apoi, la culoare, puţinul cîştig pe care i-1 îngăduie cel care i-a ciugulit scuzii, dar mai sîntem de acord şi ca nişte amărîţi de gologani să aibă atîta putere încît să-1 facă să câştige la loc, îndoit, banii pierduţi.
PADOVANUL : Sînteţî pline de înţelepciune.
CĂRŢILE DE JOC : Mai sîntem în stare şi ca, dacă ne place, să te facem să mărturiseşti că furtul, spre care-i îndrumăm pe cei ce nu se pot descurca altfel, este un viciu atît de obişnuit încît şi Cerul, şi Pământul s-ar socoti onorate dacă ar trece drept virtute. Iar asta ar fi dovada iubirii lumeşti si spirituale.
PADOVANUL : In ce fel ?
CĂRŢILE DE JOC : Furîndu-le sateliţilor lor duhurile şi fiinţele. Iată de ce trebuie să i se ierte unuia care, îmboldit de joc, dă iama prin lucrurile din casă, prin ale nevestei, prin ale prietenilor şi prin ale celor cure depind de el ; mai ales fiindcă greşeala asta îi este de folos cui împrumută cu dobîndă mare, cui cumpără aşa ceva şi cui mijloceşte vînzarea.
PADOVANUL : Prin urmare, să facă fiecare la fel, de vreme ce trage foloase toată lumea.
CĂRŢILE DE JOC : Afară de asta, furtul de la tine însuţi nu e furt şi chiar dac-ar fi, păcatul furtului se ispăşeşte prin truda cheltuită pentru a-1 fura pe celălalt.
PADOVANUL : Se asudă, fără îndoială.
CĂRŢILE DE JOC : Jefuirea prăvăliilor, săritul peste ziduri şi spargerea caselor de bani prin truda hoţilor de rînd sînt de mai mare însemnătate decît furtul griului, al vinului şi al uleiului, la care se dedau deseori aceia ce, grăbiţi să vîndă, vin mai curînd în sprijinul sărăcuţilor, mulţumiţi să cumpere marfă ieftină.
PADOVANUL : Să nu mai vorbim despre asta.
CĂRŢILE DE JOC : Renunţăm să-ţi mai povestim o seamă de păţanii vrednice de rîs, întîmplate unor asemenea jefuitori de averi : un renghi de toată frumuseţea pe care teama de-a nu fi prins cu mîţa-n sac i 1-a jucat unui tînăr, pătimaş la joc şi lefter de bani.
PADOVANUL : Cum s-ar spune : să mori de sete şi să n-ai nimic de băut.
CĂRŢILE DE JOC : Fiindcă ni se pare că ţi-am povestit-o. nu ne grăbim să-ţi vorbim despre păţaniile celor care, ca să găsească bani în plin miez de noapte, îşi cară, degeraţi de frig şi doborîţi de veghe, şi sacii, şi butoaiele, şi ulcioarele pline, cocoşaţi de spate, cu capul plecat şi gîfîind din greu, aidoma zidarilor încărcaţi cu cărămizi, cu var şi cu pietre. Le duc în sus pe anumite scări, prin anumite ferestre, prin anumite spărturi, care i-ar speria pînă şi pe lombarzii deprinşi cu repararea acoperişurilor.
PADOVANUL : Vi se pare că fac bine ?
CĂRŢILE DE JOC : Ni se pare nimerit să afli ce s-a întîmplat în Arezzo unde, la o petrecere dată de un strălucit concetăţean al nostru — întrucît şi noi sîntem ale tale — al cărui nume era Brendaglia. de faţă aflîndu-se persoanele cele mai de vază din oraş, a trebuit, deşi era cum nu se poate mai frig, să se deschidă ferestrele sălii în care se dansa cu mare tămbălău, căci altfel mulţimea înghesuită s-ar fi înăbuşit singură, din pricina căldurii propriei respiraţii.
PADOVANUL : în înghesuială se produce într-adevăr un asemenea zăduf.
CĂRŢILE DE JOC : Şi tocmai cînd toată omenirea aceasta aleasă începea să respire, iată venind prin ferestrele balcoanelor o vînzoleală de fulgi, atît de măruntă, atît de deasă şi atît de albă încît, în primul moment, lumea a crezut că era vorba de fulgi de zăpadă, răscoliţi de vînt. Cînd însă bonetele femeilor şi beretele bărbaţilor fură acoperite de nea, fiecare, izbucnind într-un puternic hohot de rîs, îşi dădu seama despre ce era vorba. Închizîndu-se deci ferestrele, se petrecu mai departe pînă în zori.
PADOVANUL : Flecăreala asta nu spune nimic.
CĂRŢILE DE JOC : Aşteaptă.
PADOVANUL : Nu fug.
CĂRŢILE DE JOC : La ivirea zorilor, grupurile ieşite de la bal făcură o zarvă de-ai fi zis că oraşul fusese cuprins de nebunie. Iar asta se întîmpla din pricina unei saltele pe care o văzură spînzurînd de unul din fiarele acelea ce țin drugii din afara ferestrelor.
PADOVANUL: Cine-o pusese acolo ?
CĂRŢILE DE JOC : Un jefuitor al propriului său pat.
PADOVANUL : Şi cum ?
CĂRŢILE DE JOC : Insul, care era mai mult grăbit decît atent, şi mai mult iscusit în găsirea banilor cu care să joace decît prudent în a păstra ceea ce a găsit, aflîndu-se în lipsă de bani şi nemaiştiind încotro s-o apuce, pîndi ca toată lumea din casă să fie doborîtă de somn şi, de îndată ce-i auzi sforăind pe cei adormiţi, despuie patul din odaia de sus, în care dormea, de salteaua sa şi socoti c-o aruncă-n stradă în braţele a doi prieteni de-ai săi, care îl aşteptau jos ; se întîmpla însă ca ea să se izbească de fierul ieşit din zidul faţadei casei sale, unde rămase înfiptă printr-o largă sfîşietură şi de acolo luase naştere deci ploaia de pene care, nu numai că umpluseră sala din locuinţa vecină, dar plutiseră în zbor pînă aici în Florenţa.
PADOVANUL : Vai, ce poveste frumoasă.
CĂRŢILE DE JOC : Cel care povestea şotia asta, rîzînd cu gura pînă la urechi, în vreme ce noi stăteam împrăştiate pe toată masa lui, le spuse celorlalţi, care-1 înconjurau, că nici Vergiliu, în Cesta, nu s-a bucurat de atîta mulţime de norod.
PADOVANUL: Trebuia s-alerge fiecare să vadă fericita saltea spînzurată în înalt.,
CĂRŢILE DE JOC : Dă-ţi seama si tu.
PADOVANUL : Ha, ha.
CĂRŢILE DE JOC : Giulio. care o aruncase jos, şi-ar fi dat şi viaţa ca să scape de scandal, dar nu exista nici scară, cu care să se ajungă la saltea, de jos în sus, şi nici lance care s-o nimerească, de sus în jos. Din această pricină, a fost nevoit să aleagă îndepărtarea de-acasă, deşi în loc să se teamă de pedeapsă, s-ar fi cuvenit mai curînd să se ruşineze.
PADOVANUL : Şi cît încă !
CĂRŢILE DE JOC : Brendaglia acela, spre a cărui locuinţă s-au năpustit fulgii smulşi de crivăţul furios din salteaua care, astfel spînzurată, semăna cu o băşică dezumflată, era unul dintre cei mai subţiri, mai harnici şi mai cunoscuţi jucători din Italia şi, cu toate că ,în patria lui nu sînt decît averi de sărmani supuşi,juca sume vrednice de oameni liberi, bogaţi.
PADOVANUL : Sufletul suplinea lipsa puteri.
CĂRŢILE DE JOC : Juca şi pierdea cu atîta nepăsare, de parcă nici nu l-ar fi privit pe el, iar asta i se întîmpla fiindcă, punînd banii pe masă, îşi păstra minţile în cap : şi astfel înapoindu-se acasă, nu izbea cu piciorul în uşă, spunîndu-le servitorilor : ”Deschideţi, vacilor, deschideţi, ticăloşilor" ; ba mai trecea şi pe la nevastă-sa, salutînd-o cu un hună seara din acelea cu care inimile soţilor desăvîrşiţi înveselesc sufletele scumpelor lor neveste.
PADOVANUL : Aşa ar trebui să fie bărbaţii.
CĂRŢILE DE JOC : Aşezîndu-se la masa care, din păcate, îi aşteptase prea mult, el nu spunea, cuprins de plictiseală şi furios : „Ce-i cu salata asta fără gust ? ce-i cu punea asta ca piatra ? ce»i cu carnea asta crudă ? ce-i cu vinul ăsta trezit ? şi ce-i cu brînza asta uscată ?" ci, senin şi paşnic întru totul, îşi vedea de mîncare, fără să se năpustească, înjurînd, nici asupra cîinelui, nici asupra pisicii, fiindcă nici pisica, nici cîinele nu erau vinovaţi de pierderile ce le suferise.-
PADOVANUL : Să înveţe de la el unii neisprăviţi, care se cred scăpaţi de toate astea graţie unei destrăbălate oarecare.
CĂRŢILE DE JOC : Terminînd de mîncat, se apropia de foc, stînd cîtva timp la taifas şi, după cîteva vorbe frumoase spuse familiei, ca s-o ajute să-şi mistuie mîncarea, îşi lua alăuta şi cînta, alandala, dar plin de veselie.
PADOVANUL : De ee n-a avut parte de cîteva veacuri de viaţă ?
CĂRŢILE DE JOC : După o masă atît de frumoasă, intru în odaie şi, în faţa chipului Celei Preacurate, îşi rostea rugăciunile, cu o cucernicie plină de creştinească umilinţă.
PADOVANUL : Ah, Doamne !
CĂRŢILE DE JOC : Şi nu s-a făcut o vecernie, ori o slujbă, ori o liturghie, la care să nu fi fost şi el de faţă.
PADOVANUL : Odihnească-i-se sufletul în cer.
CĂRŢILE DE JOC : Gata oricînd să dea de pomană şi prieten nedezminţit al aproapelui.
PADOVANUL : In ce mă priveşte, îl pizmuiesc.
CĂRŢILE DE JOC : Cu toate astea, s-a îndeletnicit întotdeauna cu jocul, iar dacă şi-ar fi pierdut chervanele. nu ar fi fost văzut niciodată smulgîndu-şi părul din cap şi nici bătînd încă c dată monedele cu tiparul dinţilor, aidoma dulăilor care muscă din oase.
PADOVANUL : Ce pedeapsă !
CĂRŢILE DE JOC : Şi era totuşi una din spadele de ispravă ale ţării.
PADOVANUL : Dac-ar trăi, l-aş ridica în slăvi.
CĂRŢILE DE JOC : Iată, aşadar, cum ar trebui să fie, sau măcar cum a arătat un jucător care, datorită unei asemenea modestii, ar fi vrednic de-un loc în calendar,
PADOVANUL : Fără îndoială.
CĂRŢILE DE JOC : N-au sălăşluit in el nici răutatea şi nici zgîrcenia ; juca sincer şi deschis, cu mintea, nu cu înşelăciuni. Avea multă iscusinţă şi s-a folosit de ea în chip cinstit, fiind în stare să se taie-n săbii cu cel care, jucînd, ar fi lăsat măcar să se vadă că urmărea să-şi înşele potrivnicul.
PADOVANUL : Ascultîndu-vă, mai că-mi vine să pun să i se citească liturghiile Sfîntului Grigore.
CĂRŢILE DE JOC : Dac-o să ai prilejul să vorbeşti cu vreun aretin, o să-ţi spună că un anume ser Luca Pecori era unul dintre vulpoii şireţi, dintre ticăloşii isteţi, şi dintre tîlharii cei mai grozavi ai Toscanei : vai ce ipocrit, vai ce copoi, vai ce zgîrcit prefăcut ; vorbesc în privinţa jocului, fiindcă, altfel, era mucalit, plăcut şi gata oricînd să trîntească o maximă latinească
PADOVANUL : L-am cunoscut, in preajma boiernaşului Montaguto, cavaler fără prihană.
CĂRŢILE DE JOC : Acesta îşi îndestula cu bucatele jocului nu numai foamea trupului, ci şi poftele sufletului, iar la joc, pierdea ori cîştiga uneori cu miile.
PADOVANUL : E mare lucru, precum aţi spus.
CĂRŢILE DE JOC : La Siena, a avut, cu signor Petrucci, o întîlnire de necrezut; de îndată ce acesta i-a spus : ”Şi mie restul4, el, sculîndu-se în picioare, s-a plimbat prin sală un ceas întreg, tăcînd tot timpul; la sfîrşit, primind, l-a biruit pe acel signore, care se gîndise c-o să-1 alunge cu un douăzeci şi cinci.
PADOVANUL : Suflet de aretin.
CĂRŢILE DE JOC : El, care nu s-ar fi încrezut în cel mai credincios om de încredere al Credinţei, se aşeza la joc cu chipul mascat.
PADOVANUL : Doamne, iartă-1.
CĂRŢI LE DE JOC : Nu se-apuca de treabă decît cu masca
pe fată. PADOVANUL : Şi de ce ?
CĂRŢILE DE JOC : Pentru ca atunci cînd punea la bătaie o sumă însemnată, sau cînd avea un avantaj mic sau unul destul de mare, ceilalţi să nu-şi dea seama de asta după schimbarea culorii feţei, cum i se întîmpla lui in privinţa celorlalţi, tot aşa precum Filemon, maestru al fizionomiei, descoperea firea fiecăruia după înfăţişare.
PADOVANUL  Urăsc necromanţii.
CĂRŢILE DE JOC : Era atît de dornic să păstreze secretul cărţilor care veneau, încît era un adevărat chin să] şi le arate chiar lui însuşi, şi o făcea cu o asprime şi cu nişte priviri de-ai fi zis că-1 îndemnau să procedeze astfel o înţelepciune şi o ştiinţă cum altele nu mai existau pe lume.
PADOVANUL : Cine e înţelept se cheamă că are şi minte.
CĂRŢILE DE JOC: Dorea linişte şi timp ca să se hotărască, şi judecată, fără bănuieli.
PADOVANUL :Şi era înţelept.
CĂRŢILE DE JOC : Nu se tulbura nici cînd câştiga, nici cînd pierdea.
PADOVANUL : Firi cioplite în piatră.
CĂRŢILE DE JOC : Puţinele vorbe pe care le scotea erau muşcătoare, glumeţe şi croite anume după firea lui prefăcută, a cărei agerime îi lovea pe ceilalţi tocmai unde trebuia, într-un asemenea chip încît nici măcar nu se puteau apăra.
PADOVANUL : Masca lui n-o să-mi mai iasă din minte, iar alţii pe care i-aş vedea jucînd cu ea mi-ar părea nişte catîri avînd la bot traista aia în care li se dau paiele să le înfulece, în timp ce merg.
CĂRŢILE DE JOC : Asta e o dovadă a faptului că ne tragem din ostăşime (lucru despre care o să vorbim cînd o să credem de cuviinţă) şi după cum comandantul trebuie să aibă fruntea veşnic încinsă de aprinsele culori ale îndrăznelii, tot astfel nu i se cuvine nici jucătorului să-şi schimbe culoarea feţii lui cu paloarea spaimei.
PADOVANUL : Bine.
CĂRŢILE DE JOC : Şi fiindcă e cu neputinţă să nu-ţi schimbi faţa cînd te vezi năpădit de un noroc neaşteptat, Pecori şi-o acoperea pe-a lui aşa cum ai auzit : în felul acesta, oricît de isteţ ar fi fost cineva, nu putea bănui ce anume avea el în mînă.
PADOVANUL : Primiera
  era slăbiciunea lui, nu-i aşa ?
CĂRŢILE DE JOC : Nu făcea nici o deosebire între jocurile nobile şi cele ale gloatei, şi, cu condiţia de-a fi poftit, ar fi jucat şi fluxul, şi jocul osîndiţilor, şi secvenţa, şi treizeci, şi toate cele pe care le joacă atît femeiuştile cît si lăncierii.
PADOVANUL : Era universal.
CĂRŢILE DE JOC : Francesco Bacei, unul dintre cei mai veseli şi mai străluciţi bărbaţi care-au existat şi vor exista vreodată în Arezzo, povesteşte că odată, la han, s-a întîmplat ca minunatul ser Luca să joace atît de mult încît s-au terminat şi făcliile, şi focul, şi de aceea, întrucît cărţile nu se mai vedeau, s-a apucat să joace pe întuneric, prin lovituri de picior.
PADOVANUL : Ala din Siena, care făcuse legămînt să nu mai înjure n-are nici un amestec aici ?
CĂRŢILE DE JOC : Ba bine că nu !
PADOVANUL : Din dragoste faţă de cugetul său, el socotea că unii, care jucau în glumă pe întuneric, jucau de-adevăratelea pe lumină ; voi, însă, vreţi să-mi daţi de înţeles că jocul ăstuia din urmă era serios chiar şi fără lumină.
CĂRŢILE DE JOC : Crede-ne, cît te rugăm.
PADOVANUL : Vă cred.
CĂRŢILE DE JOC : Cu toate că încrederea nu era pe gustul lui, se înfierbîntase atît de tare din pricina cîtorva scuzi noi, ochiţi în punga unuia care ii îndrăgise şi el pe ai lui, încît a susţinut că, la ridicarea degetelor, altcineva o să ia şi banii lui şi pe ai tovarăşului de joc, lucrurile petrecîndu-se apoi aşa cum spusese el.
PADOVANUL : Ha, ha !
CĂRŢILE DE JOC : Un astfel de om ar trebui să intre-n legendă ; juca pe bricele bărbierilor, pe pocalele hangiilor, pe scripcile măscăricilor, pe şerpii îmblînzitorilor, pe cingătorile călugărilor, pe rindelele lemnarilor, pe foalele fierarilor, pe breviarele popilor, şi pe tot ce ar fi preţuit fie chiar numai un gologan.
PADOVANUL : Margutte  ar fi profitat şi de pe urma unei monezi de plumb.
CĂRŢILE DE JOC : A cîştigat şaua iepei de la un ţăran care-o luase chiar atunci de la un şelar.
PADOVANUL : Şi ce a făcut cu ea ?
CĂRŢILE DE JOC : A păstrat-o.
PADOVANUL : Păianjen, asta era.
CĂRŢILE DE JOC : Cu prilejul unui joc,l-a dezbrăcat de togă pe un învăţat, iar cînd voia să se veselească puţin, şi-o arunca pe spate şi colinda bisericile în zilele de sărbătoare.
PADOVANUL : Smintit !
CĂRŢILE DE JOC : Unui nobil din Gomorra. căruia nu-i mai rămăsese altceva de jucat, i-a luat biciul : şi juca deseori teatru, cu el în mînă, rostind cu glas răsunător, ca de belfer : „Vino-ncoa, pramatie deşuchiată şi-afurisită, et hic, et haec, et hoc quae par est" .
PADOVANUL : Parcă-1 aud spunînd :  urcă-1 pe bancă.
CĂRŢILE DE JOC : Dincolo de unele apucături ale sale, vrednic de luat în seamă la el (fiindcă s-a dovedit de mare folos) a fost faptul că, aşa cum ţi-am spus, nu s-a lăsat stăpînit de supărare : rămînea pe poziţie, tăcut şi îndărătnic, în vreme ce obrăznicia, darul celor care pierd, îl asalta cu ameninţări zadarnice, fiindcă privilegiul celui lefterit de bănişorii lui este acela de a striga ce-i vine la gură.
PADOVANUL : Cei din neamul Rienzi se salvează cum pot.
CĂRŢILE DE JOC : Stăruinţa lui la joc o întrecea pe a oricărui valet, iar două zile şi tot atîtea nopţi ii păreau.O clipită : se scufunda în joc cu atîta încăpăţînare încît aruncîndu-şi ochii întâmplător la un şoim pe care-1 ţinea pe o stinghie, pentru a-1 da unui prieten al său, şi văzîndu-1 că se dezlega cu ciocul, 1-a lăsat să-şi ia zborul numai pentru ca el să nu-şi piardă nici o fărîmă de vreme.
PADOVANUL: Paguba lui.
CĂRŢILE DE JOC : O parte din patimile unui asemenea prefăcut nici nu ţi le mai povestim, pentru ca tu să vezi în el ceva din înţelepciunea salvatoare pentru cel ce rezistă la loviturile înşelătoriilor noastre, lucru care ne place şi ne distrează atît de mult, încît uneori îngăduim ca pierderea tuturor banilor . să se acopere singură, datorită unei picături de seu, semănând cu un gros .
PADOVANUL : S-a văzut şi o asemenea minune.
CĂRŢILE DE JOC : Ne ies din gură atîtea noutăţi, încît trebuie ca ele să aibă răbdare, dacă le dăm de-o parte, pentru a-ţi spune că noi, cărţile de joc, lăsăm gloria pe seama adepţilor noştri faliţi ; gîndeşte-te, aşadar, ce putem face cu cei pe care-i fericim.
PADOVANUL: Dacă prin mijlocirea voastră poţi ajunge om vestit, mie mi se pare c-ar fi nevoie ca nenumăratele bărbi încîlcite, care luptă scuturând panaşele şi mânuind spada, să se îndeletnicească cu jocul de cărţi şi nu cu războiul, pe câmpurile de luptă.
CĂRŢILE DE JOC : îţi dovedim lucrul acesta cu nava pictată în Ferrara din porunca ducelui Alfonso, la mijlocul, la capetele şi pe laturile căreia se văd, în felurite atitudini, aşezaţi sau în picioare, cârdurile celor cărora nu le-a mai rămas nimic altceva decît dorinţa de a juca.
PADOVANUL : S-a împlinit şi profeţia acelui vers care spune : Spre faimă se merge pe scări felurite. 
CĂRŢILE DE JOC : Da, desigur.
PADOVANUL : Pînă la urmă, făcîndu-vă pe voi, semăn cu spiţerul care e-n stare să pregătească leacurile, dar nu să le înţeleagă.
CĂRŢILE DE JOC : Ne place să vedem că te pricepi.
PADOVANUL : Ştiam că pierderea îi face pe oameni întreprinzători, dar despre faptul că ar deveni nemuritori n-aveam habar.
CĂRŢILE DE JOC : Acum o ştii ; acum ştii că dacă ferrarezii despre care îţi povestim nu şi-ar fi jucat şi splina şi ficatul, numele lor n-ar fi ajuns niciodată vestite, necum să fie trecute în istoriile picturilor şi, ca atare, în amintirile cărţilor.
PADOVANUL : Nici nu poate să facă altceva mai bun un ambiţios care n-are altă cale de a se veşnici afară de aceea de a-şi cîştiga faima dovedindu-se în stare să joace orice lucru de pe lume.
CĂRŢILE DE JOC : Dacă republicile şi principii, imitîndu-1 pe ducele d'Este, ar căpăta deprinderea de-a porunci ca în pieţele ţinuturilor lor să fie pictat chipul oricărui supus care se dovedeşte în stare să-şi joace pe o carte locul lui sub soare, sîntem încredinţate că oamenii, pentru a căpăta dreptul de a fi astfel înfăţişaţi, şi-ar juca şi propria fiinţă, nu numai bunurile.
PADOVANUL : Dacă se începe una ca asta, atunci Horaţiu, Curţiu şi Muciu se pot duce să se ascundă : mai ales că e mai puţin obositor şi mai plăcut să te alegi cu veşnicia sărăcind la joc decît azvîrlindu-te în prăpăstii, de pe poduri, sau în foc.
CĂRŢILE DE JOC : Deşi am prevăzut tipărirea discuţiei noastre, ne-ar fi drag ca lucrurile să rămînă între noi ; găsim că trebuie să spunem asta din dragoste pentru ignoranţa măgarilor care se numesc învăţaţi şi nu ştiu că practica şi experienţa sînt mai de preţ decît prostia de-a te lua după ce se spune ; iar asta li se-ntîmplă unora care, ca să pară învăţaţi, de îndată ce  citesc un lucru, strigă sus şi tare că aşa ceva nu se găseşte în Petrarca, proslăvind imitaţia.
PADOVANUL : Capre.
CĂRŢILE DE JOC : Ba chiar ei, care, uitîndu-se cum sar toate la fel, rid una de alta.
PADOVANUL : Chiar şi cei stăpîniţi de diavol îşi bat joc de ei înşişi, vorbind prin gura altora.
CĂRŢILE DE JOC : Cîţi copii învaţă să meargă fără cărucior şi citi bătrîni merg fără toiag ?
PADOVANUL : Natura îi favorizează în privinţa aceasta, ceea ce e cu totul altceva decît învăţătura încuiată, ofticoasa şi constipată.
CĂRŢILE DE JOC : Dacă şleahta unor asemenea nemîncaţi citeşte, spre nenorocirea noastră, ceea ce flecărim acum între noi, fără să fim atenţi la ce ne iese din gură, va spune, încă de la bun început : ce-i cu amestecătura asta de cuvinte ? şi unde-i verbul, pînă la urmă ? ritmul perioadelor a dispărut, lipseşte de aici podoaba lui madesi  şi prisoseşte jupuiala, despre care vor avea ce discuta pedagogii.
PADOVANUL : Mai mult decît nostim, căci face cit o sută de lucruri nostime.
CĂRŢILE DE JOC : Croncănii ne şi cîriie în urechi, spunînd că dac-am interpretat jocul de cărţi trebuia să interpretăm şi pricina pentru care în cărţi se află cupele, treflele, caralele, pieile, valeţii, caii şi regii. PADOVANUL : O şi spun.
CĂRŢILE DE JOC : Rîzîndu-şi de faptul că s-a scurs poate, un ceas de cînd făgăduiam să-ţi arătăm că ne aflam începutul printre ostaşi. 
PADOVANUL : Să latre cît poftesc.
CĂRŢILE DE JOC : Fiindcă nu se înţeleg decît în privinţa lui in bus şi a lui in bas 
, nerozii ni se vor împotrivi în asemenea lucruri şi, deşi slujim cu cea mai desăvîrşită mîndrie, se întîmpla că întortocherea vorbirii noastre ascunse, izbîndind în toate proiectele saie, seamănă cu unul din cele mai proaste jocuri ale noastre care, cînd nici cu gîndul n-ai gîndi, s-apucă să-1 biruie pe unul foarte bun. Aşa că vorbim cum se nimereşte, căci tot ne vom înapoia la obîrşia noastră şi la ceea ce se cuvine.
PADOVANUL : înainte de a merge mai departe, fie-mi îngăduit să vă întreb încă o dată ce reprezintă pentru voi regii.
CĂRŢILE DE JOC : Sinceritatea pe care trebuie s-o aibă jucătorii. 
PADOVANUL : Caii ?
CĂRŢILE DE JOC : Goana şi nerăbdarea celui care pierde sau cîştigă miza. 
PADOVANUL : Valeţii ?
CĂRŢILE DE JOC : Devotamentul care se cere faţă de joc 
PADOVANUL : Spadele ?
CĂRŢILE DE JOC: Moartea celor .ce-şi pierd nădejdea jucînd.
PADOVANUL : Bastoanele ?
CĂRŢILE DE JOC : Pedeapsa pe care-o merită cei care înşeală. 
PADOVANUL : Banii ? 
CĂRŢILE DE JOC : Avutul jucătorului 
PADOVANUL : Iar cupele ?
CĂRŢILE DE JOC : Băutura care aduce împăcarea în încăierările dintre jucători.
PADOVANUL : Fiindcă în Italia se joacă cu cărţi franţuzeşti, lămuriți-mă (vă rog din suflet), ce vor să-nsemne pieile la nişte popoare atît de strălucite.
CĂRŢILE DE JOC : Amestecul lor le-ascute beţivanilor pofta de mîncare.
PADOVANUL : Iar caralele ?
CĂRŢILE DE JOC : Tăria celui care dă cărţile.
PADOVANUL : Dar inimile?
CĂRȚILE DE JOC : Dorinţa de a ne lua în mină.
PADOVANUL : Şi treflele ?
CĂRŢILE DE JOC : Plăcerea de a avea noroc.
PADOVANUL : Mai c-aveam de gînd să discut in legătură cu angajarea unui învăţat care să vorbească despre voi de la catedră, lucru ce-ar însemna cu totul altceva decît aiurelile filozofice ; văd însă că trebuie plătită înţelepciunea voastră, căci ea singură e-n stare să vorbească despre sine : dar ştiţi ce-o să fac ?
CĂRŢILE DE JOC : Nu, dacă nu ne spui.
PADOVANUL : Vreau să-i dau ca temă pictorului Bronzino
  să picteze pe pînză nemurirea voastră, a cărţilor de joc.
CĂRŢILE DE JOC : Cum vrei tu să înfăţişezi ceea ce nu există ?
PADOVANUL : Se poale, nici vorbă.
CĂRŢILE DE JOC. : Desenează-ne-o cu degetul.
PADOVANUL : Va înfăţişa un balaur, alcătuit numai din cărţi de joc, cu căpăţînile acoperite în întregime cu mănunchiuri de cărţi aşezate în şir, aidoma ciorchinilor care stau agăţaţi de zeiţa Naturii ; în faţă, vreau ca el să picteze cu pensula un jucător dezbrăcat şi desculţ, iar pentru a lăsa să se vadă mai bine deznădejdea, să-1 înfăţişeze încercînd să se înalţe pe vîrful picioarelor ; în acelaşi timp, cu braţele ridicate, ca să se întrevadă vinele, nervii şi muşchii, cu faţa schimonosită şi cu privirea şerpească, să aplece cuţitul spre a vă reteza toate capetele de pe trunchi.
CĂRŢILE DE JOC : Indurare !
PADOVANUL : Nu vă speriaţi, căci îndată ce vă va tăia unul, vor ţîşni în afară alte şapte : ca atare, n-o să muriţi niciodată, ci, din contră, vă veţi înmulţi la nesfîrşit, astfel e-o să vă numim cele fără de sfîrşit.
CĂRŢILE DE JOC : Mare trădare ai fi săvîrşit faţă de însăşi firea ta dacă te apucai de literatură.
PADOVANUL: Dacă nu erau proştii, chiar că acolo nimeream.
CĂRŢILE DE JOC : Să ne hotărîm acum a lăuda veacul ăsta, fiindcă, dintre toţi ceilalţi, eşti cel mai iscusit, cu toate că fiecare ştie să facă orice, iar metamorfoza, cu toate himerele ce-au existat vreodată, n-ar fi fost în stare să ne preschimbe în statuie de zeitate nemuritoare, înfăţişînd pentru asta neputinţa noastră de a muri, aşa cum ni făcut tu.
PADOVANUL : Vă place să vorbiţi frumos.
CĂRŢILE DE JOC : Arde-ne, îngroapă-ne, ciopîrţeşte-ne, găureşte-ne, căci vom reînvia de fiecare dată, din nou, ca la început, oriunde, oricînd, în orice ceas.
PADOVANUL : Ce vor avea de spus aici astrologii ?
CĂRŢILE DE JOC : Că vom vrea uneori să nu devenim iarăşi ce-am fost, întru totul şi pentru totdeauna, cu totul şi cu totul la fel, ci să dispărem din lume timp de o lună sau două, făcînd ca viaţa să devină o plictiseală pentru amăriţii aceia care-şi potolesc furia, izbindu-se cu capul de zidul suferinţei noastre.
PADOVANUL : Nefericiţii ar putrezi în puroiul trîndăviei, în caz că aţi fi supusele acesteia, cum cred neghiobii.
CĂRŢILE DE JOC : Norocul nostru că sîntem din hîrtie şi din clei, şi nu din carne şi din nervi : iată de ce bastonul nu ne rupe, iar loviturile cu care bărbaţii nemernici îşi alungă nevestele, cînd nu le mai dau bani, nu ne lasă nici o urmă : adică atunci cînd acestea li se împotrivesc, după ce i-au pierdut pe cei pe care-i aveau.
PADOVANUL : Nişte cerşetori.
CĂRŢILE DE JOC : Ne pare rău că Brendaglia, care ne-a cercetat bucuros şi liniştit, nu ştie că strămutînd obiceiurile, meşteşugurile şi eleganţa în insulele descoperite de împărat în India, spaniolii nu ne-au uitat nici pe noi : ba au făcut chiar să fim atît de iubite de către oamenii aceia cu faţa smolită, care cunosc graţie lor legile, dreptatea, mila, gloria, religia şi credinţa, încît aceştia se mîndresc cu isprăvile noastre. 
PADOVANUL : Aud că indienii se dau în vînt după cărţi, și mai ceva decît gîştele după lăptuci.  CĂRŢILE DE JOC : Să ne lămurească cel care nu gustă dulceaţa noastră ce-nseamnă dragostea pe care ne-o arată fiecare : să zicem că există, în încăperile unui palat, o sută de inşi ; pot să cînte la vreun instrument, să cînte din gură, să danseze, să mănînce, ori să... (nu vrem să spunem lucrurilor pe nume, ca să vorbim cuviincios), iar dacă auzind armonia ce se înalţă slab de tot din violenţa cu care sîntem amestecate, va pregeta careva să părăsească lăutele, solfegiile, bucatele şi pupăturile, să nu ni se mai spună nouă pe numele adevărat.
PADOVANUL : În ce mă priveşte, socot că aceia care nu gustă gingăşia voastră sînt mai rari decît cei care nu miros trandafirii şi nu iubesc pepenii galbeni ; căci iată că pînă şi copiii se bucură cînd vă văd, de parc-aţi fi cireşe ; iar cei mai mărişori, chiar dacă nu vă înţeleg, nu se mai satură privindu-vă, căci şi celui care nu ştie să citească îi face plăcere să se uite la pozele de pe cărţi.
CĂRŢILE DE JOC : Sigur să sînt foarte puţini cei care nu joacă şi fiecare dintre aceştia, supărat parcă, nu se poate împiedica să se uite la cei care joacă : de aceea, seamănă cu unul care mănîncă strugurii, dar nu bea vinul.
PADOVANUL : Ca să spunem adevărul adevărat, nu poate lupta cu firea cel care se distrează cu cărţile numai datorită faptului că nu bea vin.
CĂRŢILE DE JOC : Două lucruri îi ţin pe oameni în viaţă : patul şi jocul. Fiindcă unul înseamnă vindecarea oboselilor, iar celălalt alinarea supărărilor.
PADOVANUL : După un joc bun, un pat bun.
CĂRŢILE DE JOC : îndată ce omul se culcă şi adoarme,  gîndurile, grijile, supărările şi neliniştile ii pier din minte cu o grabă mult mai mare decît aceea cu care bogaţii îi alungă pe cei săraci ; tot astfel, îndată ce un altul se-apucă să joace, tristeţile, certurile, treburile şi supărările îl părăsesc mult mai grabnic decît aleargă bărcile cu multe vîsle.
PADOVANUL : Cine nu doarme joacă ; iar cine nu joacă doarme.
CĂRŢILE DE JOC : Unii dobitoci, care-şi risipesc avutul cu tot felul de medici neghiobi, socotind că datorită leacurilor, pilulelor şi porcăriilor acestora îşi vor vindeca slăbiciunile, gutele, pietrele care-i ucid, ne miră cu atît mai mult cu cît cunosc leacul fără greş al oricărei boli, făţişă ori ascunsă pe dinlăuntru.
PADOVANUL : Ar trebui să fiţi prescrise ca leac pentru tot ce-ar putea să se întîmple.
CĂRŢILE DE JOC : Nătărăii smulg fălcile din dinţi, şi nu dinţii din fălci, iar noi, fără a-i clinii cîtuşi de puţin, îndepărtăm durerea pe loc. Apa lemnului de gaiac se chinuie patruzeci de zile ca să-1 vindece pe unul de sfrinţie, după ce s-a îmbolnăvit, iar noi, ajungînd în mîna celui care ne foloseşte ca leac, alungăm pe loc suferinţa.
PADOVANUL : In voi se află sănătatea noastră.
CĂRŢILE DE JOC1 : Boli ie de stomac, colicile, împreună cu orice alt fel de suferinţă, îşi iau tălpăşiţa la ivirea cărţilor de joc, şi sîntem sigure că dac-am fi date celor ce se scufundă în somnul morţii, aceştia ar deschide ochii.
PADOVANUL : Am auzit că aflîndu-se pe patul de moarte şi stingîndu-i-se luminarea ce îl veghea, un jucător — al cărui suflet rătăcea şi-n clipa aceea la rosturile voastre, ale cărţilor de joc — de-ndată ce s-a stins lumina, a întins mîna, spunînd : lăsaţi banii în pace.
CĂRŢILE DE JOC : Ha, ha, ha !
PADOVANUL : Vi se face, neîndoielnic, o mare nedreptate.	
CĂRŢILE DE JOC : Dac-ar fi numai una, n-ar fi nimic.
PADOVANUL : Ba vă trădează tocmai aceia care se sting din pricina atacurilor de dambla, fără să vă acorde încrederea lor : fiindcă sănătatea oamenilor atîrnă de voi, tot atît cît şi mîntuirea sufletului, care-l salvează pe cel ce învaţă să fie răbdător prin răbdarea voastră.
CĂRŢILE DE JOC : Nu prea ne pasă nouă de foloase.
PADOVANUL : Generoaselor.
CĂRŢILE DE JOC : Se cuvine să-1 lăudăm puţin pe unul dintre partizanii noştri.
PADOVANUL : Recunoştinţa amestecată cu dărnicia este o licoare dumnezeiască.
CĂRŢILE DE JOC : E vorba de Brandino, Cavaler de Rodos.
PADOVANUL : : O fi cumva ăsta unul dintre aceia care, după ce şi-au jucat şi cingătorile, s-au întors acasă care cu pantalonii în vine, care cu ei în mînă ?
CĂRŢILE DE JOC : întocmai.
PADOVANUL : Fie ca şi cum n-am fi spus nimic.
CĂRŢILE DE JOC : Marele satrap al condimentelor la banchetele papii Leon şi slujitorul templului care-ar trebui să ni se înalţe în fiecare sat, în fiecare tîrg, în fiecare fortăreaţă, în fiecare castei în fiecare ţinut şi în fiecare oraş, a fost poreclit Cordialul, iar nesecata lui ţinere de minte era un adevărat oracol al treburilor noastre, şi dacă am fi avut de gînd să creiem un jucător desăvîrşit, aşa cum avem de gînd să demonstrăm că folosirea noastră cumpătată e o virtute, l-am fi luat pe el ca model.
PADOVANUL : De unde-şi trage obîrşia ?
CĂRŢILE DE JOC : Din Veneto, partea florentină.
PADOVANUL : Trăiască o sută de ani fericiţi.
CĂRŢILE DE JOC : Galanteria omului educat întreţinea, cu cea mai mare desfătare, fastul măreţiei nobiliare şi strălucirea generozităţii sieneze.
PADOVANUL : La cine vă duceţi cu gîndul ?
CĂRŢILE DE JOC : La marele Agostino Glugi.
PADOVANUL : Vrednic este.
CĂRŢILE DE JOC : Şi pe lingă faptul că vorbea cu amabilitatea negustorului strălucit, ca unul care-şi închinase viaţa studiului adunării noastre, nu începea niciodată o convorbire care să nu se termine cu noi.
PADOVANUL : Fiind el tutore al cărţilor, era de datoria lui să vă proslăvească.
CĂRŢILE DE JOC : Ajungea deseori să spună că dacă n-am fi noi, voi oamenii (dincolo de orice alte lucruri) aţi fi nimiciţi de neplăcerile verii şi înfrînţi de restriştile iernii.
PADOVANUL : Din păcate, aşa ar fi.
CĂRŢILE DE JOC : Scurtînd, în felul acesta, nu plictiseala îndelungată a zilelor de vară şi nici frămîntarea nemăsurată a nopţilor de iarnă, ci neliniştea care ia naştere din supărările aduse atît de una cît şi de cealaltă, din care pricină nu poţi gîndi şi nu poţi întreprinde nimic.
PADOVANUL : Aşa e.
CĂRŢILE DE JOC : El aducea în sprijinul său zăduful care toropeşte in după-amiezile atît de călduroase, cînd nu eşti în stare de nimic : din care pricină, frunţile unora, devenind streşini, îi scaldă pe ceilalţi într-o sudoare de neînvins ; iar dacă n-ar fi apariţia cărţilor de joc, preschimbate într-un evantai, ce dă adevărat răcoare, s-ar muri dintr-o asemenea plictiseală.
PADOVANUL : Vă cred, ce să mai vorbim. 
CĂRȚLE DE JOC : O dată cu venirea frigului, ar veni şi moartea noastră, spunea el; fiindcă e bine să ţinem seama că, existînd între seară şi dimineaţă un răstimp cincisprezece ore, ar însemna să se stea pe lîngă foc, fără nici un rost, tot timpul cuprins între înfulecarea mîncării şi culcare.  
DO PADOVANUL : Vai de mine !
CĂRŢILE DE JOC : Poate că numai jucătorul (spunea el mai departe) nu are habar de tăcerea care sugrumă, deseori, chiar în timpul discuţiei, glasurile celor ce stau de vorbă ; poate că numai lui, lemnele care ard, rea multe ori prea puţine, îi dau brînci înainte, nu trag înapoi : bate de era cinci, bate de şase, bate opt, bate de zece, iar, atîtea ore în şir, el nu e în tare nici măcar să-şi ridice degetele ca să-şi alunge somnul de pe ochii care i se închid într-una, în vreme ce fălcile îi sînt gata să se scrîntească de-atîtea căscaturi.
PADOVANUL : Parc-aş fi unul dintr-ăştia. 
CĂRŢILE DE JOC : Pînă la urmă, suirea în pat şi adormitul sînt tot una : între timp, unuia i se pare că joacă dormind, cum juca şi cînd stătea de veghe, astfel că el, pe lîngă aceea că-şi îndulceşte viaţa şi sufletul, se bucură pînă la trei după-amiază şi de somn şi de plăcerea jocului. 
DO PADOVANUL : Mă faceţi să-1 văd în carne şi-n oase. 
CĂRŢILE DE JOC : Brandino cel cumsecade spunea că jocul e o destindere şi o uşurare. 
DO PADOVANUL : A cui uşurare ? 
CĂRŢILE DE JOC : A oamenilor distinşi.
PADOVANUL : Şi a cui destindere ?
CĂRŢILE DE JOC : A prietenilor de treabă.
PADOVANUL : Păreri cuminţi.
CĂRŢILE DE JOC : El, care căuta tot timpul nod în paj pură, jura că numai Cărţile de joc alungă din cap ace lasă-mă în pace, care-1 îndeamnă uneori pe cîte unul să se mînie pe sine însuşi.
PADOVANUL : Da, aşa fac.
CĂRŢILE DE JOC ; Spunea că la ivirea lor, se face nevăzută orice altă ispită. 
PADOVANUL : Uluitor. 
CĂRŢILE DE JOC : Vorbea, spre-mirarea noastră, despre o minune săvîrşită de noi, care-ar fi mai adevărată decît zgîrcenia seniorilor. 
PADOVANUL : Dacă v-o aduceţi aminte, mi-ar fi drag s-o aud.
CĂRŢILE DE JOC : După spusele sale, în Padova se aflau trei studenţi, găzduiţi împreună, un toscan, unul din regatul napolitan şi un lombard, iar dac-a existat| vreodată isteţime ele minte, apoi aceea a fost a lor.
PADOVANUL : O face să sară ca o sfîrlează pe-a mea.
CĂRŢILE DE JOC : Şi cu toate că meseriile lor erau deosebite, semănau atît de mult ca dorinţe şi ca fire încît parcă se născuseră cu un singur suflet.
PADOVANUL : Nădrăvăniile şcolăreşti s-au născut toate într-un singur trup.
CĂRŢILE DE JOC : Napolitanul era trimis cu un scop anumit.
PADOVANUL : Care ?
CĂRŢILE DE JOC : Să studieze filozofia.
PADOVANUL : Toscanul ?
CĂRŢILE DE JOC : Să înveţe dreptul.
PADOVANUL : Iar lombardul ?
CĂRŢILE DE JOC : Să deprindă medicina. Ca să-ţi spun drept, cea mai măruntă grijă pe care-o avea tinereţea lor era studierea unor asemenea poveşti.
PADOVANUL : Dar caro ora era mai de scamă ?
CĂRŢILE DE JOC : A noastră, a cărţilor de joc. 
PADOVANUL : Vorbiţi atunci frumos despre ci. 
CĂRŢILE DE JOC : Dacă Aristotel, Galenus şi Bartolo  ar
fi auzit cam ce spuneau ei despre cărţile lor, ar fi ajuns la deznădejde ; şi nu numai că se dădeau zi după zi pe mina cămătarilor, dar începură în scurt timp să ducă lipsă şi de foc, şi de haine, şi de mîncare. 
PADOVANUL : Iar cei do acasă îşi aşteptau doctorii.
ARŢILE DE IOC : In mai puţin de două luni au mîncat,au jucat şi s-au îndatorat în aşa fel încît de-abia le mai rămăsese cîte o biată zdreanţă să le acopere trupul.
I' VPADOVANUL : îmi pare rău.
CĂRŢILE DE JOC: Flăcăii noştri, după ce şi-au vîndut cămăşile de pe ei, au sfîşiat saltelele de pe pat şi s-au vîrît în ele, ţinîndu-şi numai capul afară.
PADOVANUL : Ha, ha, ha !
CĂRŢILE DE JOC : In timpul acesta, unul dintre ei, îmflărăcat cum da Dumnezeu, cu cîţiva bani găsiţi cine ştie cum, aducea pîine şi nădejde pentru el şi pentru ceilalţi.
PADOVANUL : Ce mai puteau să nădăjduiască, aflîndu-se în halul ăsta?
CĂRŢILE DE JOC : Bani de acasă şi căldură de la fulgii care, fiind mici, le năclăiseră capul şi barba. 
PADOVANUL : Ha, ha !
CĂRŢILE DE JOC : Frumos era cînd celor goi le venea chef să facă putină mişcare, să se ridice în picioare, in timp ce al treilea, gătit cu zdrenţele lui, făcea o plimbărică de-o jumătate de ceas, la începutul nopţii.
PADOVANUL : Ceasul faliţilor.
CĂRŢILE DE JOC : Şi aşa, pe rînd, au stat înfofoliţi saltele, cu capul scos afară, ca nişte broaşte ţestoasj pînă cînd îndurarea noastră a făcut ca unul din ei dea cu piciorul în norocul a toţi trei.
PADOVANUL : Mi se pare că iese bine.
CĂRŢILE DE JOC : împinşi de o deosebită bunăvoinţă arătată faţă de noi, doctorul, medicul şi filosoful în fașă, deşi n-aveau altă avere afară de puţina lor griji jucau ceasuri întregi pe nimic, scoţîndu-şi mîinile din fulgi, în ciuda frigului care îi biciuia şi a necazului pricinuit de starea proastă în care se aflau.
PADOVANUL : Şi se ducea pe pustie toată tristeţea.
CĂRŢILE DE JOC : Drept răsplată pentru asemenea tărie, şi sufletească, şi trupească, găsirăm de cuviinţă ca studentul toscan să îşi întindă piciorul şi, scormonind cu el, să dea peste un anume lucru tare ; apoi, fiindcă nu ajungea acolo cu mîna, se scufundă în adîncul saltelei, înşfacă lucrul pe care-1 dibuise, şi cu un pufăi! de înotător, împrăştiind stropi de puf, îşi scoase botul afară, cu o veselie asemănătoare cu a aceluia  ce răsare tocmai în mijlocul mării, cu un peşte prim| de el.
PADOVANUL : Ce poveşti vrednice de Il Novellino ! 
CĂRŢILE DE JOC : Cinci sute de ducaţi, din cei numiţi cu barcă, cu stema lui Alessandro , înfăşuraţi într-o basma, se aflau în ghemotocul pe care-1 scosese afară messere.
PADOVANUL : Măi, ai dracului !
CĂRŢILE DE JOC : Văzînd fîrtaţii lucrul acesta, aşa desculţi şi despuiaţi cum erau — de parc-ar fi venit vara pentru ei — acoperindu-şi numai mijlocul, o ţinură pînă noaptea numai în dansuri de-alea arăbeşti.
PADOVANUL : Care altul n-ar fi dansat ?
CĂRŢILE DE JOC : După cît s-a putut afla, banii fuseseră ascunşi acolo de către baba care făcuse salteaua şi care, ajungînd să moară de bătrîneţe, nu lăsase testament, astfel că înălţimile lor (care s-ar fi prăpădit, dacă nu-i ruinam noi) îi moşteniră. 
PADOVANUL : Straşnic noroc.
CĂRŢILE DE JOC : Onorabilii, îndată ce-şi legară măgarul la gard, puseră să se aurească o pereche de cărţi de joc.
PADOVANUL : Ha, ha, ha !
CĂRŢILE DE JOC : Nu-i de mirare că rîzi, fiindcă şi marele Ghigi a rîs din toată inima. După o atît de izbutită flecăreală, veselul hîtru îi spuse magnificenţei-sale pozna lui don Alvaro di Guzman.
PADOVANUL : După don şi după numele de familie îl socot a fi spaniol.
CĂRŢILE DE JOC : Văzîndu-se năpăstuit cu pierderea unei mize însemnate, înălţimea-sa spunea cu multă umilinţă şi foarte pocăit : „Lăudat fie Domnul, fiindcă El. care-şi încearcă slugile sale cu suferinţa, dă dovadă că-şi aminteşte de mine : fie deci binecuvîntat; îl binecuvîntez pe Domnul, care îmi pune la încercare virtutea tăriei". Şi stăpînindu-se puţin, mai spunea : „Dacă banii nu-s de-ajuns, o, Ziditorul meu, ia-mi tot ce îmi mai rămîne, fiindcă eu te voi lăuda în veacul veacurilor, cu răbdarea pe care de ia tine o am".
PADOVANUL : Dacă inima se potrivea cu vorbele, înseamnă că era un cavaler cum rar găseşti.
CĂRŢILE DE JOC : Bine-ai spus.
PADOVANUL : Izbucnea apoi în furii, ai ?
CĂRŢILE DE JOC : II speria pe oricare cînd se schimba la faţă.
PADOVANUL : Isprăvile de vitejie sînt balanţele cu care spaniolii cîntăresc cerul şi pămîntul.
CĂRŢILE DE JOC : Şi fiindcă durerea e un mare măscărici, oricine auzea nebuniile pe care le spunea din pricina necazului de a pierde izbucnea în hohote de rîs. Între timp, încrucişîndu-şi degetele mîinilor şi bosumflat nevoie mare, ajungea la concluzia că todo es nada .
PADOVANUL : E'l muy lindo y muy agradable  greşea.
CĂRŢILE DE JOC : După ce î se potolea furia, el, care la mînie ne arunca pe pardoseală, cădea în genunchi şi, apucîndu-ne cu mîna, ne culegea pînă la una de pe cărămizile pardoselii, unde stăteam împrăştiate, şi spunea : „Iertaţi-mă, dragele mele cărţi, căci prima pornire nu ne-o putem stâpîni niciodată ; ca să nu mai spun, vai mie, că aveam numai şapte ani şi încă îmi mirosea gura a lapte cînd am început să mă ocup cu voi ; iar de atunci încoace, dacă am mers undeva, dacă am stat pe loc, ori într-o parte, ori într-alta, ori jos, ori sus, ori in faţă, ori mai înapoi, ori drept înainte, ori pieziş, întotdeauna şi necontenit v-am ţinut lingă mine ; şi în casă şi afară, şi în biserică şi în piaţă, şt la ţară şi în oraş, şi călare şi pe jos, fără să mă despart niciodată de voi."
PADOVANUL : Dulcegării.
CĂRŢILE DE JOC : Şi mai spunea şi-altceva : liturghia mea, vecernia mea, slujba mea aţi fost voi, vouă v-a fost încredinţat acel corazon  al sufletului pe care eu vi l-am dăruit pînă la sfîrşit : aşa că Omenirii să nu-i vină chef să vă supere cu cine ştie ce jignire, chiar daca şi-ar pierde les piernas  Şi vorbind astfel, ne săruta şi ne răssăruta, scăldîndu-ne în lacrimi. 
DO VA NUL : Flecăreli şi prostii.
CĂRŢILE DE JOC : Gunguream, mîndre nevoie mare, atunci cînd cavalerul Brandino, care-o ducea ca-n sînul lui Avram, cu toate că moartea îl răpise pe seniorul său, arăta, după fiecare glumă, cu argumente, că noi ne bucurăm de mai multă faimă decît ducesele, reginele si împărătesele.
PADOVANUL : Mai încet.
CĂRȚILE DE JOC ? Ba chiar repede.
PADOVANUL : De ce ?
CĂRȚILE DE JOC : Fiindcă o dovedea, spunînd că principesele, încoronate şi neîncoronate, îşi au curtea acolo uncie înălţimile-lor îşi au şi reşedinţa, iar nu altundeva, în vreme ce noi avem multe, pretutindeni ; mai spunea şi că, alături de noi, ele sînt foarte prost slujite ; se întîmpla că pentru cîte o noapte întreagă cînd. curtenii lor le stau în preajmă, pot fi arătate zeci şi zeci de nopţi pe care nu le dorm cei ce ne slujesc pe noi, şi motu proprio  şi gratis.
PADOVANUL : Hatârurile astea se cumpără, nu se dăruiesc.
CĂRŢILE DE JOC : în înţelesul nostru gratis înseamnă lucrul acela cu care se înapoiază acasă cîte unii care, după ce joacă, sînt în bani, adică nici nu cîştigă, nici nu pierd.
PADOVANUL : înţeleg. 
CĂRŢILE DE JOC : Motu proprio este stăruinţa neforţată cu care stau să privească jocul în condiţii la fel de proaste cu ale unuia care se-apucă să asculte o comedie, chiar dacă se află acolo înghesuit de toate mulţimile de pe lume.
PADOVANUL : Nebuni de-a binelea, spunea Giannozzo Pandolfini.
CĂRŢILE DE JOC : Şi astfel, chiar dacă joacă, o fac cu toată bunăvoinţa. 
PADOVANUL : Rugăciunea spusă în gînd a călugărilor o să se simtă jignită că mai există şi jucatul în gînd al cărţilor.
CĂRŢILE DE JOC : Află că sînt mai numeroşi cei care ne dau doar cu ochii decît cei care ne dau cu mina, aşa că se joacă mai mult în gînd decît în realitate.
PADOVANUL : Din ce pricină ?	
CĂRŢILE DE JOC: Din pricină că belşugul gîndurilor depăşeşte puţinătatea banilor.
PADOVANUL : Măcar de n-ar fi așa,
CĂRŢILE DE JOC : Unul care, fiindcă n-are bani, îşi petrece timpul uitîndu-se cum joacă cei care au,.seamănă eu un copil care mişcă din fălci, de parc-ar mesteca dumicatul altcuiva.
PADOVANUL : Părelnicul este atît de apropiat de adevăr încît poţi cădea deseori în greşeală.
CĂRŢILE DE JOC : Iată că un doctor din Bergamo, care e întotdeauna fără un gologan (cum se cam întîmplă), se duce şi înainte şi după cină în locurile de înşelătorie publică şi, apropiindu-se de cei care s-au retras la un şaizeci şi şase, cere, în şoaptă, fie un punct, fie o figură.
PADOVANUL : Ce aiureală !
CĂRŢILE DE JOC : Vorbeşte de unul singur : „Doi, pentru trei scuzi", şi dacă i se împlineşte cererea, simte o muşcătură în inimă , ca şi cînd tragerea.cărţii s-ar fi făcut de-adevăratelea.
PADOVANUL : Să cîştigi fără să tragi carte e tot una cu a culege negura..
CĂRŢILE DE JOC : Şi tot astfel, cînd nu-i iese cartea cerută, se zvîrcoleşte de parc-ar fi jucat pe bani peşin.
PADOVANUL : Să pierzi fără să te coste nimic înseamnă să pritoceşti vîntul.	
CĂRŢILE DE JOC : Cînd se întîmpla ca jucătorii , pentru a-şi număra banii, fie din pricina vreunei neînţelegeri, să pună jos cărţile, înălţimea-sa, care are inima plină de scuzi dar punga goală de mărunţiş, le înşfacă imediat şi, după ce le amestecă de două-trei ori, le aranjează frumos, izbindu-le de masă, ca şi cînd ar fi rîndul lui să le facă.
PADOVANUL : Adevărată fire de doctor.
CĂRŢILE DE JOC : Sfîrşindu-se petrecerea şi partida, se înapoiază de unde-a plecat, repetînd pe drum tururile, de unul singur, şi spunînd : „Iată cît cîştigam dacă jucam serios şi mizam în felul ăsta. Banii care i-au rămas ăluia erau ai mei."
PADOVANUL : Ăstuia nu-i stă bine decît legat.
CĂRŢILE DE JOC : Şi aşezîndu-se la masă, mănîncă şi bea cu gîndul cu care bea şi mănîncă cel ce simte cum îi creşte pofta de mîncare din pricina fericirii de-a fi vorbit serios.
PADOVANUL: Ser Vergolo ăsta trăieşte, ai?
CĂRŢILE DE JOC : L-ar vedea pînă şi orbul ăla care juca acum cîţiva ani prin toate cîrciumile din Florenţa,	
PADOVANUL : Dacă vă văd cei orbi, e uşor de-înţeles ce se întîmpla cu văzătorii.
CĂRŢILE DE JOC : Asta ne vedea atît de bine incit nimeni nu voia să aibă de-a face cu el.
PADOVANUL: Da, nu-i aşa?
CĂRŢILE DE JOC : E-adevărat că-1 avea alături pe unul care-i spunea punctul, din care pricină pînă şi ser Luca, despre care ţi-am vorbit, fugea din preajma lui ; şi chiar dacă se lipea de el, folosea toată şiretenia sa în a-1 prinde cu vorba : căci întrucît e important felul în care gîndeşte celălalt, trebuie să te ai bine eu el, căci limba nu se poate masca, dar fața, da.
PADOVANUL : Cei care dau cărţile îşi măsoară cuvintele cu compasul.
CĂRŢILE DE JOC : Jucătorii iscusiţi îşi dau de asemenea seama, la punerea mizei sau la primirea cărţii, dacă glasul celuilalt este sigur ori tremurat, prea şovăielnic ori prea grăbit.
PADOVANUL : Curaj pe chip şi cumpătare în vorbă.
CĂRŢILE DE JOC : Pînă la urmă, Oaia zăludă se lua la trîntă cu Ferească-ne Maica Domnului cea a Orbului, cu toată prudenţa unei minţi speculative, suportîndu-i agerimea cu aceeaşi răbdare cu care îndura violenţele prietenilor pe care-i uşura de gologani.
PADOVANUL : De ce trebuie să fii răbdător cu grosolăniile spuse ele cei care pierd ?
CĂRŢILE DE JOC : întocmai cum biruitorul trebuie să-i cuprindă pe cei învinşi cu braţele milei .şi, în loc de neîndurător, să se arate blînd. tot astfel, la joc, cel care-şi lasă prietenul fără un ban de cinci e dator să nu ia în seamă orice i s-ar spune, şi bine face : fiindcă cel care vede cum îi dispar gologanii din faţă intră într-o asemenea frămîntare încît nu mai ştie ce înseamnă nici respectarea onoarei, nici teama de primejdie, din pricina ameninţărilor celuilalt ; cei cărora soarta le e potrivnică sînt bufonii celui faţă de care ea se arată prielnică.
PADOVANUL ; Nici că se putea face o asemănare mai binevoitoare.
CĂRŢILE DE JOC : Acum, să nu uităm ce vorbeam, fiind momentul ele a ne abate puţin, căci ţinem de biserica luptătoare, mama şi ruda noastră ; cine n-o crede, o face fiindcă nu ştie decît s-aştepte să-i pice totul mură-n gură: să ne abatem deci, din dragoste faţă de Pedanţii care ţin la digresiuni dintr-un certum quid
PADOVANUL : Mă las în seama voastră.
CĂRŢILE DE JOC : Ar coace în noi, de nu ţi-am spune că dacă şi pedagogii pedanţi aiurează în legătură cu graiul nostru, al cărţilor de joc, neacceptînd autoritatea lui Silvestro Ganassi dai Fondago, care, potrivit părerii carnavaleşti, vrea ca fiecare lucru să-şi aibă un grai al său şi încearcă s-o dovedească susţinînd că paharul, cînd cade, îţi spune că s-a spart, preschimbîndu-se într-o sută de cioburi, îi vom linişti, cu propriile lor mărturii.
PADOVANUL : Lumea a devenit o prostie.
CĂRŢILE DE JOC : Dumnezeescul muzician, pictor şi filozof, mai sus arătat, spune că uşa în care se bate îţi dă de veste că te caută cineva ; tot astfel că fusta care miroase a pîrlit îţi descoperă cărbunele nimicitor. Mai spune că şi cloşca, îndată ce şi-a rătăcit puii, îi cheamă cu al său, co, co, co. Spune tot el că găina, după ce a ouat, aduce acest lucru la cunoştinţă prin cotcodăcit Mai spune, în sfîrşit, că lopăţica, vătraiul şi cleştele de foc, şi nu mai ştim nici noi ce...
PADOVANUL : Ha,ha, ha !
CĂRŢILE DE JOC: Iată, spune tot el, că senzaţiile de frig, de sete şi de somn îţi poruncesc să te duci să te încălzeşti, să bei şi să dormi : ceea ce-nseamnă că mîncărimea îţi spune ; scarpină-te, iar istovirea 
:stai jos.	
PADOVANUL : La asta să răspundă cine poate.
CĂRŢILE DE JOC : în caz că cei săraci şi cu duhul, şi cu mintea, ar flecari, spunînd că faptul de a ne pune pe noi să discutăm este o sminteală vrednică de rîs a unei minţi nevolnice, vom spune şi noi că e o nebunie tot ce se învaţă de la ei.
I'PADOVANUL : O să-i faceţi de rîs.
CĂRŢILE DE JOC : Dacă n-am fi aflat dîn cărţile unora că turnul a stat de vorbă cu Psihe, că norii discutau cu Socrate, că prora navei a vorbit cu Ulise, şi că un cocoş a pălăvrăgit cu Micillus, nu ne-am îi luat cutezanţa de a deschide gura. 
PADOVANUL : Grozavă scuză.
CĂRŢILE DE JOC : Ori, cu îngăduinţa voastră, a Pedanţilor, vom spune că fiind mai presus nu numai de prudenţa cerută de Germini, de inteligenţa Tarocului şi de judecata aşa-zisei Bassetta, dar şi de cumpătarea, de măsura şi de precizia tuturor jocurilor, acela numit Primiera este — între diferitele chipuri de a juca — ceea ce este stareţa între călugăriţe.
PADOVANUL : La fel de bine hrănită şi la fel de chibzuită.
CĂRŢILE DE JOC : Da.
PADOVANUL : Hulpavă Primiera asta.
CĂRŢILE DE JOC : începem cu ea pentru a-ţi arăta că între tainele ei se află şireteniile, cursele, prefăcătoriile, stratagemele trebuincioase şi la pîndele militare ; iar aceeaşi poftă pe care o au ostaşii de a-şi birui vrăjmaşii, o au şi jucătorii cînd e vorba să-şi învingă prietenii de joc.
PADOVANUL : Straşnică prietenie, dacă e vorba să le citească si-n suflete.
CĂRŢILE DE JOC : E-aşa cum auzi.
PADOVANUL : în ce mă priveşte, sînt uimit văzînd că , jucătorul mănîncă şi doarme cu cel care nu i-a lăsat bani nici pentru dormit, nici pentru mîncat.
CĂRŢILE DE JOC : Prin ceea ce spui, dai şi mai multă însemnătate argumentului cu care vrem să-ţi dovedim că ne tragem obîrşia din meşteşugul armelor.
PADOVANUL : Ţin să vă mulţumesc.
CĂRŢILE DE JOC : iată : tabăra împăratului şi a regelui sînt vrăjmaşe.
PADOVANUL : Nici că se poate mai vrăjmaşe.
CĂRŢILE DE JOC : Şi se silesc din toate puterile să se biruie una pe alta.
PADOVANUL : Dacă n-o fac, nu merită să vorbim despre ele.
CĂRŢILE DE JOC : In încăierare se ucid, se jefuiesc şi se ocărăsc, cu toată cruzimea, furia şi neobrăzarea.
PADOVANUL : Nu s-a văzut nicicînd ceva mai rău.
CĂRŢILE DE JOC : Înlăturînd pricina care-i împinge la îndatoririle războiului, oamenii plătiţi, şi dintr-o armată, şi din cealaltă, s-ar ajuta totuşi unii pe-alţii, chiar cu vărsarea propriului lor sînge.
PADOVANUL : Cu siguranţă că da.
CĂRŢILE DE JOC : Ne vine în minte acum vremea cînd Malatesta şi Vistarino s-au luptat între ei, lîngă Milano, în felul în care se ştie ; iată că armistiţiul încheiat între o tabără şi alta, într-o anume zi. a prins atît armata Ligii cît şi pe cea a împăratului într-o izbucnire de veselie comună ; şi în timp ce se recunoşteau vecin cu vecin, rudă cu rudă, prieten cu prieten, frate cu frate, îmbrăţişările, sărutările şi întîlnirile încheiate în cîrciumă, la băutură, nu te lăsau să-ţi închipui că toţi aceştia fuseseră vreodată, şi nici că aveau să fie cîndva în vreun conflict oarecare.
PADOVANUL : Ce bucurie !
CĂRŢILE DE JOC : Cînd, la apusul soarelui, luă sfîrşit armistiţiul dintre cei doi, mulţimea ostaşilor reveni la situaţia în care se află ceata jucătorilor cînd pune din nou mina pe cărţi.
PADOVANUL : Nici sulele, necum Pedanţii, nu vă pot împunge.
CĂRŢILE DE JOC : închipuieşte-ţi acum o masă destul de mare înconjurată de jeţurile în care stau maeştrii aşa numitei Primiera.
PADOVANUL : Mi-o închipui.
CĂRŢILE DE JOC : Priveşte banii pe care-i ţine fiecare
în faţă. 
PADOVANUL : îi privesc.
CĂRŢILE DE JOC : Ia seama la chipurile tuturor.
PADOVANUL : Iau seama.
CĂRŢILE DE JOC : Pătrunde in inima fiecăruia. 
PADOVANUL : Pătrund.
CĂRŢILE DE JOC : Fii atent la comportarea lor. 
PADOVANUL : Sînt atent.
CĂRŢILE DE JOC : Observă cit sînt de hotărîţi. 
PADOVANUL : Observ.
CĂRŢILE DE JOC : Măsoară priceperea cu care joacă. 
PADOVANUL : O măsor.
CĂRŢILE DE JOC : Chipul, inima, comportarea, înţelepciunea şi priceperea pe care le-arată cei ce întind curse vrăjmaşului se văd şi la cei ce rîvnesc să-şi vîre prietenul în încurcătură : trupele stau la pîndă în ascunzişurile pline de capcane, iar prin trimiterea cîtorva călăreţi care să încerce o ciocnire eu partea vrăjmaşă se vînează prilejul de-a o supune ; tot astfel mulţimile de jucători se ascund în taina cărţii, iar prin împingerea înainte a anumitor cărţi proaste, se feresc să se năpustească asupra acelei mize, care-i îndeamnă să şchioapete de piciorul cel sănătos.
PADOVANUL : Voi îi învăţaţi pe oameni să joace şi, în acelaşi timp, să şi lupte.
CĂRŢILE DE JOC : Cei nepricepuţi in război, punînd preţ pe ceea ce li se descoperă, cînd ar trebui să se teamă de ceea ce li se ascunde, nici n-apucă să se aplece către momeală că se şi văd trataţi în modul in care sînt trataţi prostănacii cînd îşi închipuie că ceea ce li se pregăteşte în faţă nu ascunde nimic în spate.
PADOVANUL : Lumea este a celor isteţi.
CĂRŢILE DE JOC: Şi fiindcă bătăliile iau naştere din atacuri, iată că noi (în timp ce ei se înfruntă eu merg şi cu nu merg, dînd cărţi şi luînd cărţi) insuflam atîtea lucruri bune în fiecare. Încît oricine are miza în buzunar.	
PADOVANUL : Felul vostru de a vorbi se potriveşte de minune cu subiectul despre care vorbiţi.
CĂRŢILE DE JOC : Se întîmplă însă ca în timpul jocului, în mijlocul celor care joacă să se ivească aceeaşi spaimă ce tulbură, după cit se aude, închipuirile celor aflaţi sub arme, cind, deşi fiecare dovedeşte vitejia trebuincioasă, inimile multora încep să şovăie ; tocmai de-aceea, cel care spală putina poate fi comparat ca laşitate cu cel care, căutînd să nu piardă prea mult sau să se salveze, aminteşte de ostaşul ce se trage mai la o parte. împreună cu prietenul, ca să-şi împartă lucrurile de furat.
PADOVANUL : Pe cîmpul de luptă, împărţirea asta pe din două este foarte obişnuită.
CĂRŢILE DE JOC : Cine a avut prilejul să vadă mutrele pe care le fac unii viteji în odaie, atunci cind ruşinea şi forţa îi silesc/să dea buzna înlăuntru, să vadă fruntea acelor amărîţi care, după ce le-a venit rindul să dea cărţile, îşi închipuie, descumpăniţi şi tremurând de emoţie, că desfăşurîndu-ne încetul cu încetul
şi tot sucindu-ne în sus şi-n jos, brelanurile, culorile şi careurile se vor întipări pe cărţile clin mină prin puterea acelor degete ce se opresc asupra noastră, cit pot mai mult, cu gingăşia grijii de-a ne amesteca.
PADOVANUL : Vai de mine !	
CĂRŢILE DE JOC : Aşa cărţi, cum ne vezi, sîntem mai cu judecată decît comandantul care nu le trage douăzeci la spate celor cu mutre încruntate sau celor lungi cît o prăjină, de parcă nu s-ar şti cu sufletul n-are nevoie de prea mult loc.
PADOVANUL : Dacă nu v-aţi supăra, v-aş spune : luaţi seama ca Cesare Astolfo di Gennalo să nu v-audă lăudîndu-vă că sînteţi mai firoscoase decît ultima lui prozopopee.
CĂRŢILE DE JOC : Noi spunem că avem mai multă minte decît un armorum
 , cînd e vorba de unul care nu dispreţuieşte un doi, un trei ori un patru ; căci, altfel, putem face dovada, cu voia sau fără voia celui ce ne dă de o parte ca nefolositoare, că, la un cincizeci şi cinci, se poate rămîne mofluz datorită încurcăturilor pe care se pricep să le facă numerele noastre cele mai amărîte.
PADOVANUL : Există şi unii oameni modeşti, pe care n-ai da nici doi bani, dar care ştiu să se facă preţuiţi şi pe mare. şi pe uscat.
CĂRŢILE DE JOC : Vrăjmăşia omului se vădeşte la joc, întocmai ca şi în lupte, iar cine are nas să şi-1 astupe : fiindcă ni se pare c-am spus că atît in luptă cit şi la jocul de cărţi se scapă pe ei oameni cu mare autoritate : mă dau bătut, strigă — neputînd face altfel — cutare mare personaj, ajuns la locul de luptă.
PADOVANUL : Decît : aici a murit Rosso, e mai bine să se spună : aici a fugit Rosso.
CĂRŢILE DE JOC : Unii, cînd văd c-au pierdut un ducat, îşi smulg părul din cap, se jelesc, îşi ies din fire.
PADOVANUL : Josnicie negustorească.
CĂRŢILE DE JOC : Spunea o dată un castelan, fiindcă-i venea carte proastă : „Ce v-am făcut eu, Cărţilor ? Ne aflăm cumva într-un tripou ? Nu vă e ruşine ? li ucideţi pe cei săraci, ai ? Fiţi fericite, bucuraţi-vă, făce-ţi-vă cheful, haide."Cită popească neomenie, ce minte de curtean, ce glume de nobil !
PADOVANUL : Propovăduia în pustiu.
CĂRŢILE DE JOC : Vorbele sale, aducînd cu un lălăit, erau învinse de blîndeţea gesturilor, cu care-1 făcea să se tăvălească de rîs pe oricine îl asculta.
PADOVANUL : Cine e prea simţitor îi scoate pe ceilalţi din fire.
CĂRŢILE DE JOC : Cu toate că asemenea păreri de rău erau nimica toată pe lingă cele ale unui cetăţean din Pistoia, un adevărat pomanagiu evlavios, care, ori de cîte ori pierdea, se arunca în genunchi spunînd : „Doamne, de ce să iei oare pîinea de la gura copiilor mei şi s-o dai celor ai unora care de-abia cred în tine ? Iată, ăsta nu se duce la liturghie, nici la vecernie, te blestemă, îi duşmăneşte pe cei săraci şi totuşi îl laşi să cîştige ; iar eu, care sînt bun creştin, spun Psalmii, păzesc posturile şi nu plec de la predici, nu iau nici un joc."
PADOVANUL : Vai de mine !
CĂRŢILE DE JOC : Şi sfirşea, exclamînd : „Faptele mele bune se războiesc cu mine". 
PADOVANUL : Asta ar fi vrut ca Dumnezeu să se-apuce să-i răsplătescă binele pe care i se părea a-1 face,lăsindu-1 să cîştige toate partidele. 
CĂRŢILE DE JOC : Ai ghicit. 
PADOVANUL : Prost mai era.
CĂRŢILE DE JOC : Mai ştim pe un altul care, cînd cîştigă. începe să cînte pe neaşteptate, se ironizează pe el însuşi, ne numeşte Zeiţe, ni se adresează cu excelenţelor, înălţimile-voastre ; lăsînd să i se citească bucuria pe faţă, ne spune : „Maiestăţile-voastre sînt prea darnice cu mine, fie-vă răsplătite fericirile ce mi le dăruiţi" etc.
PADOVANUL : Sîntem chit ; pot spune că laudele pe caro. vi le aduce ăsta fac tot cit învinuirile celor doi de mai sus.
CĂRŢILE DE JOC : Asta e unul din cei pe care faptul că-i sîntem prielnice îl face să găsească nume strălucite şi blazoane regeşti, cum îţi spuneam cînd am vorbit despre Soarta pe care o imităm, o folosim şi cu care semănăm.
PADOVANUL : Mi-aduc aminte. Gătit cu o scurtă de catifea, ţeapănă ca un pergament, din pricina cleiului, cu ghetele lui îmbătrânite de-atîta purtare, ca şi bereta de altfel, el, care e mai de rînd decît toţi cei de rînd, a început să se vîre prin curţile ambasadorilor -şi ale oamenilor de seamă, iar, o dată strecurat acolo, a trecut de la jocul de cărţi la mîncatul, iar apoi la plimbatul împreună cu ei, astfel că tu s-a transformat în dumneavoastră, iar jupîne în seniore, aşa că acum îşi dă aere de mare domn ca şi cum i s-ar cuveni de drept omagiile ce i se aduc. 
PADOVANUL : Aud că un nu ştiu cine, de fel din Castiglione Aretino, locuieşte la Roma (datorită vouă, Cărţilor) într-o bună stare vrednică de un duce, cu cai arăbeşti in grajd, cu catîrca după el, cu trei sau patru valeţi, cu cele mai bune vinuri de pe pămînt, cu o casă înstărită, îmbrăcat ca un cavaler şi linguşit ca un palatin.
CĂRŢILE DE JOC : Să i se schilodească sufletul celui care a poruncit să i se schilodească lui trupul, tăindu-i-se o mînă ; căci pentru pălmuirea unuia din ofiţerii papali merita mai de grabă o răsplată decît o pedeapsă : atît sînt ăştia de îngîmfaţi şi de neruşinaţi.
PADOVANUL : Ditamai ticăloşii.
CĂRŢILE DE JOC : Lattanzio, dacă mi-aduc bine aminte, se numeşte acest om nobil, a cărui fire întăreşte credinţa că alcătuirea noastră şi a ostaşilor este una şi-aceeaşi.
PADOVANUL : Mi-aţi spus-o şi mi-aţi răsspus-o. 
CĂRŢILE DE JOC : Şi ce-i cu asta ? 
PADOVANUL : Nimic.
CĂRŢILE DE JOC : Fiindcă unul care a cîştigat şi-i opreşte la masă pe cei ce au pierdut nu se îndepărtează de obiceiul căpitanului care, în timp ce mănîncă, îi aşează alături pe cei luaţi prizonieri de el, răsfăţindu-i, cind pe unul, cind pe altul, cu bucăţica pe care le-o întinde.
PADOVANUL : Frumos obicei.
CĂRŢILE DE JOC : Mai sînt însă şi din cei care, după ce au tras spre ei tot mărunţişul, îl dau în dar — ca pentru un fel de împăcare — celor pe care i-au lăsat lefteri.
PADOVANUL : Foarte bine.
CĂRŢILE DE JOC : Este limpede că o slugă bună şi un jucător bun găsesc întotdeauna pe cineva care să-i ajute : prin urmare, atît unul cît şi celălalt, chiar dacă rămîn fără un ban şi fără haină pe ei, nu se poate spune că vor duce lipsă de ceva. 
PADOVANUL : Cum se face că în aceste două împrejurări grele, cînd unul este flămînd şi nu-şi poate cumpăra pi ine, iar celălalt ar voi să joace, dar nu dă peste nici un bănuţ în pungă, mai curînd decît nevoiaşul este ajutat jucătorul ? 
CĂRŢILE DE JOC : A-i da de pomană săracului este o miloslenie care nu are nimic de a face cu nădejdea de care se-agaţă cel care joacă : fiindcă una nu trece dincolo de saturare, iar cealaltă depăşeşte cu mult putinţa de a primi banii înapoi. 
PADOVANUL : In ce mă priveşte, mi-nchipuiam că lucrurile stau astfel din pricină că milosteniei j se înapoiază ce are ele primit tocmai pe lumea cealaltă, în vreme ce jocul îşi şterge toate datoriile pe lumea asta.
CĂRŢILE DE JOC : Lămurirea ta e şi mai puternică decît a noastră.
PADOVANUL : E numai un fel al meu de-a vorbi.
CĂRŢILE DE JOC : în odaia lui messer Lattanzio ai nostru se strînge toată lumea din Roma, şi-n timp ce-şi joacă puţinul amant pe care-1 are în pungă, ai spune : ..Iată lipsa şi foametea, iată jalea şi văicăreala, iată groaza şi laşitatea, care glumesc cu ticăloşia nenorocirii, cu cumpătarea sărăciei şi cu zgîrcenia nemerniciei ; nişte curteni ca ei joacă deci cu aceeaşi deznădejde cu care şi slujesc". 
PADOVANUL : Nefericiţii.
CĂRŢILE DE JOC : Şi-ntotdeauna cînd amestecă, primesc său împart cărţile, vorbesc în gura mare despre vremurile lor, căci acelea le dădeau bani, ca să aibă cu ce să joace, iar acestea li-i iau, ca să n-aibă ce mînca. Dacă cei care le fură anii şi truda vieţii s-ar arăta la fel de miloşi ca noi. ar fi tot atît de mulţumiţi pe cit sînt acum de deznădăjduiţi.
PADOVANUL : Cum le arătaţi voi duioşia asta ?
CĂRŢILE DE JOC : Nesuferind să-i vedem că-şi înfig unghiile in carne şi şi-o sfîşie, gîndindu-se la et cetera.
PADOVANUL : Oamenii vin şi se duc, şi de aceea nădăjduiesc că văd Curtea mai înflorită ca oricînd
CĂRŢILE DE JOC : Afară de asta, mi-se pare important faptul că pînă şi mărinimia cu care obişnuiam să întărim prieteniile ce se înoadă la joc a fost viciată.
PADOVANUL : De către cine ?
CĂRŢILE DE JOC : De către pricepi tu cine, care totuşi joacă.
PADOVANUL : Ce vor spune ipocriţii, aflînd că-i pomenim zadarnic ?
CĂRŢILE DE JOC : N-avem. de ce să ne temem că vor afla, chiar dacă tu, care eşti om modest, ai fi un palavragiu.
PADOVANUL : Să mergem la causarum causa .
CĂRŢILE DE JOC : Noi deţinem un privilegiu care face dovada situaţiei noastre şi pe care ni l-au acordat oamenii iscălindu-1 cu mîna lor şi întărindu-1 şi cu pecetea lor obişnuită.
PADOVANUL : Ce cuprinde el ?
CĂRŢILE DE JOC : Ce cuprinde ?
PADOVANUL : Nu mi-o dezvăluiţi ?
CĂRŢILE DE JOC : Ce cuprinde ?
PADOVANUL : Nu mă ţineţi ca pe ghimpi.
CĂRŢILE DE JOC : Ce-o să ne dai în schimbul unei asemenea taine ?
PADOVANUL : Cele mai frumoase culori de pe lume.
CĂRŢILE DE JOC : Trebuie să ştii că el îi cruţă pe ipocriţi de cunoştinţa noastră ; prin urmare, nu le este îngăduit să ne atingă şi nu le e dat să fie vrednici de-a ne arunca măcar o privire. Vezi singur, deci, dacă sîntem, într-adevăr, bune în cel mai înalt înţeles al cuvîntului.
PADOVANUL : O pedeapsă nemaipomenită.
CĂRŢILE DE JOC : Ar fi mai bine pentru ei să-şi piardă creditul în meseria pe care-o fac, decît să n-aibă nici o legătură cu noi.
PADOVANUL : Cei lipsiţi de lumina pe care-o răspîndiţi voi seamănă, după mine, cu nişte cîrtiţe.
CĂRŢILE DE JOC : Ai priceput că ticăloşii nu se bucură nici de favoarea de a ne putea atinge, nici de aceea de-a ne putea privi.
PADOVANUL : Am ascultat cu amîndouă urechile.
CĂRŢILE DE JOC : Dacă n-ar fi respectul faţă de Biagio Spina şi de Giovan Măria Falago, neguţători de mosc şi descoperitori de topaze, de granate, de turcoaze, de corali, de lapislazuli şi de agate, am spune două-trei cuvintele şi despre un oarecare stăpîn al lor.
PADOVANUL : Am văzut nestematele despre care vorbiţi şi nu există giuvaergiu care să le ia drept false, atît de bine seamănă ele ca tărie, ca viaţă şi ca strălucire cu pietrele fine.
CĂRŢILE DE JOC: Dacă ai auzi cu ce laude proslăveşte tînărul din Perugia, împreună cu prietenul său din Cremona, clica celor care consideră jocul o ipocrizie, ai avea măsura minţii lui şi a conversaţiei lui.
PADOVANUL : Toţi oamenii de talent sînt blajini cu ceilalţi şi liberi la gură.
CĂRŢILE DE JOC : Dacă ipocriţii ar merita iertarea, ţi-am spune numele sus-amintitului, pentru ca tu, cu rugăciunile tale, să capeţi de la cumsecădenia noastră dreptul ca ei să poată pune mina pe noi o dată pe lună.
PADOVANUL : Cine se roagă pentru cei nevrednici nu-i vrednic de ascultare.
CĂRŢILE DE JOC : Ca să ne înapoiem la Prietenii care nu se leapădă de prietenia noastră, ni se pare ciudat felul lor de a sălbătici generozitatea de care avem noi nevoie ; ne-am şi certat, de altfel, în privinţa aceasta, de nenumărate ori, cu bunul, virtuosul şi nobilul nostru Motta : cind joacă, ei restrîng punerea mizelor cu aceeaşi tărie cu care ceilalţi caută să le pună.
PADOVANUL : Ha, ha, ha, ha.
CĂRŢILE DE JOC : Şi cu cîtă grosolănie îşi înalţă glasurile îndată ce vreun intrigant le atrage atenţia.
CĂRŢILE DE JOC : Ne pare rău că plăcerea de a juca nu li se preschimbă în supărare, de care să caute să se vindece, făcînd apel la noi.
PADOVANUL : Alungaţi-i la bordel.
CĂRŢILE DE JOC : Ce păcat că vremea, care — fiindcă n-are nici o putere asupra jocului — se scurge necontenit, fără să albească nici măcar un fir de păr din capul jucătorilor, folosindu-se de asemenea oameni ca de nişte baratteri .
PADOVANUL : A-i numi astfel pe cei ce vă sînt credincioşi e tot una cu a-i însemna cu fierul roşu.
CĂRŢILE DE JOC : Nu te pricepi la asta.
PADOVANUL : Poate că nu.
CĂRŢILE DE JOC : Cuvînul barattiere vine de la baro , iar baro de la bararia , căreia îi e datoare toată lumea. 
PADOVANUL : E cu putinţă ?
CĂRŢILE DE JOC : Cercetează-ţi în  privinţa  asta  şi mintea şi cugetul. 
PADOVANUL : De ee trebuie s-o cercetez pe cea dinţii? 
CĂRŢILE DE JOC : Pentru a te convinge că măsluirea noastră este un joc de copii faţă de înşelăciunea de care te loveşti in toate meseriile. 
PADOVANUL : Şi de ce şi cugetul ?
CĂRŢILE DE JOC : Ca să capeţi iertarea duhovnicului, fiindcă si tu îi înşeli pe cel care ne cumpără, întru-cît e cu neputinţă ca toate să fim făcute la fel de bine.
PADOVANUL : Am tăcut.
CĂRŢILE DE JOC : Nu numai cei care vînd lucrurile de trebuinţă şi nu numai cei care se îndeletnicesc eu meseriile necesare feluriţilor oameni, dar pînă şi cei care scriu faptele altora măsluiesc şi faima, şi ruşinea, dînd-o pe cea de-a doua drept cea dinţii, iar pe cea clintii drept cea de-a doua. 
PADOVANUL : Săvîrşesc o mare greşeală. 
CĂRŢILE DE JOC : Singur Pasquino, dintre toţi Maeştrii înşelăciunilor pe care le săvîrşesc mîinile şi închipuirile oamenilor, nu măsluieşte nimic ; dacă unul e om de nimic, o spune ; dacă e născut în iesle. Ia fel : dacă dă bani cu camătă, îl dă în vileag ; dacă are ţiitoare, o aduce la cunoştinţa lumii ; dacă face pe fătălăul, o povesteşte ; dacă îl iubeşte cu patimă pe Bachus, nu tace ; dacă-şi chinuie familia, îl face de basm, fără să-i ascundă nimănui vreuna din ticăloşii. 
PADOVANUL : Nu-i laudă pe cei care sînt opusul acestora ?
CĂRŢILE DE JOC : Nu i se întîmplă niciodată să aibă asemenea îndeletniciri frumoase. 
PADOVANUL : Fiindcă nu prea ai ce să lauzi : asta vreţi să spuneţi.
CĂRŢILE DE JOC : Grumazurile plecate, picioarele desculţe, capetele îmbătate nu ne îngăduie să-ţi răspundem.
PADOVANUL : Treceţi la altceva.
CĂRŢILE DE JOC : Ascultă o vorbă de duh, care-ar cam vrea să ne iasă din minte.
PADOVANUL : Daţi-i drumul cit mai degrabă.
CĂRŢILE DE JOC : Unul care joacă la nimereală seamănă întru totul cu unul care a ajuns ostaş din întîmplare.
PADOVANUL : Cum asta ?
CĂRŢILE DE JOC : Ostaşul chefuieşte deseori, dar şi posteşte deseori ; jucătorul, ori cinează ca un mare senior, ori prînzeşte ca un nenorocit.
PADOVANUL : Cel clintii, după cum furtişagul a fost gras ori slab, iar al doilea, după cum i-a fost cartea : frumoasă ori jalnică.
CĂRŢILE DE JOC : Nici mas
  nici minus.
PADOVANUL : A pluti după cum bate vîntul înseamnă a-i face voia Domnului.
CĂRŢILE DE JOC : Care crezi tu că este una din marile noastre dureri ?
PADOVANUL : Nu stiu.
CĂRŢILE DE JOC : Să vedem că şi cei nevrednici  se bucură din partea noastră de aceleaşi favoruri de care se bucură cei ce le merită. 
PADOVANUL : Luaţi măsuri de îndreptare. 
CĂRŢILE DE JOC : Vrei cumva să facem  noi singure ceea ce nu e în stare să facă... mai că nu ţi-am spune cine ?
PADOVANUL : Treacă şi asta. 
CĂRŢILE DE JOC : Mîhnirea noastră s-ar preschimba in bucurie dacă bolile, care-i apucă din nou pe alţii, îndată ce pun jos cărţile, nu i-ar mai părăsi pe unii, al căror nume nu vrem să ţi-1 spunem, atunci cînd pun mîna pe noi.
PADOVANUL : Plîngeţi-vă de voi înşivă. 
CĂRŢILE DE JOC : Nu mai putem de bucurie atunci cînd un marchiz de Sonzino, ori un prior de Barletta, cavaleri străluciţi, se mîngîie cu bucuriile pe care li le dăm noi.
PADOVANUL : Dacă mumiile pe  care neguţătorii de parfumuri din Veneţia le păstrează uneori în casele lor v-ar fi pe plac, le-aţi da înapoi răsuflarea. 
CĂRŢILE DE JOC : Ne mulţumim nouă înşîne pentru puterea pe care o avem de a-1 destinde pe strălucitul şi preabunul Castro.
PADOVANUL : Meritaţi tot atîtea laude pentru că-1 destindeţi cît şi pentru că-1 proslăviţi. 
CĂRŢILE DE JOC : Ce crezi despre cei care ne pun în circă atîtea blestemăţii,? 
PADOVANUL : Mi se pare că pe calea asta vă ridică în slăvi.
CĂRŢILE DE JOC : Spun unii trîntori : dacă n-ar exista cărţile de joc, părinţii nu şi-ar lăsa copiii mofluz! : asta fiindcă ştiu ce blestem înseamnă să-i lase bogaţi.
PADOVANUL : Fiecare lucru îşi are partea lui proastă.
CĂRŢILE DE JOC : Dacă acela care şi-a ucis stăpînul ar fi trebuit să-şi agonisească bucata de pîine, ar fi devenit nemuritor, cîştigînd o faimă mult mai îngăduită.
PADOVANUL : O, scumpe stăpîne !
CĂRŢILE DE JOC : Naşterea în bogăţie aduce cu ea prostia, nedestoinici a şi trîndăveala, iar venirea pa lume infantem nudum  vrednicia, iscusinţa şi chibzuinţă.
PADOVANUL : Mie-mi spuneţi asta ?
CĂRŢILE DE JOC : Antonio da Leiva, care băga în sperieţi veşnicia universului, tăcînd-o să se teamă că nu-1 va putea urma veac după veac, a venit din Italia în chip de cavaler rătăcitor, devenind apoi principe numai datorită calităţilor sale.
PADOVANUL : Aşa a fost.
CĂRŢILE DE JOC: Cervini, mărunt ca origine şi înalt ca virtute, este cardinal, graţie iui Dumnezeu şi meritelor sale.
PADOVANUL: Măcar de-ar ajunge papă, în ciuda celor ce se laudă cu faptele vrednice de cinste ale altora.
CĂRŢILE DE JOC : Iată : preastrălucita familie dei Medici şi-a măritat fetele cu regi, şi-a însurat băieţii cu fiice de împăraţi : prin urmare, dacă nu s-ar fi îngrijit să pună în valoare virtuţile prin care au strălucit întotdeauna, ar fi ajuns şi ca ca familia regală a Ciprului.
PADOVANUL : La ce bun să trecem de la discuţia despre părinţii care-şi dezmoștenesc copiii, la scuturarea colbului de pe cronici?
CĂRŢILE DE JOC : Ni se părea c-am spus asta: pentru ca pilda părinţilor, prin pierderea la joc a întregii averi, să-i deprindă pe urmaşi, cu o îndeletnicire prin care aceştia să cîştige totul la loc.
PADOVANUL : Sînt puţin cam jumulite, aşa că n-au s-ajungă departe.
CĂRŢILE DE JOC : Dac-am vrea să-ţi spunem numărul celor care. ieşiţi de prin azile, au făcut cu ajutorul nostru cuib aurit pentru cei coborîţi din spiţa lor. nu ţi-ar părea mai nuc decît al celor născuţi sub cerul liber, din pricina noastră.
PADOVANUL : începeţi altă poliloghie.
CĂRŢILE DE JOC : Ne trece prin minte o problemă, şt ne întrebăm clacă la un jucător e mai vrednic de
laudă curajul riscului ori chibzuinţă de a nu risca. 
PADOVANUL : Subtilitate plină de fineţe. 
A UTILE DE JOC : Asemănare aproape la fel cu aceea pe care o fac pedanţii în legătură cu natura şi cu arta.
PADOVANUL : Ce v-aţi răspunde voi, vouă înşivă, într-o asemenea problemă ?
CĂRŢILE DE JOC : întocmai ce i-ar răspunde un signor don Bernardino de Mendoza (pildă strălucită şi neîntrecută a generozităţii spanioleşti) celui care l-ar întreba ce i-a fost de mai mare folos în cîştigarea încăierărilor navale : „Vitejia celor cutezători, ori prudenţa celor grijulii1'.
PADOVANUL : Nu ştiu să vorbesc pe puncte.
CĂRŢILE DE JOC : Curajul seamănă, fără îndoială, cu focul, care pîrjoleşte, iar înţelepciunea, cu apa, care stinge ; şi fiindcă urmările celei din urmă sînt mai uşor de îndreptat ca ale celui dintîi, se crede că înţelepţii ies biruitori mult mai des decît îndrăzneţii.
PADOVANUL : Dar dacă şi unul şi altul dintre cei doi se duc împreună pe cîmpul de luptă? Viteaz şi înţelept e ca şi cum ai spune tînăr şi bogat.
CĂRŢILE DE JOC : Cînd vrea să ţină numai el banca, jucătorul curajos ajunge pînă la urmă la ananghie ; teama de-a o primi, menită să îl alunge, este şi ea un însemnat izvor de pagube.
PADOVANUL : întocmai.
CĂRŢILE DE JOC : Trebuie să alegi ce-i mai bun, aidoma celor care in război îşi salvează viaţa, iar în joc, avuţia.
PADOVANUL : Ferice de ei.
CĂRŢILE DE JOC :. O piesă de artilerie 1-a ucis pc Marc Antonio Colonna, cînd se dusese să se plimbe tocmai acolo unde loviturile ei cădeau ca fulgii de nea ; la fel i s-a întîmplat şi lui Giovanni dei Medici şi astfel, cutezanţa lor de-a se lepăda de prudenţă i-a răpit Italici nădejdea gloriei, iar italienilor pe aceea a nemuririi.
PADOVANUL : Cine-o să-1 mai poată egala pe marele părinte al veşnic slăvitului duce al Florenţei ?
CĂRŢILE DE JOC : Cum să se creadă c-ar putea fi egalat în meseria armelor, dacă n-a fost egalat niciodată la joc?
PADOVANUL : A fost jucător de ispravă, da ?
CĂRŢILE DE JOC : Nu i-a plăcut nicicînd să ne uite.
PADOVANUL : Şi de ce spuneţi că nimeni nu 1-a egalat ?
CĂRŢILE DE JOC : Pentru firea risipitoare arătată de el în cele cîteva rînduri cînd s-a dus la joc numai ca să nu strice petrecerea : şi parcă-1 vedem, lîngă Milano, certîndu-1 pe marchizul Saluzzo, care ascundea ducaţii cei mai noi şi cei mai rotunzi, ţinîndu-i dinainte pe cei mai strimbi, pe cei mai tociţi.
PADOVANUL : Jos cu calicii.
CĂRŢILE DE JOC : La Pavia, jucînd cu regele Francisc, a cîştigat de la maiestatea-sa o beretă plină cu scuzi, iar cînd s-a ridicat de la joc, nu numai c-a împărţit banii lui Monami  , dar a trebuit să i se aducă încă o pungă.
PADOVANUL : Vreau să-i vizitez într-o zi mormîntul, numai din devotamentul pe care i-1 păstrez.
CĂRŢILE DE JOC : La Castello, în vipia marilor călduri, în timp ce se răcorea la umbra noastră, segnor Leone nici n-apuca să cîştige bine o miză că o şi dădea mai departe, astfel că, după felul cum o întindea cu mina lui celor din jur, semăna cu un corb din cei mari, care-şi hrănea puii.
PADOVANUL : Sau cu un păstrăv bătrîn, care împărţea aurul printre puii de păstrăvi ?
CĂRŢILE DE JOC : Ia-o cum vrei. 
PADOVANUL : Nu vă supăraţi.
CĂRŢILE DE JOC : în timpul acesta, Mariano lăuda fapta de nobilă generozitate ; apoi, întorcîndu-se către cîţiva calici, care jucau cu el mai mult ca să-1 înşele decît fiindcă-1 preţuiau, le spuse : „Luaţi pildă de la seniorul ăsta, păduchilor, şi înălţaţi-vă sufleteşte".
PADOVANUL : Dac-aş fi senior, şi eu aş dărui ceea ce aş cîştiga.
CĂRŢILE DE JOC : Nu ai dreptate cînd crezi că în ce  priveşte interesul pentru bănuţul pus în joc, ca şi în alte lucruri, marii seniori ar fi deosebiţi de indiferent care om din popor ; nu există o plăcere mai mare decît să iei aminte cum se frămîntă un senior cînd nu ştie dacă trebuie să ţină mîna sau s-o lase.
PADOVANUL : Ce-ar trebui să facă unul. de teapa mea ?
CĂRŢILE DE JOC : Sufletele lor mucegăite se zbîrlesc,se zgîrie şi izbucnesc într-unui din plînsetele acelea liniştite, care dau glas suspinelor, îndată ce se văd ajunşi la ananghie.	
PADOVANUL : De ce nu-i ia Dumnezeu la el ?
CĂRŢILE DE JOC : Se înveninează şi se înflăcărează cînd pierd o partidă de parcă ar trebui să le cîştige pe toate ori n-ar mai avea cu ce să-şi cumpere de mîncare.
PADOVANUL : Ehei. dac-ar fi vorba de mine ! 
CĂRŢILE DE JOC: Iar cînd cîştigă miile, n-ar arunca un bănuţ, chiar dacă vestitul Cerber s-ar uita ţintă la ei.
PADOVANUL : Afurisită zgîrcenie.
CĂRŢILE DE JOC : Deprinderea aceasta de-a nu voi să cedeze mîna este o regulă pentru jucătorii buni : totuşi, la sfîrşitul anului, ea are ca rezultat, pierderea unei mari sume de bani.
PADOVANUL : Un lucru care nu trebuie uitat.
CĂRŢILE DE JOC : Părerea noastră, a cărţilor de joc, este că seniorii care joacă o fac din două motive.
PADOVANUL : Daţi-i drumul celui dintîi.
.CĂRŢILE DE JOC : în primul rînd. din zgîrcenie, adevărata mamă a meschinăriilor lor.
PADOVANUL : Mai departe, treceţi la al doilea.
CĂRŢILE DE JOC : In al doilea rînd, din pricina îndîrjirii, părintele legiuit al atacurilor lor.
PADOVANUL : Partea privitoare la zgîrcenie, o pricep ; cît priveşte îndirjirea. mă dau bătut.
CĂRŢILE DE JOC : Ei se îndeletnicesc cu meşteşugul jocului pentru a se deprinde cu asprimea furiei ; pentru ca fruntea lor. umbrită de norii mîniei, să sperie pe oricine vine să le ceară îndurare.
PADOVANUL : Să mă ferească Cerul de prilejul de-a le cere aşa ceva.
CĂRŢILE DE JOC : Prin urmare, din pricina patimei de care sînt stăpîniţi, le e aproape drag să piardă ; aşa ajung ei să urască mila şi bunătatea.
PADOVANUL : Nu mă aflu la mina lor. datorită mic şi bunăvoinţei voastre.
CĂRŢILE DE JOC : Ne pare încă şi mai rău, căci cine nu cunoaşte răutatea unor asemenea apucături, pune pe seama noastră năravul furiei, de tare ei nu se leapădă, stîrpili-s-ar sămînţa în saecala saeculorum.
PADOVANUL : Trăiesc totuşi.
CĂRŢILE DE JOC : Vorbim de cei cu pielea groasă.
PADOVANUL : O ştiu.
CĂRŢILE DE JOC : Taci din gură.
PADOVANUL : Ce chef o să vă mai vină ? şi ce toană o să vă mai apuce ?	
CĂRŢILE DE JOC : Iată că ne-au venit in minte semnele pe care nemţii le tipăresc pe faţa noastră, pe lîngă faptul că ne pictează cu inimi şi cu flori, întocmai cum ne înfrumuseţează şi francezii ; atît vom spune, vorbind despre calităţile noastre, dar ni se pare trebuincios să adăugăm (spre ruşinea celor care ne pun în circă faptul că-i sărăcim pe cîte unii) că nemţii sînt cei care au născocit si care tălmăcesc lot ce e bun şi tot ce e rău în noi. 
PADOVANUL : Feriţi-vă să nu vă poticniţi în luteran ism.
CĂRŢILE DE JOC : Cărţile lor de joc, în afară de Ciorile şi inimile de modă franţuzească, mai au clopoţei şi ghinde.
PADOVANUL : De ce, clopoţei ? Şi de ce, ghinde ?
CĂRŢILE DE JOC : Ghinda înseamnă puţinul care ajunge pentru a potoli foamea, in mijlocul naturii care, la început, a hrănit neamul omenesc numai cu astfel de bucate.
PADOVANUL : Iar clopoţeii ?
CĂRŢILE DE JOC : Agăţaţi la picioarele nebunilor, aceştia vorbesc despre prostia celor ce trudesc să strîngă bogăţiile păzite de inimile celorlalţi, fără să ştie că ele sînt aidoma unor flori trecătoare.
PADOVANUL : Pînă la urmă, toate lucrurile au un scop.
CĂRŢILE DE JOC : Astfel că nu e totuşi o atît de mare nenorocire faptul că tatăl nu-i lasă nimic feciorului, fiind de-ajuns ca acesta să moştenească iscusinţa de a se descurca în viaţă.
PADOVANUL : Dacă nu mi-ar fi ruşine — căci m-aţi putea asemăna cu pedanţii — aş avea chef să vă întreb cum de vă e cu putinţă să ştiţi atîtea drăcovenii, cînd n-aţi apucat nici să ieşiţi din atelierul meu !
CĂRŢILE DE JOC : Prea tai firul în patru. 
PADOVANUL : Trebuie : ce ştiu eu ? 
CĂRŢILE DE JOC : Toate cîte le spunem, le ştim din povestirile celorlalte surioare ale noastre, care au fost şi care sînt încă în fiinţă : afară de asta, ne naştem cu două suflete, din care unul îngeresc, iar celălalt, diavolesc.
PADOVANUL : Mi-1 însuşesc pe cel dintîi, mă lepăd de cel de-al doilea. 
CĂRŢILE DE JOC : Cu cel dintîi îi întărim în răbdare pe înţelepţi, cu celălalt ii scufundăm în deznădejde pe nebuni.
PADOVANUL : Fiindcă înţeleg că vorbiţi în numele tuturor cărţilor de joc, mă mulţumesc să vă spun că voi, dacă i-aţi face pe seniori să-şi roadă ficaţii din ei, atunci cînd joacă, aţi fi trecute în rîndul sfinţilor: iar cui vă afuriseşte fără să joace să i se găurească limba la fel cum ar trebui să li se găurească limba celor din Florenţa, care vă afurisesc în timp ce joacă.
CĂRŢILE DE JOC : Nu putem face nici noi ceea ce este cu neputinţă, cu toate că multe sînt puse pe seama puterii noastre de a înveseli, de a întrista, de a îmbogăţi şi de a sărăci.
PADOVANUL : Faţă de ei ar trebui s-o dovediţi pe aceasta din urmă.	
CĂRŢILE DE JOC : O s-o facem dacă nu cumva diareea pierderii li se va schimba într-o culoare, care să le liniştească pipotele ; ei joacă numai ci te puţin, căci la sume mari idolul Ier nu le-ar aduce sută la sută.
PADOVANUL : Carnetele seamănă cu două femei de stradă care, fără să ştie una de alta se întîlnesc amîndouă în Borgo alle Noce şi, fără să-şi spună vreo vorbă, se privesc drept în ochi şi trec mai departe.
CĂRŢILE DE JOC : Vrei să spui că a te împrumuta pe tine însuţi este un lucru atît de nobil încît seniorii, deşi ştiu că sînt toţi la fel, tac din gură şi-şi văd de drum.
PADOVANUL : Aţi ghicit-o.
CĂRŢILE DE JOC : Dacă ceea ce doreşti tu ar sta în putinţa noastră, am răzbuna trădarea căreia i-a căzut victimă Aretino.
PADOVANUL : Am auzit de cei şase sute de scuzi  dăruiţi de rege şi de cei două sute daţi de către cardinalul de Lorena. bani pe care un slujitor al său i-a jucat în casa nu ştiu cui. 
CĂRŢILE DE JOC : L-a lăsat fără ei, după ce-a fost îmbătat la o masă grozavă, Nicolo Gaddi, pe care, drept răzbunare, dac-ar fi după noi, l-am face să se vindece de nebunie. 
PADOVANUL : Ceea ce spuneţi voi ar însemna un chip minunat de-a răzbuna un prieten. 
CĂRŢILE DE JOC : Dac-ar juca ar rămîne întocmai cum era înainte de a-şi duce nebunia dincolo de munţi. 
PADOVANUL : Şi Rosso a devenit un om de nimic după ce şi-a venit în minţi.
CĂRŢILE DE JOC : Era vai de el dacă devenea învăţat şi prudent.
PADOVANUL : Ignoranţa şi nebunia ajung uneori la preţ.
CĂRŢILE DE JOC : De vreme ce-am trecut în Galia, întregul regat al ei fiindu-ne credincios nouă, voim să-ţi vorbim despre el cu cel mai înalt respect. 
PADOVANUL : Doresc altceva ?
CĂRŢILE DE JOC : închipuieşte-ţi că, în ce priveşte jocul, Curtea franceză ar fi bîlciul de la Lanciano, de la Foligno, de la Recanati şi de la Lyon, luate împreună : adaugă şi piaţa evreească din Roma, ghetoul din Veneţia şi toţi Munţii de Pietate din ţările care se folosesc de ei, precum şi orice alt loc unde se dă cu împrumut, se face negustorie, se încheie contracte. Nu cumva să crezi că vorba negustorilor celor mai de încredere ar fi tot atît de preţuită ca a celor care joacă pe cuvînt, înlăuntrul Curţii regale. 
PADOVANUL : Mă bucur că măi sînt şi unii care vă privesc cu respectul ce vi se cuvine. 
CĂRŢILE DE JOC : De cînd e Curtea Curte nu s-a mai auzit ca înlăuntrul ei să se fi săvîrşit o altă înşelătorie de felul celei pe care-a săvîrsit-o sus-numitul Nicolo.
PADOVANUL : Mă mir că regele, fiind vorba de-o uneltire care şi-a bătut joc de darul său, nu a luat nici o măsură.	 	
CĂRŢILE DE JOC : Maiestatea-sa nu se uită atît de jos.
PADOVANUL : Nu e totuşi un lucru cinstit.
CĂRŢILE DE JOC : Flandra şi Italia, cu tot comerţul lor, nu vîntură atîţia bani cîţi vîntură la joc doamnele şi seniorii pe care-i cuprinde Curtea Coroanei sale : nu mai vorbim despre ofiţerii de marină şi nici despre comandanţii de oşti.
PADOVANUL : Trebuie să se descurce cu cărţile la fel de bine ca si cu armele.
CĂRŢILE DE JOC ; Fără îndoială că da.
PADOVANUL : Ajung eu şi acolo, într-o bună zi.
CĂRŢILE DE JOC : Ce privelişte de cerească dumnezeire, ce spectacol de minunată nobleţe, de plăcută şi curată modestie ai în faţa ochilor atunci cind vezi cu Ce purtări fermecătoare, cu ce atitudine firească şi cu ce înaltă mărinimie joacă preastrălucita, unica şi nemuritoarea doamnă d'Etampes.
PADOVANUL : E lăudată ca o fiinţă rară.
CĂRŢILE DE JOC : Se dovedesc zadarnice luminile torţelor, întunecate de lumina care străfulgera din ochii ilustrei doamne.
PADOVANUL : Mă orbesc pînă şi-aici.
CĂRŢILE DE JOC : Pe respectatul ei chip, colorat cu albul laptelui şi cu roşul aprins al trandafirilor, străluceşte nespusa veselie a unei gingăşii minunate, aşa încît nu numai cei atenţi să o vadă cum se desfată jucînd, dar şi noi, care sîntem doar cărţi de joc, ne pierdem cu firea acolo.
PADOVANUL : Mi-nchipui că încercaţi o mare plăcere în timp ce simţiţi cum vă amestecă, vă pipăie şi vă desfăşoară mînuțele dulci, tot atît de frumoase şi de albe pe cît de moi, ale uneia sau alteia dintre acele doamne.
CĂRȚILE DE JOC: Ghivecele cu violete de Damasc se înviorează la mirosul lor de cuișoare, mînuşile parfumate arată că au devenit astfel din pricina moscului pe care-1 răspîndeau ele; chiar şi sticluţele şi cutiuţele, deşi sînt goale, păstrează în ele aroma ambrei şi a pudrei.
PADOVANUL : Mi-e sila de discursurile compatriotului meni Titus Li viu,
CĂRŢILE DE JOC : în timp ce preamărita şi tot atît de fericita pe cit de frumoasa femeie, cu totul scufundată în gînduri şi singură numai cu virtuţile şi graţiile ei, poate fi văzută îndeletnicindu-şe cu jocul, nimeni nu doreşte şi nu visează altceva decît să o poată privi.
PADOVANUL : De-am fi şi noi pe lîngă ea.
CĂRŢILE DE JOC : Şi este vrednic de luat în seamă faptul că ea. cît timp stă într-un asemenea loc, ii învaţă pe cei ce-i stau în preajmă cum trebuie să joace o fiinţă aleasă şi cu suflet bun.
PADOVANUL : O respect în gînd.
CĂRŢILE DE JOC : Cînd ia cărţile, ea aruncă asupra lor o privire, cu o anumită eleganţă a gestului ce poate fi egalată numai de chipul în care înţelege să-şi păstreze cinstea şi strălucirea.
PADOVANUL: Educaţia cerne totul.
CĂRŢILE DE JOC : Iar dacă se întîmplă ca jocul — deşi cărţile sînt bune — să-i ceară să se prefacă, o. face în asemenea chip încît adevărul ajunge să se întrebe el Însuşi dacă nu-i minciună.
PADOVANUL: Lucru greu, pentru multă lume.
CĂRŢILE DE JOC : Apoi, fără să-i piară nimic din maiestatea pe care i-o dau mişcările, şi pe care sufletul ei graţios o răspîndeşte în întreaga-i fiinţă, din gura ei blîndă, in sunetul unei noi armonii, ies propune rile de miză.
PADOVANUL : Favoruri date pe credit, spunea Carafulla. 
CĂRŢILE DE JOC : între timp, i se iveşte pe chip un surîs atît de omenesc, dar şi atît de dumnezeesc, încît s-ar părea că făgăduieşte ca mai curînd să dea miza) pe care o pune, decît să şi-o scoată. 
PADOVANUL : Fără un quare
  nu o iubeaţi voi, domniţelor.
CĂRŢILE DE JOC : Ea care se poartă în chipul pe care-1 auzi, ar disprețui cîştigurile, întocmai cum dispreţuieşte pierderile, dacă n-ar fi faptul că sexul femeiesc e stăpînit de atîta mîndrie încît caută întotdeauna să iasă biruitor.
PADOVANUL : Ştiu bine că are dorinţa să cîştige între cerea, iar apoi să facă ce vor ceilalţi.
CĂRŢILE DE JOC : Sigur că o asemenea doamnă nu se străduie să-şi schimbe norocul cu ceilalţi care joacă împreună cu ea.
PADOVANUL : De ce nu dă norocul său celor care nu-l au ?
CĂRŢILE DE JOC : Fiindcă e vrednică de un comentariu nobil încercarea de a-ţi arăta priceperea în orice faptă pe care o săvîrşeşti.
PADOVANUL : Şi la scosul paielor din şiră tot de asta e nevoie.
CĂRŢILE DE JOC : Tocmai de aceea preastrălucita doamnă îşi aţinteşte ochii minţii asupra noastră cu o nobilă isteţime şi fiindcă se pricepe să dovedească o asemenea isteţime nobilă cînd trebuie, şi unde trebuie, este greu să-ţi dai seama dacă purtarea ei este firească ori prefăcută.
PADOVANUL : Cine nu vrea să greşească s-o ia şi într-un fel si într-altul.
CĂRŢILE DE JOC : E un obicei al jocului apărarea jucătorului de momelile zgîrceniei ; şi totuşi, oricine se îndeletniceşte cu jocul, este silit să fie, dacă nu econom, cel puţin cumpătat.
PADOVANUL : Nu e rău nici aşa, nici altminteri. 
CĂRŢILE DE JOC : Iată, unul a făcut praf două grămezi de scuzi, iar pe urmă se opinteşte patru ceasuri pînă să cumpere fructe de trei gologani. 
PADOVANUL : Am văzut destui care fac astfel. 
CĂRŢILE DE JOC : Uită-te la unul dintre nestăpiniţii ăştia, care-şi joacă toţi banii pe-o carte, cînd se-apucă să controleze prin casă şi stăpîneşte-te să nu rîzi auzindu-1 cu ce văicăreli .şi cu ce mutre se adresează nevestei, mustrînd-o cu nişte  răcnete  care-1 asurzesc pînă şi pe cel care răcneşte. 
PADOVANUL : Dobitoci.
CĂRŢILE DE JOC : Zbiară la ea fiindcă nu şi-a aşezat bine oalele. „Ia te uită ce prost sînt aranjate polonicele", mormăie el. „Uită-te-aici cît sînt de îngălate tingirile de aramă, şi piuliţa pusă aiurea, şi sfeşnicele pline de seu, şi candelele murdare, şi fitilele netăiate, şi bucătăria, în ce hal, şi cîte lemne-s pe foc", adăugind : „Ruinează-mă, distruge-mă, omoară-mă, risipitoareo, neghioabo". 
PADOVANUL : Parc-aş auzi-o pe stăpînă strigînd la slujnică şi nu pe bărbat mustrîndu-şi nevasta. 
CĂRŢILE DE JOC : în timpul ăsta, vecinii, în gura mare,îl fac ticălos şi călău. 
PADOVANUL : Eu unul nu-i aud.
CĂRŢILE DE JOC : Natura jocului, precum ţi-am spus, u cere (sau chiar dac-o face, nu se vede decît la cîţiva) ca jucătorul să fie darnic ; ba îi sileşte pînă şi pe risipitori să se restrîngă, cu o nelinişte de om  mărunt şi de nimic.
PADOVANUL : Prin urmare, principii au dreptul să fie iertaţi.
CĂRŢILE DE JOC : L-ar avea, dacă nu s-ar naşte zgîrciţi.
PADOVANUL : Aţi vrea ca ei să se deosebească de ceilalţi, cu toate că nu-i cu putinţă.
CĂRŢILE DE JOC : Fariseii se poartă cu ceilalţi mult prea drăgăstos dacă — ţinînd seama atît de lăcomia lor cît şi de aceea a jocului — nu le iau şi pielea de pe ei ca s-o vîndă la licitaţie.
PADOVANUL : Dac-aş crede că, repetîndu-le voi, n-ar mai fi luate drept vorbele mele, v-aş spune că nu ar putea s-o vîndă, căci e atît de găurită de sfredelele tuturor bolilor, încît de-abia s-ar deosebi de o sită.
CĂRŢILE DE JOC : Să lăsăm glumele de-o parte.
PADOVANUL : Întrebaţi-i de plasturi, de leacurile băbeşti şi de arderile cu fierul roşu şi dac-o să vă spună că sînt nişte glume, pictaţi-mă şi voi pe mine, cum vă pictez eu pe voi.
CĂRŢILE DE JOC : Iar acum, pentru ca tu să nu ne iei drept clevetitoare, o să-ţi mărturisim că sîntem nespus de uimite şi de-a dreptul înmărmurite văzînd că nici un senior, în timp ce se luptă cu noi, nu se lasă stăpînit de una din zgîrceniile acelea care îi împing pe unii să-şi mănînce de sub unghie.
PADOVANUL : Trebuie să fie mare admiraţia, dacă vă mişcă.
CĂRŢILE DE JOC : Ne tulbură, întrucît jocul, fiind joc, e zgîrcit prin el însuşi : iar principii care joacă sînt răi, atît din vina jocului, cît şi dintr-a lor înşişi.
PADOVANUL : Nu prea văd cum vine asta.
CĂRŢILE DE JOC : Cel care, cind joacă, e atacat cu cruzime de trei zgîrcenii, ar trebui să facă altfel de nebunii decît cele pe care le face.
PADOVANUL : Cum, adică, de trei ?
CĂRŢILE DE JOC : Jocul fiind strîns de felul său, el trebuie să fie econom şi fiindcă e jucător, şi fiindcă e mare maestru, şi fiindcă o mare senior.
PADOVANUL :  Asta n-o ştie Marforius  .
CĂRŢILE DE JOC : Am ajuns să vorbim despre lucrurile acestea din pricină că nu trebuie să te miri cîtuşi de puţin atunci cind nobila doamnă, trăgînd spre ea banii câştigaţi de la altul, se dovedeşte a fi veselă, şi, prin urmare, nici să nu fii uimit dacă, adunindu-i alţii pe ai oi, o vezi strîmbîndu-se.
PADOVANUL : încep să cred că şi alteta-sa este împinsă de la spate de trei îndemnuri, fiind şi jucătoare, şi doamnă, şi femeie.
CĂRŢILE DE JOC : Piperul limpezeşte capul, pe care-1 face să strănute : prin urmare, foloseşte, în aparentă, iar in fond, dăunează : a deveni atent şi sîrguincios este deci în avantajul acelor inşi care ii egalează pe ici sprijiniţi, pentru virtutea lor, de mila unei atît de însemnate principese. în a cărei preajmă se limpezesc toate gîndurile supărătoare ale celui mai mare rege care trăieşte pe lume.
PADOVANUL : Aş vrea s-o văd pe maiestatea-sa jucînd, fie chiar numai o clipă.
CĂRŢILE DE JOC : Văzînd-o. ai vedea im fel nou de dărnicie şi de joc. Preacreştinul Francisc si signor Leoce s-au arătat atît de asemănători in ce priveşte jocul incit cine îl vede pe unul îl vede pe celălalt.
PADOVANUL : Ce personalităţi sus-puse.
CĂRŢILE DE JOC : Exagerarea, care pare să fie proprie oricărei firi aspre şi oricărei minţi ambiţioase, este foarte depărtată de coroana acelui rege slăvit, cum a fost străină şi de domnia acelui senior.
PADOVANUL : Nu vor mai exista niciodată doi la fel cu ei.
CĂRŢILE DE JOC : Şi de aceea, cursele pe care le ascund atitudinile jucătorilor, ca să cadă ceilalţi în ele, n-au fost niciodată întinse de către un astfel de senior şi nu vor fi niciodată întinse de către un rege atît de mare.
PADOVANUL : Ce părere aveţi despre perechi ? 
CĂRŢILE DE JOC : Ha, ha, ha ! 
PADOVANUL : Poate să rîdă mînzeşte doar cel ce na vrea răul.
CĂRŢILE DE JOC : In ce ne priveşte, ipocriţii ne-ar rupe-n bucăţi.  
PADOVANUL: Tot astfel pe mine, cei pizmaşi. 
CĂRŢILE DE JOC : Lipsită de asemenea trîntori, lumea ar deveni un fel de rai pămîntesc. 
PADOVANUL : Mai şi rîdeţi ! 
CĂRŢILE DE JOC : Cine n-ar rîde oare auzindu-le cum o ici razna cu gura, profitînd de răbdarea urechilor,pe care le afuriseşti. 
PADOVANUL : Neorînduiala vorbirii voastre îmi tulbură închipuirea.
CĂRŢILE DE JOC : Dacă aşa stau lucrurile, află dumneata că perechea face trecerea spre careu, întocmai cum pîinea înmuiată în grăsime face trecerea spre cotletul la grătar.
PADOVANUL : Zînele înseşi n-ar şti s-o spună mal frumos.
CĂRŢILE DE JOC : Gustul pe care-1 simţi atunci cînd muşti din pîinea cu care întingi in grăsime, în timp ce se frige spinarea, se potriveşte de minune cu scoaterea perechilor într-o partidă în care patru cărţi diferite, sau patru de acelaşi fel, sau numai trei, le bat şi-ai pierdut banii.
PADOVANUL : Ce dracu aţi fi făcut dac-aţi fi mîncat aşa ceva ?
CĂRŢILE DE JOC : Auzim si noi vorbindu-se de asta şi de-aceca o spunem.
PADOVANUL : îmi dau seama. 
CĂRȚILE DE JOC : Noi însă nu.
PADOVANUL : înainte de a-mi povesti despre jocul apăratului ori al altor principi din Italia noastră, -aş bucura să aud care este părerea voastră despre pururi, despre minge, despre jocul de dame, despre ah si despre fleacul ăla, descoperit acum cîtva timp. 
CĂRȚILE DE JOC : Te-am înţeles.
PADOVANUL : În care cu ajutorul a nu ştiu ce foi de viță, nişte ghiulele mărunte sînt trimise să intre
într-o gaură din iarbă.	
CĂRŢILE DE JOC : O să se pară că spunîndu-ţi adevărul o facem doar ca să ne ridicăm pe noi în slăvi.
tun însă nici Tiziano nu se sfieşte să îndrepte picturile fiului său Orazio, ori de cîte ori o cer ele, întreabă-ne, căci o să te lămurim.
PADOVANUL : De ce aţi făcut comparaţia cu marele pictor şi cu amabilul tînăr ?
CĂRŢILE DE JOC : Fiindcă tot jocuri se numesc şi şahul, și damele, şi mingea, şi zarurile şi cărţile ; pot fi deci ocolite ca rude între ele.
PADOVANUL : Spuneţi-mi pentru cine sînt bune zarurile ?
CĂRȚILE DE JOC : Pentru pungaşi. 
PADOVANUL : Iar damele ? 
CĂRŢILE DE JOC : Pentru cei trişti. 
PADOVANUL : Dar şahul ?
CĂRȚILE DE JOC : Dacă nu s-ar supăra Pigna Cortonese din Ferrara,  comandant nebiruit la jocul acesta, i-am spune că pentru gutoși. 
PADOVANUL :  Iar mingea ?  
CĂRȚILE DE JOC :  Pentru filfizonii din piaţă. 
PADOVANUL : Iar voi, Cărţile de joc ? 
CĂRȚILE DE JOC : Pentru toată lumea. 
PADOVANUL : Iar lucrul ăla care stă pe mese şi seamănă cu o furcă de tors.
CĂRȚILE DE JOC : Pentru spiţerii muscaţi de tarantulă.
PADOVANUL : Spuneti-le-o voi.
CĂRŢILE DE JOC : Mai spune-le-o şi tu.
PADOVANUL : O să mă mai gîndesc.
CĂRŢILE DE JOC : Numai că împăratul, cînd începe să joace cărţi, se deosebeşte de ceilalţi mai mult de cît se deosebesc ei de el : nu cumva să credeţi că maiestatea-sa se oboseşte cu noi fiindcă i-o îngăduie lipsa de lucru, întrucît toţi cei care-1 iubesc şi se tem de el ştiu foarte bine că plictiselile lui nu au nimic de-a face cu asta.
PADOVANUL : E de închipuit că gîndul faptelor de seamă nu-i lasă o clipă de răgaz.
CĂRŢILE DE JOC : Primeşte din cînd în cînd să joace cărţi pentru a-şi deprinde virtuţile eroicului său suflet cu vicleniile noastre şi închipuindu-şi c-ar fi vorba de şiretenii şi de treburi ostăşeşti, arată, în timp ce joacă, şi pentru el însuşi, şi pentru ceilalţi, ce înseamnă chibzuinţă, măsură, stăruinţă, iscusinţă, economie, dărnicie, bunătate, statornicie, asprime, repeziciune şi zăbavă.
PADOVANUL : Nici o pildă de virtute nu are atîtea merite.
CĂRŢILE DE JOC : Iar mai presus de orice se văd respectate poruncile adevăratei răbdări, care asigură săvîrşirea oricărei acţiuni, căci ea e mama a tot ce trebuie îndeplinit pentru a înfăptui un lucru ca lumea.
PADOVANUL : Mai spuneţi-mi ceva, vă rog.
CĂRŢILE DE JOC : Nu ne întrerupe cînd vorbim despre împărat, singura fiinţă vrednică de slavă din tot neamul omenesc.
PADOVANUL : Iertaţi-mă.
CĂRŢILE DE JOC : Cînd juca, Leone îşi dădea pe faţă firea sa risipitoare ; de aceea, juca întotdeauna cu o mărinimie nechibzuită şi, risipind atît capitalul cît şi cîştigurile, lăsa să se vadă în acelaşi timp şi prezentul şi viitorul lucrurilor prezente şi viitoare : din care pricină, şi-a cîştigat o faimă ce va trăi veşnic în amintirea celor care rîvnesc după principi cu o fire atît de risipitoare.
PADOVANUL : Eu sînt unul dintr-ăştia.
CĂRŢILE DE JOC : Iar noi din cei care nu facem decît să ne mirăm de înţelepciunea generoasă a lui Carol Quintul.
PADOVANUL : Prin urmare, eu greşesc, iar voi nu.
CĂRŢILE DE JOC : Cine vrea să vadă o parte din judecata aceea desăvîrşită şi din vitejia aceea superioară, cu care a înfrînt în acelaşi timp (cum spune Ia carte) ticăloşia vremii, strîmtoarea locului, învolburarea aerului, mînia mării, foamea pricinuită de lipsa mîncării nestatornicia armatei furia vrăjmaşilor şi trădarea soartei...
PADOVANUL : Ba chiar mai mult.
CĂRŢILE DE JOC : Cine vrea să-1 vadă în asemenea condiţii uluitoare, să-1 privească atunci cînd una din toanele noastre se preschimbă în stăruinţă încăpăţînată, făcîndu-1 să piardă jocul de douăzeci de ori în şir, căci, deşi ţine în mînă un careu, acesta nimereşte peste o chintă regală, iar maiestatea-sa are tot timpul ghinionul de-a arunca cele mai bune cărţi şi de-a le opri pe cele mai proaste.
PADOVANUL : Simţindu-se provocat de nişte batjocuri atît de cumplite, un om de plumb ar sări în sus ca şi cînd ar fi de fulgi.
CĂRŢILE DE JOC : Chipul acela energic, culoarea aceea sănătoasă şi privirea aceea sigură, pe care August le-a avut tot timpul în împrejurările grele de la Alger, se păstrează si în nenorocirile jocului.
PADOVANUL : Vedeţi bine cine e el.
CĂRŢILE DE JOC : înţelege o dată că ticăloşii care stau pe margini pălăvrăgesc la fel cu cei viteji, care joacă.
PADOVANUL : Sînt sigur.
CĂRŢILE DE JOC : Doi bani nu face acela care blestemă
cărţi ie şi se leapădă de ele. 
PADOVANUL : Nici măcar atît.
CĂRŢILE DL JOC : Atît o meserie, cît şi cealaltă, trebuie  făcute în linişte.
PADOVANUL : Pare-mi-se că mi-aţi mai spus-o.
CĂRŢILE DE JOC : Şi fiindcă oricare soldat e jucător, deşi nu şi oricare jucător e soldat, ostaşul trebuie să fie mai atent cu respectarea gradului său.
PADOVANUL :  Aşa încît războinicii joacă.
CĂRŢILE DE JOC : Iată că-ncepi să-ţi dai seama de bunătatea noastră.
PADOVANUL : Mi-ar face multă plăcere să aud cum se poartă împăratul cînd cîştigă la cărţi.
CĂRŢILE DE JOC : Cu toate că felul în care s-a încins în el însuşi, îndată ce a primit ştirea cuceririi Romei, te lămureşte, n-o să refuzăm să-ţi arătăm şi asta, vorbindu-ţi despre modestia de care dă dovadă cînd joacă cu elegantul şi plăcutul signor don Luigi Davila, adevărată comoară de generozitate.
PADOVANUL : Faima unui tînăr atît de sus-pus este atît de răspîndită in lume, încît am aflat şi eu de ea.
CĂRŢILE DE JOC : Cu toate că veselia senină şi încrezătoare este caracteristică inimii celor învingători, maiestatea-sa, cînd învinge, se menţine pe calea de mijloc şi, ferindu-se de riscuri, se închide în .întregime in el însuşi : după care, de-abia zîmbeşte, în timp ce un altul ar rîde, desfătîndu-se de urmările statorniciei "sale.
PADOVANUL : Un adevărat semizeu.
CĂRŢILE DE JOC : Cheia care deschide uşa laudelor ce-i sînt adresate e înfăţişată de faptul că atunci cînd pierde arată că aşa îi place lui Dumnezeu, iar cînd cîştigă, că aceasta este voinţa lui Cristos.
PADOVANUL : Şi totuşi, la mijloc nu-i decît el.
CĂRŢILE DE JOC : Şi, în sfirşit, în timp ce joacă, nu uită niciodată că trebuie să se poarte ca un împărat, aruncîndu-le celor de faţă nişte priviri pline atît de-o omenească mîndrie, cît si de-o omenie mandră.
PADOVANUL : Nici măcar miresele nu se poartă mai frumos.
CĂRŢILE DE JOC : Iar cele două capete ale acvilei încununate cu o diademă, de pe herbul său, nici nu înseamnă altceva decît înţelepciunea cea mai înaltă, de care el dă dovadă atît in vremi ferice cît şi în restrişti.
PADOVANUL : Nu-i nici o îndoială.
CĂRŢILE DE JOC : Signor Valerio Orsino, cînd joacă la el acasă, se poartă cu aceeaşi desăvîrşită cuminţenie ca şi în orice altă îndeletnicire.
PADOVANUL : Personaj deosebit de înzestrat şi acesta, după cum spune toată lumea.
CĂRŢILE DE JOC : Iar spre ruşinea parlagiilor, care-ţi scot cuţitul în nas, înjunghiind şi tăind beregata regilor şi slujitorilor noştri, lăudăm cumpătarea a numeroşi căpitani şi jucători, care se-arată la fel de modeşti şi în război, şi la joc.
PADOVANUL : Spuneti-mi numele cîtorva. 
CĂRŢILE DE JOC : Camillo di Caula, Gianfrancesco Faloppia, Girolamo Romano, Antonio da Forli.
PADOVANUL : Ostaşi de ispravă şi cum nu se poate mai viteji.
CĂRŢILE DE JOC : Să joace modenezul cu messer Dino di Poggi al lui şi apoi să ni se spună dacă în timp de pace şi de înţelegere e tot atîta linişte ca la joc.
PADOVANUL : Pot fi socotiţi oameni cuminţi.
CĂRŢILE DE JOC : Bumbaglino ăla, care după cum ştie orice om cumsecade, îi face pe ceilalţi să tremure numai cu o privire, ni se adresează şi nouă, cărţilor de joc, atunci cînd îi pricinuim pierderi, la fel cum li se adresează celor pe care-i găseşte nevrednici de mînia lui.
PADOVANUL : întreaga Florenţa e martora spuselor voastre.
CĂRŢILE DE JOC : Să trecem la altceva.
PADOVANUL : Sînt atît de mari meritele sale şi dragostea pe care i-o poartă fiecare încît aş vrea să-mi vorbiţi toată ziua despre acel căpitan strălucit.
CĂRŢILE DE JOC : Daca înţelepciunea şi cuminţenia tuturor înţelepţilor strînse într-un singur trup ar căpăta înfăţişarea lui Covos, iar, după ce-ar căpăta această asemănare, s-ar aşeza să joace, cum joacă el uneori, ţi s-ar părea, prin comparaţie, că e vorba de-un ticălos.
PADOVANUL : Trebuie intrat în fond, cînd se vorbeşte despre un atît de înalt personaj.
CĂRŢILE DE JOC : Mintea de care dă dovadă cînd începe să-i alunge pe cei care n-aveau de gînd să plece şi să-i oprească pe cei care se pregăteau să spele putina, nici nu poţi să ţi-o închipui, necum să vorbeşti despre ea.
PADOVANUL : împăratul ştie foarte bine ce face atunci cînd îşi lasă sufletul şi regatele pe mîna lui.
CĂRŢILE DE JOC : Aceeaşi blîndeţe şi aceeaşi gravitate pe care le-arată cînd administrează tot ce e mai de seamă în Imperiu, i se citesc pe frunte şi-atunci cînd excelenţa-sa joacă ; ai spune deci că ia mizele nu din bucuria de a le fi cîştigat, ci numai ca să facă cinste banilor.
PADOVANUL : Se potriveşte cu el.
CĂRŢILE DE JOC : Iar cind se întîmplă să piardă, ia un anumit aer de modestie şi de severitate, mărturisind astfel grija şi cumpătarea cu care strălucitul bărbat ştie să-şi apere ce-a cîştigat şi să-şi poată îngădui o pierdere oarecare.
PADOVANUL : Nu izbutesc să-mi dau seama cum de mai are vreme de pierdut la joc un comandant suprem,prins în hăţişul tuturor luptelor şi manevrelor de pe lume.
CĂRŢILE DE JOC : Te poţi lămuri, gîndindu-te că acelaşi lucru se întîmplă şi cu pedanţii, de toate felurile, atunci cînd insinuează că sîntem ispita celor fără treabă.
PADOVANUL : Nişte nerozi.
CĂRŢILE DE JOC : Să ne îndreptăm puţin spre don Diego Urtado di Mendoza.
PADOVANUL : E într-adevăr o datorie.
CĂRŢILE DE JOC : Preanobilul învăţat şi om cu experienţă face tot timpul negoţ, joacă tot timpul şi studiază tot timpul ; iar cînd studiază, cînd joacă şi cînd face negoţ, parcă n-ar face negoţ, n-ar juca, n-ar studia.
PADOVANUL : Măcar de-aţi pricepe voi.
CĂRŢILE DE JOC : Cu sarea pildelor, cu sosul vorbelor de duh şi cu supa maximelor, el se desprinde atît de repede din încurcătura intrigilor încît în privinţa aceasta ar pierde în faţa lui pînă şi fulgerul neaşteptat, pe care aci îl vezi, aci nu-1 vezi.
PADOVANUL : Cu care dintre cele trei meşteşuguri se îndeletniceşte el cel mai mult ?
CĂRŢILE DE JOC : Treburile neguţătoreşti nu Ie părăseşte.
PADOVANUL : Are şi ce lucra.
CĂRŢILE DE JOC : Restul de timp, care-i prisoseşte, îl cheltuieşte cu faptele de bine, cu îndatoririle de curtean, cu virtuţile ostăşeşti şi cu tot felul de lucruri plăcute.
PADOVANUL : Dumnezeu o să-1 umple de glorie.
CĂRŢILE DE JOC : Tot felul de năstruşnici ii deschid pe nesimţite cărţile de citit, le dau pentru el pe cele de joc şi îi aduc aminte de treburile pe care le are.
PADOVANUL : Ce linguşitori !
CĂRŢILE DE JOC : Intre timp. însufleţit de blîndeţea purtărilor sale atrăgătoare, glumeşte că e împovărat de griji şi chiar de ură : din care pricină, văzînd că toată lumea îl trage la joc, se supără, dar cu supărarea aceea care, de fapt, nici nu-i supărare.
PADOVANUL : E vrednic de laudă gentilomul care se mînie, fără a ajunge însă să se înfurie.
CĂRŢILE DE JOC : Sigur că Mendoza, cînd pierde, se supără, dar cu un atît de dulce „luaţi-vi-i de aici. Încît îi vine şi lui poftă să rîdă în hohote de el însuşi.
PADOVANUL : Nu vorbiţi cumva despre ambasadorul regelui preacrestin la Veneţia ?
CĂRŢILE DE JOC : Ce tot spui acolo ?
PADOVANUL : Vă întreb dacă nu cumva spusele voastre sînt în legătura cu monseniorul de Monluch ?
CĂRŢILE DE JOC : Cu toate că tînărul acesta este oglinda virtuţilor, a capacităţii, a graţiei, a politeţei, a bunătăţii şi a amabilităţii, ne gîndim totuşi la cel ce reprezintă persoana împăratului pe lîngă drepţii şi credincioşii veneţieni.
PADOVANUL:  Înapoiaţi-vă la voi.
CĂRŢILE DE JOC : Deşi sîntem ceea ce sîntem, ne-apucă totuşi rîsul amintindu-ne de felul în care i-a povestit el Leonorei Gonzaga, femeie meritoasă şi întruchipare a chibzuinţei, un adevăr care a făcut-o să rîdă cu hohote.
PADOVANUL : Spuneţi-1, dacă nu e o taină.
CĂRŢILE DE JOC : Se pare că într-o seară, după cină, un mare maestru, luîndu-1 de mină pe un oarecare prieten de-al nostru, 1-a tras după el la o fereastră a locuinţei numitului Mendoza, locuinţă care dă spre canalul cel mare ; şi fiindcă îşi închipuia că celălalt nu era sigur de cei cinci sute de ducaţi pe care îi făgăduise ca dotă pentru fiică-sa, seniorul îşi îndreaptă faţa spre cer şi spuse : ,,Tu Lună, fii martoră a făgăduielii mele de a o mărita pe Adria, fiica prietenului nostru Pietro, aci de faţă, oricînd va dori ea." 
PADOVANUL : Şi pe urmă ?
CĂRŢILE DE JOC : Nunţiul împărătesc, părîndu-i-se un lucru nostim, i-a povestit excelenţei-sale preastrălucite că sus-zisul Pietro, mînios şi fără nici o speranţă, ar fi spus : „N-am un ban, fiindcă Luna e singurul martor în privinţa celor făgăduite de seniorul aceia".
PADOVANUL : Aş înţelege o asemenea soartă, dac-ar fi vorba de-o alta sumă, nu de jumătate dintr-o mie de scuzi.	
CĂRŢILE DE JOC : E foarte adevărat, totuşi.
PADOVANUL : Nu toate lucrurile pot fi înţelese.
CĂRŢILE DE JOC : Dacă jucătorii n-ar face tot felul de mici digresiuni, am vorbi numai despre ceea ce ne priveşte pe noi, Cărţile de joc ; dar, fiindcă pălăvrăgeala ne însoţeşte tot timpul, întocmai cum alabastrul însoţeşte aurul, nu putem niciodată să încheiem .fără o cît de mică glumă.
PADOVANUL : Întrucît aici, în Florenţa, se joacă necontenit, să ne oprim puţin.
CĂRŢILE DE JOC : Sigur că în oraşul acesta virtuos, şi noi sîntem mai atente în ce priveşte virtutea.
PADOVANUL : Sînteţi nevoite s-o faceţi.
CĂRŢILE DE JOC : Aici se ştie că jucătorul cinstit se alege cu plăcerea, la fel cum ostaşul de ispravă se acoperă de glorie.
PADOVANUL : Şi asta e-adevărat.
CĂRŢILE DE JOC : Aici se înţelege într-adevăr că jucătorul capătă măreţie cînd cîştigă jucînd cinstit, ia£ ostaşul cînd biruie în fapte vitejeşti.
PADOVANUL : Spuneţi-mi şi mie ce-nseamnă asta.
CĂRŢILE DE JOC : Florenţa îşi dă într-adevăr seama că jucătorul cuminte, cutezător şi generos, e la fel cu ostaşul viteaz, îngăduitor şi dibaci.
PADOVANUL : Frumoase lucruri îmi spuneţi.
CĂRŢILE DE JOC : Ea crede, într-adevăr, că jucătorul caro înşeală este aidoma cu ostaşul care omoară mişeleşte.
PADOVANUL : De la început era cazul s-o lăudaţi.
CĂRŢILE DE JOC: Ea socoate, într-adevăr, că papa, aflat printre noi cînd se joacă Taroc ori Germini, se află numai fiindcă atunci cînd s-a luat hotărîrea de a se juca hainele bunului Isus ne-am făcut nevăzute : îndeletnicirea aceasta ticăloasă le-a revenit prin urmare nemernicelor de zaruri.
PADOVANUL : Sînteţi umile.
CĂRŢILE DE JOC : Întreab-o de ce ne îndepărtăm pe pe zi ce trece tot mai mult de Taroc şi de Germini şi o s-o auzi spunîndu-ţi că imităm gloata de rînd, care face foarte puţin caz de ostaşii care se luptă pe jos şi ca o adunătură de vagabonzi.
PADOVANUL : E bine să te asiguri de lipsa de greutate a bagajelor : fiindcă şi domnii grămătici au vrut să uşureze de unul din cei doi ze cuvinte ca : gazza, tazza, piazza, pazza, mazza, cazza  .
CĂRŢILE DE JOC : Ce fel de vorbe sînt astea pe care le scuipi din gură ?
PADOVANUL : Fiindcă mă siliţi, o să v-o spun.
CĂRŢILE DE JOC : Lasă-le pedanţilor grija unor astfel de cuvinte şi ascultă favoarea pe care ne-a făcut-o Un rege din India : lucru despre care tocmai voiam , să-ţi vorbim atunci cînd ţi-am spus că spaniolii sînt cei care ne-au dus şi prin părţile acelea.
PADOVANUL : Îmi holbez ochii ; vreau să spun, îmi ciulesc urechile.
CĂRŢILE DE JOC : Spune Platon.
PADOVANUL :  În care carte ?
CĂRŢILE DE JOC : Într-una din cele scrise de el. 
PADOVANUL : Ajunge şi-i prea destul.
CĂRŢILE DE JOC  Că anumite popoare, uitîndu-se la întrecere şi dorind să se învingă unul pe altul în prezentarea de daruri, i-au trimis principelui lor indian două daruri cu totul deosebite unul de altul.
PADOVANUL : Şi care-au fost astea ?
CĂRŢILE DE JOC : I-au trimis în dar, prin ambasadorii lor, ştiinţa şi jocul.
PADOVANUL : Aveţi grijă, căci lucrurile nu au putut să se petreacă astfel.
CĂRŢILE DE JOC : Şi de ce ?
PADOVANUL :  Fiindcă nici jocul, nici ştiinţa, nu pot fi puse într-un taler, ca piersicile ori ca smochinele.
CĂRŢILE DE JOC : Spunem atunci că i-au trimis, ca să-i prezinte darurile, pe un pedant, care preda ştiinţele şi pe un meşter, care făcea cărţi de joc.
PADOVANUL : Aşa da.
CĂRŢILE DE JOC : Ieşi deci în faţă filozoful, chelbos, gălbejit, bărbos, îngrozitor la înfăţişare, arţăgos, cu mintea aidoma înfăţişării, astfel că în năstruşnicia chipului se oglindea nestatornicia minţii.
PADOVANUL : Semăna, desigur, cu un coşmar în timpul unui somn chinuit.
CĂRŢILE DE JOC : încărcat ca un măgar cu tot felul de terfeloage, tocmai îşi începuse cuvîntarea cînd regele îl şi întrerupse, spunîndu-i : „Ce roade se capătă de pe urma acestor amărîte de terfeloage ?a Năucul îi răspunse că datorită lor se dezvăluie tainele firii, ajungi să stăpîneşti pricina lucrurilor, izbuteşti să pricepi cum do ziua e alungată de către noapte şi noaptea de către zi.
PADOVANUL : Mă frămînt gîndindu-mă cum se face că unii ca ăştia, care seamănă cu moartea, caută să-i facă pe ceilalţi nemuritori.
CĂRŢILE DE JOC : Aceeaşi crezare ce li se dă celor care îngheaţă mercurul cînd sînt văzuţi cît de rău arată, o dădu regele şi pălăvrăgelii înţeleptului, cuci. Auzind apoi cil cită greutate se învaţă orice fleac, se întoarse către făcătorul de cărţi de joc şi, văzîndu-1 elegant, voinic, vesel, plăcut, politicos şi cuminte — din care pricină şăgălnicia privirilor dezvăluia seninătatea sufletului — îl întrebă la ce erau bune cărţile lui. 
PADOVANUL : Acum e-acum.
CĂRŢILE DE JOC : Ca să-ţi destinzi sufletul.după supărări, ca să stai de vorbă cu doamnele şi ca să-ţi asiguri cu ele o distracţie, răspunse cumătrul.
PADOVANUL : Răspunsul a fost scurt şi frumos.
CĂRŢILE DE JOC  în cele din urmă, nenea regele spuse : „Primesc jocul şi. refuz terfeloagele, căci primul e aducător de plăcere, iar celelalte de oboseală : se întîmpla că oamenii de seama noastră au nevoie să trăiască si nicidecum să înnebunească".
PADOVANUL : Minunată alegere.
CĂRŢILE DE JOC : Ni s-ar putea spune, poate, că de vreme ce jocul de cărţi există în India, ce nevoie era să-1 mai aducă acolo şi altcineva ? şi că o dată adus, indienii ar face pe proştii în faţa unei născociri străvechi ?
PADOVANUL : Răspundeţi singure la obiecţia pe care v-aţi făcut-o chiar voi, vouă înşivă. 
CĂRŢILE DE JOC : Spunem că ţinutul acesta în care a fost făcut darul nu e cel care ascultă de Spania şi,chiar dacă e, lipsind meşterul, lipsesc şi cărţile ; iar dacă lipsesc ele, lipseşte şi jocul. 
PADOVANUL : Vă văd atît de iscusite încît, dacă n-aş fi cine sînt, aş vrea să fiu carte de joc. 
CĂRŢILE DE JOC : Să ne înapoiem la felul în care ne cunoaşte Florenţa. 
PADOVANUL : îmi convine.
CĂRŢILE DE JOC : Ea o să-i confirme cui întreabă că jucătorii sînt la fel cu proprietăţile aşezate pe malurile Fadului şi care aci îşi arată pămîntul, aci îl ascund.
PADOVANUL : Altceva.  
CĂRŢILE DE JOC : O să-ţi spună că gîndurile celor care cîştigă şi ale celor care pierd sînt ştafete ale minţii celor care pierd şi ale celor care cîştigă. 
PADOVANUL : Continuaţi! 
CĂRŢILE DE JOC : O să-ţi spună că viciile şi virtuţile acestora se dezvăluie în timpul jocului. I 
PADOVANUL : Pare-mi-se că asta mi-aţi mai spus-o. 
CĂRŢILE DE JOC : O să-ţi spună că grădinile jucătorului sînt în cer, la fel cu ale celor ce seamănă la întîmplare.
PADOVANUL : Milano şi Veneţia îi spun loterie.
CĂRŢILE DE JOC : Dacă nu ne-am teme c-o să te saturi de noi, am merge departe în legătură cu felul amăunțit,  numit în care Florenţa îl cunoaşte pe jucător de-a fir-a-păr.
PADOVANUL : Ce-mi tot spuneţi ?
CĂRŢILE DE JOC : Vom continua prin urmare să-ţi spunem sumedenie de lucruri pe nerăsuflate. 
PADOVANUL : Mi-aţi face un serviciu. 
CĂRŢILE DE JOC : Unul care, cînd simte mestecatul cărţilor, nu are de unde să pună prima miză se dă de ceasul morţii întocmai ca unul pe care-1 arde zăpuşeala în timp ce aude cum se scurge apa din care cineva nu vrea să-i dea să bea.
PADOVANUL : Bieţii de ei. 
CĂRŢILE DE JOC : Florenţa spune : în ce mă priveşte, văzîndu-mă la ananghie, nu fac la fel cu acela care, scăpînd de o boală, mănîncă atît de lacom încît cade din nou bolnav ; seamăn cu unul dintre aceia care, ca să nu li se înteţească tuşea, nu mai mănîncă oţet : pun miza, liniştit şi socotit, iar dacă văd că nu e toiul în ordine, plec şi vin înapoi. Nu caut să cuminţesc cărţile, fiindcă cine vrea să stea pe jăratic rămîne şi fript, şi chel, în acelaşi timp, şi, cu toate că ştiu de existenţa unei mori, care macină jocurile jucătorilor, nu spun niciodată, jurînd strimt», că dacă voi mai juca vreodată cu un oarecare, dacă mă voi mai încurca vreodată cu el, dacă voi mai pune vreodată piciorul pe-acolo, dacă voi mai atinge vreodată cărţile, dacă voi mai susţine vreodată asemenea prostii, să fiu ucisă, să fiu tocată pe tocător, să fiu trasă în ţeapă, friptă şi trimisă la galere.
PADOVANUL : Iram impedit animum  .
CĂRŢILE DE JOC : Asemenea lucruri povesteşte Florenţa, adăugind după aceasta : Dacă joc, îmi văd de treaba mea : nu înşel, nu blestem, nu visez cu ochii deschişi cînd cîştig, nu o iau razna cu remuşcarea de a nu fi dat curs cutărei cereri ori de a nu fi pus cutare miză, arătîndu-mă mai necăjită de ceea ce mi se pare că puteam cîştiga decît de ceea ce am cîştigat cu adevărat, şi nici nu jur că dacă o să m-aleg cu un anume cîştig o să fac neapărat cutare pomană.
PADOVANUL : Cine aşteaptă ca jurămintele să-1 asigure de cîştig poate s-aştepte mult şi bine.
CĂRŢILE DE JOC : Ea termină prin a spune că nu este dintre cei care, după ce sînt zguduiţi, se-apucă să joace de unul singur, cătînd, cînd le vine carte bună ori proastă, întocmai ca şi cînd ar juca de-adevăratele.
PADOVANUL : Aşa trebuie să facă oricine vrea să nu-şi piardă şi sufletul, şi banii.
CĂRŢILE DE JOC : Ţi-am mai spus că oricine joacă după cuviinţă salvează totul.
PADOVANUL : Uitasem.
CĂRŢILE DE JOC : Vinul este cea mai mare blestemăţie pentru cel care se îmbată şi singura mîngîiere sufletească pentru cei care-1 beau cumpătat.
PADOVANUL : Şi în ce fel !
CĂRŢILE DE JOC : împotrivirea unora cînd e vorba de terminarea unui joc înseamnă mai curînd vrăjmăşie îndărătnică decît dorinţă de a ajunge faimos.
PADOVANUL : E obiceiul să se spună că acela care sapă groapa altuia, cade singur în ea.
CĂRŢILE DE JOC : Cel care joacă se cuvine să ţină calea de mijloc : jucătorul trebuie să fie cinstit, căci jocul, cu toate ale lui, este aidoma unui război.
PADOVANUL : Vă cred.
CĂRŢILE DE JOC : Ne vine să-ţi spunem că avantajul celui care vede cărţile celorlalţi poate fi asemuit cu acela pe care-1 are un comandant cînd află secretul vrăjmaşului ; cu toate acestea, n-ar trebui să i se dea nici o însemnătate.
PADOVANUL : Să pată asta numai neghiobii.
CĂRŢILE DE JOC : Sărim de la una la alta, ca să te întrebăm dacă nu cumva ţi se pare că unul, care nu are pe lume decît banii aceia, puţini sau mulţi, pe care-i pune în prima miză, se potriveşte cu ostaşul care, fără să se mai gîndească la altceva, îşi pune viața în primejdie.
PADOVANUL : Ba mi se pare.
CĂRŢILE DE JOC : Nu-i lauzi tu pe cei care ne amesteca bine, căci asta-i fereşte de înşelătoriile celor care ne strîng laolaltă şi meşteresc fie deasupra, fie dedesubtul pachetului, după care taie cărţile drept la mijloc ?
PADOVANUL : Ba-i laud.
CĂRŢILE DE JOC : Am vrea să-ţi spunem numele tuturor jocurilor de cărţi, dar nu cutezăm, ele atîrnînd de voinţa celor care le-au născocit; şi-apoi, cu toate că numele li se schimbă mai în fiecare loc, sînt totuşi cam una şi aceeaşi ciorbă.
PADOVANUL : Cum se numesc însă cei care le-au botezat, dîndu-le cîte un nume ?
CĂRŢILE DE JOC : întîmplarea, timpul şi chiar însuşirile proprii : de pildă, numele de salticchione  vine de la săritura care trebuie făcută de la cinci la şapte, de la unu la trei şi de la şase la opt.
PADOVANUL : Ce e cu jocul numit nepereche ?
CĂRŢILE DE JOC : I se spune astfel din pricina nepotrivirii dintre patru şi cinci, dintre nouă şi zece, dintre şapte şi şase.
PADOVANUL :Ce e cu aşa-zisele : minonne,calabrache,menchiate,criccone,ori „trei, doi şi asul"  şi celelalte, care urmează ?
CĂRŢILE DE JOC : Nu ne face să ne pierdem vremea cu asemenea prostii şi ţine minte că, după cum ţi-am spus, o carte frumoasă încăpută pe mina unui jucător tembel e ca o spadă minunată în mîna unui laş.
PADOVANUL : Frumoasă treabă !
CĂRŢILE DE JOC : Alungarea celuilalt ori fuga din joc e unul şi acelaşi lucru cu alungarea vrăjmaşului ori fuga din armată ; un comandant priceput îşi dă seama de slăbiciunea vrăjmaşului nesocotit şi înţelege nevoia care-1 sileşte să facă astfel, iar jucătorul dibaci întrezăreşte în felul de-a se purta al potrivnicului nepriceput cartea pe care o are acesta : şi fiindcă ostaşul viteaz loveşte, dar nu înşeală, jucătorul încercat, care calcă pe urmele lui, trage cartea, iar glasul nici nu i se-aude.
PADOVANUL : Fapte, nu vorbe.
CĂRŢILE DE JOC : Să nu-i treacă prin minte cuiva să ia o carte in locul alteia şi, sporindu-şi punctele, să ti le trîntească în faţă, căci acela care o face e mai de grabă un ditamai pungaşul decît un jucător de soi.
PADOVANUL : Mi-ar face plăcere să-mi spuneţi cîteva dintre înşelătoriile datorită cărora înşelătorii vă fac să păreţi înşelătoare.
CĂRŢILE DE JOC : O să ţi le spunem atunci cînd ne-o va prilejui discuţia, iar la sfîrşitul acesteia îţi vom dezvălui gîndul nostru : deocamdată trebuie să ştii că nu ducem lipsă de judecători pentru neînţelegerile noastre. Faptele noastre îşi află o hotărîtă, imediată şi cuvenită osîndă ; şi ar fi totuşi o binefacere pentru lume ca asemenea judecători să-şi dea întîlnire prin tribunale, alungind lipitorile care sug sîngele nătărăilor, cu gurile proceselor, şi îndelungate, şi tîlhăreşti, şi necinstite, şi lacome, şi nemiloase, şi crunte. 
PADOVANUL : Grozavi avocaţi aţi mai fi. 
CĂRŢILE DE JOC : Să .presupunem că îl apucă poftă de ceartă pe unul care, în vreme ce adversarul îi cere o sumă, răspunde în glumă că n-o acceptă, dar între timp dă pe faţă culoare sau careu ; cum însă, într-un astfel de caz, legile noastre nu îngăduie nici unuia dintre jucători să plătească suma cerută, se iscă ceartă : numai că neînţelegerea este potolită, imediat, printr-o singură vorbă a celui ales să hotărască, şi nu mai c nevoie nici de recurs, nici de scos bani din pungă, nici de cercetat în condici. PADOVANUL : Rămîn totuşi şi-aici multe pricini nerezolvate.
CĂRŢILE DE JOC : Pedantul spune că orice lege îşi are excepţia ei.
PADOVANUL : Şi cu toate că deschizînd gura să vorbesc nu m-aş acoperi de mai multă cinste decît dacă v-aş asculta, v-aş povesti,' în caz că mi-aţi da îngăduinţa, o întîmplare petrecută la Veneţia şi încă nerezolvată. 
CĂRŢILE DE JOC : Fie-ţi dată îngăduinţa. 
PADOVANUL : Jucînd împreună messer Vincenzio Schia-voni, signora Caterina Sandella, madama Marietta Novegrai, madonna Mărgărita Spinea şi donna Chiara Chiarini, s-a nimerit ca Schiavoni să dea cărţile şi, în timp ce le" dădea, iată că Sandella deschide, iar Novegrai merge şi ea, împreună cu Spinea, care măreşte miza cu o jumătate de scud, făcînd-o pe signora Caterina să bată în retragere ; între timp, Schiavoni se uită la cărţi şi-i spune : „N-aţi vrea să ţineţi împreună cu mine miza asta ?"
CĂRŢILE DE JOC : începem să pricepem.
PADOVANUL : „Nu", răspunde Sandella. „Mergi la jumătate", îi spune signor Bortolo, bărbatul ei, care nu pierdea jocul din ochi. La care ea răspunse : „Primesc", în acest răstimp, cărţile se împart mai departe, şi, înainte ca ele să fie date pe faţă, messer Vincenzio spune : „Face careva rămăşag pe-un scud că signora Caterina pierde ?" Aceasta din urmă face şi ea prinsoare că nu pierde si joacă astfel mai departe.
CĂRŢILE DE JOC : Povesteşti foarte exact.	
PADOVANUL : Terminîndu-se deci de dat cărţile, signora Sandella se uită în ale ei şi văzînd că are careu, pune cărţile jos ; în acelaşi timp, madama Novegrai spune : ,.Şi eu mă opresc aici". „Fie şi-aşa", răspunde signora Caterina. Iar madama Marietta : „Mai daţi încă doi scuzi ?  „Şi mie restul", răspunde signora Sandella. Auzind asta, madama Novegrai, gîndindu-se un pic, refuză sa plătească. In această situaţie, signora Caterina azvîrle cărţile şi, după ce le amestecă, vrea să ia scudul pus de messer Vincenzio, socotindu-se învingătoare.
CĂRŢILE DE JOC : Să vezi ce-ncurcătură o să iasă.
PADOVANUL : In acest timp, madama Marietta dă un careu pe faţă, dar signora Sandella strigă : „Al meu era mai bun decît al dumitale, şi chiar dacă nu l-aş fi avut mai bun, dumneata ai refuzat să plăteşti, iar că aşa stau lucrurile să fie întrebaţi şi cel care a mers la jumătate miză, si ceilalţi".
CĂRŢILE DE JOC : A vorbit frumos..
PADOVANUL : Şi grăind astfel, întinde mîna ca să tragă  şi miza pusă de madama Novegrai, dar aceasta zice : „Eu nu spun, signora Caterina, că aţi fi avut carte mai bună sau mai rea : spun numai că dacă aţi fi fost bărbat, nu v-aş cruţa cîtuşi de puţin, dar, întrucît sînt
Feti femeie, mi se pare că nu trebuie să pierdem nici eu, nici dumneavoastră. 
CĂRŢILE DE JOC : Ca nişte fete de treabă. 
PADOVANUL : „Dar nu dumneavoastră aţi fugit ?   „Da, răspunse cealaltă, întocmai cum aţi fi făcut şi dumneavoastră, dacă n-ar fi fost messer Vincenzio ; afară de asta, eu nu numai c-am păstrat cărţile, dar v-am arătat şi careul : se ştie foarte bine, doar, că aşa trebuie să facă cel care vrea să cîştige". 
CĂRŢILE DE JOC : N-ai ce spune.
PADOVANUL : înteţindu-se cearta, domniile-lor se îndreptară către signor Ferrante Montese, ale cărui frumoase însuşiri erau vestite şi care avea o experienţă strălucită, rugîndu-1 fierbinte să aibă bunătatea de a fi judecător într-o asemenea zavistie şi încredinţîndu-1 că se vor supune de îndată. 
CĂRŢILE DE JOC : Şi ce-a răspuns cavalerul ?  
PADOVANUL : Că întrucît în Spania nu avusese niciodată prilejul să audă de o asemenea întîmplare, nu cuteza să-şi dea cu părerea asupra celor de mai sus : spuse totuşi că jocul putea fi asemănat cu o încleştare ostăşească. 
CĂRŢILE DE JOC : Ne pare bine că ai auzit de la alţii, şi nu de la noi, că sîntem întru totul la fel cu ostăşimea, lucru pe care l-am spus şi—l vom spune mereu. 
PADOVANUL : Signor Ferrante Montese arătă apoi cum stăteau lucrurile, spunînd : „Iată-i pe doi care se luptă şi, în cele din urmă, tot luptîndu-se, unul din ei se dă bătut, în mîinile celuilalt : şi dîndu-se bătut, se întîmplă ca, din pricina bucuriei, învingătorul să părăsească locul de luptă, iar acolo să rămînă numai cel învins : între timp, se iveşte un altul, care pune pe cel biruit să se preumble prin terenul de luptă : în acest răstimp, cel care 1-a făcut prizonier trimite să i se ia armele, pe care susţine că le vrea pentru, el, ca biruitor în luptă, şi cere de la stăpînul terenului să-i facă dreptate, la care senioria-sa răspunde..."
CĂRŢILE DE JOC : încurcături ce pot încurca şi lucrurile de neîncurcat.
PADOVANUL : „E-adevărat că jupîn cutărică s-a dat bătut, răspunde stăpînul terenului, iar pînă aici ştiu cum stau lucrurile ; dacă însă e vorba de hotărît însemnătatea faptului de a-1 fi părăsit, aşa cum l-ai părăsit, nu ştiu ce să-ţi spun". La sfîrşit, signor Montese se întoarse către signora Caterina spunîndu-i : Domnia-voastră v-aţi dovedit cu adevărat înţeleaptă cind a fost vorba de izgonirea vrăjmaşului: dar, în cele din urmă. signora Marietta, prin puterea ei şi a lui messer Vincenzio, s-a arătat la fel de dibace şi cînd a fost vorba să păstreze careul şi cînd a fost vorba să-l arate : şi nu e nimeni care s-afirme că ea s-ar fi dat bătută". După aceasta, alteţa-sa a făcut întocmai cum fac cei care ar vrea să-1 biruie, la rîndu-le, pe cel ce i-a biruit.
CĂRŢILE DE JOC : Atîtea vorbe şi atît de frumoase dovedesc o înţelepciune cu adevărat spaniolească.
PADOVANUL : în nelămurirea situaţiei pe care ne-a lăsat-o nelămurită, ca unul care — fiindcă nu jucase — mersese pe mîna lui Sandella, signor Bortolo voia să capete ceea ce i se cuvenea din cîştig : şi partea aceasta, şi scudul lui Schiavoni şi miza ; şi astfel, lucrurile rămăseseră nehotărîte.
CĂRŢILE DE JOC : Şi sepia, ca să nu fie văzută, împroaşcă în juru-i o parte din cerneala ei.
PADOVANUL : Iertaţi-mi haina cu care m-am îmbrăcat, dar acum vă ascult cu atenţie.
CĂRŢILE DE JOC : în ce ne priveşte, sîntem sigure că sus-numitul nu arăta cine greşise, fiindcă, în Spania, cel care dă o părere greşită la joc e obligat să plătească din buzunar.
PADOVANUL : Oricum ar fi, lui nu i-a plăcut să hotărască.
CĂRŢILE DE JOC : Dacă judecătorii ar semăna cu judecăţile răposatului duce Alessandro, s-ar mai putea trăi.
PADOVANUL : Ce principe !
CĂRŢILE DE JOC : După ce-a intrat în Pisa, unde doi dintre cei mai mari bogătani din părţile acelea o îndrumaseră pe un drum greşit pe fata unui sărăntoc, o chemă pe aceasta înaintea lui, împreună cu cei doi tineri care o ţineau lingă ei, şi îi spuse : „Care dintre aceştia îţi place mai mult ca soţ ?" Iar cînd ea ii răspunse : „Acesta", îl chemă pe notar şi-1 sili pe acela s-o ia de nevastă, dîndu-i trei sute de ducaţi — la plata cărora îl osîndi pe celălalt tînăr — tatălui fetei, pe care îl făcuseră de ruşine atît unul cît şi celălalt.
PADOVANUL : Grozavă treabă.
CĂRŢILE DE JOC : Luînd punga din mîna celui care — pentru a nu da găsitorului răsplata făgăduită — susţinea că în ea trebuia să se afle mai mult de cinci coroane, precum şi un inel, i-a spus omului cumsecade care o adusese : „Ia-o tu, căci mi-i asta punga pierdută de el". 
PADOVANUL : Straşnic.
CĂRŢILE DE JOC : Venind la excelenţa-sa şi arătîndu-i că fratele său mai mare îl înşelase cu prilejul împărţirii moştenirii părinteşti, un flăcău din Pistoia 1-a auzit spunînd : „N-avea nici o grijă". Între timp, adresîndu-se celuilalt frate, care nega şi făcea pe neştiutorul, trăgînd spuza pe turta lui, excelenţa-sa i-a spus: „Sînt sigur că eşti un om drept şi că ai împărţit frăţeşte averea ; dar, pentru ca să crape cei răi, care-ţi pizmtiiesc bunătatea, ia tu partea frăţiorului, iar el o s-o ia pe a ta". 
PADOVANUL : Nici că se putea vorbi mai frumos.
CĂRŢILE DE JOC : Despre aceste hotărîri pline de dreptate l-am auzit povestind alaltăieri pe unul dintre virtuoşii aceia care vin la line în prăvălie, atît de dragul conversaţiei taie vesele cît şi pentru plăcerea de-a ne mînui pe noi.
PADOVANUL : Mi-ajunge dacă vă am alături pe voi 
CĂRŢILE DE JOC : Şi-acum, să vorbim despre nobili. 
PADOVANUL : Da, vă rog.
CĂRŢILE DE JOC : Vom căuta să arătăm că sîntem în stare să înţelegem nobleţea plină de pricepere cu care joacă o doamnă înzestrată cu atîta prezenţă de spirit şi atît de distinsă. Ea ţine acum, amestecate laolaltă, ca într-un electuar, subtilităţile spanioleşti şi cumpătarea florentină care vindecă la joc toate minţile ce se îmbolnăvesc jucînd, şi tot ea mîngîie prin purtarea ei plină de graţie pe oricine e vrednic s-o vadă jucînd.
PADOVANUL :  E o datorie a Lumii s-o laude.
CĂRŢILE DE JOC : Atunci cînd signor don Pedro de Toledo, glorios vicerege al Neapolului şi vrednic părinte al ei, a venit aici, ori cînd împăratul s-a dus la Lucea să se întîlnească şi să stea de vorbă cu papa, jocul solemn şi demn al preastrălucitei tinere, datorită graţiei ce o arăta şi laudelor ce i se aduceau, se lua la întrecere cu pompa şi cu splendoarea podoabelor ducale.
PADOVANUL : Frumoase observaţii.
CĂRŢILE DE JOC : Iar printre alte însuşiri măreţe ale jocului său mărinimos a fost mult comentată aceea care o împingea întotdeauna să se lase învinsă, lucru pe care ceilalţi nu cutezau să îl ceară şi pe care ea avea grijă să îl dăruie fiecăruia.
PADOVANUL : Aşa ar trebui să facă marii maeştri.
CĂRŢILE DE JOC : Dacă ar dărui şi ei destindere şi bani — întocmai cum făcea fiinţa aceasta strălucită — ar fi mai iubiţi şi n-ar mai stîrni atîta ură.
PADOVANUL : Să nu ne ocupam de asta. 
CĂRŢILE DE JOC : Preabunul ei soţ, ducele, joacă fără să joace,  căci,  jucînd, el  împrumută (însuflețit  de simţămintele potrivite cînd e vorba de cărţi) gravitatea cutezanţei  bărbăteşti  gîndurilor  izvorîte  din mintea lui tinerească. 
PADOVANUL : Fie .să trăiască o sută de ani. 
CĂRŢILE DE JOC : El cîrmuieşte statul ce i-a fost încredinţat graţie Cerului, graţie împăratului şi graţie meritelor sale, sprijinind  jocul  de cărţi ; şi  după cum ne primeşte — foarte bune ori proaste — învaţă cum să se poarte în situaţiile grele şi în cele foarte prielnice. 
PADOVANUL : Măcar de l-am putea vedea rege. 
CĂRŢILE DE JOC :  Tulburarea,  veselia  şi  muţenia, care îl stăpînesc în împrejurări tainice, liniştite şi ciudate, sînt lucruri voite de el, dar pare că într-adevăr se tulbură, se veseleşte şi se linişteşte in acel puţin timp cît îi alunecăm printre degete. 
PADOVANUL : Fie fericit în veac şi în veac. 
CĂRŢILE DE JOC : Dac-ar fi vorba ca prin interpretarea gesturilor lui la joc să fie uimit întregul univers, am avea nevoie de acela care vrea ca noi să stăm de vorbă cu tine. 
PADOVANUL : Cine-1 împiedică să vină ? 
CĂRŢILE DE JOC : Pizma cea laşă.
PADOVANUL : Fie ea nimicită aidoma celui care, furînd banii din cutia milelor ca să-i joace, spunea ! „Dacă vrei să-i pun la loc, fă-mă să cîştig, iar de nu, fă-ţi rost de alţii."
CĂRŢILE DE JOC : Principii nu se arată binevoitori decît faţă de cei ce îi lovesc în avutul şi în cinstea lor ; în schimb, »la cei care îi iubesc, şi le arată aceeaşi dragoste ca Aretino faţă de excelenţa-sa prea-
strălucită, se uită cu căutătura aceea ce-i schimbă la înfăţişare pe cei care, atunci cînd pierd o miză, simt că le vine sufletul la gură.
PADOVANUL : Mie-mi scrîşnesc dinţii cînd mi-aduc aminte de asta.
CĂRŢILE DE JOC : E vrednic de laude şi de frumoasă aducere aminte signor Scipione Costanzo, cel atît de statornic în a nu se schimba la faţă cînd joacă : nu va fi deci de nici o mirare faptul că în război se poartă în asemenea chip. Iată-1 pe căpitanul Nicolo Franciotti, atît de simţitor în toate celelalte treburi, care la joc, cînd pierde cu sutele, pare turnat din metal.
PADOVANUL : Cită ascuţime de minte. în orice împrejurare !
CĂRŢILE DE JOC : Ii vezi pe  cîte  unii  omorîndu-se pentru pierderea cîtorva scuzi. 
PADOVANUL : O ştiu. 
CĂRŢILE DE JOC : Iar alţii se călugăresc. 
PADOVANUL : Meritul unora şterge păcatul celorlalţi. 
CĂRŢILE DE JOC : Ai crede tu oare că un jucător era gata-gata să capete faimă de rege ? 
PADOVANUL : Aş crede-o.
CĂRŢILE DE JOC : Peti Rey era numele unui oarecare spaniol : dăruia şi ceşti, şi vase, şi colane, şi veşminte, şi cai, şi tot felul de alte lucruri.
PADOVANUL : Auzi, auzi.
CĂRŢILE DE JOC : Locuia în nişte case cît toate zilele, bine îmbrăcat, avea pe cineva care-i gusta din fiecare fel de bucate ca să vadă dacă nu erau otrăvite,  și săruta mîna, şi toate celelalte.
PADOVANUL : De unde venea avuţia ?
CĂRŢILE DE JOC : De la per avos di todos  .
PADOVANUL : Căraţi-vă şi nu vă ţineţi de glume.
CĂRŢILE DE JOC : Prin bogăţiile lui, acesta ajunsese căpetenie a unei secte uriaşe, aproape un fel de alt Spartacus, ori Catilina, conducător al gladiatorilor, cel dintîi, şi al conjuraţilor, cel de al doilea. 
PADOVANUL : Ar trebui să avem întotdeauna un suflet mare.
CĂRŢILE DE JOC : Din pricina aceasta, toate mărimile din Spania îi plăteau tribut, iar jucătorii cei mai faimoşi îi dădeau cu toţii ascultare, mînca în public, avîndu-şi la îndemînă, pentru porunci, sufragiul, majordomul, intendentul, bucătarii şi secretarii; ba mai clădea şi audienţe.
PADOVANUL : Mă înclin în faţa maiestăţii-sale.
CĂRŢILE DE JOC : Pînă la urmă, ajunsese atît de mare încît seniorul care-1 avea de partea lui îşi îngăduia multe.
PADOVANUL : Cine e laş, o face în dauna sa.
CĂRŢILE DE JOC : Trimitea colo după un covor, dincolo după un joc de artificii, la unul după un lighean,la altul după un pat, în aşa fel încît nimeni nu mai putea spune nimic.	
PADOVANUL : în ochii voştri, ca să vorbim într-un anume fel, este un subiect strălucit pentru o poveste plină de haz.
CĂRŢILE DE JOC : Vai de spiţerul acela, de banca aceea şi de postăvarul acela care nu i-ar fi dat făclii, bani ori stofe.
PADOVANUL : Să-i dea Dumnezeu linişte sufletească. 
CĂRŢILE DE JOC : Era un om drept, rezervat, generos, serios, hotărît, integru, amabil şi credincios, cum trebuie să fie, fără îndoială, oricare jucător.
PADOVANUL: Sînteţi foarte puternice, fiindcă împărţiţi regate!
CĂRŢILE DE JOC : Iar din această înălţare a celor neînsemnaţi se poate desprinde forţa sublimei însuşiri care ne dă strălucire ; din pricina asta, de la cel mai mărit rege şi pînă la cel mai mărunt slujitor, toată.
lumea încearcă să se afle în treabă pe seama noastră, iar dacă nu te plictiseşti, vom căuta să ne dezlegăm sacul, spunîndu-ţi ce am auzit de la cei care ne ţin cu ei în pat, la masă, în poală, în sin, în odaie şi în salon : şi, cu toate că n-o spunem, astfel am auzit şi astfel am înţeles ; n-are însă nici o însemnătate, să se ţină bine seama, căci dacă întîmplarea de la Alger şi ghinioanele pe care Împăratul le are uneori la joc au fost puse pe acelaşi plan, e vorba de o comparaţie făcută in faţa cărţilor pe care noi le reprezentăm, chiar dacă nu afirmăm tot timpul, în privinţa aceasta : s-a mai spus şi în cutare loc ; s-a mai vorbit, şi de aceea sîntem înţelese. 
PADOVANUL : Păstraţi scuzele pentru cei care înşiră mătănii.
CĂRŢILE DE JOC : Iţi vom spune, de pildă, că geniul lui August îl întrecea atît de mult pe cel al lui Marc Antoniu, încît ori de cîte ori a jucat cu acesta din urmă, 1-a biruit, şi o să-ţi spunem, cînd s-o întîmpla s-o ştim, şi cine ne-a spus-o.
PADOVANUL : N-are nici o importantă.
CĂRŢILE DE JOC : Destul, prin urmare.
PADOVANUL : Acum, ca să răspund la ceea ce credeţi voi în legătură cu faptul că m-aş plictisi ascultîndu-vă, vă spun să vă gîndiţi că sînt şi eu unul dintre cei care, scufundaţi în joc, nu-şi dau seama nici de sfîrşitul zilei, nici de începutul nopţii.
CARTELE DE JOC : O zi şi-o noapte a stat unul ca să joace pentru altcineva ; gîndeşte-te deci ce s-ar fi întîmplat dacă ar fi jucat pentru el.
PADOVANUL : Ar fi terminat poate mai curînd ; căci omul cinstit e mai stăruitor cînd e vorba de treburile aproapelui, decît cînd e vorba de ale lui.
CĂRŢILE DE JOC : Adevărat.
PADOVANUL : Afară de asta, cine face lucrul acosta pe seama prietenului se arată mai cu băgare de seamă decît dacă banii ar fi ai lui ; căci cu ceea ce e al nostru, trebuie să ne căutăm mulţumirea noastră, în vreme ce cînd e vorba de un altul, se merge cu mai multă grijă ; şi se întîmplă astfel din pricina înfumurării, căci fiecăruia îi place să fie lăudat. 
CĂRŢILE DE JOC : Nu e o minciună.
PADOVANUL : Deşi am credinţa că acela care joacă pe seama altuia se duce în iad pe seama sa.
CĂRŢILE DE JOC : Ba, dimpotrivă, se mîntuie şi pe sine, şi prin sine.
PADOVANUL : Se poate să fie şi-aşa.
CĂRŢILE DE JOC : Cine mănîncă porţia celui care o dăruie nefiindu-i foame îl îngraşă pe dăruitor, acesta bucurîndu-se ca şi cînd ar avea chiar el poftă de mîncare.
PADOVANUL : Unul şi-acelaşi lucru.
CĂRŢILE DE JOC : Iar unul care se-aşează la joc pentru alcineva se bucură în asemenea chip de plăcerea pe care o simte cel pentru care cîştigă, de parcă nimic nu i-ar fi de mai mare folos.
PADOVANUL : Se şi hrăneşte cu asta, desigur.
CĂRŢILE DE JOC : Iar apoi, dacă pierde, îşi însuşeşte atît de mult răbdarea cu care se mîngîie celălalt, încît parte din meritele unei atît de mari virtuţi se răsfrîng şi asupra lui.
PADOVANUL : Dar cînd cel care i-a pus cărţile în mînă este cuprins de furie, nu începe şi el să se frămînte ? Şi frămîntîndu-se astfel, blestemul unuia nu se răsfrînge şi în sufletul celuilalt ?
CĂRŢILE DE JOC : Cine-şi taie vinele gîtului cînd pierde este departe de simţămintele celui ce devine credincios ca să nu mai piardă.
PADOVANUL : O ştiu foarte bine.
CĂRŢILE DE JOC : Dacă i-ai vedea jucînd împreună pe marchiza şi pe marchizul de Vasto, i-ai urî nu numai pe cei care nu joacă, dar şi pe cei care, jucînd,nu merg pe urmele unei atît de înalte perechi. 
PADOVANUL : Ar fi cazul să-i putem urma. 
CĂRŢILE DE JOC : Dacă Jurămîntul şi Credinţa ar lua cărţile în mînă, nu le-ar da şi. nu le-ar ţine altfel decît le dau şi le ţin ei. 
PADOVANUL : Lucru dumnezeiesc.
CĂRŢILE DE JOC : Jocul lor pare să fie îndeletnicirea cea mai potrivită a cinstei ; iar cine vede în cîte chipuri caută ei să se biruie va afla că nimic din ceea ce se împotriveşte puterii, cumpătării şi prudenţei nu este de vreun folos : şi fiindcă întruchipează desăvîrşirea unei asemenea cunoaşteri, ei îşi propun drept ţintă a biruinţei punerea in valoare a propriei minţi şi nu câştigarea de bani.
PADOVANUL : Nici n-ar putea face altfel.
CĂRŢILE DE JOC : Văzîndu-i aşezaţi la joc pe mărimi - principe şi pe principesă, Tiziano, întruchiparea desăvîrşită a picturii, a spus : „Iată-i pe Marte şi pe Palas Atena".
PADOVANUL : Nici nu putea s-o spună altcineva.
CĂRŢILE DE JOC : E-ndevărat însă că ori de cîte ori joacă, fie cu Alfonso d'Avolos, fie cu alţii, Măria de Aragon cîştigă întotdeauna. Iată deci că jucătorul, cînd trăieşte în această meserie, trebuie să se ferească de a juca cu persoane fatale, după cum atestă şi sfîrşitul lui Marc Antoniu şi al lui Octavian.
PADOVANUL : Iată deci că şi Soarta vă scoate din şartul vostru.
CĂRŢILE DE JOC : Ea interpretează, dimpotrivă, cu ajutorul nostru, intenţiile cerului, mai ales atunci când prevesteşte sfîrşitul cuiva, cum i 1-a prevestit unuia dintre Triumviri.
PADOVANUL : Am încredere în ea.
CĂRŢILE DE JOC : Ne prinde dorul de Ferrara.
PADOVANUL : Acum încep să văd ce înseamnă demnitatea şi vorba voastră şi, prin urmare, şi ale celor ce vă sînt învăţăcei.
CĂRŢILE DE JOC : Vei vedea din ce în ce mai bine.
PADOVANUL : Mare minune faptul că principele cel mare, ca şi cel mic, sînt prieteni la toartă cu voi,, cărţile de joc.
CĂRŢILE DE JOC : Ni se pare că asta ţi-am spus-o mai înainte ; dar cum să nu fim bune, cînd apropierea de noi le e scumpă tuturor seniorilor creştini ?
PADOVANUL : Asta şi vreau să vă spun.
CĂRŢILE DE JOC : Ne-ar lăsa oare atît de geloşii mari maeştri laolaltă cu nevestele lor, şi ziua şi noaptea, dac-am fi nişte ticăloase ?
PADOVANUL : Nu-mi vine să cred.
CĂRŢILE DE JOC : Dar ai putea tu să înşiri intrigile pe care — pentru a ne arăta recunoştinţa faţă de Cupidon — le punem la cale la jocul numit treizeci şi unu ?
PADOVANUL : Ce scuză vă găsiţi ?
CĂRŢILE DE JOC : Spunînd că n-o facem din răutate.
PADOVANUL : Nu mai e nimic de zis. 
CĂRŢILE DE JOC : La urma urmelor, sîntem nişte cărţi de joc făcute şi descoperite pentru a recrea minţile şi nu pentru a le înnebuni ; tot astfel, cosorul a fost născocit pentru curăţatul viţei de vie, pentru retezarea pomilor şi pentru tăierea mărăcinilor, iar nu pentru ciuntirea degetelor celui ce-1 foloseşte.
PADOVANUL : Să nu uitaţi de Ferrara.
CĂRŢILE DE JOC : După ce-ţi vom povesti un anume lumi, o să ne-ndreptăm într-acolo.
PADOVANUL : Cum vreţi voi.
CĂRŢILE DE JOC : Ca să se vadă că jocul de cărţi este un lucru demn, îţi spunem că se afla în preajma morţii unul care fusese bogat — mai bogat decît orice om bogat — şi care lăsa după sine cinci băieţi, între douăzeci şi cinci şi treizeci de ani. 
PADOVANUL : Frumoasă familie.
CĂRŢILE DE JOC : Un risipitor, un zgîrcit, un afemeiat, un beţiv şi un jucător. Aproape să-şi dea duhul, bătrînul sus-pomenit hotărî prin testament ca averea să fie moştenită de cel mai puţin vicios.
PADOVANUL : Ar fi multe de spus.
CĂRŢILE DE JOC : După ce fu înmormîntat, feciorii, ca nişte fraţi buni, veniră în faţa judecăţii ; şi fiindcă avea limba mai lungă, aidoma mîinilor, risipitorul începu să vorbească înaintea oricărui altuia.
PADOVANUL : Lăsaţi-1 s-o facă.
CĂRŢILE DE JOC : „Iată, spune el, mie mi se cuvine averea părintească, fiindcă bunătatea mea se-arată darnică faţă de toată lumea, risipeşte peste tot, se lipseşte de orice şi, fără nici un poate, fără nici un însă, fără nici un dar, nu-i refuză nimic nimănui, nu i se împotriveşte nimănui, pe nimeni nu-1 lasă să aştepte ; mila mea este imediată, împărţeala mea este neşovăitoare, bunăvoinţa mea neîntârziată ; să mi se dea, prin urmare, ceea ce mi se cuvine".
PADOVANUL : N-avea deloc limba legată.	
CĂRŢILE DE JOC : Ridicîndu-se în picioare, zgîrcitul spuse şi el, cu sufletul la gură : „Eu sînt moştenitorul : numai din zgîrcenie se naşte mulţimea bogăţiilor ; ea le păzeşte, ea le păstrează, ea le preţuieşte, şi nu ştiu ce s-ar alege din nevoile lumii dacă n-ar exista economiile celor săraci; vin războaiele, vin lipsurile ; şi-atunci, prin puterea sipetelor pline, cele dinţii încetează, iar celelalte nu se simt, şi, de-aceea, este do trebuinţă să mi se dea toată avuţia aceasta".
PADOVANUL : Nici asta nu e o prostie.
CĂRŢILE DE JOC : Afemeiatul, cu faţa rîzătoare şi cu privirea galeşă, spuse : „Eu, preacinstiţi judecători, iubesc femeile şi, iubindu-le mă ţin de pornirea firii şi respect învăţăturile omeneşti şi legile dumnezeești ; ca om, caut femeile, iar ca fiu al Bisericii creştine, cresc şi mă înmulţesc : şi imitindu-i pe strămoşii, pe părinţii şi pe unchii unchilor părinţilor şi străbunilor noştri, nu numai că pretind ca averea să-mi fie dată mie, dar mi se cuvine şi o statuie din partea norodului, căci din destrăbălări s-au născut învăţaţii cei mari. 
PADOVANUL : Scurt şi cu miez.
CĂRŢILE DE JOC : Beţivul, senin şi bine dispus, rosti : „Sînt de-a dreptul uimit, aleşi judecători, de faptul că nu înclinaţi de partea mea, numai văzîndu-mă ; şi n-o spun numai pentru că fiecăruia îi place licoarea bahică, ci pentru că unul ca mine se ia la întrecere cu Alexandru cel Mare, care, după ce a biruit lumea, a primit să rămînă prizonier al vinului, băutură ce înviorează sufletele şi puterile obosite ; şi pentru ca nimic să nu lipsească, iată-1 şi pe Noe, cel dintîi patriarh, convins şi el, în ce-1 priveşte, de fructul care mă asigură şi pe mine că trebuie să moştenesc totul".
PADOVANUL : Nu vorbea ca un beţiv.
CĂRŢILE DE JOC : Jucătorul, cu o înfăţişare deloc aspră, acră sau necioplită ca a zgîrcitului, şi nici cu aerul acela uşuratic, voios şi nepăsător al cheltuitorului, ci cu o atitudine modestă, cu o figură isteaţă şi cu o privire nobilă, spuse : Domnilor, fraţii mei sînt mai bogaţi în vorbe decît în minte ; şi se pricep să vorbească frumos, dar fără să aibă cine ştie ce merite ; şi le-ar sta mai bine să-mi cedeze mie moştenirea decît să se judece pentru ea, căci jucătarul trebuie pus înaintea baronilor Mesei Rotunde ori, cel puţin, aşezat printre ei". De ce ne lungim însă atît ? El n-a uitat nici laudele, nici superioritatea existentă în bucuria jucătorului cinstit în toate privinţele ; şi făcînd personal dovada mărinimiei pe care
o dă măreţia jocului, îi ameţi în asemenea chip pe judecători încît nu lipsi mult ca aceştia să-i spună : judecă-te tu singur.
PADOVANUL : Să fi fost eu în Iodul lor, i-aş fi dat de  lucru jucătorului.
CĂRŢILE DE JOC : Totul era să fi fost în stare.
PADOVANUL : Pe legea mea că eu, unul, nu numai că l-aş fi încurcat în legătură cu moştenirea, dar aş fi primejduit chiar si partea care i se cuvenea lui.
CĂRŢILE DE JOC : Ştiai tu ce să spui.
PADOVANUL : I-aş fi dovedit cu argumente că fraţii erau, fiecare în felul lui, ori risipitor, ori zgîrcit, ori afemeiat, ori beţiv, dar că el, ca jucător, era, în acelaşi timp, şi beţiv, şi afemeiat, şi zgîrcit, şi risipitor.
CĂRŢILE DE JOC : A fost totuşi bine că nu te-ai aflat pe-acolo.
PADOVANUL : Slavă Domnului.
CĂRŢILE DE JOC : Tăcînd apoi cei de faţă, membrii tribunalului — înţelegînd strălucitele calităţi ale jocului, respectate după cuviinţă şi cinstite cu vrednicie de jucătorul acela care ştia să se poarte — I-au făcut pe acesta din urmă stăpîn în bună lege pe toată averea.
PADOVANUL : Şi-au fost lăudaţi, fără îndoială. 
CĂRŢILE DE JOC : Ba bine că nu. 
PADOVANUL : De ce ?
CĂRŢILE DE JOC : După cîte am auzit de ia unii învăţăcei ai noştri, motive atît legale cît şi naturale vor ca, în comparaţie cu beţia, cu desfrîul, cu zgîrcenia şi cu risipa, viciul jocului să devină o virtute.
PADOVANUL : Ce-au spus ei despre risipă ?
CĂRŢILE DE JOC : Că seamănă cu smochinul care creşte pe-o stîncă şi ale cărui fructe se pierd prin buruieni mai curînd decît să fie mîncate de către oameni.
PADOVANUL : Dar despre zgîrcenie ?
CĂRŢILE DE JOC : Că viciază orice pornire, oricît de solemnă şi de sfîntă ar fi ea, distrugînd în acelaşi timp credinţa şi bunătatea.
PADOVANUL : Iar despre beţie ?
CĂRŢILE DE JOC : Că întunecă mintea, că tulbură simţurile, că taie pofta de mîncare, că aţîţă mădularele trupului, că îmbolnăveşte ficatul, că moaie cerbicia, că trezeşte pornirile ruşinoase şi că terfeleşte orice lucru.
PADOVANUL : Şi despre desfrîu ?
CĂRŢILE DE JOC : Că el, pe lîngă aceea că pune în primejdie şi viaţa, şi sănătatea (aducînd pentru una sabia, iar pentru cealaltă pelagra), necinsteşte, jefuie, momeşte, mistuie şi trimite la spital.
PADOVANUL : Iar despre joc ?
CĂRŢILE DE JOC : Nu ne stă nouă bine s-o spunem. 
PADOVANUL : Fără atîtea mofturi.
CĂRŢILE DE JOC : După ce l-au lăudat pe jucătorul acela nobil şi cu scaun la cap, ei au tras, în general, concluzia că jocul este primăvara celor oare-1 pricep, vara celor care stăruie, toamna celor care-i fac faţă şi iarna celor care nu se mai despart de el.
PADOVANUL : Cum ajunge el primăvara celui care-1 pricepe ?
CĂRŢILE DE JOC : Împodobindu-se cu eghileţi, cu medalii şi cu lanţuri.
PADOVANUL : Iar vara, în ce chip ?
CĂRŢILE DE JOC : Lăsîndu-1 numai cu cămaşa de pe el, ca pe un greiere.
PADOVANUL : Dar toamna, în ce fel ?
CĂRŢILE DE JOC : îngăduindu-i să culeagă roadele jocului.
PADOVANUL : Iar iarna, cum oare ? 
CĂRŢILE DE JOC : Făcîndu-1 să piardă totul. 
PADOVANUL : Cine are vreo îndoială, să vă contrazică.
CĂRŢILE DE JOC : In cele din urmă, ca pentru a glumi, judecătorii adăugară că jocul ar fi şi limbul, şi purgatoriul, şi iadul şi raiul jucătorului.
PADOVANUL : Ce trebuie să simbolizeze limbul ?  
CĂRŢILE DE JOC: Orbirea celor care nu ştiu decît să piardă.
PADOVANUL : Dar purgatoriul ?
CĂRŢILE DE JOC : Remuşcarea pricinuită de mizele pe care le-ai pus greşit sau pe care, din greşeală, ai refuzat să le pui.
PADOVANUL : Iadul ?
CĂRŢILE DE JOC : Deznădejdea celui care nu ştie şartul jocului. 
PADOVANUL : Iar raiul ?
CĂRŢILE DE JOC : Fericirea celor care se aşează la joc înarmaţi cu răbdare. 
PADOVANUL : Tălmăcitorul de vise e un vis pe lîngă voi.
CĂRŢILE DE JOC : Datorită ţie, Padovanule. 
PADOVANUL : Şi vouă, Cărţilor.
CĂRŢILE DE JOC : Ţie îţi place să vorbeşti frumos. 
PADOVANUL : Iar vouă, să faceţi totul cît mai bine. 
CĂRŢILE DE JOC : Se întîmplă şi astfel. 
PADOVANUL : Şi-acuma, la Ferrara. 
CĂRŢILE DE JOC : Aşteaptă o clipă. 
PADOVANUL : O să aştept şi două.
CĂRŢILE DE JOC : Spun cîţiva băieţandri, care uneori, după lecţie, se uită la noi cu mult drag, că un anume messer Giovanni Giustiniano di Candia (minunat traducător al comediilor lui Terenţiu, al cărţilor lui Vergiliu şi al cuvîntărilor lui Cicero) îi învinuieşte de neştiinţă pe cei care sînt de părere că adăpostul Venerei s-ar fi aflat în Cipru.
PADOVANUL : Nu-mi închipuiam că nişte şcolari, care au atîtea de făcut, s-ar mai putea îndeletnici şi cu mînuirea voastră.
CĂRŢILE DE JOC : Îmbolnăviţi de harababura pe care-o fac în mintea lor cărţile de școală, ei n-ar mai alunga niciodată gălbejeala aceea cu care afurisita de învăţătură le zugrăveşte fețele, dacă nu le-am veni noi în ajutor.
PADOVANUL : Sunteți, într-adevăr, miloase.
CĂRŢILE DE JOC : Şi nu le este de nici un folos si ia puţin aer plimbîndu-se prin piaţă ori dînd o raită pînă dincolo de zidurile oraşului. 
PADOVANUL : Cred şi eu.
CĂRŢILE DE JOC : Amestecîndu-ne însă o singură dată, cît de puţin, se odihnesc, se luminează la chip şi dobîndesc puteri noi,
PADOVANUL : Nu-mi place.
CĂRŢILE DE JOC : Dacă am fi studenţi, aşa cum sîntem cărţi, ne-ar cuprinde deznădejdea numai gîndindu-ne că pentru o sută fale călugări, în corul bisericii, ajungă o singură carte, aşezată pe pupitru, în vreme ce pentru un şcolar, la învăţătură, nu-s de ajuns o mie.
PADOVANUL : Nebunii sînt înţelepţi.
CĂRŢILE DE JOC : Fără îndoială, căci nebunia lor se cuminţeşte din vina noastră, deşi ne răsplătesc pentru acest lucru punîndu-ne mai presus de toţi autorii lor, învăţînd de la noi calculele aritmetice, mult mai uşor decît paragrafele legilor.
PADOVANUL : La urma urmelor, fiecare joacă ; iar cei care n-o fac se poartă astfel fiindcă n-au cu ce.
CĂRŢILE DE JOC: Vom ajunge, desigur, şi la mărunţişuri, deşi n-ar fi vrednice să fie amintite ; o cere însă cu multă stăruinţă nevoia de a vorbi despre firile tuturor.
PADOVANUL : Nu-mi aduc niciodată aminte de messer Bernardino Serimo, om de o strălucită şi deosebită nobleţe, fără ca frumoasa lui amintire să nu mă înveselească ; stătea, foarte atent, privindu-l pe unul care, cum poţi să vezi deseori şi cum aţi şi putut să
spuneţi, juca singur, după ce pierduse totul ; iar  messer Bernardino Serfino, privindu-1 în felul său, îmi spuse chiar mie, căci tocmai îi adusesem cîteva pachete de cărţi : „Ala de colo seamănă cu un bă-trîn putred de bogat, dornic ca măcar să-şi mai pupe femeia, care, altfel, nu-i mai e de nici un folos".
CĂRŢILE DE JOC : E vorba de Candiot.
PADOVANUL : Chiar de el.
CĂRŢILE DE JOC : Omul învăţat, foarte învăţat, n-are nevoie de înţelegeri atîta timp cît se spune că regatul iubirii s-ar afla acolo unde aerul e rău şi puturos.
PADOVANUL : Are dreptate.
CĂRŢILE DE JOC : El dovedeşte prin scrieri traduse în italiană că cele mai multe altare ale lui Cupidon şi ale Venerei se află într-un loc al cărui nume nu poate fi spus.
PADOVANUL : La Veneţia.
CĂRŢILE DE JOC : Asta este o altă poveste.
PADOVANUL : Cedo bonis  se cheamă un joc al vostru descoperit de curînd.
CĂRŢILE DE JOC : In uno e. cetera
 se află lăcaşul iubirilor paşnice, cinstite şi neascunse ; în ele nu-i vorba nici de înfumurare, nici de gelozie, nici de certuri.
PADOVANUL : E-adevărat, căci există şi de-alde ăştia. 
CĂRŢILE DE JOC : Mîndria, perfidia şi zgîrcenia nu sînt cunoscute de ei. 
PADOVANUL : Fie binecuvîntaţi.
CĂRŢILE DE JOC : Numai zelul cu care se silesc să-i mulţumească pe ceilalţi frământă minţile, inimile şi sufletele lor.
PADOVANUL : Jupoaie-mă şi pune-mi sare. căci tot sînt mulţumit.
CĂRŢILE DE JOC : îndeletnicirea lor cea mai de seamă, este o întrecere făţişă în vederea unei recunoştinţe nestăvilite
PADOVANUL : îmi afla pare bine că sînt viu, ca s-o pot afla.
CĂRŢILE DE JOC : Joacă numai ca să ciugulească şi ei cîte-un gologan. 
PADOVANUL : Enigme.
CĂRŢILE DE JOC : Pădurea de pini din  Ravenna ne dezvăluit încă altele. 
PADOVANUL : Vorbesc şi pinii ?
CĂRŢILE DE JOC : Un oarecare poet îndrăzneţ, un derbedeu, fost servitor al lui Aretino, pune o candelă să vorbească despre lucrurile care se văd ziua. 
PADOVANUL : Vedea-l-aş muritor de foame !  
CĂRŢILE DE JOC : Fiindcă şi cînd e vorba de mîncatul unui păun tot se cere o măslină, ni se pare că e bine să-ţi spunem sfatul pe care un jucător deznădăjduit l-a dat unui cartofor năbădăios. 
PADOVANUL : Fiindcă a fi liber nu înseamnă altceva decît ca omul să poată face în chip liber ceea ce vrea, faceţi ce vreţi. 
CĂRŢILE DE JOC : Pierzîndu-şi nu numai solda şi creditul, dar chiar capa şi spada, un ostaş, ros de mînie, cu faţa aprinsă şi cu glas ca de tunet, sări, cu un cuţit în mină, şi spuse: „Orice încornorat fricos, care vrea să se bată cu mine pe viaţă şi pe moarte, să vină cu oricîte arme crede de cuviinţă, eu avînd numai cuţitul ăsta". 
PADOVANUL : Vitejia,  aţîţată de  deznădejde,  dă un amestec picant. .
CĂRŢILE DE JOC : Fiindcă nu trebuie luat în seamă nici cel care-şi varsă focul sub înrîurirea vinului, nici cel care se leapădă de ceva din pricina chinurilor, nu s-a aflat nimeni care să-i răspundă: sleit de puteri, se duse deci să se culce şi îşi mistui mînia în somn.
PADOVANUL : Lin somn zdravăn ca ăsta face să se mistuie pînă şi resturile de fier înghiţite de struţii urii.
CĂRŢILE DE JOC : Tocmai cînd se trezise, ba chiar la puţin timp după ce se ridicase din pat, iată că vine la el unul care, dîndu-se de ceasul morţii, se oferea să lupte cu mîna goală, dîndu-i în dar, celui care ar fi primii, archebuza şi platoşa : şi cu cît se gîiutea mai mult la pierderea banilor, cu atît mai dfrz stăruia în ofertă.
PADOVANUL : Şi ce s-a întîmplat ?
CĂRŢILE DE JOC : Celălalt, de-abia dat jos din pat, după ce 1-a răbdat cîtva timp, i-a pus o mînă pe umăr şi i-a spus : „Dormi, frăţioare, cum am dormit şi eu, şi stai după asta de vorbă cu mine".
PADOVANUL : Nu încape îndoială că 1-a sfătuit prieteneşte.
CĂRŢILE DE JOC : A venit acum vremea să intrăm în Ferrara.
PADOVANUL : Mă bucur c-o recunoaşteţi.
CĂRŢILE DE JOC : Ah, ce vremuri fericite, ce viaţă binecuvântată trăieşte bunul duce Ercole ; suspinele, ranchiunele, supărările, mîniile şi certurile se feresc de Curtea lui, întocmai cum se feresc ipocriţii de cărţile măsluite. Armele, dansurile, muzica, discuţiile şi banchetele sînt toată osteneala celui care-1 slujeşte.
PADOVANUL : Iată un loc unde se poate trăi.
CĂRŢILE DE JOC : Spun unii care vizitează Ferrara nu mai puţin decît noi, nişte cărţi de joc, că acela care se uită la excelenţa-sa cînd joacă, mai ales cu doamnele de neam nobil, vede glumind plăcerea cu desfătarea şi politeţea cu nobleţea, căci scopul jocului său este acela de a-1 birui pe oricine prin veselie şi graţie, iar cine vrea să se văicărească, văicărească-se.
PADOVANUL : Cînd va veni care vremea ca lumea să vorbească deschis despre pacea veşnica a lui Maicone ?
CĂRȚILE DE JOC : Gîndeste-te la altceva. 
PADOVANUL : Biata Italie ! 
CĂRŢILE DE JOC : Raiul desfătărilor se află astăzi  în Ferrara, datorită blîndului ei senior. Supuşii nu ţipă că au ajuns robi, prin cine ştie ce biruri  copleşitoare ; unii îşi au averea lor,  iar cine n-o  are şi-o dobândeşte. 
PADOVANUL : Şi aşa mai departe. 
CĂRŢILE DE JOC: lat-o acolo pe signom Niroia Trotti, bogăţie a generozităţii şi generozitate a bogăţiei ; ea radiază un amestec de blîndeţe prietenoasă, înţeleasă numai de cel care iubeşte şi care, iubind, e în stare s-o înţeleagă. 
PADOVANUL : Este o doamnă nobilă. 
CĂRŢILE DE JOC : Uneori, în timp ce joacă, ea arată cît de îngrozită e inima ei de zîzanie, astfel că anumite libertăţi pe care jocul le aduce după el sînt îngrădite prin mijlocirea cuminţeniei şi modestiei ei, care-1 silesc pe fiecare să o respecte. 
PADOVANUL : Doamnele cutare şi cutărică să înveţe a fi la fel cu ea.
CĂRŢILE DE JOC : Fără a mai vorbi de laudele cuvenite unei fiinţe atît de nobile, îmi amintesc de o păruială, complicată şi eu. nişte lovituri de pumni, pe care Bighino Trotti le-a dat unei oarecare iubite a sa, întrucâtva cam rustică. 
PADOVANUL : Loviturile cu piciorul şi palmele  peste faţă sînt slăbiciunea ticăloşiei curveşti. 
CĂRŢILE DE JOC : Nobilul bărbat câştigase un scud de la scumpul nostru messer Alfonso Corzaro. 
PADOVANUL : Îl cunosc.
CĂRŢILE DE JOC : Nu are rost prin urmare să-ţi spunem că este unul dintre jucătorii aceia buni, 
PADOVANUL : Chiar că nu.
CĂRŢILE DE JOC : Şi nici că felul lui elegant de a fi cel mai bun la joc l-ar face vrednic de ordinul prieteniei inviolabile?.
PADOVANUL : E o adevărată cupă de aur.
CĂRŢILE DE JOC : De la un asemenea tînăr generos şi binecrescut a cîştigat messer Lodovico ducatul sus-pomenit : ridicîndu-se deci de la joc cu punga în mină şi fiind atent la discuţia cu cîţiva palavragii, a lăsat scudul afară, închipuindu-şi că-1 pune înlăuntru. iar apoi, după ce şi-a închis punga şi catarama de la pantaloni şi după ce a cinat, s-a dus să se culce cu o oarecare tîrfă de-a lui.
PADOVANUL : S-a purtat ca un sihastru, căci nu s-a dus să se culce cu trei sau cu patru tîrfe.
CĂRŢILE DE JOC : Dimineaţa, cînd s-a sculat, avînd nevoie să deschidă punga şi negăsind acolo ceea ce i se părea că pusese, a început să răcnească din toate puterile, spunînd : „Azi-noapte cînd m-am sculat pentru anumite nevoi, hoaţa asta mi-a luat punga de sub pernă şi m-a jefuit".
PADOVANUL : Cîţi nu sînt răstigniţi fără nici o vină.
CĂRŢILE DE JOC : Şi tot ţipind astfel, i-a crestat pieptul cu un şiş, fiind cît pe-aci să-i despice şi burta.
PADOVANUL : E o pomană să le ucizi de-a binelea.
CĂRŢILE DE JOC : Iar ea, trezindu-se în urma unei asemenea tulburări, începu să spună : „Şi de ce să sufăr eu una ca asta ? „Pentru c-o să te bată Dumnezeu", îi răspunse Trotti, crestînd-o încă o dată, furios.
PADOVANUL : Eu cred că trebuia s-o omoare. 
CĂRŢILE DE JOC : Un prieten al lui Bighino, care îi adăpostea în casa lui, auzind hărmălaia, alergă într-acolo ; adevărul adevărat e că înainte da a se amesteca, îl lăsa s-o mai bumbăceasea încă o dată.
PADOVANUL : Chiar cînd nu cad in greşeală, cățelele tot asta merită , închipuieşte-ți ce meriţi cînd greşesc.
CĂRŢILE DE JOC : îndată ce i se păru că celălalt pisase femeia îndeajuns, începu să strige: ,.Hei. gata, ce ruşine, lasă-l să te caute, tăceţi din gură.
PADOVANUL : Era foarte discret, dumnealui.
CĂRŢILE DE JOC : În timp ce vorbea în felul acesta, destrăbălau răcnea din toate puterile, ca şi messer Bigo, de altfel, Care spunea : „Îmi pare rău de faptă, şi nu de scud, lua-i-ar dracu de bani, şi pe cine-i bate.
PADOVANUL : Şi pe cine pune preţ pe ei.
CĂRŢILE DE JOC : „Nu sînt o hoaţă, zicea femeia, şi nu v-am luat nimic ; aşteptaţi încă puţin şi-o să vină să-mi ia apărarea unul care-o să vă facă s-o şi simţiţi".
PADOVANUL : Mai umblă si cu ameninţări, dumnealor. 
CĂRŢILE DE JOC : Gentilomul venit să-i despartă avea în mină ducatul pe care îl culesese de pe jos cînd îl văzuse căzînd şi pe care Trotil îl socotea furat de cea care nici nu-1 atinsese : iar cînd. i se păru că încăierarea se potolise, închipui un fel de vrajă cu vorbe de neînţeles, punîndu-1 pe fiecare să ţină ochii închişi şi aruncînd. banul în sus, îl făcu să sune la picioarele lui messer Lodovico cel blînd si drăgăstos. 
PADOVANUL : Vrăjitorii dobitocești. 
CĂRŢILE DE JOC : Cel care-a povestit de faţă cu noi această atît de frumoasă întîmplare a mai spus că femeia, îndată ce a văzut scudul pe jos, s-a repezit la amant, fiind cît pe-aci să-1 sfîșie cu dinţii. 
PADOVANUL : Lupoaică.
CĂRŢILE DE JOC : Şi n-au fost in stare s-o liniştească nici cererile de iertare, nici făgăduielile ; pînă la urmă ciocanul care avea drept nicovală inima bunului Bigo lucră în aşa fel încît şaisprezece coţi de mătase verde izbutiră să încheie pacea. 
PADOVANUL : Supărările îndrăgostiţilor îi costă tot pe ei.
CĂRŢILE DE JOC : Sîntem atît de prost tratate de către tălăniţe încît ne vedem silite să le dorim unul di a sfîrşiturile acelea la care, pînă la urmă, ajung în orice caz.
PADOVANUL : Ce rău vă fac oare ?
CĂRŢILE DE JOC : Ne trădează pe o mie de căi, îngăduind ca in odăile lor, în umbra noastră, să fie păgubiţi din greu şi cei lesne încrezători si cei cunoscători.
PADOVANUL : Vrăjitoare.
CĂRŢILE DE JOC : Nici pe cîmpul de luptă nu sînt folosite silniciile pe care le îngăduie ele, căci şi cinele, şi adunările pe care le pun la cale sînt numai curse şi capcane pentru averea şi' pentru banii celorlalţi; ajungem deci să semănăm cu nişte mîncăruri otrăvite,.- iar dacă vinul este vinovat de otrava care este turnată în el, atunci sîntem şi noi vinovate de paguba pe care o suferă cel ce se ruinează la jocul aranjat de către ele.
PADOVANUL : Să fie arse.
CĂRŢILE DE JOC : Să se ia aminte la toate lucrurile şi dacă nu se poate spune despre fiecare cite ceva, să fim luate doar noi drept hoaţe şi trădătoare. Pe lume, de pildă, nu există plăcere .mai mare decît să trăieşti, şi cu toate că suferinţele te chinuia necontenit, viaţa nu trebuie bîrfită nicicînd ; iar dacă am sta să numărăm ploile, grindinile, vînturile, zăpezile, norii şi ceţurile cu care ne întîlnim într-un an, am depăşi poate înseninările cu care soarele şi luna fac să strălucească zilele şi nopţile lui : nimeni n-o să spună însă că, laolaltă, toate cele patru anotimpuri nu-1 fac mai mult decît plăcut.
PADOVANUL : Nu, desigur.
CĂRŢI LE DE JOC : Care altă plăcere o atinge pe aceea de a mînca? Şi, totuşi exista în ea plictiseala de a întinde mîinile, de a-ți frige uneori gura, de a mişca fălcile, de a-ți pune dinții la treaba, de a înghiţi dumicaţii, precum şi supărarea de a te simţi prea sătul, ori primejdia de a vomita
PADOVANUL : Iar gîndurile negre te prind şi ele tocmai cînd o duci mai bine.
CĂRŢILE DE JOC : Sigur, că, la urina urmelor, roi, cărţile de joc, înfăţişăm o mîngîiere de o desăvârşire greu de preţuit, dar nu trebuie ţinut seamă de îndoielile care intervin în legătură cu fiinţa noastră, căci un zăcămînt de turcoaze, deşi cuprinde mai mult pămînt decît nestemate, nu-şi pierde nimic din preţ din pricina aceasta.
PADOVANUL : Nu luaţi aminte la cei ce vă bîrfesc şi nici chiar la mine, dacă m-aş apuca să vă spun ori dacă v-am spus : se zice că faceţi şi că dregeţi, — căci pină şi rugina încearcă să roadă aurul. 
CĂRŢILE DE JOC : Dacă prilejurile pe care le dăm unora de a deveni înţelepţi ar deveni cumva pricini datorită cărora îi facem să se prostească, am tăcea. 
PADOVANUL : Să trecem acum la tîlhăroaice. 
CĂRŢILE DE JOC : Jocul de-a mirele şi mireasa, pe care îl joacă cei însetaţi de maimuţărelile femeieşti, după ce-au mîncat la mesele oferite de aceste doamne, e numai momeala în vederea jocului serios, unde totul se schimbă în realgar pentru cel ce se lasă ademenit. 
PADOVANUL : Cred că spuneţi adevărul. 
CĂRŢILE DE JOC : Fărădelegile cu ajutorul cărora sînt loviţi cei nătîngi amintesc de glumele care-i învaţă carte pe cei cu educaţie. 
PADOVANUL : Cred şi eu.
CĂRŢILE DE JOC : Cel chemat la lucruri plăcute, chiar dacă-i vorba de un bun cunoscător, n-o să-și dea scama de înşelăciune; vine deci bucuros şi, pătrunzind în locul unde e aşteptat, o vede pe doamnă, care nu pe el îl primeşte cu încîntare, ci banii ce-i are asupră-și. 
PADOVANUL : Scroafe.
CĂRŢILE DE JOC : între timp, sosesc şi ceilalţi, iar la un moment dat, punîndu-se masa, se cinează mai rău decît la birt, pentru ca, după ce s-a înfulecat totul, să apară cărţile, în glumă parcă, şi să înceapă jocul, pe o miză de nimic.
PADOVANUL : înainte de a lăsa calul să galopeze, îl pui să meargă la pas şi la trap.
CĂRŢILE DE JOC : Cumpărarea lui ori schimbarea jocului e unul şi-acelaşi lucru : tîrfa stă jos, ca un judecător mituit, şi, prefăcîndu-se îndurerată de pierderile celui intrat la apă, arată mai departe, prin semne foarte precis stabilite, ce cărţi are acesta, cerîndu-i în acest scop să i le dea pe faţă, ca printr-o favoare.
PADOVANUL : Fapte pentru care-ar merita rugul.
CĂRŢILE DE JOC : între timp, altcineva lasă dinadins să-i cadă o carte pe jos, pentru ca, aplecîndu-se s-o ridice, să aibă răgazul de a scoate o alta din sîn.
PADOVANUL : Dacă se prinde, se prinde.
CĂRŢILE DE JOC : Ne spune careva că indiferent ce cărţi ar avea, ar putea să joace cu toate, căci astăzi nu se mai pun oglinzi la minerul săbiei pe care omul o ţine alături pentru ca în ele să se poată răsfrînge imaginea cărţilor vecinului de joc, căci un asemenea şiretlic a ajuns de rîsul lumii : numai că în timp ce în odaie jocul este în toi, un blestemat se va duce într-o altă încăpere, al cărei zid din mijloc are o crăpătură ascunsă, iar de acolo, în timp ce vede cărţile celui care numai la asta nu s-ar putea gîndi, trage de o sfoară ascunsă între tavan şi pardoseala de cărămizi şi mişcă o bucăţică de fier, aflată sub piciorul celui ce trebuie înştiinţat, făcîndu-1 pe acesta să înţeleagă ce cărţi are .Victima in mînă.
PADOVANUL: Se cuvine adus la cunoştinţa tuturor celor care joacă.
CĂRŢILE DE! JOC : Orgă şi momeală se cheamă în jargon asemenea înşelătorie ; iar clacă se întîmpla ca victima să aibă trefle. înşelătorul trage o dată, dacă are cupe, trage de două ori, dacă are caraLe, trage de trei ori, iar dacă are pici, trage de patru ori.
PADOVANUL: Trebuie crezut că toate acestea v-au fost dezvăluite de duhurile celor înspăimîntaţi.
CĂRŢILE DE JOC : Așa e.
PADOVANUL : Mai departe.
CĂRŢILE DE JOC : înşelăciunea aia numită perectiils trădează datorită unei trădări care, vâzîndu-se, nu se  vede : spunem aceasta pentru că cel ce dă cărţile, cînd joacă împreună cu alţii jocul numit bassetta, face pe prostul, ca să acopere ticăloşiri cu care, răsucindu-se, suflînd ori strîmbindu-se, îl lasă pe cel chemat să taie să vadă prima, a treia, ori a cincea carte : după care, asul, valetul ori popa, ce credeai c-o să-ţi vină ţie, căci le văzuseşi, îi pică chiar lui.
PADOVANUL : Scamatoriile nu sînt întîmplătoare printre voi.
CĂRŢILE DE JOC : Să nu-ţi închipui că dacă am vrea să stăm ascunse sub pulpana armatei, ruda noastră, nu ne-ar mai fi cu putinţă să ieşim de-acolo, înşelăciunea celui care arată cu dibăcie cărţile semănînd cu un luptător care-şi descoperă piciorul ori braţul, pentru a prinde ce alunecă pe-acolo ; ni se pare însă că ne rătăcim de ceea ce se cade să spunem, schimbînd tot timpul vorba, deşi n-avem de gînd s-o facem.
PADOVANUL : Ar fi lipsit de minte, ori pizmaş, ori neştiutor cel care ar gîndi altfel.
CĂRŢILE DE JOC : Ne scot din fire pedagogii care nu vor să aibă drept la cuvînt şi cel ce nu e în stare să vorbească latineşte : şi totuşi, e limpede că însuşi Cicero, dacă ar mai trăi şi ar dori să fie înţeles de toată lumea, ar trebui mai întîi să înveţe să spună . nevoie, asemenea, lîngă voi, cine, onorabil, de aceea şi pe aici mai intri, precum şi toată înşiruirea aia de vorbe alese, cu care ne răspundeai la început. 
PADOVANUL : Voiam să glumesc.
CĂRŢILE DE JOC : Dacă păduchele ăla care-a vorbit cu filozoful despre credinţă, gîndindu-se să-1 înlănţuie pe acesta din urmă cum sînt înlănţuiţi purecii, ne-ar auzi, poate că i-ar face plăcere.
PADOVANUL : Mi-e teamă ca pedanţii lui Ianua sum rudibus  să nu vă ardă, datorită flecărelilor în legătură cu faptul că sînteţi în stare să vorbiţi toate în acelaşi timp.
CĂRŢILE DE JOC : Ar fi o prostie să fim întrebate cum de este posibil aşa ceva : fiindcă un concert de instrumente, un motet auzit cuvînt cu cuvînt, clavecinele şi gravele cimbale, avînd atîtea corzi şi atîtea clape, fac acelaşi lucru : nici despre orgi nu-ţi spunem altceva, căci ele, cu toate numeroasele lor tuburi, par să răspundă într-un singur glas.
PADOVANUL : Acum pun mîna-n foc că ţiterele, alăutele şi violele vorbesc cum vorbesc şi eu, auzindu-se îndeosebi ; daţi-le furca şi fusul, precum şi alte năzbîtii. totul pricepîndu-se limpede şi lămurit.
CĂRŢILE DE JOC : Mai sînt apoi cărţile însemnate la colţuri, astfel că cel care cere ştie şi ce trebuie să-i vină lui, şi ce se află între cele cerute de prietenul cu care joaca.
PADOVANUL : Şi pe urmă se mai miră omul că pierde. 
CĂRŢILE DE JOC . Ce vină avem noi clacă alţii ne iac rele din bune cum sîntem ? 
PADOVANUL : Dacă n-aţi fi astfel, răutatea omenească n-ar izbuti să vă ticăloşească.
CĂRŢILE DE JOC : Dacă nu te-ai naşte, moartea nu s-ar gîndi să se ia la trîntă cu tine.
PADOVANUL: Niciodată, bineînţeles,
CĂRŢILE DE JOC : Se văd doar atîţia care, prefăcîndu-se că amestecă in locul tău cărţile, ascund una dintre ele cu o îndemânare de-a dreptul scamatoricească ; şi astfel, cartea care trebuia să-i vină altuia le vine lor.
PADOVANUL : N-ar fi de folos nici măcar ochii lui Argus.
CĂRŢILE DE JOC : Se aşează la joc doi inşi, dintre care unul cu inima curată, iar celălalt pus pe înşelăciuni: cel iute de mină, după ce-a descoperit cartea căreia i se spune atu, o scoate afară şi, punînd-o la fund, taie cărţile de deasupra, făcînd în aşa fel încît, să nu mai rămînă aici nici un şapte şi nici un nouă pentru |. cel care cere carte ; iar dacă, întimplător, una din acestea ar trebui să-i vină celui nepriceput, isteţul o dă în locul celeilalte, care trebuia să vină mai întîi.
PADOVANUL : Degetele jucătorului ticălos nu fac doi bani dacă nu seamănă cu cele ale tîlharilor iscusiţi.
CĂRŢILE DE JOC : În ce priveşte pipăitul, sînt la fel de îndemînatici ca şi ţiganii.
PADOVANUL. Te cred.
CĂRŢILE DE JOC : Buricele degetelor, cu care pipăie, nimeresc şi ceea ce nu poate fi simţit. 
PADOVANUL : Iar cînd joacă, de pildă, doi încăpăţînaţi, ce se întîmplă ? 
CĂRŢILE DE JOC : Cărţile acelea vechi, pe care tu le păstrezi din respect pentru bătrîneţea lor, ne-au spus că, în duelul cărţilor, astfel de jucători nu arată cu nimic mai prejos de cum au arătat pe cîmpul de luptă Guia şi Girolamino Corso, iar frumosul spectacol pe care unii l-au oferit luptînd, ceilalţi îl oferă jucînd. 
PADOVANUL : Ah, ce suflet strălucit a avut dragul meu signor Cola !
CĂRŢILE DE JOC : Iar căpitanul Beltramo, om într-adevăr virtuos şi plăcut, nu are seamăn în ce priveşte bunătatea şi generozitatea.
PADOVANUL : Senioria-sa are inima curată ca un crin.
CĂRŢILE DE JOC : Cei care joacă cu cărţi măsluite nu sînt niciodată dornici să se încîrduie cu jucători la fel de pricepuţi ca şi ei.
PADOVANUL : Ce personalitate !
CĂRŢILE DE JOC : În mîna ce-o ţine jumătate deasupra colţului mesei, iar jumătate dedesubt, măsluitorul îşi potriveşte două carii, pe care, pe urmă, după ce-a luat cărţile amestecate de altul, le pune înapoi în pachet, în asemenea chip încît te serveşte cum nu se poate mai frumos.
PADOVANUL : Nerozi !
CĂRŢILE DE JOC : Cei meşteri la joc îşi dau seama dintr-o dată dacă atunci cînd numără grămada de bani puşi într-o singură miză, cîştigătorul adaugă şi de la el, fie chiar unul singur.
PADOVANUL : Amintindu-mi de cărţile acelea străvechi, pe care le păstrez în semn de preţuire a îndeletnicirii cu făurirea voastră, îmi pricinuieşte o mare uimire faptul că, deşi au trecut prin atîtea mîini de jucători, nu au totuşi nici o pată.
CĂRŢILE DE JOC : Pînă şi unii ostaşi încărunţiţi în meşteşugul armelor mor în patul lor.
PADOVANUL : Aşa e.
CĂRŢILE DE JOC : Deşi pare cu neputinţă ca unul care joacă să nu piardă niciodată, ori ca unul care luptă să nu fie niciodată rănit, se găsesc totuşi si dintr-acestia.
PADOVANUL : E-adevărat.
CĂRŢILE DE JOC : Să ne întoarcem la doamne, curăţătoria celor uşurateci.
PADOVANUL : înainte de-a ne întoarce, spuneţi-mi din ce pricină vă purtaţi în aşa fel încît îi faceţi să iasă prost pe sărăcuţii care joacă din tot sufletul?
CĂRŢILE DE JOC : Mutul să nu încerce sa vorbească, Laşul să nu lupte, iar ereticii să nu se-aştepte la cununa de sfînt, nimeni nu spune că înşelarea lor n-ar fi o josnicie, dar neghiobii merită o asemenea pedeapsă, după cum oricine se-apucă de-o meserie pe care nu ştie s-o facă şuiera urmările.
PADOVANUL: Adică paguba.
ARTELE DE JOC : Iată : cel care a imitat îndrăgostirea lui Orlando e biciuit de ruşinea pe care-o aduce spaima ce-l chinuie pe cel fricos cînd face pe viteazul, fără ca vreo altă lovitură sa-1 răscolească. PADOVANUL : Diavolul e de vină.
CĂRŢILE DE JOC : Foamea, din pricina căreia moare unul care vrea să se îmbogăţească, este chinul cutezanţei sale : la fel se întâmplă şi în cazul celorlalte înfumurări ale dobitocilor.
PADOVANUL : La urma urmelor, şchiopii n-ar trebui să se-apuce s-alerge.
CĂRŢILE DE JOC : Cunoscătorii firii celor nechibzuiţi se rotesc în jurul lor, ca ulii în jurul puilor ; şi îndată ce le zăresc punga, li se trezeşte o asemenea poftă încît şi pun gheara pe ea.
PADOVANUL : Ca nişte cârlige de cange.
CĂRŢILE DE JOC : Cînd au de-a face cu astfel de inşi, le întind mîna dreaptă, le oferă casa, îi poftesc la masă, îi duc la serbări, îi ridică în slăvi, ca pe nişte nobili, şi-şi scot bereta în faţa lor pînă cînd îi curăţă de ultimul ban, după care vorbesc de ei ca de nişte neghiobi, îi ponegresc, îi iau în rîs, îi lovesc, îi ocolesc, îi arată cu degetul, îi iau peste picior, ca pe...
PADOVANUL : ...nişte nătărăi ce sînt.
CĂRŢILE DE JOC : Tîlharul deprins să trăiască din banii unor asemenea papă-averi, ca şi corbii din cărnurile hoiturilor, îl pîndeşte pe cel care trebuie să plece, dornic să ştie încotro se îndreaptă : şi prefăcîndu-se că se întâlneşte cu el întîmplător, i se face tovarăş de drum, spunînd că are o întâlnire chiar acolo unde are de mers celălalt, care nu se gîndeşte la nici o ticăloşie.
PADOVANUL : In ce mă priveşte, n-aş şti cum să mă feresc de unul ca ăsta.
CĂRŢILE DE JOC : între timp, omenia şi politeţea înseşi nu sînt atît de omenoase şi politicoase cît se preface el că e faţă de cel pe care vrea să-1 jumule : cînd descăleca, îi ţine scara, cînd se aşează la masă. îi toarnă apă să-şi spele mîinile, stă de vorbă cu el în timp ce se duce să se culce, preschimbînd prietenia proaspătă într-un devotament străvechi.
PADOVANUL : Uneori, e bine să nu ai de-a face cu pungaşii.
CĂRŢILE DE JOC : La spartul tîrgului, călătorul rămîne nu numai fără mîrţoagă. dar şi fără pinteni, părîndu-i-se un mare noroc faptul c-a dobîndit doi juli de la cel care, cu ajutorul cărţilor, 1-a lăsat să meargă pe jos.
PADOVANUL : E vinovată justiţia, că nu ia măsuri.
CĂRŢILE DE JOC : Ar fi de necrezut ca unul să fie atras la joc de un om pe care nu 1-a cunoscut niciodată, dacă vederea cărţilor nu ar stîrni aceleaşi pofte desfrânate ca şi cea a unei femei frumoase, din care pricină, cînd ai pus mîna pe ele, îţi e tot atît de cu neputinţă să nu joci pe cît îţi e şi să nu doreşti a ajunge la un sfîrşit fericit cu aceea pe care o pipăi.
PADOVANUL : Cît priveşte cerşitul a trei sau patru carlini de la cel care ţi-a câştigat zece sau cincisprezece scuzi, mi se pare că acela care o face e un om de nimic.
CĂRŢILE DE JOC : E unul dintre aceia care-i atacă pe alţii, iar pe urmă ajung să le ceară viaţa în dar.
PADOVANUL : Cu cine l-aţi asemăna voi pe unul care se aşează la joc şi care ajunge apoi la o asemenea josnicie ?
CĂRȚILE DE JOC : Cu cel care, căzînd in ghearele ţigărilor, se roagă să i se lase cămaşa.
PADOVANUL : Poate că vă vine greu să găsiţi de-alde ăştia.	
CĂRŢILE DE JOC : Nu e mult de cind un asemenea flăcăiandru se îndrepta spre Loreto, ducând cu eL douăzeci de ducaţi şi o făclie de douăsprezece livre, din ceară albă, amestecată cu bucăţi de tămîie ; şi fiindcă atunci cînd se însănătoşise făcuse legămînt nu numai de a face drumul pe jos, dar şi de a duce făclia în spinare, negii? hui mergea cu ea ca un paladin.
PADOVANUL : Trebuie să fi semănat cu un rîndaş, îmbrăcat pentru mers în procesiune.
CĂRŢILE DE JOC : În timp ce acesta înainta încet-încet, iată că-1 ajunge din urmă un pungaş, din port,și  care, pîndindu-i plecarea, se hotărîse să-1 însoţească ; îndată ce-1 ajunse. îl salută, spunîndu-i : „Fie ca sufletul să aibă un folos de pe urma acestei făclii".
PADOVANUL : Cară-te de-aici, golane !
CĂRŢILE DE JOC : După ce-i răspunse : „Să dea Dumnezeu", cucernicul pelerin îl primi ca tovarăş de drum : o dată înfăptuit lucrul acesta, pungaşul sus-amintit ţinu stăruitor să-1 ajute, ducîndu-i făclia o bucată de drum.
PADOVANUL : Ce vulpoi !	
CĂRŢILE DE JOC : Era în iunie, şi de-abia într-un tîrziu amarul zăpuşelii le îngădui să se odihnească în cocioaba unui ţăran care, din pricina vinului bun pe care-1 avea, merita să fie socotit jumătate hangiu.
PADOVANUL: Aici îl va jumuli, cu siguranţă.
CĂRŢILE DE JOC : Băutura, un vin roşu aprins, care săruta, muşca şi dădea cu piciorul, le făcu atît de mult cu ochiul, încît primiră să se aşeze. Cîntau greierii, şoşoteau apele, iar o undă de vînt începea să se zbenguie printre frunzele copacilor din ale căror crengi
venea pînă jos cântecul unei păsărele, cum se întîmplă de obicei.
PADOVANUL : Parcă-i văd căscînd şi plecîndu-şi capetele ca să le sprijine unde s-o nimeri.
CĂRŢILE DE JOC : Ar fi dormit cît lumea, dacă pungaşul nu s-ar fi apucat să răsfoiască nişte cărţi de joc.
PADOVANUL : Un deşteptător în stare să trezească viezurii şi veveriţele din hibernare.
CĂRŢILE DE JOC : Prietenul îl priveşte cu un rînjet încuviinţător. În timpul acesta, din pat, pungaşul îi spune : „Frăţioare, înghiţirea a doi dumicaţi nu-ţi strică postul, iar jucărea cîtorva băncuţe nu-ţi strică legămîntut".
PADOVANUL : Argumentele erau gata pregătite.
CĂRŢILE DE JOC : Celălalt zicea parcă şi da, şi nu, ca o mireasă în noaptea nunţii, cînd iată că ţăranul, căruia tîlharul îi făcuse cu ochiul, spuse : „E măi bine să,jucaţi toată ziua decît să dormiţi un ceas, fiindcă din pricina zădufului v-ar putea prinde nişte friguri ucigătoare".
PADOVANUL : Maestrul Elia, evreul, şi messer Dionigi Capucci, cei mai de seamă medici din lume, nu le-ar fi dat un sfat mai bun, dacă s-ar fi aflat în luna lui august,
CĂRŢILE DE JOC : Urmarea a fost că de la jocul în glumă s-a ajuns la cel serios ; şi dă-i, şi trage-i, iar ziua. deşi lungă, le-a părut doar 0 clipă ; şi fiindcă nu exista nici opaiţ, nici luminare, cel cu făclia, aţîţat de pierderea tuturor banilor, o aprinse imediat.
PADOVANUL : Poate că n-avea nici un mijloc^de scăpare.
CĂRŢILE DE JOC : Pus de ci să păzească jocul, ţăranul acela — jumătate hangiu, dar mirlan din cap pînă-n picioare — se tăvălea de rîs.
PADOVANUL : Ţărănoi ticălos.
CĂRŢILE DE JOC : In. cele din urmă, cel care-şi călcase fegămîatul, scos intru totul din Tire, strigă : „Mai"râu uni pare de călcarea legăm fotului, decît de toţi banii de pe lume1 .Auzind aceasta, pungaşul spuse: „Şterge-o, căci îţi dau eu iertăciune".
PADOVANUL : Ha, ha, ha !
CĂRŢILE DE JOC : Deşi lipsit de o asemenea iertăciune,era totuşi iertat. 
PADOVANUL : Da, fiindcă el, cînd făcuse legămîntul, nu ştia că ducînd banii la cutia milelor avea să-i joace pe drum.
CĂRŢILE DE JOC : Tocmai asta voiam să spunem şi noi.
PADOVANUL : Am mîncat găinaţ de şoim.
CĂRŢILE DE JOC : Ai crede oare că jucătorii umblă prin bîlciuri, întocmai ca negustorii ?
PADOVANUL : Da, dac-o spuneţi voi.
CĂRŢILE DE JOC : La Napoli, la Bologna, la Milano şi chiar la Genova, cu prilejul sosirilor împăratului, au fost descoperiţi o mulţime, şi nu se dezvăluie mai puţine secrete datorită nouă decît datorită spionajului.
PADOVANUL : Jocul îi strînge laolaltă pe cei de aceeaşi culoare politică. 
CĂRŢILE DE JOC :   Ba poate să şi atragă la credinţa guelfă ori ghibelină, după cum socoate nimerit. 
PADOVANUL : Nu mai spuneţi !
CĂRŢILE DE JOC : Leapădă-ne, pentru ca alţii să se poată bucura de noi : dacă regii nu au prieteni, zugrăveşte-le cărţi de joc.
PADOVANUL : Maraviglia a păţit-o din pricina unor asemenea îndeletniciri.
CĂRŢILE DE JOC : Trebuia să ne folosească numai pentru distracţie, nu ca să se căpătuiască.
PADOVANUL : Tîrfele să nu-şi facă de cap.
CĂRŢILE DE JOC: Dacă ne aducem bine aminte,  ţi-am explicat că unii sînt zgîrciţi. fiindcă sint jucă-tori, alţii fiindcă stăpînesc şi fiindcă joacă, iar unele femei fiindcă se simt şi jucătoare, şi principese, şi femei.
PADOVANUL : Pare-mi-se.
CĂRŢILE DE JOC : Tîrfele merg însă şi măi departe, zgîrcenia lor venind din faptul că sînt şi femei, şi doamne, si ştoalfe, şi hoaţe, şi jucătoare.
PADOVANUL : Mai sînt şi altfel ?
CĂRŢILE DE JOC : Iar pentru una care arată, cînd joacă, omenia mărinimoasei Lucrezia Ruberta ori cinstea nobilei Angela Zaffetta — tinere strălucite — vei găsi zeci şi sute care tabără asupra tovarăşului de joc, aidoma căpusilor pe măgar.
PADOVANUL : Urîte deprinderi.
CĂRŢILE DE JOC : îţi smulg banii cu răsuflarea, cu dorinţa, cu înşelăciunile, cu forţa, cu linguşelile, cu ifosele, cu ameninţările si cu cărţile.
PADOVANUL : Criminale.
CĂRŢILE DE JOC : Mint în ceea ce spun, sînt gata oricînd să jure. sînt tirane cînd cîştigă, fără milă în împăcări, încăpăţînate în a spune că un lucru e aşa şi nu altfel, mincinoase în învinovăţiri.
PADOVANUL : Arde-le-ar focul.
CĂRŢILE DE JOC : Şi s-ar putea — ba chiar e sigur că e aşa — ca tocmai datorită apucăturilor lor să izvorască şi obrăznicia, furia, tăgăduirea, deznădejdea, mîhnirea. părerea de rău, ciuda şi clevetirea, porniri ce îl încearcă pe cîte unul în timp ce joacă.
PADOVANUL : Se poate : fiindcă prostituţia a existat înaintea jocului de cărţi şi, ca atare, n-a fost nevoie ca Palemone, ori Palamede. să aiureze cu privire la o asemenea cumplită născocire.
CĂRŢILE DE JOC : Pînă şi înjurătura au găsit-o tot închipuitele lor domnii ; şi fiindcă au mai mult trup decît suflet, nu se vor da niciodată înlături de la ea.
PADOVANUL : Dacă pedeapsa, cu care slăvită şi sfînta Veneţie îl loveşte pe cel care deschide gura întru jignirea lui Dumnezeu ori a slujitorilor săi, ar Ei folosită pretutindeni, poate-poate că nenorocirile Italiei s-ar preschimba în bucurii ori s-ar împuţina. 
CĂRŢILE DE JOC : Ce oraş cucernic, ce oraş drept, adevărată Cetate — regină a celorlalte. 
PADOVANUL : Am citit nu ştiu unde că cine moare în ea, chiar dacă merge în iad, poate spune că a trăit într-un adevărat rai pămîntesc. 
CĂRŢILE DE JOC : La joc, veneţienii se poartă aidoma , ca în treburile lor negustoreşti ;  iar înţelepciunea minţii, pe care   şi-o exercită în îndeletnicirea  cu schimburile ori cu contractarea mărfurilor, o arată şi la joc : minţile unor oameni atît de hotărâţi nu o iau razna şi nu ştim ce să spunem în legătură cu jocul lor şi al spaniolilor. 
PADOVANUL : Minţi pătrunzătoare şi înţelepte. 
CĂRŢILE DE JOC : Vrei să te lămurim cum joacă veneţienii ? 
PADOVANUL : Da.
CĂRŢILE DE JOC : Ia seama  la felul in cave se poartă luminăţiile-lor. 
PADOVANUL : Sînt, într-adevăr, minunaţi. 
CĂRŢILE DE JOC : Orice om cu conştiinţă şi cu judecată spune ci nu există greşeală mai mare decît aceea de a nu dori ca stăpînirea lumii să-i revină acelei ţări care le face pe celelalte să pară nişte spitale. 
PADOVANUL : Aţi făcut o comparaţie foarte bună. 
CĂRŢILE DE JOC : Dacă cel căruia i-ai  trimis cărţile acelea frumoase, zugrăvite cu albastru şi aur, ar trăi în Veneţia, cum trăim noi, ar întineri şi el, care nu s-a bucurat niciodată de posibilităţile noastre, şi de aceea vorbeşti la nimereală; ce lucruri minunate va spune aflîndu-se aproape de măritul său Sperone. 
PADOVANUL : Preacinstitul Ugolin. duh plin de minte . minte plină de duh, laudă o tragedie a acestuia, cu o admiraţie uluitoare.
CĂRŢILE DE JOC : Nobleţea omului mare se distrează cu noi în ciuda acelor filozofii nebune, care nu-1 părăsesc nici un pic ; iar cel care stă să-1 vadă, cînd joacă, învaţă, desigur, să-şi stăpîncască pornirile poftei neînfrînate ; jocul necumpătat nu are nici o putere asupra lui. Mintea sa respectă cu tărie opreliştele bunei-cuviinţe ; voinţa nu-i şovăie, căci el nu ţine nici să-i întristeze pe ceilalţi, făcîndu-i să piardă,; nici să se bucure pe sine, cîştigînd.
PADOVANUL : Mă copleşiţi lăudîndu-1 şi pe un stăpîn al meu, şi pe un compatriot.
CĂRŢILE DE JOC : Cu o venerabilă piatră de hotar, hărăzită unui loc sfînt, seamănă un om înţelept şi serios ; nu o ia razna cu mintea, nu rătăceşte cu gîndul şi nu se înşeală cu amintirile : serios, prudent şi chibzuit şi întotdeauna cu aceeaşi înfăţişare, indiferent dacă jocul sfîrşeşte bine sau rău pentru el; iar dacă totuşi vorbeşte, e plin de viaţă, pe de-a-ntregul moral şi foarte politicos ; în sfîrşit, cine doreşte să-1 vadă şi să-1 audă pe Platon vorbind, să-1 privească şi să-1 asculte pe Sperone cînd joacă.
PADOVANUL : In afara şcolarilor destrăbălaţi, nu credeam c-ar mai juca şi   altcineva dintre cei învăţaţi.
CĂRŢILE DE JOC : Dacă te gîndeşti bine, o să-ţi aminteşti că încă de la început ţi-am spus că orice fel de ştiinţă se dă în vînt după noi.
PADOVANUL : Tot ce gîndesc în legătură cu voi se pierde în mulţimea lucrurilor pe care le aflu.
CĂRŢILE DE JOC : E o plăcere desăvîrşită să îl auzi glumind la joc pe un om de seama lui signor Claudio Tolomei, dacă se mai află cumva un altul de seama lui, ori a nemuritorului Molza.
PADOVANUL : I se cuvine tit1ul de nemuritor întru cît dumnezeescul bărbat a înviat tocmai cînd lumea îl plîngea ca pe un mort.
CĂRŢILE DE JOC : Daniello Barbaro, suflet pasionat, luminos şi strălucit (podoabă a mărinimiei nobleţei şi duh al filozofiei) a spus lui Veniero Domenico şi lui Badoaro Federigo, tineri iluştri şi desăvîrşiţi, că brelanul este Parnasul poetului, cît ţine jocul ; careul este Minerva ; cincizeci şi cinci-ul este calul Pegas, iar celelalte jocuri, cu mizele şi cu cărţile laolaltă, laurul care-1 încunună ; cine-1 vede însă pe el jucînd, şi are minte, îşi va da seama că jocul lui este plăcut şi desfătător, întocmai cum sînt plăcute şi desfătătoare compunerile cu care el daureşte veacul de faţă.
PADOVANUL : La urma urmelor, aveţi tot dreptul să vă lăudaţi, căci nu există nici o fiinţă, oricît de mare ar fi ea, căreia să nu-i fiţi familiare.
CĂRŢILE DE JOC : Acel vestit interpret al limbii greceşti, care este Lazzaro da Bassano şi care predă la Padova în faţa a ti tor elevi norocoşi, este uneori al nostru, nopţi întregi.
PADOVANUL : Ce societate !
CĂRŢILE DE JOC : Dacă n-am crede că păcătuim printr-o mîndrie deşartă, am spune că Sozzino şi Alciato, bărbaţi care prin puterea minţilor lor alese atrag în Universităţile unde predau elevi din toate popoarele lumii, stau de vorbă şi cu noi, bietele cărţi de joc, căci ni se pare că legile au uitat să ne amintească în textele lor.
PADOVANUL : Dacă n-au făcut-o, şi-au călcat îndatoririle.
CĂRŢILE DE JOC : Doctorul Gucchia, onoarea şi gloria Dalmaţiei, cel care, cu prilejul pierderii unei mize, a scos un răcnet de-a zguduit întreg pămîntul, aflînd că se joacă şi pe lumea cealaltă şi neputind să câştige nici un joc pe a noastră, s-ar fi spînzurat cu funia de la puţul lui don Diego dacă oamenii de casă ai senioriei-sale nu i-ar fi smuls-a din mină.
PADOVANUL : Uneori, alegîndu-ţi singur moartea, scapi de multe altele.
CĂRŢILE DE JOC : Tocmai asta dovedeşte şi şotia pe care — la Trento — servitorul său a vrut să i-o facă unui nătărău, în timp ce acesta dormea.
PADOVANUL : Cînd a vrut să-1 omoare, ca să-1 jefuiască, nu-i asa ?
CĂRŢILE DE JOC : Ba da.
PADOVANUL : Încrede-te în servitori !
CĂRŢILE DE JOC : N-o să-ţi spunem că facem negustorie ca negustorii : dar nici că, dacă ni se întîmplă cîte o dată, nu am simţi nici o plăcere.
PADOVANUL : Cum se prăpădeşte cu firea un anumit prieten, cînd unii dintre neciopliţii ăştia dau cu botul in faliment, deşi cine-i crede se poate prăbuşi sub greutatea banilor cu care se zidesc în casă.
CĂRŢILE DE JOC : Ce nadă, ce imbolduri dăm noi sufleţelelor lor de zahăr, atunci cînd îi tîrîm după noi cu nădejdea de-a se îmbogăţi prin mijlocirea noastră : ai văzut, desigur, ce mutre de pungaşi iau dumnealor atunci cînd le cere cineva un servici, bîlbîindu-se încurcaţi : „O să vedem, Dumnezeu ştie cum stăm, o să facem tot ce putem, veniţi mîine", scoţînd vorba din gură cu aceeaşi greutate cu care obişnuiesc să scoată din buzunar un biet bănuţ de cîteva centime.
PADOVANUL : N-au nimic sfînt în ci.
CĂRŢILE DE JOC : Asemenea inşi îşi închipuie că cine nu se plimbă prin Piaţa Nouă nu se bucură nici de credit, nici de reputaţie, nici de avere ; între timp, se iau la întrecere să-1 împrumute pe ăla care, după ce-i ciuguleşte, cu politeţe, pe-atîţia cîţi poate ciuguli, face o masă ca de nuntă pentru toţi cei care i-au dat crezămînt ca o batjocură parcă, la adresa şiretlicurilor negustoreşti) şi spală putina.
PADOVANUL : Dumnezeu să-l ocrotească de rău.
CĂRŢILE DE JOC : Sigur că ei joacă în acel aş chip molîu, răpciugos şi închis în care îl vedem că dau un gros drept arvună şi nu le pasă nici de cei cu care joacă, nici de locul unde se află, nici de demnitatea cuiva ; şi aricite prefăcătorii murdare ar exista, pe toate le-ar pune la bălaie ca să-ţi joace un renghi.
PADOVANUL: O ştiu la fel de bine ca voi, dacă nu chiar mai bine.
CĂRŢILE DE JOC : Tăcerea lor flecară e un lucru menit să schimbe plînsu-n rîs : ei tac din gură, ca să pară modeşti, şi vorbesc cu inima, voind să treacă drept cumpătaţi.
PADOVANUL : Îi desfaceti din toate încheieturile.
CĂRŢILE DE JOC : Mai pot: fi văzuţi unii care, cînd pierd, scapă trăncănind din gură, alţii care dau totul pe faţă, făcînd o mie de schimonoseli, fără să scoată o vorbă, sau care, înjurînd în gînd de toţi sfinţii, îşi potolesc necazul frămîntîndu-se pe loc.
PADOVANUL : Apele liniştite sînt primejdioase.
CĂRŢILE DE JOC : Ei caută să-şi micşoreze paguba, jucînd numai la miză mică şi plătind întotdeauna sec şi nu pierd niciodată ceva fără să nu se gîndească de unde să fure atît încît să se refacă.
PADOVANUL : Negustoria le dă posibilitatea.
CĂRŢILE DE JOC : Dacă ţi-am spune cum se poartă cu valetul, cu slujnica şi cu copistul pe care, în ciuda zgîrceniei lor, îi ţin în casă, dacă ţi-am spune în ce fel se poartă cu ei îndată ce pierd, ţi s-ar face greaţă.
PADOVANUL : Vomit numai cînd aud : închipuiţi-vă ce-aş face dacă aş mai şi vedea.
CĂRŢILE DE JOC : Puţină salată, două felioare de carne rece, o şuviţă străvezie de brînză si să-ţi fie de bine.
PADOVANUL : M-aţi sili să mor de foame spunîndu-mi mai multe cu privire la asta. 
CĂRŢILE DE JOC : Auzi-i apoi cum se laudă în timp ce se plimbă singuratici, vorbind cu gravitate şi plini de ei.
PADOVANUL : Nu-şi dau seama ce fac.
CĂRŢILE DE JOC : Cînd joacă în casele altora, par să se îngraşe din înjurăturile argaţilor, care nu pot scoate nimic de la ei ; e foarte adevărat că dacă joci cu ei acasă, te pun să plăteşti pînă şi vasul pe care ţi-l aşează alături, ca să urinezi în el.
PADOVANUL : Aşa sînt toţi, oare ?
CĂRŢILE DE JOC : Vom spune că nu, ca să nu se pară că avem limba veninoasă, dar şi pentru că ambiţia e atît de puternică încît uneori îi face pe unii să se grozăvească, adăugind un porumbel ori o jumătate de livră de muşchi.
PADOVANUL : Aflîndu-mă alaltăieri la Veneţia, i-am văzut jucînd cu multă strălucire pe un anume signor Consalvo Cavaleria, pe un oarecare signor Luigi Mancippo si de un anume signor Carzerano Ciappello.
CĂRŢILE DE JOC : Cei care neguţătoresc într-o atît de nobilă cetate, nu înţeleg graiul nostru, căci şi dacă ţi-ar împrumuta zece ori cincisprezece soldi, tot nu ţi-ar adresa nici un cuvînt.
PADOVANUL : Mi-a plăcut mult un anume messer Tarlato Vitali, om cinstit, sincer şi leal atunci cînd joacă să se distreze.
CĂRŢILE DE JOC : Ţi-ar plăcea mult mai mult în alte lucruri de seamă.
PADOVANUL: Vai, ce încăpăţînat, ce îndărătnic, ce si-încă de granit e acel înţelept, învăţat şi isteţ Carzerano.
CĂRŢILE DE JOC : Senioria-sa e negustor, curtean şi filozof; ca atare, cind joacă, nu face nici un gest şi nici un semn fără rost şi nu scoate nici o vorbă zadarnică ;
tot astfel, fără să ia aminte la palavre, ascultă numai lucrurile care-1 privesc, nu tună, nu fulgeră, nu închide ferestrele şi nu deschide uşa ; nu îl scandalizează însă nici uşa, nici fereastra pe care le închide ori le deschide altcineva, cum se întîmplă cu. cîte tuiul care vrea să ucidă orice muscă, atunci cînd pierde, iar cind câştigă, zgomotul ferestrelor şi al uşilor ii pare a fi armonia cântecului îngeresc al divinului Francesco Milanese.
PADOVANUL : Lucrurile care-i fac pe unii să se scarpine unde nu-i mânîncă sînt foarte aspre.
CĂRŢILE DE JOC : Cine vrea ca un ingîmfat pe care-1 socoate deosebit de ticălos să înveţe a se feri de răutatea unuia care îi pare a fi om foarte cumsecade n-are decît să-1 ducă să vadă cum joacă sus-zisul signor Carzerano.
PADOVANUL : De ce ?
CĂRŢILE DE JOC : Fiindcă omul, înzestrat şi cu o excelentă ştiinţă a jocului, şi cu o înfăţişare regească, văzînd cum cade asupră-i una din loviturile acelea de care nu te poţi feri, nu face pe luptătorul cu orice preţ, ci aşteaptă ca lovitura ce îl ameninţă să-şi piardă jumătate din forţă izbindu-se în obstacolul cu care se întâlneşte, 
PADOVANUL: Şi cum face?
CĂRŢILE DE JOC : într-o asemenea împrejurare el pare un negustor care, dîndu-şi seama că acela in care a crezut se clatină şi, clătinîndu-se, ascunde taina dorinţei sale de a se adăposti în vreo biserică, se frământă de unul singur şi se retrage cu o pagubă cît mai mică,
PADOVANUL : întrucît Ciappello nu are nevoie de laude, spuneţi-mi dacă nu cumva signora Giovanna, signora Livia şi signora Girolama Beltrame par adevărate zeiţe, atunci cînd joacă împreună ?
CĂRŢILE DE JOC : Dacă sub masa la care ele se distrează jucînd, vrajba s-ar apuca să arunce un pachet de cărţi, scriind pe ele : ,,Să fie date celei mai înţelepte", acestea n-ar fi niciodată ale vreuneia dintre ele, atît sînt de asemănătoare în ce priveşte chibzuinţă.
PADOVANUL : Vorbiţi despre trei mari doamne.
CĂRŢILE DE JOC : Iar dacă totuşi ar trebui să fie date uneia, aceasta ar fi cea pe care ai amintit-o la urmă.
PADOVANUL : Care-ar fi pricina ?
CĂRŢILE DE JOC : Căinţa ei de-a fi fost bigotă.
PADOVANUL : Merită un titlu încă şi mai strălucit, pentru o asemenea isteţime de minte.
CĂRŢILE DE JOC : Am vrea să-ţi amintim de o doamnă, pe care ai lăsat-o în afara treimei de mai sus ; nu îndrăznim însă să-ţi preamărim însuşirile ei cereşti decît numai cu tăcerea.
PADOVANUL : Am lăsat-o de o parte numai fiindcă nu( sînt vrednic să vorbesc despre ea, şi nu fiindcă am uitat-o.
CĂRŢILE DE JOC : Prevăzătoarea Luerezia Mancippa este cea despre care nu spunem nimic, nefiind cu putinţă s-o lăudăm cum se cuvine.
PADOVANUL : Lăsaţi să vă treacă puţin furia împotriva negustorilor şi nu începeţi, din pricina trîndăviei ştiu eu cui, să-i urîţi pe ceilalţi, aşa că fie preţuită în faţa voastră nobleţea sufletească a distinsului messer Francesco Corboli.
CĂRŢILE DE JOC : Lucrurile stau astfel încît pentru faima negustorilor ar fi bine ca nu cărţile să semene cu ei, ci altcineva ; căci pentru omul de treabă, necazul de-a pierde se preschimă în rîset, dîndu-i adăpost după cină celui ce îi cîştigă banii, pe care-i joacă nu din dorinţa de a-i păstra, ci doar pentru a arăta că e bucuros să facă pe placul celorlalţi.
PADOVANUL : Dacă-i aşa, înduraţi-vă puţin de ei, lăsind mînia de o parte, pentru a mărturisi că aveţi o obîrşie nobilă.
CĂRŢILE DE JOC : Bunătatea şi omenia măriţilor Giunti Tomaso şi Gian Măria, mîndrie a cinului negustoresc, ne silesc să-ţi facem pe plac, fiindcă în timpul jocului, cînd se odihnesc după truda cerută de însemnatele lor afaceri, dau la iveală mierea pe care firea lor minunată o strecoară în orice faptă.
PADOVANUL : La urma urmelor, voi spuneţi că fiecare să-şi vadă lungul nasului.
CĂRŢILE DE JOC : Ne crezi oare atît de oarbe încît să nu vedem de cîtă preţuire se bucură negustoria în ochii celor ce se îndeletnicesc cu mărfurile veneţiene ?
PADOVANUL : Nici vorbă de una ca asta.
CĂRŢILE DE JOC : Ne plecăm în faţa nobleţei comerţului veneţian, ca în faţa unui lucru ce se proslăveşte prin înfăptuirile sale : celorlalţi, care nu-şi însuşesc deprinderile lui, le vom spune, dacă ne-ar fi îngăduit  s-o spunem, că se înşeală.
PADOVANUL : Aţi făcut bine c-aţi amintit de  înşelăciune, căci mi-a trecut prin minte să vă întreb ce credeţi despre cei care îi părăsesc pe ceilalţi în timpul  jocului.
CĂRŢILE DE JOC : Cu toate că jocul este liber şi că jucătorul poate să facă ce crede de cuviinţă, e totuşi o mojicie să-1 laşi pe celălalt tocmai cînd îi crapă buza şi e aproape tot una cu a fugi cu simbria cuiva ori cu a te sluji de ea o parte din lună. 
PADOVANUL : Care împunsătura în inimă credeţi  voi c-ar fi mai nemiloasă : cînd îl vezi pe celălalt ieşind din joc, după ce ţi-a luat jumătate din bani, ori cînd te lasă lefter de toţi ? 
CĂRŢILE DE JOC : E mult mai greu cînd îţi lasă o parte
din ei decît cînd ţi-i cîştigă pe toţi ; căci cel care rămîne fără nimic e lămurit întru totul, pe cînd cel care mai rămîne cu ceva e stăpînit de nădejdea el s-ar putea reface.
PADOVANUL : Cine se duce mai departe cu gîndul de a găsi bani : jucătorul ori îndrăgostitul ?
CĂRŢILE DE JOC : Jucătorul, din pricina interesului de a avea cu ce să joace, ar da iama şi în cutia milelor ; îndrăgostitul ar încerca s-o facă şi el, dar cu mai mult respect : se întîmpla ca iubirea să aibă în ea o anume generozitate orgolioasă, care s-ar ruşina să facă chiar orice.
PADOVANUL : E adevărat însă că unul, îndată ce ajunge om mare, îndrăgeşte cărţile si tîrfele ?
CĂRŢILE DE JOC : Iii ce priveşte pofta, atît de unele cît şi de celelalte, vom spune că e înnăscută în fiecare ; ea creşte însă la nesfîrşit, îndată ce ai bani de cheltuială, iar în legătură cu asta îţi vom povesti o întîmplare adevărată.
PADOVANUL : Sînteţi pline de bunăvoinţă.
CĂRŢILE DE JOC: Povesteşte contele Manfredi di Collalto (simbol al nerăbdării avîntate la joc şi bărbat strălucit în celelalte treburi), că mergînd spre terenurile de vînătoare de la Montalto, papa Leon a trecut pe lîngă un izvor, alături de care, păzind oile stăpînului, stătea un păstor : acesta, Dumnezeu să-1 ierte, îndată ce văzu în jurul lui atîta călărime, scoase o ploscă, îşi lipi gura de ea şi, dîndu-şi capul pe spate, începu să bea, cu vitejia unuia din nemţii ăia care, ţinîndu-şi răsuflarea şi dînd ochii peste cap, pot înghiţi o găleată întreagă. 
PADOVANUL : Nenorocire !
CĂRŢILE DE JOC : Sanctitatea-sa, dîndu-şi seama de neştiinţa sălbăticiunii, căreia prea puţin îi păsa de ce  era ăla un papă, îşi vîrî mîna în pungă şi, scoţînd de-a-colo un cornet cu trei sute de ducaţi, îi spuse dobitocului, care nici nu se clintea : Ia-i, fiindcă nu vrea ca tu s-o duci mai bine decît mine. PADOVANUL: După ce cunoştea a ă păstorul trăia mai bine ca el ?
CĂRŢILE DE JOC : Fiindcă-1 lua drept unul de-al lui.
PADOVANUL : Înţeleg. 
CĂRŢILE DE JOC : Şi fiindcă ştia în ce vîrtej urma să intre neghiobul, din pricina unei asemenea pomeni, porunci să se stea cu ochii pe el..
PADOVANUL : Ah, cu cîtă plăcere v-ascult!
CĂRŢILE DE JOC : îndată ce zări cornetul papal, iar strălucirea aurului îl fulgeră în luminiţele ochilor, care nu văzuseră niciodată decît povârnişuri, şanţuri, stînci, prăpăstii, garduri vii, peşteri, colnicuri, maluri de ape, pajişti, văi .şi păduri, necioplitul de ţăran începu să semene cu unul care ocoleşte lumina soarelui.
PADOVANUL : Şi totuşi, pînă şi porcii mănîncă trufe.
CĂRŢILE DE JOC : Mârlanul îşi închipuia că visează banii pe care şi începuse să-i numere, şi crezând astfel, se rotea de parc-ar fi vrut să-i ascundă.
PADOVANUL : Căzut în cap, cum ar fi spus Giannozzo Pandolfini.
CĂRŢILE DE JOC : Cu mîinile lui deprinse să atingă numai desaga, bîta, strachina cu lapte, foarfecele de tuns lîna şi, uneori, fluierul, fluiera-i-ar dracul în cap cui nu ne iubeşte, frămînta ducaţii aceia cu un anume scrîşnit din dinţi, cu un anume rînjet al feţei şi eu o anume tresărire a inimii, într-adevăr ţărăneşti.
PADOVANUL : Unii cu norocul, alţii cu sorocul, spun băbuţele.
CĂRŢILE DE JOC : Intre timp, mintea pe care i-o trezeau în cap banii aceia frumoşi îl făcea să-şi spună : „Dacă-mi scoteam bereta la ăla care mi-a aruncat ăştia, mi-ar fi aruncat poate încă pe-atîţia, şi Chiar mai mulţi".
PADOVANUL : Nu ştiu cine n-ar deveni înţelept umblînd cu scuzii;
CĂRŢILE DE JOC : Semăna cu un jucător care, în timp ce numără banii cîştigaţi, îşi spune in sinea sa : „N-am ştiut ce trebuie să fac : dacă jucam altfel, fiecare dintre ei îmi aducea de zece ori mai mult".
PADOVANUL : Spun unii multe asemenea vorbe şi se mustră singuri, părîndu-li-se că n-au făcut nimic de vreme ce nu i-au uşurat pe toţi ceilalţi.
CĂRŢILE DE JOC : Cine-a văzut un ostaş care, după ce a cîştigat o ladă cu lucruri şi a făcut o mie de planuri în legătură cu ele. nu este în stare să înfăptuie niciunul, îl vede şi pe cioban pus în încurcătură de banii aceia blestemaţi.
PADOVANUL: Facă-ne Domnul parte de asemenea necazuri,
CĂRŢILE DE JOC : .Ca să nu ne lungim prea mult, îţi vom spune că omul începu să trateze cu însuşi stăpînul său cumpărarea turmei pe care o păzea : ridică pretenţii asupra multora dintre proprietăţile aflate în stăpînirea unora dintre cei ce locuiau in acelaşi sat cu el : livada aceea de măslini, via aceea, ogorul acela erau tocmai bune pentru el şi nu ar fi arătat mai multă rîvnă în a cumpăra tot ce vedea, dacă ducaţii pe care papa i-i dăduse cm să-i tulbure mintea ar fi fost milioane.
PADOVANUL : Sigur că rătăcea toată noaptea cu gîndul. 
CĂRŢILE DE JOC : O dovedea dimineaţa, cînd se scula ca un şoim cu pleoapele cusute. 
PADOVANUL : Ce poveste !
CĂRŢILE DE JOC : Şi astfel, lipsindu-se de viaţa aceea simplă, din pricina banilor despre care-am vorbit mai sus nu mai avea parte de bucuriile neştiinţei, a cărei lipsă de griji avea cu totul alt farmec decît toată fericirea în care trăia Leon.
PADOVANUL : Un astfel de om nu se duce cu gîndul la nimic.
CĂRŢILE DE JOC : Ba, dimpotrivă, ia aminte la Cărţile de joc şi la ţărăncuţele care încep să-i caute prietenia, iar apoi, ţinîndu-se de jucat şi de iubit, se şlefuieşte atît de mult încît nu mai seamănă deloc cu cel dinainte.
PADOVANUL : Cum de e cu putinţă ca un suflet năpădit de asemenea patimi să nu o ia razna? 
CĂRŢILE DE JOC : Tu, care îi citeşti pe filozofii traduşi în limba poporului de către signor Alessandro Piecolomini, nu ştii că, în ce priveşte clementele, fiecare dintre ele este susţinut de contrariul său ? 
PADOVANUL : Nu mă pricep eu la aşa ceva. 
CĂRŢILE DE JOC : Afară de asta, în nenorocirile care-i lovesc, atît jucătorul înţelept cît şi îndrăgostitul cuminte se poartă după cum cere sufletul şi nu după cum ar fi înţelept.
PADOVANUL : Ce ipocrite-mi mai sînteţi.
CĂRŢILE DE JOC : Fără îndoială că toate aceste lucruri au în ele o anumită cruzime care le e proprie ; unite însă cu contrariul lor, îşi domolesc asemenea trăsături fireşti.
PADOVANUL : Cine vrea să fie socotit învăţat vorbeşte pe înţelesul celorlalţi. 
CĂRŢILE DE JOC : Vorbind astfel, ne înţepi pe noi, părîndu-ţi-se că nu spunem lucrurilor pe nume. 
PADOVANUL : Sînt sluga voastră.    
CĂRŢILE DE JOC : Voiam să-ţi spunem că salatele patimilor ce pun în mişcare minţile celor care joacă şi iubesc în acel aş timp îi fac fericiţi pe aceştia numai tind sînt pregătite cu uleiul cumpătării. 
PADOVANUL : Să încheiem, spunînd că s-au văzut îndrăgostiţi care s-au spînzurat, precum şi jucători care s-au călugărit; tocmai de aceea, sînt de părere că înţeleptul să aleagă furca, iar nebunul, rasa.
CĂRŢILE DE JOC : Atoateştiutorule !
PADOVANUL : În ce priveşte dragostea, cred din tot sufletul că moartea e mai blinda decît un asemenea chin, dar nu gîndesc la fel şi despre pierderile la joc ; iar dacă aveţi vreo îndoială, să ne uităm la cît poate să rabde de foame jucătorul şi la neputinţa îndrăgostitului de a pune un dumicat în gură, din lipsă de poftă.
CĂRŢILE DE JOC : În ce priveşte pe păstor, am uitat tocmai lucrul cel mai frumos.
PADOVANUL : Se întâmplă adesea.
CĂRŢILE DE JOC : El, care nu pusese niciodată mîna pe cărţi, a învins o bună bucată de vreme şi i-a răsînvins pe toţi cei care se apucau să joace cu el, şi nu atît fiindcă ştiinţa noastră  uşor de înţeles astfel că unul care s-ar apuca de un joc ori de altul l-ar învăţa în două-trei zile, cît fiindcă obişnuim ca, la început, să ocrotim pe oricine pune mîna pe noi.
PADOVANUL : De-aici au deprins unii năravul de a-1 lăsa să le ia cîteva lire pe cel care nu ştie să joace, tîrîndu-1 apoi la pierderi uriaşe.
CĂRŢILE DE JOC : Mai sînt văzuţi câştigând în chip minunat şi unii care n-au jucat în viaţa lor, iar, ca urmare, cei diplomaţi la şcoala noastră rămîn cu buza umflată, cum a rămas, ia Fano, un oarecare spadasin ce se numea Cola.
PADOVANUL : El este cel care a spus : „Sfinte-părinte. toată lumea e Cola ?"
CĂRŢILE DE JOC : Asta îl învăţa scrima pe Pandolfo Puccini, cel care mai apoi, lîngă Cittă di Castello, l-a învins într-o întrecere pe Vincenzo da Ifone.
PADOVANUL : Vă înţeleg.
CĂRŢILE DE JOC : Sus-numitul maestru, voind să-i dea cîteva unui mîrlân din ţinutul Arezzo, aa curăţit un retevei cît toate zilele şi, tăindu-l în doui părţi egale, şi-a oprit una pentru el, iar pe cealaltă i-a dat-o ţăranului ; acesta, bătîndu-şi joc de toate scrimele de pe fața pămîntului, rîdea cu lacrimi de Cola cate, în glumă, se aşezase în garda ; şi rîzînd, cum ți-am spus, şi călărind pe deșelate, îi dădu una peste pumnul în care viteazul bărbat ţinea bîta, făcîdu-l să stea timp de o lună cu braţul atîrnat de gît. 
 : Curajul face cît o mie de luptători. 
CĂRŢILE DE JOC : S-a aflat de faţă la întâmplarea aceasta si măritul, fiu al lui Marte. 
PADOVANUL: Astfel trebuie să i se spună lui signor Giovanni.
CĂRŢILE DE JOC : Trebuie să ştii însă că ne arătăm prielnice începătorilor, după pilda celor care nu uită nimic atunci cînd e vorba de mulţumirea nevestei, înainte de a o aduce în casă ; o dată adusă, o deprind să îndure toate nenorocirile care se pot întîmpla într-un cămin.
PADOVANUL : Orice nevastă tînără trebuie să termine cu mofturile.
CĂRŢILE DE JOC : Şi întocmai cum o femeie nu trebuie  să-şi facă de petrecanie, chiar dacă mijlocul nu se potriveşte cu începutul, tot astfel nici jucătorul nu trebuie să se lase doborît de nenorocirile prin care-i e dat să treacă.
PADOVANUL : Sigur că nu.
CĂRŢILE DE JOC : Cel care, după ce-a rămas gol-goluţ din pricina jocului vrea să-şi păstreze cumpătul, să ia pildă de la madonna Cecilia Liuriera. Ea, care obişnuia să poarte haine împodobite cu nestemate, la fel cu Sultana, părea tot atît de bine dispusă ca pe vremea cînd strălucea împodobită cu pietre preţioase şi cu giuvaere de aur, cu toate că nenorocirea bărbatului o silise si se îmbrace la fel cu toată lumea.
PADOVAN UL : Cleopatra a fost mai puţin statornic decît ea.
CĂRŢILE DE JOC : Un duce, voind să-şi trimită cămăşile la spălat şi înţelegînd, din zvârcolirile unuia dintre ai săi, că nu era nimic de mîncat, a spus, cu un zîmbet izvorît din înţeleaptă lui mărinimie : „Amanetaţi astea, pînă cînd s-o îngriji Dumnezeu de noi".
PADOVANUL : Şi persoanele de rang mare au necazuri. 
CĂRŢILE DE JOC : Preastrălucitul din gura căruia au ieşit vorbele de mai sus, mîncînd acel puţin ce putuşi: fi cumpărat pe banii împrumutaţi de la sus-pomenitul messer Luigi Lamiere, cel frumos şi bun, al nostru mai mult ca oricare altul, semăna cu cel despre care ţi-am spus că stă şi mînuie cărţile cu bănuţii daţi do milă de către cel care i-a câştigat scuzii.
PADOVANUL : Dacă şi pe domni îi muşcă uneori suferinţa, ferice de noi. 
CĂRŢILE DE JOC : Vorbim cum se nimereşte, iar desele -noastre abateri de la subiect sînt ca luna la care latră cîinii pedanţi.	
PADOVANUL : Întocmai.
CĂRŢILE DE JOC : Principele ajuns într-o stare atît de proastă trebuie să calce pe urmele jucătorului, care se reface numai datorită răbdării, adevărata mîngîiere a tuturor celor ce nu-s lipsiţi de ea.
PADOVANUL : Totul e s-o poţi avea, vorba cântecului.
CĂRŢILE DE JOC : Aproape singur şi părăsit s-a aflai odinioară în Veneţia acel mai mult decît mare şi mai mult decît deosebit Francesco Măria Feltrio della Rovere ; şi fiindcă tăria sufletului său minunat era tocmai putinţa de-a îndura întîmplările vrăjmaşe, nu a trecut mult şi s-a văzut cinstit cu bastonul de general, chiar pe Bucentaur, de către Senatul Perpetuu al veşnicei Republici a nemuritorului San Marco.
PADOVANUL : Am fost de faţă la o asemenea sărbătoare plină de măreţie.
CĂRŢILE DE JOC ; Treburile veneţiene sînt atît de înalte şt multe la numai încît, cu cît cauţi mai mult să ieşi din ele, cu atît te scufunzi şi te pierzi şi avem deci datoria de a-l lăuda pe slăvitul messer Pietro da Zuccari, asigurîndu-ne astfel o faimă de neîntrecut, 
PADOVANUL ; Bătrînul acesta drept este tatăl acelui cavaler Rota, de a cărui bunătate regească a profitat atît de mult regescul duce de Atriar .
CĂRŢILE DE JOC : Chiar acela şi e : iar dacă trăia, preastrălucitul şi bunul principe ar fi cules din străşnicia exilului său aceleaşi roade pe care pînă la urmă le culeg şi cei stăruitori din nenorocirea jocului. 
PADOVANUL : Un oarecare, ştiu eu bine cine, auzind susţinîndu-se de către cineva că acest duce de Atri ar îi blîndeţea întruchipată, a spus : „Dacă l-aş fi cunoscut şi cînd era fericit, la fel de bine cum îl cunosc acum, cînd a duce prost, aş subscrie la cele spuse de tine".
CĂRŢILE DE JOC : De el nu te puteai îndoi, cu toate că omenia celor mari, cînd ascultă de glasul nenorocirilor, e tot atît de bătătoare la ochi ca şi înfumurarea de care dau dovadă cît timp sînt stăpînii soartei.
PADOVANUL : Sînt convins.	
CĂRŢILE DE JOC : Cel care împreună cu fiu-său 1-a sprijinit întotdeauna în nenorociri pe sus-numitul duce obişnuieşte să joace în toate acele ceasuri pe care i le lasă libere însemnatele lui treburi : el găseşte astfel o destindere plăcută, menită să desăvîrşească folosul pe care i-1 aduc bunătatea mîncărurilor şi plăcerea somnului. 
PADOVANUL : E unul dintre cei ce pun mina pe cărţi în nădejdea acelei destinderi pentru care fiecare ar trebui să pună mina pe ele. 
CĂRŢILE DE JOC : Un asemenea om obişnuieşte să spună că nu există ruşine mai mare decît a celui care, cîştigînd banii celorlalţi, îşi pierde el însuşi răbdarea ;
tot ci mai spune şi că nu există laude pe măsura meritelor celui care pierde ce are el în pungă, dar cîştigă ceea ce are celălalt în cap.
PADOVANUL : încetişor aici.
CĂRŢILE DE JOC : Iată că ne-am oprit.
PADOVANUL : In ce fel poate să-şi piardă răbdarea, cum spuneţi voi, unul căruia ceilalţi îi cîştigă banii ?
CĂRŢILE DE JOC : Lepădîndu-se de ea înainte ca noi. cărţile, să-i fim prielnice.
PADOVANUL : Şi cum să-ţi vină a crede că unul care şi-a pierdut banii ar putea să cîştige mintea celuilalt ?
CĂRŢILE DE JOC : Este de mai mare preţ să treci drept înţelept cînd pierzi decît să dovedeşti că eşti nebun cînd cîştigi, fiindcă înţelepciunea este un şipot din care ţâşneşte aurul, în timp ce aurul este o mină din care nu izvorăşte înţelepciunea.
PADOVANUL : Dacă vi se pare că altfel stau lucrurile, de ce aţi spus mai adineauri că dobitocul ăla. căruia Leon i-a dăruit nişte bani, a început să se deştepte îndată ce-a pus mîna pe ei ?
CĂRŢILE DE JOC : Spune-ne mai întîi tu : de ce, atunci cînd ţi-am spus asta, ne-ai răspuns prosteşte : „Nu ştiu pe nimeni care n-ar deveni înţelept umblînd cu scuzii ?"
PADOVANUL : Am spus şi eu, aşa, ca să spun ceva. 
CĂRŢILE DE JOC : Şi ce vorbim noi - e tot un Tel de a vorbi.
PADOVANUL : Nu se face, nu se face !
CĂRŢILE DE JOC : Frumuseţea sufletească este comoara celui care o are, iar dispreţuirea bogăţiilor trebuie socotită drept un mare venit, după cum cel care-şi îngăduie să piardă cînd joacă devine înţelept — ceea ce este cu totul altceva decît să pară înţelept : şi e adevărat că cei care au bani ajung să treacă drept înţelepţi, atît fiindcă ceilalţi îi linguşesc, cît şi fiindcă avuţia lor îi face să pară astfel.
PADOVANUL : Cîţi au ştiu cu care fără asta ar fi niște prosti si nişte nătărăi. 
CĂRŢILE DE JOC : Să vorbim acum despre nătăfleţul care, auzind că sticla cu aurării şi pietre preţioase, trimisă la Constantinopole, se pierduse pe drum, juca, trăgînd toate mizele la el, ea pe un cîştig cuvenit, căci astfel poate fi numit folosul cu care te-alegi de pe urma unui joc cinstit; ca atare, în ciuda zvonului potrivit căruia se crezuse că, sfîşind cărţile pe care le ţinea în mînă, o luase frumuşel din loc, el a trimis pomeni tuturor mînăstirilor sărace din ţară. 
PADOVANUL : Asta mai că e vrednic să i se spună : Ora pro nobis .
CĂRŢILE DE JOC : E un om care merită să-i zici dumneavoastră.
PADOVANUL : Mi s-ar părea c-am cîştigat nu ştiu cît dacă aş afla care este cea mai mare nenorocire a unui jucător : necazurile pe care i. le pricinuieşte jocul, ori tulburarea pe care i-o dă mania de a-1 bîrfi. 
CĂRŢILE DE JOC : Mînia, care-1 scoate din fire, îi e mult mai dăunătoare, căci mintea, îndrumătoare în toate, poate să îl apere foarte bine de pornirile ce îl încearcă atunci cînd primeşte cărţi proaste ; fiind însă azvîrlit în afara drumului pe care merge călăuza sa, nu mai ştie ce să facă : între timp, cărţile sînt socotite trădătoare şi ticăloase, din pricina greşelii celui care, jucînd, se orbeşte singur. 
PADOVANUL : Voiam încă mai de mult să vă întreb de ce stricaţi un lucru ca să dregeţi altul ? 
CĂRŢILE DE JOC : Nu ştii oare că pîinea şi plăcinta, care se fac din aceeaşi cocă, seamănă între ele ? Dacă ne-am purta altfel, ar însemna să nu ne mai tragem din armata cea plină de glorie. Iată, jefuirea Romei le-a picat tocmai bine celor douăsprezece mii.
PADOVANUL : O bucată de vreme.
CĂRŢILE DE JOC : Mutînd asediul de la Florenţa la Roma, eu lucrurile luate de acolo s-au îmbrăcat frumos o mulţime de oameni ; iar uşa aceea pe care ser Orlando a dus-o pe cal pină la Castello poate sluji şi drept poartă, la fel cum din pietrele unei case dărîmate poate fi zidit din nou un palat.
PADOVANUL : Dacă Alessandro, lumina neamului Vittello şi capilari slăvit, îl ducea cu el .in Ungaria, s-ar fi înapoiat cu o legătură de săgeţi turceşti în spate, de care ar fi făcut însă mare haz şi .ligilor Paolo, şi signor Chiappino, tineri străluciţi, ce îndreptăţeau cele mai frumoase aşteptări.
CĂRŢILE DE JOC : Cînd s-a ales cu un cîştig de douăzeci de mii de ducaţi, de care a lefterit mai multe rînduri de jucători, florentinul şi-a cumpărat moşii şi slujbe ; e vorba deci numai de o schimbare, iar cel pe care-l paşte nenorocul să aibă răbdare, căci. pină !a urmă, ceea ce nu e al tău, e al aproapelui şi, ca atare, te poţi înfrupta din el.
PADOVANUL : Un perugin, băiat de treabă de altfel, al cărui nume era Mondo, se dădea de ceasul morţii, din pricina cîtorva bolognini, pe care îi pierduse ; şi în timp ce el aprindea luminări, amintind de făclia celui care o adusese înapoi acasă, pe jumătate arsă, în loc să o aprindă la Loreto, insul care îi cîştigase banii îi spuse : „Nu-ţi face atâta inimă rea, frăţioare, din pricina asta, căci, deşi ţi i-am cîştigat eu, banii sînt ca si ai tăi".
CĂRŢILE DE JOC: La care Mondo răspunse : „Adevărat ai vorbi,- dacă n-ar mai exista şi norocul de a-i ţine tu în buzunar".
PADOVANUL : Chiar aşa şi era.
CĂRŢILE DE JOC : Şi fiindcă a venit vorba de Perugia, o să-ţi spunem că un anume signor Bevignato, om foarte cumsecade, se afla în slujba papii Clement ;
şi întrucît credinţa sa era prost răsplătită a devenit un credincios si nostru şi a fost răsplătit cu un venit de o mie de scuzi.
PADOVANUL : Nici puţin, nici prea mult.	
CĂRȚILE DE JOC: Dacă Roma nu ar ii atît de nerecunăscătoare, ar mărturisi că noi, cărţile de joc, am scos din mâinile necredincioşilor o mare parte din ceea ce le-a fost lăsat ca pradă, iar în multe locuri, în întrecere cu negustoria, păstrăm neştirbite îngrămădiri exagerate de avuţii. 
PADOVANUL : Din puţinul care se cîştigă aici, din multul care se scoate dincolo, se face, în cele din urmă, ditamai muntele.
CĂRŢILE DE JOC ; Cine ne-ar auzi spunind că natura negustoriei, faţă de aceea a jocului, este făţiş, nelegiuită, ar crede că nu ne mai aducem aminte de a  ne fi comparat cu ea. 
PADOVANUL : Sînteţi nişte prostule uituce. 
CĂRŢILE DE JOC : Jocul goleşte o pungă şi umple o alta, iar ceea ce ia de la unul îi dă celuilalt, şi nici nu-l face pe cel care cîştigă atît de zgîrcit încît să nu se arate cît de cît binevoitor faţă de cel învins ; în schimb, îngrădit de frământările sale chinuitoare, negustorului îi pare mai mică nenorocirea de a fi ars de foc ori înghiţit de valurile apei decît aceea de a-i face cuiva vreo înlesnire. 
PADOVANUL : Pare-mi-se că pe fundul mării se află mai multe mărfuri decît deasupra ei !  
CĂRȚILE DE JOC : Cele mai multe se pierd în nefiinţă. 
PADOVANUL : Mare păcat.
CĂRŢILE DE JOC : Vînturile, care izbesc atît de vrăjmaş o corabie încărcată, seamănă foarte bine cu jucătorii aceia care. în înfruntarea cărţilor, se silesc să se zdrobească unul pe altul ; scopul oricărui om drept care joacă e cu atît mai dezinteresat decît al negustorului cu cît cel dinţii nu urmăreşte să dezbrace pe unul şi pe altul ca să se îmbrace pe ei sau pe altcineva.
PADOVANUL : Sigur că cel care îngraşă cu  sîngele său şi cu al altora flăcările ori peştii îl depăşeşte în ticăloşie pe orice ticălos.
CĂRŢILE DE JOC : Mutrele acelea ce se văd pictate pe pînzele din Flandra aduc aminte de strîmbăturile pe care le fac negustorii cînd află că lucrurile au mers prost; şi există părerea că ei arată mai multă ură faţă de cel care cîştigă un gologan decît faţă de soarta care le nimiceşte avuţiile ; iată deci în ce fel sînt ei vrăjmaşii oamenilor.
PADOVANUL : Inimi prefăcute.
CĂRŢILE DE JOC : Să ne întoarcem la negustorie, vrem să spunem la jocul de cărţi. 
PADOVANUL : Era de la sine înţeles. 
CĂRŢILE DE JOC : Acesta din urmă e mai drept decît cea dintîi, iar dacă vrei să te lămureşti, ia aminte că jocul împrumută, iar negustoria face cămătărie. 
PADOVANUL : Nu suspin eu de pomană. 
CĂRŢILE DE JOC : Şi ce pumnale împlîntă ea în pieptul celor nevoiaşi! 
PADOVANUL : Vai de mine.
CĂRŢILE DE JOC : Cîştigul este cinstit, dar furtul este cum nu se poate mai ruşinos.
PADOVANUL : Ne-au deprins alţii şi cu asta.
CĂRŢILE DE JOC : Cunoaştem pe cîţiva dintre învăţăceii noştri, profesori, la rîndul lor, şi în ce priveşte regulile jocului, şi în ce priveşte treburile negustoreşti, şi îi lăudăm; ceilalţi sînt însă întocmai cum ţi-a putut-o spune mînia cu care mai adineauri am sărit asupra lor, noi care sîntem cercetătoare sincere ale sufletelor, atît ale stăpînilor cît şi ale slugilor.
PADOVANUL : Mi se pare că v-am mai auzit spunînd-o.
CĂRŢILE DE JOC: Messer Girolamo Sinistri, adevărată lumină in mijlocul beznei pentru cine vrea să se lepede de zgîrcenie şi simbol ai dispărutei generozități frăţeşti, are un cumnat, jucător eroic, într-adevăr, care se umple de glorie atunci cînd joacă.
PADOVANUL : Ar trebui găsite nişte cuvinte alese, în stare să laude fără. ocoluri un ademenea om.
CARTELE DE JOC : El, care, cînd joacă, dă cu sutele de-azrîrlita, nu-şi pune unghia-n gît şi nu se bate cu  cap, aruncînd cărţile pe jos, chiar dacă pierde necontenit, ei rabdă totul. Înţelepţeşte, astfel că tristeţea şi tulburarea nu-1 dă să sufere chinurile iadului.
PADOVANUL : De aceea se şi spune că jucătorul prudent trece drept cel mai strălucit virtuos.
CĂRŢILE DE JOC : Dintre toate desfătările omeneşti, cea mai de seamă pe care o încearcă cei înzestraţi şi cu judecată, şi cu demnitate, este cea ce face ca armonia laudelor să desfete sufletele celor lăudaţi.
PADOVANUL : Spuneţi lucruri alese.
CĂRŢILE DE JOC : Se găsesc, în orice caz, şi unii care, deşi simt lucrul acesta, nici nu ne bagă în seamă ; iar aceasta se întîmplă fiindcă ei sînt atît de mult şi de-atîta vreme deprinşi cu laudele încît, din pricina obişnuinţei, le gustă tot atît cît gustă şi cei răciţi parfumul toporaşilor.
PADOVANUL : Vorbiţi mult, ca nişte belferi.
CĂRŢILE DE JOC : Tot astfel, cei care s-au înstărit de pe urma mizelor cîştigate n-ar trebui să se înfumureze cîtuşi de puţin ; cît despre pierderile Suferite din pricină că aceasta a fost voia Domnului, trebuie făcut la fel, păsîndu-ţi de ele mai puţin decît îi pasă lui Michelangelo de ceea ce pictoriţele fără talent şi prefăcuţii latră pe seama Judecăţii de Apoi.
PADOVANUL : Aiurelile acestea, înfăţişînd rezervele pc care le au pedanţii, ies din gura unor neisprăviţi, care spun că lumea, infernul şi paradisul au fost rău înţelese de către el.
CĂRŢILE DE JOC : între timp, fiecare îl fură cit poate şi, după cum spune Tiziano — cel mai mare după Buonarroti — singur el poate fi socotit pictor şi sculptor desăvârşit.
PADOVANUL : Tocmai de aceea. Dumnezeu ar trebui să ia tinereţea de la cine n-o merită şi să i-o dea lui, care e vrednic să dăinuie cu trupul tot atît cît va dăinui cu numele.
CĂRŢILE DE JOC : Există ceva mai defăimat decît lucrările Biciului Principilor ?Şi totuşi, fiecare le jefuieşte, fiecare le vrea şi fiecare le caută.
PADOVANUL : Asta e altceva.
CĂRŢILE DE JOC : S-o spunem, căci nu există laudă în stare s-o atingă pe aceea cuvenită celui care, cîştigînd ori pierzînd, nu poate nici să câştige, nici să piardă ; şi fiindcă e greu s-o poţi face, cei ce se arată puternici în lupta cu atîtea greutăţi cîştigă faima de stăruitori, întocmai ca şi cei din familia Bevilacqua, care — după atîtea isprăvi în duel — ajung hangii şi ţin cai de poştă, păstrînd şi în situaţia aceasta atitudinea pe care o arătau cind ieşeau biruitori.
PADOVANUL : Pină şi stegarii şi comandanţii de companii ajung uneori să dea postavul la piuă şi să scarmene lîna.	
CĂRŢILE DE JOC : Dionisie Siracuzanul i-a învăţat pe Copii abecedarul cu aceeaşi străşnicie pe care o arătase şi ca tiran ; iar în zilele sale, Soderino şi-a bătut joc de cei care luîndu-i bereta dogală, i-au pus pe cap un chipiu.
PADOVANUL : Şi nu-i un basm,
CĂRŢILE DE JOC : Comandanţii pierd fortăreţele, căpitanii bătăliile, iar ipocriţii sufletele : aşa a fost şi-aşa o să fie.
PADOVANUL : Ducă-se jalea pe pustii 
CĂRŢILE DE JOC : Fiindcă numai jucălorilor le pot  trece prin minte şiretlicurile pe care le folosesc la joc. Vrem să-ţi vorbim despre-chipul în care un anume Arcolanello, după ce şi-a pierdut banii la joc. 1-a aţîţat atît de mult pe cel care îi cîştigase încît acesta din urmă s-a apucat să joace din nou cu el, pe un dinte. 
PADOVANUL : Al dracului !
CĂRŢILE DE JOC : Iar cinci l-a pierdut, 1-a dus pe cîştigător la bărbier, unde meşterul n-a vrut să-i vîre cleştele în gură înainte de a fi primit banii.
PADOVANUL : Deştept şi ăsta.
CĂRŢILE DE JOC : Cel care pierduse, atingind dintele eu degetul, spunea : „Uite-1 ici ; prin urmare, dacă-1 vrei, plăteşte tu bărbierul". 
PADOVAN UL : Vorbea bine, sărăcuţul. 
CĂRŢILE DE JOC : In cele din urmă. câştigătorul s-a văzut nevoit să scoată el bani din pungă ; şi astfel, cel care pierduse, fără să mai arate care dinte e bun şi care e stricat, a scăpat de cel stricat pe cheltuiala potrivnicului, căruia i s-ar fi cuvenit foarte bine ca pofta de-a cîştiga dintele acela să-1 facă să piardă totul.
PADOVANUL : Nu rîd, fiindcă nu ştiu dacă trebuie să cred.
CĂRŢILE DE JOC : O să-ţi povestim altele şi mai grozave, cu siguranţa c-o să le sorbi pe nerăsuflate. 
PADOVANUL : Dac-o să-mi fie sete o să le dau de duşcă. 
CĂRŢILE DE JOC : Cine ia aminte tot timpul şi se gîndeşte. şi iar se gîndeşte, la situaţia noastră, vede cu ochii minţii asemănarea care există între iubitorii noştri şi o tabără cu tot felul de ostaşi. 
PADOVANUL : Cu toate că — după spusele voastre — mulţimea asemănărilor este şi mai frumoasă, eu, în ce mă priveşte, nu aş fi folosit asemănarea cu soldații ; Şi, ca sa vă spun adevărul, decît să-i faceţi dovada, ar fi mai bine să nu ţineţi seama de ea.
CĂRŢILE DE JOC: Lucrurile stau într-adevăr astfel; nu ne sili însă la o asemenea mărturisire ; iar dacă totuşi nu te poţi stapîni, avem încredere în tine.
PADOVANUL : Aveţi grijă de voi.
CĂRŢILE DE JOC : îndeletnicirile ostăşeşti nu ştiu niciodată ce-nseamnă liniştea, iar jocul jucătorilor de cărţi nu cunoaşte nici pic de odihnă ; ostaşul nu respectă sărbătorile, iar pătimaşul n-are habar de posturi ; unul stă veşnic în tabără, iar. celălalt joacă la orice oră ; necurmată e cearta dintre militari şi tot astfel ciondăneala dintre cartofori ; cei din urmă se leapădă de Dumnezeu, cei dintîi se afurisesc ; hoardele unora mănîncă şi dorm unde şi cînd se nimereşte, iar cetele celorlalţi unde şi cînd o îngăduie norocul.
PADOVANUL : l-aţi prins pe toţi in acest talmeş-balmeş.
CĂRŢILE DE JOC : Fiecare meserie, ori cît de trudnică ar fi, îşi are orele ei hărăzite împrospătării puterilor, singur jocul neîngăduind nici una.
PADOVANUL : Trage orbeşte, pe viaţă şi pe moarte.
CĂRŢILE DE JOC : Cine munceşte la cuptoarele de sticlă nu iese din deprinderile sale în ce priveşte mîncarea şi somnul; cine tipăreşte cărţi, aşişderea ; cine ţese postavuri, la fel; cine studiază îşi are orele iui de odihnă ; tot astfel, cel care se trezeşte dis-de-dimineaţă, de la un pol la altul; numai jucătorul trudeşte cu noi, cărţile de joc, fără să închidă niciodată ochii.
PADOVANUL : Aşa a spus şi Petrarca. 
CĂRŢILE DE JOC : L-am auzit mai alaltăieri pe unul care-1 întreba pe un altul cam ce credea c-ar fi jocul. 
PADOVANUL : Şi ce i s-a răspuns ? 
CĂRŢILE DE JOC : Că este arta celor mari.
PADOVANUL : Şi totuşi joaca, şi cei mici.  
CĂRŢILE DE JOC: Aceasta-i dă şi mai mulți credincioşi.
PADOVANUL : În ce fel ?
CĂRŢILE DE JOC : Se silesc să se înalţe prin mijlocirea Lui.
PADOVANUL : Nu-mi displace.
CĂRŢILE DE JOC : E totuşi adevărat că jucătorii dau deseori în mintea copiilor, care aci vor să fie rugaţi, aci să nu fie. 
PADOVANUL : Ce-şi închipuie ei ? 
CĂRŢILE DE JOC : Unul n-ar pune niciodată mina pe cărţi dacă nu i se face mai întîi o introducere, iar altul, cînd e rugat stăruitor să le ia în mînă, seamănă cu şarpele cînd e vrăjit. 
PADOVANUL : Unul, de fel din Cortona, cînta din lăută într-un chip atît de ales încît alerga lumea după el, cu urechile ciulite, ca după Jacopo Sansecondo. 
CĂRŢILE DE JOC : Sînt de-ai noştri, şi unul, şi celălalt. 
PADOVANUL : Trăznit cum nu se mai poate, n-ar fi cîntat nicicînd, dacă un altul, ca pentru a-i face în ciudă, n-ar fi înşfăcat, instrumentul şi n-ar fi ciripit pe strunele lui pentru ca omul nostru, supărîndu-se, să i-1 smulgă din mînă şi să cînte el. 
CĂRŢILE DE JOC : Tot astfel, se găsesc şi printre jucători unii foarte greoi cînd e vorba să pună banii jos, dar zoriţi nevoie mare cînd au prilej să cureţe masa. 
PADOVANUL : Fiindcă vorbiţi despre zor, nu văd de ce-aş amina să vă întreb care dintre cele două feluri de a juca vă place mai mult: cel nemţesc, ori al nostru ?
CĂRŢILE DE JOC : Sigur că cel dinţii e mai aiurit, iar celălalt mai cuminte. 
PADOVANUL : Mie mi se pare o dobitocie să deschizi după   primele   două   cărţi,   şi nu după   ultimele — cum facem noi — şi să ceri carte o singură dată, astfel că omul nu e niciodată Sigur, căci. deseori, jocul bun se face cu călii proaste.
CĂRŢILE DE JOC : Nemţii au adus jocul in halul în care spui, poate pentru a dovedi că, mai totdeauna, o educaţie prea aspră dă greş, cum se întâmplă mereu cu planurile omeneşti, căci se iveşte un lucru la care nu te-ai gîndit şi se duce de rîpă orice cunoaştere a.datoriei.		
PADOVANUL : Simt nevoia să mă gîndesc puţin şi apoi să-mi spun cuvântul.
CĂRŢILE DE JOC : Omul prea deştept e un nebun recunoscut, fiindcă planurile lui sînt hotărî te de Dumnezeu. E de-ajuns să trăieşti la nimereală şi, fiindcă sfîrşitul înseamnă totul, trebuie ţinut seama de pilda acelei corăbii care. împinsă de un vânt prielnic pînă aproape de port. se scufundă tocmai acolo.
PADOVANUL : La drum lung dai de multe necazuri.
CĂRŢILE DE JOC : Iată-I, la joc, pe unul care are trei. şeptari şi, în timp ce crede, ba chiar e sigur, că va face minuni cu ei, o oarecare figură neroadă şi bicisnică îl face să piardă.
PADOVANUL : O adevărată desfătare pentru cine-o are.
CĂRŢILE DE JOC : Ce părere ai de acel treizeci şi nouă din două cărţi, cu care se întîlnesc atît de rar cinciul ori asul ?
PADOVANUL : Nici una.
CĂRŢILE DE JOC : Ce vulpoi şi ce hoţomani sînt cei care trag cu ochiul, aşteptînd ca un altul să arate ce are, şi strigă către cei din jur : „Hei, ţineţi-vă cărţile jos".
PADOVANUL : Ca şi cînd ei, tîlharii nu le-ar fi văzut pe furiş.
CĂRŢILE DE JOC : Şi atingîndu-şi scopul, dau cu cărţile de-azvîrliră, spunînd : ,,Nu vrem să ne dezvăluim, durerea".
PADOVANUL : De parc-ar fi câştigat.
CĂRŢILE DE JOC : Ştii foarte bine.
PADOVANUL : Din ce pricină, în caz de înţelegere, se dă un sfert din miză aşa-zisului flux şi o treime pentru o primiera ?
CĂRȚILE DE JOC : Fiindcă primul are zece cărţi de pus pe masă, iar cealaltă numai şapte.
PADOVANUL : Deşteptăciunea e mai puţin deşteaptă decît voi.
CĂRŢILE DE JOC : Ne-apucă furia cînd vedem cu ochii minţii cum vine cîte-un pungaş prin locurile unde se joacă şi. apropiindu-se de cîte unul care stăpîneşte mai multe câmpuri sub soare decît scuzi în chimir, intră cu el în vorbă pe îndelete.
PADOVANUL : Cîţi dintr-ăştia nu sînt ! 
CĂRŢILE DE JOC : Şi-atîta vorbesc, ba de una, ba de alta, încît, ajungind şi la ce-1 doare pe el, cel dintîi îi spune celuilalt : ,.Dacă vreţi să jucaţi, nu duceţi grija banilor''.
PADOVANUL . Chiar aşa şi spun.
CĂRŢILE DE JOC : Naivul, scărpinindu-se cu un deget în cap şi tăcînd o clipă, după cum se cuvine, răspunde : „Dacă nu vă supăraţi, pe lîngă faptul că îi voi înapoia peste două zile, vă voi rămîne veşnic
îndatorat".   
PADOVANUL : Grozavă introducere.    
CĂRŢILE DE JOC : în cele din urmă, după ce a jucat cu binefăcătorul şi cu ceilalţi, pierde pînă şi cel din urmă bănuţ împrumutat ; se pare deci că pofta de joc i s-a preschimbat într-un vomitat, ce face ca banii cerşiţi să curgă în punga celui care 1-a împrumutat pentru a-1 jefui,
PADOVANUL : Eram de față atunci cînd unul din aceşti cămătari căuta s-o dreagă, spunînd : „Eu nu m-am dat înapoi de la a vă ajuta să vă refaceţi"
CĂRŢILE DE JOC: Sînt însă şi unii care, pentru tot aurul din lume n-ar fi în stare să joace cu bani de împrumut.
PADOVANUL : Eu aş fi unul dintre aceştia. 
CĂRŢILE DE JOC : Din ce pricină ?
PADOVANUL : Pentru ca nu cumva să ajung prizonierul propriilor mele armate. 
CĂRŢILE DE JOC : Foarte bine.
PADOVANUL : Spuneţi-mi acum ceva în legătură cu scoaterea veşmintelor, colanelor şi giuvaericalelor şi punerea lor drept miză, fiecare din ele avînd un preţ cînd pierzi, şi alt preţ cînd cîştigi.
CĂRŢILE DE JOC : În două rînduri treburile astea arată mişte hibe care fac din ele o cămătărie fioroasă : şi cînd pierzi, fiindcă lucrul pus în joc de către celălalt hi este socotit la de două ori valoarea lui adevărată, şi cînd cîştigi, fiindcă plusul acesta îţi micşorează cîştigul."
PADOVANUL : Ar fi frumos ca acela care dă într-un asemenea chip să nu-1 vadă niciodată cîştigînd pe cel oare ia.
CĂRŢILE DE JOC: : Fanzino (neîntrecut, cînd e vorba de înşelat la partidele plictisitoare, şi care dă cărţile cu o încetineală de melc, şi cînd pierde, şi cînd cîştigă) a pus în miză un colan fals şi-a fost descoperit de către prea-respectatul cardinal de Mantova, spre marea încîntare a întregului Casalmaggiore.
PADOVANUL : Prelat şi principe cu adevărat vrăjmaş al ticăloşiei.
CĂRŢILE DE JOC : Fiindcă locurile unde se-adună jucătorii sînt pline tot timpul de nenumăraţi pierde-vară, care vorbesc despre turci, despre rege, despre împărat şi despre papă, punînd lumea la cale de parcă ar fi cunoscători ai tuturor tainelor el, ne e mai mult docil draga fărîma aceea de vreme în care se stă aşezat la joc.
PADOVANUL : Fiecăruia îi place flecăreala. 
CĂRŢILE DE JOC : Vedem în ea o distracţie, căci se aud tot felul de certuri năstruşnice, noutăţi, izbucniri de mînie, zarvă şi rîsete, după subiectele, care vin în discuţie.
PADOVANUL : Palavragii mâncători de rahat. 
CĂRŢILE DE JOC : Unul vrea ca Franţa să-şi spună cuvîntul, altul ca Spania să se dezlănţuie, PADOVANUL : După cum alţii stăruie cu încăpăţînate în ceea ce ar vrea ei să fie. 
CĂRŢILE DE JOC : Alaltăieri-noapte, printre lătrăturile atîtor şi atîtor glumeţi, am auzit povestindu-se că un oarecare...
PADOVANUL : Ala care şi-a petrecut în desfrîu trecutul, şi-a mîncat prezentul şi şi-a jucat în cărţi viitorul?
CĂRŢILE DE JOC : Chiar el. 
PADOVANUL : Am ghicit de la bun început. 
CĂRŢILE DE JOC : In timp ce joacă, dumnealui ţine în faţă o carte de citit, iar cînd e poftit să pună miza, stă cufundat în gânduri şi, în loc să răspundă dacă merge sau nu, glăsuieşte, cu o mutră încruntată  „Vai ce pasaj frumos !” 
PADOVANUL : Se găsesc totuşi şi din cei devotaţi. 
CĂRŢILE DE JOC : Ascultă una bună. 
PADOVANUL : Ascult.
CĂRŢILE DE JOC : Unul dintre pisălogii ăştia (vorbim de cei care se duc în locurile unde se joacă numai de plăcere) spunea că un baron francez, după ce jucase la limita creditului pe care-1 putea avea pe cuvînt, dorind să facă rost de bani, a dat cea mai frumoasă lovitură de care s-a auzit vreodată.
PADOVANUL : Sînt mai mult decît şireţi galii ăştia ai voştri din Galileea.
CĂRŢILE DE JOC ; Aflîndu-se în salonul regelui Ludovic, împreună cu o mare mulţime de seniori venit să-i ţină tovărăşie majestăţii-sale la o vecernie sărbătorească, şi zărind pe o măsuţă un ceasornic îmbrăcat în aur masiv, se îndreptă spre el, întocmai ca o pasăre cînd vede ciuful.
PADOVANUL : De ce nu spuneţi ca un ci uf cînd vede o pasăre ?
CĂRŢILE DE JOC": Fiindcă auriul ochilor lui atrage feţişoara ei către frumuseţea sa, 
PADOVANUL : Am tăcut.
CĂRŢILE DE JOC : Cum însă nu există paznici mai buni pentru lucruri decît înşişi stăpînii lor, regele îşi dădu seama că seniorul acela voia să-i şterpelească ceasul, şi tocmai de aceea, prefăcîndu-se a fi atent la altceva, observă că prietenul îl vîrîse pe mînecă.
PADOVANUL: Zice Morgante că i se spune tîlhar tocmai celui care nu fură.
CĂRŢILE DE JOC : Văzînd o asemenea noutate şi de-abia stăpînindu-şi rîsul, regele ieşi din odaie şi, ducîndu-se pînă,spre mijlocul sălii de aşteptare, se reazemă cu spatele de zidul în care se afla uşa pe unde se cobora scara, iar acolo, stînd de vorbă cu unul din oamenii săi, aşteptă cu urechile ciulite s-audă bătaia orelor.
PADOVANUL : Vai de capul tău, baroane !
CĂRŢILE DE JOC : Acesta tocmai se plimba împreună cu gloata celorlalţi nobili cînd tic-tacul ceasornicului puse pe gînduri toată societatea aceea, iar cînd se văzu că tic-tacul se repeta şi nu se mai termina, fiecare îşi cerceta cu de-amănuntul braţele şi picioarele.
PADOVANUL : Mă dau bătut.
CĂRŢILE DE JOC : In li mp ce ornicul nu înceta să bata,   viteazul — înfricoşat de-a binelea — îşi.tot încorda ţ braţul : cînd observă insă că oricît îl strîngea el la piept, ceasornicul nu se liniştea, îl apucă un tremur de ruşine amestecată cu spaimă care-i făcu obrazul şi pămîntiu, dar şi roşu ca focul. 
PADOVANUL : A fi prins cu lucrul de furat asupră-ţi, înseamnă a fi pe jumătate spînzurat.  
CĂRŢILE DE JOC : Credem că îţi închipui cit au rîs şi cît s-au mirat ceilalţi cînd şi-au dat seama despre ce era vorba. 
PADOVANUL : Aveţi o părere bună despre mine. 
CĂRŢILE DE JOC : A fost vorba şi de uimire, şi de haz, în acelaşi timp : de uimire: fiindcă la început nu se ştia de unde venea sunetul acela, şi de haz, din pricina plăcutei noutăţi a unei atît de nostime întîmplări.
PADOVANUL : Dacă n-a fost nostimă, n-are rost s-o mai discutăm.
CĂRŢILE DE JOC : Ceea ce sporea veselia fiecăruia era tuşea care-1 apucase pe rege din pricina rîsului şi care nu-i îngăduia să vorbească. 
PADOVANUL : Dac-aş avea darul compunerii, ca Gello ori ca Lasca. minţi nobile şi înzestrate, aş transforma toată această şotie într-un act de comedie. .
CĂRŢILE DE JOC : Căzînd in genunchi, francezul începu să spună : „Sire, aţîţările jocului sînt atît de puternice încît împing pe fiecare la tot felul de josnicii, care de care mai grosolană" ; mai spuse şi altele, dar maiestatea-sa, plină de mărinimie, îl întrerupse, grăind : ,,Seniore, plăcerea pe care am simţit-o depăşeşte atît de mult paguba ce ne-aţi pricinuit încît ceasul vă aparţine. 
PADOVANUL : La fel trebuia să facă şi papa cînd a găsit săculeţii cu două mii de ducaţi de plumb, căci acela care îi schimbase izbutise s-o facă în chip măiestru.
CĂRŢILE DE JOC : Trebuie să te naşti într-un anume fel. 
PADOVANUL : Chiar aşa şi stau lucrurile.
CĂRŢILE DE JOC : Ai auzit vreodată pomenindu-se de un oarecare Dalmao Spaniolul ?
PADOVANUL : îl ştiu tot atît de bine cum ştiu şi că voi ieşiţi din mîinile mele.
CĂRŢILE DE JOC : Nu ne dă el putinţa să facem adevărate minuni ?
PADOVANUL : Ba dimpotrivă, voi i-o daţi lui.
CĂRŢILE DE JOC : O mină spală pe cealaltă.
PADOVANUL : Ce credeţi despre un asemenea tîlhar ?
CĂRŢILE DE JOC : Nu numai cei care îl văd, dar nici noi înşine nu ştim cum de este cu putinţă ca un forlinez oarecare, fost majordom al contelui Guido Rangone, să ne ia în mînă şi, arătîndu-ne celor din jur, separat, una cîte una, să spună : „Fiecare să şi-o aleagă în minte pe cea oare-i place" ; apoi, ameste-cîndu-ne din nou cît se poate de bine, să ghicească nu numai cartea aleasă de al treilea ori de al patrulea, dar să şi fie în stare să spună : „La început, ai vrut să iei un cinci de treflă, dar pe urmă te-ai fixat la şase de cupă".
PADOVANUL : Sînt uluit.
CĂRŢILE DE JOC : Deşi un asemenea lucru e nimica toată pe lingă uimirea pe care ne-o pricinuiesc vrăjitoriile lui Dalmao. Acesta, luînd un pachet de cărţi pe care nu le-a mai văzut, îi spune celui de lîngă el : „Ia-ţi una". Iar cînd celălalt a luat-o şi o ţine strîns în mînă. spaniolul adaugă : ,,Uită-te la ea". Cînd aude însă spunîndu-i-se : „Un as", continuă : „Uită-te bine la ea". Confirmîndu-i-se încă o date că este un as, îl sileşte pe celălalt să fie mai atent şi face în aşa fel ca acesta să descopere că are în mînă un zece de treflă, un popă de cupă, o damă de pică şi tot ce mai are el chef.
PADOVANUL : Faima acestor lucruri zboară.
CĂRŢILE DE JOC: Daca iei patru cărţi şi le dai pe faţă, spaniolul o să te facă să vezi cînd patru figuri, cînd patru cărţi albe, cînd tot atîţia zece, cînd, în sfîrşit, tot atîtea nenorociri care ar fi bine să-i izbească pe cei care nu se poartă la joc cu înţelepciunea ostaşilor sublimului duce de Urbino.
PADOVANUL : Ce fac aceştia ?
CĂRŢILE DE JOC : îndată ce au pierdut, se dau de-o parte, cu cotul pe genunchi şi cu obrazul în palmă, gîndindu-se numai la lucrurile vrednice de cinste, în a căror aşteptare stau.
PADOVANUL : Ce vitejeşte s-ar purta ei dacă s-ar afla alături de stăpînul lor.
CĂRŢILE DE JOC: Chiar dacă se întâmplă s-o ia razna cu gândul, în legătură cu cărţile, trăsnăile pe care le săvârşesc iau naştere din natura jocului, şi nu din toanele minţii lor.    
PADOVANUL : E limpede.
CĂRŢILE DE JOC : Şi totuşi, asemenea trăsnăi le ascut înţelepciunea, care izvorăşte dintr-aceea a chibzuitului lor stăpân.
PADOVANUL : Strălucite fapte făgăduieşte acest principe, tot atît de viteaz pe cît de înţelept.
CĂRŢILE DE JOC : înalta lui strălucire (care, cu orice prilej ce i se va ivi, va dezvălui, în legătură cu el, virtuţi mai numeroase decît lucrurile pe oare le dezvăluie lumina nopţii) înfrânează necazurile jocului cu acelaşi frîu cu care ştie să îndrume oricînd şi treburile războinice, singurul obiect al previziunii minţii lui de necuprins.
PADOVANUL : Părintele său şi cel al ducelui nostru s-au iubit cu o dragoste oare făcea din ei un singur suflet.
CĂRŢILE DE JOC : Ce trebuie să însemne ocrotirea unui principe şi cum trebuie folosită bunăvoinţa lui o arată nobilul şi preagraţiosul signor Raniere dai Monte Santamaria : în timp ce stă de vorbă cu slujitorii ducelui său, rabdă cutezanţele, acceptă cererile şi ascultă argumentele celor care, jucînd cu el, se supără, se umilesc şi se apără, ca şi pe ale celor care, necurmat, se înrăiesc, cer şi se folosesc de puterea sa.
PADOVANUL : De cîte laude s-ar bucura Marii Maeştri ai lumii şi cit i-ar răsplăti Dumnezeu dacă ar fi dispuşi să se dea pe mîna unor oameni atît de modeşti.
CĂRŢILE DE JOC : Fără îndoială că bunătatea seniorului din Urbino se dezvăluie în cea mai mare măsură tocmai în alegerea unui tinăr atît de cuminte.
PADOVANUL : Altfel, nici n-ar fi spus careva dintre ai noştri că minunatul Guidobaldo s-a învrednicit să se nască în vremurile acestea numai pentru a-şi pune vitejia lui în slujba preastrălucitei stăpîniri veneţiene.
CĂRŢILE DE JOC : Şi ca să-ţi arătăm întreaga omenie şi blîndeţe a tînărului mai sus-amintit, îţi vom spune că dacă, în cele din urmă, pierde jocul, se risipeşte lenea, iar cînd cîştigă, treburile sînt cele care cîştigă.
PADOVANUL : Ce înseamnă „treburile sînt cele care cîştigă şi „risipirea lenei" ?
CĂRŢILE DE JOC : A face să cîştige treburile înseamnă a şti să te ridici la timp de la îndeletnicirile pe care ţi le impun cărţile de joc, iar risipirea lenei este sfîrşitul plictiselii care te stăpînea înainte de a pune mina pe ele.
PADOVANUL : Vă contraziceţi singure, căci, după ce aţi dovedit că nu sînteţi unealta celor trîndavi. veniţi acum să spuneţi ceea ce mi-e dat să aud.
CĂRŢILE DE JOC : Chiar clacă înşişi cunoscătorii foarte buni ai latinei ar insinua cumva că vorbim prea mult despre lene. i-am linişti, îndreptîndu-ne atenţia numai asupra lucrurilor cinstite. 
PADOVANUL : Despre ce cinste e vorba ? 
CĂRŢILE DE JOC : Aceea de a spune că întocmai cum oul stă la mijloc între carne şi peşte, la fel şi noi despărţim clipele de osteneală de cele de plictis. 
PADOVANUL : Pe legea mea că-mi place ! 
CĂRŢILE DE JOC : E un lucru nobil, apoi, să te răzgîndeşti nu o singură dată. ci de o mie de ori, iar negarea a aceea ce s-a spus este la fel ; pînă şi autorii de mare faimă au obiceiul să întărească ori să nege, după cum le vine bine. ;
PADOVANUL : Dac-aşa stau lucrurile, nu cumva să faceţi altfel.
CĂRŢILE DE JOC : Iată că noi, care am spus despre joc că este zgîrcit, o să-1 numim acum generos, dacă vom crede de cuviinţă.	  
PADOVANUL : Cine vă poate sili pe voi să ascultaţi de vreo lege ?
CĂRŢILE DE JOC : Iţi juram pe fericirea ev i-am dăruit-o lui signor Marcello Agostini, din Siena, că sîntem sclavele celui ce trăieşte din cîştigurile cu care firea îl răsplăteşte pentru ostenelile sale ; căci. la urma urmelor, cucoana artă este, din păcate, o vrăjitoare mult prea fricoasă. 
PADOVANUL : Părintele Stradino a înfulecat bunătatea bunătăţilor celor mai bune : îşi bate joc de cei care fac pe atotştiutorii în orice fleac şi, îndată ce unul dintre academicieni descoperă vreo mică greşeală, rămasă ori din nebăgare de seamă, ori din uitare, spune că preţul calului nu se hotărăşte după şa. 
CĂRŢILE DE JOC : Ia te uită ! 
PADOVANUL : Şi cum rîde spre noi cînd o spune !
CĂRŢILE DE JOC : Alessandro Sansidonio, pildă statornică c!e dărnicie şi de virtute, povestind nenumăratele servicii pe care bunul Agostini le face şi unui signore şi celuilalt, ne sileşte să numim generoasă pricina care-l împinge să fie mai mult decît darnic.
PADOVANUL : Dacă-1 împinge ori nu-1 împinge, nu-i nimeni care să vă controleze.
CĂRŢILE DE JOC : Fiindcă principele de Salemo este un om caro ştie să respecte în chip sincer legile noastre, să spunem împreună cu el că acestea sînt în număr de şapte, adevărate şi nestrămutate, indiferent care joc s-ar juca.
PADOVANUL : Mi-ar face plăcere să aflu în ce constau aceste legi.
CĂRŢILE DE JOC : Bărbaţii cu adevărat nobili, care joacă din pricinile pentru oare ar fi de dorit să se joace, nu ies din litera lor.
PADOVANUL : Care e cea dinţii ?
CĂRŢILE DE JOC : Pentru ce trebuie să se joace.
PADOVANUL : A doua ?
CĂRȚILE DE JOC : Cînd.
PADOVANUL : A treia ?
CĂRŢILE DE JOC : Cu cine.
PADOVANUL : A patra ?
CĂRȚILE DE JOC : Care joc se joacă.
PADOVANUL : A cincea ?
CĂRȚILE DE JOC : Pe ce sumă.
PADOVANUL : A şasea ?
CĂRȚILE DE JOC : în ce chip.
PADOVANUL : A şaptea ?
CĂRŢILE DE JOC : Cît timp.
PADOVANUL : Sînteţi culmea-culmilor !
CĂRŢILE DE JOC : Şi cel care merge pe cîmpul de luptă are de respectat tot atîtea, căci trebuie să vadă pentru cine luptă, cu ce potrivnic, cu ce arme, din ce pricină, în ce loc, la ce oră şi pe ce vreme.
PADOVANUL : Alăturarea acestor lucruri tace ca. În parte, să nu mai fie nevoie a vorbi despre ele.
CĂRŢILE DE JOC : Ce este de prisos nu are căutare.
PADOVANUL : Să vedem acum pricina pentru care oamenii trebuie să joace.
CĂRŢILE DE JOC : Fiindcă jocul este o binefacere pentru viaţă, care-şi recapătă forţele cu ajutorul distracţiei oferite de noi.
PADOVANUL : Să trecem la cînd.
CĂRŢILE DE JOC : Omul, care a fost făurit pentru a se îndeletnici cu lucruri grave şi importante, poate să se aşeze la joc numai cînd trupul şi sufletul lui simt apăsarea prea multelor trude, iar atunci sufletul şi trupul se recrează, ca şi cum ar dormi.
PADOVANUL : Să trecem la cu cine, dacă nu vă supăraţi.
CĂRŢILE DE JOC : Întocmai,cum omul care pleacă într-o călătorie caută întotdeauna cei mai buni însoţitori, la fel e nevoit să facă şi jucătorul, căci lipsa de măsură a unor jucători stârneşte scandaluri aducătoare de moarte, astfel că trebuie să se caute tovărăşia unor oameni de înţeles.
PADOVANUL : Arătaţi-mi însă despre ce joc e vorba.
CĂRŢILE DE JOC : Despre cel cu cărţile, bineînţeles.
PADOVANUL : Pe ce sumă, acuma.
CĂRŢILE DE JOC : Fiindcă jocul pe degeaba este o faptă de om de nimic, trebuie pusă pe masă o oarecare sumă de bani, de care — chiar dacă o pierzi — să nu-ţi pară rău : nu-i mai puţin adevărat că sumele mari preschimbă jocul într-un chin, în caz că nu te aperi, împotrivindu-te cu modestie şi cu răbdare. 
PADOVANUL : Să vedem însă şi în ce chip.
CĂRŢILE DE JOC : Strălucitul principe de Salerno, cînd are de gînd să-şi învioreze sufletul cu hrana jocului, se-apropie de cărţi în acelaşi chip în care se-apropie de slujba religioasă, cînd vrea să-şi mîngîie sufletul cu frumuseţea rugăciunilor. 
PADOVANUL : Dacă aşa stau lucrurile, păcat că e un signore.
CĂRŢILE DE JOC : Şi fiindcă soarta noastră e felurita, nesigură, nestatornică şi aceeaşi pentru toată lumea, un atît de înalt personaj nu ia pierderea drept o pagubă : ca atare, în loc de căutătura înspăimântătoare şi de vorbele aprige pe care jocul obişnuiesc să le pună pe chipul şi în gura celui ce pierde, are o înfăţişare veselă şi spune lucruri plăcute.
PADOVANUL: Veşnicia pe care i-o dau nemuritoarele rime ale lui Tasso mărturiseşte ce fel de om este.
CĂRŢILE DE JOC : Jocul lui nu dă semne de înşelăciune, nici de zgîrcenie, nici de tristeţe, nici de bădărănie, nici de furie, nici de prefăcătorie, nici de vreun alt lucru nevrednic de firea lui plăcută.
PADOVANUL : însuşirile unui adevărat Mare Maestru.
CĂRŢILE DE JOC : Ca atare, ceata celor din jur, văzîndu-1 cum joacă, îl împodobeşte cu laudele ce se adresează celui care, indiferent dacă pierde sau cîştigi în luptă, nu încalcă regulile ce se cuvin respectate.
PADOVANUL : Preaînvăţatul şi elegantul Vincenzio Martelli, duhovnicul curții sale, îl proslăveşte cu înflăcărare.
CĂRŢILE DE JOC : Ştii tu oare de ce nu ţi-am arătat de îndată, în chip amănunţit, însuşirile care au dat strălucire numelui şi rangului slăvitului duce de Urbino ?
PADOVANUL . Nu.
CĂRŢILE DE JOC : Fiindcă ne ştiam nevolnice să le arătăm cum se cuvine : nu am văzut deci cum am putea-o face.
PADOVANUL: Spuneţi-mi, vă rog. cît timp trebuie să joci.
CĂRŢILE DE JOC : Mîncarea pe saturate nu e totuna cu umplerea burţii în neştire, fiindcă cea dintîi hrăneşte trapul, pe cînd cea de-a doua îl slăbeşte şi îl îmbolnăveşte : ca atare, întocmai cum oricine trebuie să se păzească de mîncarea ce naşte prisosuri trupeşti, tot astfel se cuvine şi ca omul să se abţină de la joc, dacă nu vrea ca, jucînd, să cadă in plictiseala de care te scapă jocul.
PADOVANUL : E vina mea dacă, de data asta. nu ajung doctor !
CĂRŢILE DE JOC : Abţinerea de la jocul îndelungat e frumoasă şi vrednică de cinste fiindcă, punînd prea multă stăruinţă, odihna pe care o încearcă sufletul se preschimbă în saturarea aceea cu oare vorbitul peste măsură supără urechile ascultătorului. 
PADOVANUL : Din cîte înţeleg, a te scula de la joc avînd încă puţin chef de a mai juca e cam tot una cu a te ridica de la masă cînd pofta de a mai înghiţi doi-trei dumicaţi. 
CĂRŢILE DE JOC: înţelegerea ta sporeşte văzînd cu ochii.
PADOVANUL : Mi s-ar părea că merg bine, dacă voi nu m-aţi socoti neghiob.
CĂRŢILE DE JOC : Cine joacă pentru refacerea puterilor, lucra ce îi îndeamnă să joace pe cei înţelepţi, care cunosc desfătările oferite de joc jucătorilor în timp ce joacă, merge pe urmele învăţatului, generosului, amabilului, înţeleptului, viteazului şi dreptului don Giovanni Merulla, conte de Condeiano şi senior de Augusta.
PADOVANUL : Mă aflam la Veneţia cînd el. venind de la curtea imperială, însoţit de mulţi alţii, a binevoit să-1 viziteze pe P.A.
CĂRŢILE DE JOC : îndată ce-şi simte sufletul năclăit de mieroasa plăcere a jocului, fără să mai ia cîtuşi de puţin aminte la ademenirile cărţilor, generozitatea iui îl îndrumă spre lucrurile serioase si spre
acţiunile merituoase, de care îl îndepărtase oboseala îndeletnicirii cu ele.	
PADOVANUL : Se spune că darurile pe care acest principe le-a făcut împăratului, cu prilejul înapoierii sale biruitoare de la Tunis, au însemnat un lucru aproape de necrezut.
CĂRŢILE DE JOC : O asemenea, fiinţă desăvârşită nu s-ar aşeza la joc dacă n-ar şti că acela cu care joaca e înzestrat cu aceeaşi minte ca el.
PADOVANUL : Cu alte cuvinte, dovedeşte că nu se cade să-i faci altuia ceea ce nu-ţi place ţie.
CĂRŢILE DE JOC : In casa înălţimii-sale am auzit povestindu-se că în Spania se joacă pînă şi timpul.
PADOVANUL : E mai bine să-1 joci decît să-1 risipeşti.
CĂRŢILE DE JOC : Iată colo, în piaţă, deasupra tejghelei unui vînzător de leacuri băbeşti, o apărătoare de soare la umbra căreia se strîng toţi faliţii şi toţi dezmoşteniţii soartei.
PADOVANUL : Grozav de bine o mai duc şi ăştia.
CĂRŢILE DE JOC : Se ivesc doi care, în ce priveşte îmbrăcămintea şi teapa, seamănă leit unul cu altul, şi apropiindu-se de taraba pe care se află cărţi şi bani, îşi joacă, fără nici o nădejde şi fără nici un ban, şederea Ia galere pe timp de trei, patru ori cinci luni.
PADOVANUL : Asta n-am mai auzit-o niciodată.
CĂRŢILE DE JOC : Ca atare, cel care pierde un asemenea număr de zile, plăteşte timpul acesta celui care 1-a învins la joc. Iar el ia vîsla, în locul prietenului, care pleacă cu scuzii.
PADOVANUL : Aşa încît vîslitul de plăcere devine o silnicie.
CĂRŢILE DE JOC : Două sînt foloasele care se culeg, datorită nouă, într-o asemenea împrejurare.
PADOVANUL : Care sînt astea ?
CĂRŢILE DE JOC : Unul este căpăstrul, care-1 atrage pe unul; altul este ştreangul, de care scapă celălalt. 
PADOVANUL  Lămuriţi-mi lucrurile ceva mai bine. 
CĂRŢILE DE JOC : Prietenii, ameţiţi de necazul de-a nu avea nici un gologan şi de dorinţa de a face rost,
erau ameninţaţi de primejdia spânzurătorii, dacă noi nu-i ajutam cu cîştigul şi cu pierderea. 
PADOVANUL : In ţara mea, ajutorul înseamnă cîştig şi nicidecum pierdere. 
CĂRŢILE DE JOC : Nu putem spune acelaşi lucru, intrucît unuia i-am făcut rost de bani, iar celuilalt de
hrană.
PADOVANUL : Înalţ din umeri.
CĂRŢILE DE JOC : S-au găsit unii care au vrut să-şi joace şi sufletele. 
PADOVANUL : Deschideţi ferestrele. 
CĂRŢILE DE JOC: Crede-ne totuşi că unul, după ce jucase tot ce agonisise furînd de pretutindeni, şi-a pus pe masă coamele, dar nu le-a jucat, căci nu există coif in stare să poarte asemenea podoabă. 
PADOVANUL : înţeleg că în cele din urmă şi-a pierdut
grosolănia limbii. 
CĂRŢILE DE JOC : Da.
PADOVANUL : Era mai uşor să i-o fi smuls.
CĂRŢILE DE JOC : Cine se uită la cei care se înjunghie, cum s-a înjunghiat Bagatto, unul dintre înfumuraţi! jocului, ori se străpung cu spada, ca Marco Cavallo. jucător şi poet, va socoti uşuratic faptul de a-ţi juca şi cenuşa din vatră.
PADOVANUL : Să tot trăieşti, dacă nu mori.
CĂRŢILE DE JOC : Află că un spiţer juca de fiecare dată o sută şi mai bine de ducaţi, sculîndu-se apoi la miezul nopţii, chiar pe timpul iernii, ca să vîndă de doi bani piper ; şi rîzînd de nevastă, spunea : „Dintr-ăştia ies mizele pe care le pun la joc".
PADOVANUL : Picătura mică face gîrla mare.
CĂRŢILE DE JOC : Se socoteşte numărul anilor pe care are lumea, dar nu s-a ştiut niciodată valoarea banilor ce se pierd la joc, fiindcă cel care-i cîştigă, pe lîngă că refuză să-i socotească, mai şi uită de ei. ascunzîndu-i în sîn în mînecă şi jos, în ciorapi.
PADOVANUL : Scufundă-i. Doamne.
CĂRŢILE DE JOC : Dar ce vei spune tu despre unii care vor juca punînd vorbe goale în loc de ducali ?
PADOVANUL :  Asemenea  gogomani pierd vremea într-un chip care face să li se ducă vestea celor ce pun timpul drept miză la joc.
CĂRŢILE DE JOC : Aceasta se întîmplă fiindcă ei pun în joc o lună împotriva a trei ducali.
PADOVANUL : Ştiind că aveţi un fel dumnezeiesc de a primi glumele vă spun că atunci cînd povestiţi soliile care se petrec în şcolile voastre, păreţi nişte femeii uşoare care spun totul în legătură cu felul de-a se purta al amanţilor lor.
CĂRŢILE DE JOC : În ce priveşte această asemănare, mi greşeşti deloc, fiindcă cel care joacă repetă şi el ne roziile pe care le săvârşesc, plîngînd şi rîzînd. ce îndrăgostiţi : greşeşti însă în înţelegerea lucrurilor căci scopul nostru poate fi acela de a-i salva pe ceilalţi, dar al lor nu.
PADOVANUL: Aş vrea ceva mai multă limpezime.
CĂRŢILE DE JOC : Poţi juca fără să păcătuieşti. dar iui la fel stau lucrurile cu desfidul.
PADOVANUL : Sînt de-aceeaşi părere cu voi. 
CĂRŢILE DE JOC : Discuţia asta pe care am porni  ne face să ne gîndim la feluritele chipuri dea te arăta răbdător şi că, pînă la urmă. răbdarea fiind una şi aceeaşi, îi umple de merite pe cei în stare să asculţi  de voinţa acestei virtuţi.
PADOVANUL : Vă place atît de mult luciul acesta încît, cu rost ori fără, nu uitaţi să spuneţi cîteva cuvinte în legătură cu el.
CĂRŢILE DE JOC : Nu ştii că poporul spune că fiecare lucru are un sfîrşit ? 
PADOVANUL : Fiindcă răbdarea pe care o dăruiţi voi este mai mult decît un amestec oarecare, spuneţi-mi care vi se pare a fi cea mai de seamă ? 
„CĂRŢILE DE JOC : Cea a neplăcerii pe care o încerci cînd joci îndelung. 
PADOVANUL : Spuneţi-o şi pe cealaltă. 
CĂRŢILE DE JOC : A doua izvorăşte din îndurarea suferinţei pe care ţi-o dă ghinionul. 
PADOVANUL : Mai departe. 
CĂRŢILE DE JOC : Pierderea ar fi cea de a treia.
PADOVANUL : Şi cu asta se termină ? 
CĂRŢILE DE JOC : Nu. 
PADOVANUL : Daţi-i drumul.
CĂRŢILE DE JOC : După asemenea răbdare vine cea pare te face să nu-ţi mai iei gîndul de la faptul că nu mai ai ce pune jos.
PADOVANUL : Asta le întrece pe toate celelalte.
CĂRŢILE DE JOC : Cea din urmă este îndurarea sărăciei în care se zbate cel care a jucat totul.
PADOVANUL : Ostaşul viteaz găseşte întotdeauna un ins pe care să-1 ciupească, şi, ca atare, nu trebuie comparat cu jucătorul, care —- după spusele voastre — găseşte întotdeauna, mai repede chiar decît un cerşetor, pe cineva capabil să-1 ajute.
CĂRŢILE DE JOC : Cînd aude că i se spune : „Dumnezeu să te-ajute", săracul nu-şi pierde nădejdea ; tot astfel cel Ce se învîrte în jurul unuia în stare să-1 sprijine cu cîţiva bănuţi pentru un pui de joc, nu dă fuga să se înece dacă acesta nu i-i întinde, ci se zbate pînă-1 descoperă pe cel dispus să-1 ajute.
PADOVANUL : In concluzie, ostaşul rănit de moarte nu se leapădă de credinţă, iar jucătorul ruinat nu se spînzură.
CĂRŢILE DE JOC : Ipocriţii vor fi crezînd că noi sîntem mai modeste în ceea ce facem decît sînt ei în ceea ce spun.
PADOVANUL : întocmai.
CĂRŢILE DE JOC : Bărbile lor ar trebui să-şi dea seama că nu există modestie care s-o egaleze pe-a noastră, şi vai de şah şi de papa Ianni dacă noi am preschimba-o în înfumurare.
PADOVANUL : Nu fiţi îndrăcite.
CĂRŢILE DE JOC : Ca să nu-ţi închipui cumva că ne lăudăm, întocmai ca fanfaronii, ca aceia ce fac pe mîncătorii de lanţuri de fier, îţi cerem să te gîndeşti la armata pe care-am putea-o alcătui, dacă ne-ar trece prin minte să ne strîngem laolaltă toţi ciracii noştri.
PADOVANUL : La asta nu s-ar fi gîndit nimeni niciodată.
CĂRŢILE DE JOC : Ce mulţimi de luterani, ce turme de amazoane, ce stoluri de pifani, ce cîrduri de călăreţi, ce de gloate de nu mai ştim nici noi ce.
PADOVANUL : Aţi aduna oameni nenumăraţi.
CĂRŢILE DE JOC : Monarhii monarhilor ar rămîne mai singuri decît sturzii singuratici.
PADOVANUL : Se înţelege.
CĂRŢILE DE JOC : Dacă s-ar bate tobele în numele nostru, ar fi siliţi să vină să ne slujească numai în cămaşă.
PADOVANUL : Ar veni.
CĂRŢILE DE JOC : Oricine are un meşteşug poate să spună că are două, întrucît fiecare e prins şi cu munca lui, şi cu a noastră : nu există sudoare în stare s-o egaleze pe aceea cu care trudesc şi se ostenesc cei  mari în stăruitoarea lor îndeletnicire, cu jocul de cărţi. 
PADOVANUL : Osteneala este sănătatea lor.
CĂRŢILE DE JOC : Avem în lume, fără ştirea nimănui,un vrăjmaş de seamă. 
PADOVANUL : Cine vă poartă pică ? 
CĂRŢILE DE JOC : Să ţi-o spună sărăcia. 
PADOVANUL : Şi de ce să vă urască ea ? 
CĂRŢILE DE JOC : Din pricina dragostei cu care îi facem pe unii să trăiască fără să mănînce. 
PADOVANUL : Prin urmare, se înşeală cei care îngrămădesc grîu, pesmeţi şi carne sărată, întrucît lucrurile acestea rîncezesc, sînt mâncate de gărgăriţe şi se strică.
CĂRŢILE DE JOC : Nimic nu e mai de preţ decît aprovizionarea cu cărţi a oraşelor care se tem de război : iar cînd vine nevoia, nu trebuie făcut altceva decît să le împărţi în fiecare casă, la rînd, dîndu-le gurilor nefolositoare, pe care alţii le alungă fără nici o milă. 
PADOVANUL : între timp, pisicile, şoarecii şi cîinii, care se mănîncă în asemenea vremuri grele, vor scăpa cu viaţă.
CĂRŢILE DE JOC : Ni. se pare folositor să-ţi spunem cîteva cuvinte ieşite din gura unui .jucător bătrîn, foarte bătrîn. 
PADOVANUL : Mi-ar fi drag să le aud. 
CĂRŢILE DE JOC : El obişnuia să afirme că .şerpii miros  a mosc, iar cărţile a nobleţe. 
PADOVANUL : Frumos.
CĂRŢILE DE JOC : Spunea că acela care nu joacă fiindcă a făcut un legămînt e una şi-aceeaşi cu un evreu care s-a creştinat. 
PADOVANUL : Grozavă. 
CĂRŢILE DE JOC : Messer Carlo Larcaro, tânăr înzestrat cu o înaltă, nobilă şi savantă înţelepciune, nu e de aceeaşi părere.
PADOVANUL : Fiecare crede într-altfel.
CĂRŢILE DE JOC : Sus-zisul moşneag încheia spunînd că jucătorul îşi cunoaşte potrivnicul la joc după vorbele pe care le rosteşte,iar ostaşul după scrisorile de provocare lă duel.
PADOVANUL : Cinstit.
CĂRŢILE DE JOC : Arăta pricina pentru care. la început,
CĂRŢILE DE JOC făgăduiesc fiecăruia fericirea. 
PADOVANUL : Drăguţ.
CĂRŢILE DE JOC: Mai spunea că oraşele sînt zidite de comunităţile omeneşti şi că noi le păstrăm. 
PADOVANUL : Înţeleaptă vorbă.
CĂRŢILE DE JOC : Spunea că mîncarea şi lucrul acela anumit se cer făcute numai cînd ai poftă de ele, dar că jocul nu trebuie să sufere nici o întrerupere.
PADOVANUL : La fel cred şi eu.
CĂRŢILE DE JOC : Unuia, care striga : ..Dacă pierd la;jocul ăsta. nu-mi pare rău", i-a răspuns : „Tot- una e dacă mori de sabie ori de pumnal". 
PADOVANUL : Cum ai noroc.
CĂRŢILE DE JOC : Povestea mii de lucruri dintre cele mai frumoase, pe care le vom lăsa de o parte : în ciuda necazurilor pe care i le pricinuia jocul, omul sus-pomenit se arăta însă deosebit de mucalit, făcînd tot rîndul de glume, pline, cum nu se poate mai pline, de duh.
PADOVANUL : Mă simt îndemnat să vă rog a spune limpede care erau glumele acelea ale sale.
CĂRŢILE DE JOC : întreba care timp trece cel mai greu, după părerea jucătorilor.
PADOVANUL : Săptămîna Sfîntă. cînd se merge la spovedanie ?
CĂRŢILE DE JOC : Nu. 
PADOVANUL : O boală de o lună ?
CĂRŢILE DE JOC : Mei vorbă.
PADOVANUL : Răstimpul cît se mănîncă sau se doarme?
CĂRŢILE DE JOC: : Nu.
PADOVANUL : Timpul cît te încalţi ori te îmbraci? 
CĂRŢILE DE JOC : N-ai ghicit.
PADOVANUL : Vremea pe care o pierzi ca să cauţi bani pentru joc ? 
CĂRŢILE DE JOC : N-ai nimerit-o. 
PADOVANUL : Spuneţi-o voi atunci.
CĂRŢILE DE JOC : O mie de ani durează pentru ei răstimpul dintre stingerea şi reaprinderea luminării. 
PADOVANUL : Aveţi dreptate.
CĂRŢILE DE JOC : Adăugîndu-se căderea şi ridicarea de  jos a unei cărţi.
PADOVANUL : Cine-a trecut printr-asta vă credo. 
CĂRŢILE DE JOC : Patru ani din viaţa lui ar da cel care pierde, în clipa cînd o asemenea întîmplare vine să-l tulbure ; iar dacă ridicarea de jos a unei cărţi ori reaprinderea luminării ar ţine tot atît, ar arăta aceeaşi furie care-l apucă pe cel flămînd, cînd vede că i se ia pîinea de la gură. 
PADOVANUL : Nerăbdarea este fiica grabei. 
CĂRŢILE DE JOC : Asemuia firile jucătorilor din. Italia cu felurite neamuri de zburătoare. 
PADOVANUL : Cum le spunea celor din Puglia ? 
CĂRŢILE DE JOC : Muşte. 
PADOVANUL : Sicilienilor ? 
CĂRŢILE DE JOC : Viespi. 
PADOVANUL : Napolelanilor ? 
CĂRŢILE DE JOC : Fluturi. 
PADOVANUL : Celor din Roma ? 
CĂRŢILE DE JOC :  Ţînţari. 
PADOVANUL : Sienezilor ? 
CĂRŢILE DE JOC : Codobaturi. 
PADOVANUL : Florentinilor ? 
CĂRŢILE DE JOC : Vrăbii. 
PADOVANUL : Celor din Bologna ?
CĂRŢILE DE JOC : Papagali.
PADOVANUL : Ferrarezilor ?
CĂRŢILE DE JOC : Ciocănitori.
PADOVANUL : Celor din Veneţia ?
CĂRŢILE DE JOC : Păianjeni 
PADOVANUL : Mantovanilor ?
CĂRŢILE DE JOC : Ciori.
PADOVANUL : Celor din Milano ?
CĂRŢILE DE JOC : Cucuvele.
PADOVANUL : Celor din Savoia ?
CĂRŢILE DE JOC : Bufniţe.
PADOVANUL : Iar celor din Piemont ?
CĂRŢILE DE JOC : Huhurezi.
PADOVANUL : Drept ce-i socotea pe nemţi ?
CĂRŢILE DE JOC : Drept corbi.
PADOVANUL : Dar pe francezi ?
CĂRŢILE DE JOC : Drept cocoşi.
PADOVANUL : Iar pe spanioli ?
CĂRŢILE DE JOC : Drept licurici.
PADOVANUL : Dar pe italieni, luaţi împreună ?
CĂRŢILE DE JOC : Drept greieri, de cîmp sau de casă.
PADOVANUL : Explicați-mi şi mie din ce pricină, atunci cînd joacă, spaniolii, nemţii şi francezii seamănă cu cocoşii, cu corbii şi cu licuricii, pentru a putea face singur o comparaţie cu felul de a fi al celor din părţile noastre.
CĂRŢILE DE JOC : După spusele lui, nemţii par corbi prin cumpătarea lor. 
PADOVANUL : îmi place.
CĂRŢILE DE JOC : Francezii par cocoşi prin dărnicia lor.
PADOVANUL: îmi convine.
CĂRŢILE DE JOC : Iar spaniolii, licurici, fiindcă se aprind repede.
PADOVANUL : Încîntător.
CĂRŢILE DE JOC : Iuţi, darnice şi cumpătate se dovedesc aceste popoare şi în privinţa cărţilor, şi în privinţa armelor, şi-a altor lucruri. 
PADOVANUL : Cu adevărat învăţatul ,şi bunul Bernardino Daniello, rege al tuturor celor ce au comentat vreodată opere, nu ar fi spus-o mai frumos. 
CĂRŢILE DE JOC : Persoana mai sus-pomenită, caro n-a fost niciodată un sfînt, dar nici nu i-a lipsit prea mult ca să fie, se strica de rîs cînd povestea despre nebunia de nevindecat a celor care, nemaiavînd cu ce să joace, stau pînă-n zori să-i chibiţeze pe cei care joacă. 
PADOVANUL : Plăcere de oameni deznădăjduiţi. 
CĂRŢILE DE JOC : Tot el a făcut o asemănare minunată, gîndindu-se la unii care se apucau să pună la loc în sfeşnic seul scurs din luminare. 
PADOVANUL : Şi  cu ce îi asemăna ? 
CĂRŢILE DE JOC : I se părea că luminarea, care — deşi e gata să se stingă — e ţinută în viaţă de stropii de ceară ce se strîng deasupra, ar semăna cu unul care trage să moară, dar o mai duce cîtva timp cu ajutorul picăturilor pe care i le dau să le bea netrebnicii de doctori. 
 : Uluitor. 
CĂRŢILE DE JOC : îi lăuda în gura mare pe născocitorii cine ştie cărui joc frumos, ca acela scornit de către signor Claudio Tolomei, joc căruia i se spune virtutea. 
PADOVANUL : Se zice că se joacă cu şaizeci de cărţi. 
CĂRŢILE DE JOC : E un joc pentru oamenii talentaţi şi vrednic de-a fi ieşit dintr-o asemenea minte. 
PADOVANUL : Siena este o grădină  în care  înfloresc veşnic suflete pline de amabilitate. 
CĂRŢILE DE JOC : N-ai auzit niciodată un actor imitîndu-i pe alţii la fel de bine ca el. 
PADOVANUL : A povesti frumos un lucru înseamnă a face ceva asemănător cu un portret.
CĂRŢILE DE JOC . Printre altele, cînd povestea chipul în care Guidone juca împreună cu Modena, slujitorul său, lună după lună, simbria de zece carlini a acestuia din urină, ai fi spus că era cînd unul, cînd celălalt, tu carne şi-n oase.
PADOVANUL : în Veneţia, printre cei care imită glasurile altora, este dumnezeesc de strălucit şi fratele meu Alessandro, pictor neîntrecut şi tovarăş minunat.
CĂRŢILE DE JOC : Se prefăcea a fi slujitorul, tutuindu-şi stăpînul, cu toată mitocănia aceea pe care-o aduce după ea mînia de-a fi pierdut ceea ce-ai cîştigat  prin sudoarea frunţii.
PADOVANUL : E un lucru înfiorător.
CĂRŢILE DE JOC : Termina apoi scena, înfăţişîndu-1 pe messer Guido, şi spunea, rîzînd într-un anume fel : „Ia seama la ce spui, Modena, şi îndură cu răbdare ceea ce-ţi dă lumea. Iar dacă, totuşi, trebuie să fie cineva compătimit, acela sînt eu, căci îmi pun la bătaie toată averea, jucînd cu unul care nu poate pierde nimic."
PADOVANUL : E mai rea batjocura decît paguba.
CĂRŢILE DE JOC : îndată ce-i cîştigă agoniseala muncii sale, potolea furia bietului om ne mai trimiţîndu-1 în ziua aceea la grajd, întinzîndu-i ceva de mîncare ori făcînd de două ori, împreună cu el, înconjurul odăii.
PADOVANUL : Favoruri dobitoceşti.
CĂRŢILE DE JOC : Iar dacă celălalt mai bombănea încă, îşi astupă urechile, ştiind bine că jocul seamănă cu moartea, care nu cruţă pe nimeni.
PADOVANUL : Se vede că trebuie să ai d mare răbdare la joc.
CĂRŢILE DE JOC : Despre asta s-a mai vorbit. 
PADOVANUL : Nu-mi aduceam aminte.
CĂRȚILE DE JOC : Ce-ar mai fi întinerit el auzind cum au jucat într-o noapte slugile lui ştii tu cine
 , şi pe banii acestuia, şi pe el. 
PADOVANUL : A fost prea de tot.
CĂRŢILE DE JOC: Sus-zisul este astfel făcut încît adoarme imediat ce se culcă, iar după ce doarme doua ceasuri, nu mai închide ochii piuă dimineaţa; aflînd de lucrul acesta, oamenii lui de casă nici n-apucau să-i dezbrace bine de haine că se şi năpusteau asupra cărţilor.
PADOVANUL : Trintori.
CĂRŢILE DE JOC : Dîndu-şi seama însă de renghiul pe care i-1 jucau, după felul cum îşi şopteau ei între ei într-o seară, omul nostru intră in odaia sa şi se prefăcu de îndată că doarme dus şi că sforăie ca un viezure : ca urmare, domniile-lor, fără să încuie uşa odăii, dădură fuga la cărţi.
PADOVANUL : Prevăd că n-o să le fie deloc uşor.
CĂRŢILE DE JOC : Iată însă că ridicîndu-se uşurel, uşurel, omul nostru se apropie tiptil de uşa bucătăriei şi, stînd nemişcat şi cu răsuflarea tăiată, îi auzi şi-i văzu cum jucau aproape pe întuneric, vorbind în şoaptă.
PADOVANUL : Mă faceţi să-mi aduc aminte de copilăria mea.
CĂRŢILE DE JOC : După ce jucară banii furaţi de la el, căruia nu-i păsa şi n-o să-i pese niciodată de ei, tîlharii înşfăcară nişte medalii, pe care Alfonso, omul cardinalului de Medici, adică al lui Ippolito, îi cizelase chipul.
PADOVANUL : Nu-mi mai aduceţi aminte de acesta din
urmă, dacă nu vreţi să mă podidească plînsul. 
CĂRŢILE DE JOC : Ai dreptate.
PADOVANUL : Fiindcă însuşi Tiziano. dac-ar fi avut de pictat un înger, ar fi luat chipul lui drept model, căci întocmai aşa arăta.
CĂRŢILE DE JOC : Dacă nu era adevărat ceea ce spui, paradisul, in loc să şi-1 ia înapoi, l-ar fi lăsat pe vecie la Roma.
PADOVANUL : O, tu, vlăstar glorios al neamului tău (după Giovanni şi Cosime), lumea îţi este şi azi credincioasă.
CĂRŢILE DE JOC : Sculptorul îl cizelase pe omul nostru în ceară, iar după tiparul făcut turnase medaliile, nu numai în metal  obişnuit, ci şi în aur şi în argint.
PADOVANUL : Am văzut de toate soiurile.
CĂRŢILE DE JOC : Fiindcă medaliile căzute pradă slujitorilor săi erau de aramă, aceştia le jucau la preţul de doi mozzinighi una, şi, în timp ce punea mizele, cel care cerea cartea spunea : „Asul pentru a treia parte din stăpîn".
PADOVANUL : Ha, ha, ha.
CĂRŢILE DE JOC : Iar cînd pierdea medalia, spunea :  „Taci, Aretino, taci, îţi spun" ; şi vorbind astfel, îi  punea degetul pe faţă. 
PADOVANUL : Tîlharii.
CĂRŢILE DE JOC : Văzînd batjocura aceasta, el scoase un răcnet şi spuse : „Am tăcut cînd am văzut că mi se joacă averea ; dîndu-mi seama însă că se joacă chiar pe fiinţa mea, vă spun că sînteţi o clică de ticăloşi".
PADOVANUL : Le-a vorbit prea frumos.
CĂRŢILE DE JOC : Dac-ai văzut vreodată cum, tocmai în toiul glumelor, unele fete sînt cuprinse pe neaşteptate de o spaimă cumplită, oprindu-li-se răsuflarea şi împleticindu-li-se limba în gură, i-ai vedea şi pe tîlhari preschimbaţi în tot atîtea chipuri de ceară.
PADOVANUL : O ciomăgeală bună i-ar fi făcut să-şi vină   în fire.
CĂRŢILE DE JOC : Dintr-asemenea pălăvrăgeli s-ar fi îngrăşat cel care şi-a jucat harul spiritual, trecînd apoi  la viaţa lumească.
PADOVANUL : Invers poate vreţi &ă opuneţi 
CĂRŢILE DE JOC : Nimeni nu e scutit de greşeală. 
PADOVANUL : Trebuie terminat c data şi cu ele. 
CĂRŢILE DE JOC: După o greşeală, vine alia. 
PADOVANUL : îmi dau seama că înţeleg ceea ce spuneţi,şi nu ceea ce vreţi să spuneţi. 
CĂRŢILE DE JOC: Ne-ai scăpat de faima proastă, aşa că ascultă-ne. 
PADOVANUL : Vorbiţi.
CĂRŢILE DE JOC : Sînt mulţi care ştiu să lase amintiri frumoase, tamen
  în treburile personale nu merg niciodată în miezul lucrurilor. 
PADOVANUL : De ce asta ?
CĂRŢILE DE JOC : Cele şapte legi pe care ţi le-am dezvăluit arată că trebuie să joci modest, atrăgîndu-ţi laude : cu toate acestea, jucătorii nu le înţeleg şi, fiindcă nu le înţeleg, nu le respectă, iar, nerespectîndu-le, ne fac pe noi de ruşine şi păgubesc ei. 
PADOVANUL : Urîtă batjocură.
CĂRŢILE DE JOC : Tocul întremează mădularele degerate de frig atunci cînd acestea sînt ţinute la depărtarea potrivită : şi, dimpotrivă, le-ar pîrjoli, atunci cînd le-ai vîrî de-a dreptul în el. 
PADOVANUL : Cine n-o ştie ?.
CĂRŢILE DE JOC : Picioarele înfierbîntate de căldură se răcoresc în apă atunci cînd malul rîului nu este părăsit şi, dimpotrivă, s-ar duce la fund, dacă omul s-ar azvîrli în mijlocul şuvoiului.  
PADOVANUL : Cînd nu ştie să înoate. ; 
CĂRŢILE DE JOC : Bineînţeles. ; 
PADOVANUL : Mergeţi mai departe!
CĂRŢILE DE JOC : Mai degrabă merităm deci să fim compătimite decît ocărite ; şi-o să ţi-o dovedim în aşa fel încît de aici înainte oricine va mai bîrfi cărţile îşi va împovăra cugetul cu păcatul acesta.
PADOVANUL : Repetarea celor şapte legi mă face să vă spun că ar trebui să fie opt şi îmi închipui că aţi uitat-o pe cea din urmă, care s-ar cuveni să fie numită cea dinţii, ştiinţa alegerii locului unde se cade să joci fiind un lucru ele cea mai mare însemnătate.
CĂRŢILE DE JOC : Lecui unde se adună oameni de felul acelor persoane nobile care se duc în casa lui Grasso del Barbisa trebuie să fie apărat de lăcomie, de bîrfeli si de spionări.
PADOVANUL: Ştiu eu ce spun.
CĂRŢILE DE JOC : Cine pierde, cine cîştigă ori cine trăncăneşte trebuie să-şi vadă de treabă : dînd în vileag ceea ce mînia, plăcerea ori gluma te îndeamnă să scoţi din gură, poţi pricinui numeroase scandaluri.
PADOVANUL : Sigur că cei care sînt primiţi în locuinţa lui Grasso al nostru nu păcătuiesc prin asemenea lipsuri urîte.
CĂRŢILE DE JOC : De aceea am şi spus că şi ceilalţi trebuie să fie la fel cu ei. 
PADOVANUL : Spionii cei lacomi şi bîrfitori ?
CĂRŢILE DE JOC : Adevărul e că în asemenea cercuri vin unii negustori care pot sta cu cinste alături de cei cîţiva pe care i-am lăudat mai înainte, iar printre alţii se află un anume Tomaso Cambi, din Napoli, care joacă dovedind aceleaşi virtuţi pe care le are şi mintea lui.
PADOVANUL : Acesta cîştigă ca un negustor şi cheltuieşte ca un rege.
CĂRŢILE DE JOC : Cine-1 priveşte cînd joacă vede că sufletul ii este intru totul asemănător cu palatul unde locuieşte şi că farmecul cărţilor care-1 desfată nu e cu nimic mai prejos de frumuseţea statuilor care-i împodobesc locuinţa.
PADOVANUL : Tribolo, sculptor dintre cei mai străluciţi, spune că statuile pe care le are sînt foarte preţuite de oameni, astfel că măreţia firii lui regeşti se arată în expunerea unor sculpturi atît de vechi şi atît de preţioase.
CĂRŢILE DE JOC : întocmai cum marmorele înfăţişează nobila străduinţă a slăvitului său suflet, tot astfel cărţile dezvăluie însuşirile celui care pune mîna pe ele şi, cu toate că lucrul acesta s-a mai spus, ne face plăcere să ti—l înfăţişăm încă o dată, pe larg.
PADOVANUL : Şi de ce nu ?
CĂRŢILE DE JOC : Dacă cel care le ia în mînă este un  înşelător, unul care-i cunoaşte pe cei necinstiţi îl observă imediat. 
PADOVANUL : După ce ?
CĂRŢILE DE JOC : După faptul că umblă cu cărţile ca şi cînd nu s-ar mai fi atins niciodată de ele.
PADOVANUL : întîmplîndu-se ca un altul să fie cinstit, cum face ca s-o arate ?
CĂRŢILE DE JOC : Amestecînd cărţile la nimereală.
PADOVANUL : Dar dacă e vorba de un zgîrcit ?
CĂRŢILE DE JOC : După felul cum le dă si le ia, însetat de cîştig.
PADOVANUL : Cum face furiosul ?
CĂRŢILE DE JOC : Ne aruncă de nu ne vedem.
PADOVANUL : Obraznicul ?
CĂRŢILE DE JOC : Ne smulge din mîna celuilalt.
PADOVANUL : Cel capabil ?
CĂRŢILE DE JOC : Ne dă cu mînă sigură.
PADOVANUL : Laşul ?   :
CĂRŢILE DE JOC : Umblă timid cu noi.
PADOVANUL : înţeleptul ?
CĂRŢILE DE JOC : Ne mînuie de parcă nici nu s-ar atinge de noi. 
PADOVANUL : Arhideşteptul ?
CĂRŢILE DE JOC : Luîndu-ne şi dîndu-ne cînd trebuie şi cum trebuie. 
PADOVANUL : Dar prostănacii cum se poartă cu voi ? 
CĂRŢILE DE JOC : Ca nişte uşuratici si zăpăciţi ce sînt. 
PADOVANUL : Iar naivii ?
CĂRŢILE DE JOC : Ca nişte neisprăviţi şi ca nişte ghinionişti.
PADOVANUL : Dar oamenii de treabă ? 
CĂRŢILE DE JOC : Cu amabilitate şi politeţe. 
PADOVANUL : Mă opresc aici.
CĂRŢILE DE JOC : Ai izbutit să-ţi dovedeşti mila, gîndindu-te la chinurile pe care le îndurăm noi, cărţile de joc, din partea a tot felul de fiinţe vii : prin urmare, dacă n-ar fi înşiruirea de întâmplări, de noutăţi şi de glume pe care le vedem, le pipăim şi le auzim pretutindeni şi întotdeauna, şi de la tot felul de oameni, nu am mai putea răbda.
PADOVANUL : Sărăcuţele !
CĂRŢILE DE JOC : Nu sîntem oare binefăcătoare pentru cel care ne-o cere stăruitor ? 
PADOVANUL : Ba bine că nu !
CĂRŢILE DE JOC : Nu e prea mult de cînd unul, bătut măr cu funia, a simţit, datorită nouă, îndată ce ne-a luat în mină, ceea ce nu l-au putut face să simtă nici alifiile, nici plasturii.
PADOVANUL : Şi-a dezmorţit braţele, nu-i aşa ?
CĂRŢILE DE JOC : Cu toate că turma pedadogilor cere.să urci treptele cunoaşterii supreme (însuşire strălucită a celor flămînzi de noi), sărind de pe prima treaptă pe cea de-a doua, de pe a doua pe a treia, iar de pe a treia pe a patra, şi urcînd treptat tot mai sus, iată-ne făcând lucrurile după cum ne taie capul pe noi.
PADOVANUL : Unde vreţi s-ajungeţi cu vorbele astea ?
CĂRŢILE DE JOC : La mustrările cu care literatura se va năpusti asupră-ne, învinuindu-ne că am vorbit mai intîi despre nobili, lasînd pentru La sfîrşit discuţia asupra gloatei. 
PADOVANUL: Stăpînii merg înainte, Lar slujitorii vin în urmă, şi chiar dacă doctrinarii ar pomeni de obiceiul din Ragusa, unde slujnicele merg înaintea doamnelor, lasă-i în pace. 
CĂRŢILE DE JOC : Bine spus.
PADOVANUL : Şi pc urmă, vorbirea ia bus şi in bas nu se mai foloseşte, întrucît ea a devenit limba poporului.
CĂRŢILE DE JOC : Am vrea ca toţi cei stăpîniţi de diavol s-o vadă jucînd pe principesa de Salerno şi-apoi să ne spună în ce chip ar lăuda-o arta lor poetică.
PADOVANUL : îi cinstiţi, socotindu-i vrednici de a fi pomeniţi.
CĂRŢILE DE JOC : Atunci cînd se aşează la joc, minunata doamnă, întruchipare dumnezeiască a virtuţilor femeieşti, deşi împovărată de grijile care sînt cu atît mai grele ou cît personajul e mai sus-pus, arată nu numai cît se distrează partea omenească a dumnezeescului ei suflet, ci şi cîtă mulţumire îşi află simţămintele ei fireşti într-o petrecere atît de cinstită. 
PADOVANUL : Văd că vorbiţi despre alţii cu respectul ce li se datorează. 
CĂRŢILE DE JOC : Grija gîndurilor, care-o apasă cu greutatea hotărîrii vrednice de laudă, rătăceşte într-o dulce desfătare, astfel că mintea ei, odihnită într-un chip atît de plăcut, îşi recapătă întreaga forţă. 
PADOVANUL : E foarte bine.
CĂRŢILE DE JOC : In timpul acesta, indiferent dacă pierde sau cîştigă, ea se fereşte şi de tristeţe, şi de rîs, întrucît cea dinţii zămisleşte laşitatea, iar celălalt alungă respectul.
PADOVANUL: Aceleaşi purtări desăvîrşite le arata în joc şi nevasta înaintaşului stăpînului nostru.
CĂRŢILE DE JOC : Din două motive pune acum mîna pe cărţi o tînără atît de sus-pusă.
PADOVANUL : Ce vreţi să spuneţi ?
CĂRŢILE DE JOC : Cu jocul ei modest, ea pune frîu mîndriei care-o stăpîneşte în timp ce se gîndeşte ci s-a născut dintr-un atît de glorios împărat şi micşorează îngîmfarea care-o cuprinde cînd se bucură de căsătoria ei cu nepotul unui atît  de fericit pontif
PADOVANUL : Cine nu vă foloseşte drept leac pentru suferinţele sale nu preţuieşte prea mult.
CĂRŢILE DE JOC : Şi nu-i o minciună.
PADOVANUL : Mă gîndesc şi sînt sigur că dacă cineva ar pune nişte cărţi de joc în mormîntul unui jucător, acestea ar ţine loc de balsam.
CĂRŢILE DE JOC : Brandino a fost dus pe năsălie înconjurat de cărţi de la cap pînă la picioare.
PADOVANUL : La fel sînt duşi înconjuraţi de terfeloage unii jurisconsulţi, care în viaţă au fost boi, iar cînd mor vor să facă pe grozavii.
CĂRŢILE DE JOC : Cavalerul nostru a fost aşezat în. sicriu cu noi alături fiindc-a fost jucător, nu ca să pară astfel.
PADOVANUL : Tot aia e.
CĂRŢILE DE JOC : Nu e prea mult de cînd, în Veneţia a fost îngropat unul care era tot atît de viteaz în luptă pe cît era de iscusit la joc. 
PADOVANUL : Două virtuţi de toată frumuseţea. 
CĂRŢILE DE JOC : Luptîndu-se cu pumnalele cu alţi trei, socotiţi a fi fruntaşi în lumea ticăloşilor celei mai ticăloşi, a fost ucis de către aceştia. 
PADOVANUL : Se luptau atâţia cu unul singur.
CĂRŢILE DE JOC : S-au purtat cu el întocmai cum se poartă jucătorii cu unul care pierde la joc.          
 : Una e si joci banii şi alia să-ţi pierzi viaţa.
CĂRŢILE DE JOC : Ştii că banilor li se mai spune şi sîngele cel mai de preţ. 
PADOVANUL : Să-1 ia dracul  pe  cel  care-i  socoteşte astfel.
CĂRŢILE DE JOC :  ta vreme ce trupul acestui om, purtat pe umeri de câţiva semeni de-ai lui, străbătea oraşul, toată lumea dădea năvală să-i iasă în cale. 
PADOVANUL : Făcea oare minuni ? 
CĂRŢILE DE JOC : Poporul se năpustea în juru-i, fiindcă de coşciugul, crestat în toate părţile de lovituri nebuneşti date cu sabia, atîrnau ghiulele de plumb, stilete, cuie, cîrlige lungi de fier, pumnale, scuturi, săbii de ţinut cu toate cele cinci degete, arcuri cu săgeţi şi alte născociri dobitoceşti, PADOVANUL : Cîte prăzi de război şi cîte trefee !     
CĂRŢILE DE JOC :  Toate astea. nu însemnau  nimic în comparaţie cu Cărţile de joc care-1 acopereau în loc de linţoliu funerar. 
PADOVANUL : în fiecare zi dai de lucruri la care nici nu te-ai gîndi.
CĂRŢILE DE JOC ; Iţi spunem, deci, că era acoperit cu podoabe ce ţineau de una din cele două îndeletniciri ale sale, adică de aceea de jucător, linţoliul care-l învăluia fiind făcut, poate, din două sute de pachete de cărţi de joc.
PADOVANUL : Sînt un mitocan.
CĂRŢILE DE JOC : învelitoarea aceasta, semănînd cu una adevărată, era  alcătuită dintr-o  mulţime   de cărți așezate în șiruri.
PADOVANUL : În ce fel ?
CĂRŢILE DE JOC : Cel dintîi şir înfăţişa un mare număr de aşi, de toate felurile. 
PADOVANUL : Celălalt ? 
CĂRŢILE DE JOC : O mulţime de doi. 
PADOVANUL: Şi aşa mai departe, din fiecare număr,pînă la zece ? 
CĂRŢILE DE JOC : Fără îndoială. 
PADOVANUL : Figurile la ce slujeau ? 
CĂRŢILE DE JOC : Ca să împodobească învelitoarea de jur-împrejur. 
PADOVANUL : Cu siguranţă că arăta minunat. 
CĂRŢILE DE JOC : Nu s-ar putea spune ce anume părea nepotrivit.
PADOVANUL : Un asemenea aranjament arăta frumos tocmai prin noutatea lui.
CĂRŢILE DE JOC : Perna pe care se sprijinea capul nefericitului era făcută tot din cărţi de joc ; iar dacă mai lipsea ceva, 1-a adăugat un fost spadasin, ajuns mai apoi avocat.
PADOVANUL : Habar n-am de el.
CĂRŢILE DE JOC : După nesfîrşitele răcnete ale tîrfelor, ale pungaşilor, ale puşlamalelor, ale prietenilor credincioşi şi ale amantelor mortului, un om al nostru, cu toate că nu ştia să citească, a ţinut o cuvîntare, fără să aibă grijă să o împartă în introducere, în argumentare, în dezvoltare, în afirmaţie ori în respingere.
PADOVANUL : Toate astea sînt prostii.
CĂRŢILE DE JOC : Genul deliberativ, cel demonstrativ şi cel judiciar nu s-au amestecat în această cuvântare pungăşească ; vorbitorul a început în chip firesc, prin a spune : „Sînt foarte îndreptăţite, domnilor, lacrimile şi toate gesturile pe care le faceţi pentru a vă arăta durerea şi a cinsti un asemenea mort, căci răposatul a fost un adevărat astru prin vitejia şi şiretenia pe care le arăta atît în joc cît şi în încăierări, ca unul care în atîtea cîrciumi a cîştigat o groază de bani de la unul şi de la altul; pe una a acoperit-o cu podoabe, iar alteia i-a tăiat părul; i-a sfărîmat, lăuta şi i-a spart capul oricui trecea şi cînta prin fala uşii vreuneia dintre numeroasele tîrfe pe care le întreţinea ; umbla înarmat, cu voia cri fără voia Curţii, iar cînd dorea să arate cît de numeroşi erau poliţiştii care-1 fugăreau pe el şi pe care-i punea el pe fugă, îşi prindea barba cu mîinile, ca pentru a spune că erau tot atît de mulţi cît şi firele acesteia. 
PADOVANUL : Un dobitoc în toată puterea cuvântului. 
CĂRŢILE DE JOC : După ce povesti pe scurt despre fraierii pe care răposatul îi alungase din pat, culcîndu-se el alături de ibovnicele lor, despre mulţimea datoriilor, pe care i le iertaseră hangiii, precum şi despre noianul contrabandelor, adăugă, luîndu-şi un aer de omenie : „In caz că minţilor dumneavoastră li se pare că un astfel de om ar fi vrednic de mila pe care caut să.v-o insuflu, vom pune să se alcătuiască o carte a tainelor jocului, întru lauda şi slava lui, care ne-a lăsat amintirea unei asemenea isteţimi". 
PADOVANUL : Ar fi fost mai bine să nu-mi fi spus povestea lui.
CĂRŢILE DE JOC : Faptul că ţi-am spus-o este în legătură cu balsamul despre care vorbeai : în orice caz, acum două luni, în mormîntul lui a fost îngropat un altul ; iar cînd să-1 pună pe acesta deasupra, s-a văzut că linţoliul de cărţi de joc, în care fusese înfăşurat, îl păstrase întreg.
PADOVANUL : Pe legea voastră ? . 
CĂRŢILE DE JOC : Dovedindu-ţi că jocul era un fel de schimb, ţi-am pomenit cumva despre cei şaizeci de  mii de ducaţi cu care cineva, după ce i-a cîştigat şi-a construit palatul ?
PADOVANUL : Cred că nu.
CĂRŢILE DE JOC : Iar cînd am osindit certuri Le dintre jucători ţi-am povestit cumva despre acela care, cu un gros aurit, a cîştigat opt sute de scuzi ?
PADOVANUL : Nu-mi aduc aminte.
CĂRŢILE DE JOC : Credem că nu se cade să trecem nici peste o întîmplare, nici peste cealaltă, căci în cea dinţii e vorba de cinstea noastră, iar în cea din urmă despre mintea cu care-i înzestrăm pe judecătorii noştri.
PADOVANUL : Extraordinare urmări.
CĂRŢILE DE JOC : Şi tocmai îţi spunem că domnul Franceschetto Cibo a făcut de o mie de ori mai bine jucînd o sumă atît de mare decît.s-o fi ţinut în buzunar.
PADOVANUL : Aş vrea să ştiu de ce.
CĂRŢILE DE JOC : Dacă nu juca, ne-ar fi pîndit o altă încurcătură : Roma nu s-ar fi împodobit cu o clădire atît de înaltă şi, ceea ce ar fi însemnat un rău încă şi mai mare, n-ar fi avut în ce să adăpostească măreaţa Curte a slăvitului cardinal Farnese.
PADOVANUL : Spuneţi adevărul şi numai adevărul.
CĂRŢILE DE JOC : S-a descoperit înşelăciunea cu grosul, cu care s-au cîştigat atîţia bani ; iar după ce s-a descoperit, s-a ajuns la judecată, hotărîndu-se, în cele din urmă, după ce s-au măsurat argintul şi aurul dintr-un sfert de florin, cît trebuia să se oprească şi cît să se dea înapoi.
PADOVANUL : Dar dacă era fals ?
CĂRŢILE DE JOC : Nu trai câştiga nimic 
PADOVANUL : Nu s-a putut deci întâmpla ca cineva să se ii putut reface din nimic, 
CĂRȚILE DE JOC : A iest cu putinţă atunci cînd cel care-a jucat pe aşa ceva nu şi-a dat seama de asta. 
PADOVANUL : Poate că numai în felul acesta. 
CĂRŢILE DE JOC : Ha, ha, ha ! 
PADOVANUL : Rîdeţi cumva de mine ? 
CĂRŢILE DE JOC : Nu. 
PADOVANUL : De cine atunci ?
CĂRŢILE DE JOC : De un oarecare Petruzzi, care a fost trimis aici, la Florenţa, ca să încaseze chiriile lui signor Costanzo.
PADOVANUL : Şi trebuie să vă strîmbaţi de rîs pentru atîta lucru ?	
CĂRŢILE DE JOC : Rîdem de faptul că îndată ce a încasat banii, era cît pe-aci să-i joace pe drum. 
PADOVANUL : Asta e altceva.
CĂRŢILE DE JOC : Fiindcă fusese încunoştiinţat, stăpînu-său, îndată ce l-a văzut, i-a strigat: „Ai picat mai mult decît prost, îngîmfat lipsit de ruşine ce eşti.
PADOVANUL : Avea tot dreptul să-l certe. 
CĂRŢILE DE JOC : Auzindu-se ocărit, omul acesta cu bun-simţ ridică şi el glasul, spunînd : „Eu unul nu ştiu dacă mă bucură faptul că ţi-am încasat banii ori mai degrabă mă doare faptul că nu ţi i-am pierdut". 
PADOVANUL : A vorbit cam în doi peri. 
CĂRŢILE DE JOC : Adăugind însă : „Spun asta, domnule, părîndu-mi-se că ar fi trebuit să vă joc   veniturile, mai ales că, ştiindu-mă în stare să mă joc şi pe mine însumi, ar fi trebuit să vă gîndiți că n-o să cruţ banii altuia".
PADOVANUL : Scuză mai mult decît puternică.
CĂRŢILE DE JOC : Ambrogio acela care, punînd cîte două sute de scuzi miză, a jucat cei opt sute de scuzi ai lui Aretino, după ce a trecut cîtăva vreme, i-a scris stăpînului său, spunîndu-i că merită să fie iertat, întrucît numai dracul îl pusese să joace în Franţa.
PADOVANUL : Şi ce-a spus Aretino la citirea scrisorii ?
CĂRŢILE DE JOC : După ce a zîmbit de unul singur, a exclamat : „Tot el m-a îndemnat şi pe mine să te trimit după ei".
PADOVANUL : Straşnic !
CĂRŢILE DE JOC : Am vrea să căpătăm din nou îndurarea de care ar trebui să ne bucurăm, sau, dacă nu îndurarea, măcar respectul, fără a mai fi tulburate de blesteme.
PADOVANUL : Dorinţa care vă însufleţeşte este cinstită.
CĂRŢILE DE JOC : Deşi tragem nădejde că indienii, preschimbînd cărţile într-o marfă, ne-au răspîndit pînă la antipozi şi poate chiar în cîmpiile elizee, putîndu-se deci căi cei ce nu-s înzestraţi cu răbdarea pe care le-o dăruim jucătorilor.
PADOVANUL : Ce m-aş mai vîntura eu pe-acolo, dacă s-ar ajunge curînd.
CĂRŢILE DE JOC : Pentru ca tu, întîmplîndu-se să auzi cum sîntem ocărite prin vorbele ce ies din gura defăimătorilor, să poţi lupta împotriva acelora care, ca să lovească în cinstea noastră, fac din noi pricina oricărei nenorociri, vrem să-ţi spunem cît sîntem de răbdătoare şi de omenoase.
PADOVANUL : Două însuşiri rare.
CĂRŢILE DE JOC ; Merităm lauda omenirii, căci îndurăm să stăm de vorbă cu fitecine şi ni se pare că sîntem vrednice de a întrupa însăşi răbdarea, dat fiind că ne lăsăm chinuite de toată lumea.
PADOVANUL : Nu mai e chip de trăiri, oricît de bun şi de drept ai fi.
CĂRŢILE DE JOC : Am putea să un iie arătăm binevoitoare decît faţa de cei mari, fără a pleca niciodată,din odăile lor ori de la mesele lor, îndurînd numai atingerea unor mîini înmănuşate, parfumate şi împodobite cu inele.	 
PADOVANUL : Dac-aş fi in locul vostru, mi-aş vedea de treaba mea.
CĂRŢILE DE JOC : Nu ni se pare potrivit să fim mai grozave decît soarele, care-şi împrăştie razele nu numai asupra lucrurilor frumoase şi plăcute, dar şi asupra celor urîte şi grosolane.
PADOVANUL : Iar asta o vede oricine.
CĂRŢILE DE JOC : La începutul discuţiei noastre ne-am comparat cu pîinea pe care-o mănîncă fiecare ; acum ne comparăm cu soarele, în ce priveşte apropierea de oamenii de pretutindeni.
PADOVANUL : Vă comparaţi cu soarele şi în ce priveşte faptul că reveniţi mereu asupra aceluiaşi lucru.
CĂRŢILE DE JOC : N-o neagă nimeni.	
PADOVANUL : Spuneţi mai departe.
CĂRŢILE DE JOC : Sîntem făcute ferfeniţă de pedagogi, de poliţişti, de hamali, de cărăuşi, de bucătariţ de birtaşi, de meşteşugari, de ţărani, de servitori, de morari, de vîslaşii de pe galere, de ocnaşi, de ciobani, de codoşi, de pungaşi, de pescari, de zarzavagii, de cerşetori, de bolnavii! fără scăpare, de cămătari, de copii şi de cel din urmă meseriaş. 
PADOVANUL : O harababură de toată frumuseţea. .
CĂRŢILE DE JOC : Şi totuşi, nu facem nici o gălăgie, ci, dimpotrivă, ne purtăm cu ei ca şi cum le-am fi neveste.
PADOVANUL : Fără să vă merite.
CĂRŢILE DE JOC : Nu ştim cu ce altă plăcere să o comn parăm pe aceea pe care o încearcă umblînd cu noi asemenea soi de oameni.
PADOVANUL : Cu o ridicare din şolduri.
CĂRŢILE DE JOC : Ceva mai mult.
PADOVANUL : Cu o scărpinare a coapselor.
CĂRŢILE DE JOC : încă puţin.
PADOVANUL : Cu bucuria unui somn.
CĂRŢILE DE JOC : Nu-i de-ajuns.
PADOVANUL : Cu scăparea cîtorva vânturi.
CĂRŢILE DE JOC : Vai !
PADOVANUL : Cu căratul pietrelor.
CĂRŢILE DE JOC : Afară de soarele care le mîngîie umerii, în timp ce joacă la doi bani miza, toate învălmăşelile acestor neamuri proaste, despre care-ar trebui să ne ruşinăm să vorbim, dacă n-ar face şi ele parte tot din rîndul oamenilor, încetează o dată cu uşurarea pe care-o aduce odihna.
PADOVANUL : La cine vă duceţi cu gîndul ?
CĂRŢILE DE JOC : La catîrîi de ham, la măgarii de samar şi la caii de poştă, îndată ce scapă de poverile lor.
PADOVANUL : Nu mă gîndeam s-ajungem atît de departe.
CĂRŢILE DE JOC : întocmai cum dobitoacele acestea dau semne de mulţumire, fie răgind, fie fremătînd, fie scuturîndu-se, tot astfel adunăturile de mai sus, aşezîndu-se la joc, lasă să se vadă bucuria pe care-o încearcă.
PADOVANUL : Cum se face că toţi aceştia se bucură mai, mult cînd se aşează la joc decît după ce au jucat cîtva timp ?
CĂRŢILE DE JOC : Cărţile făgăduitesc fericire tuturor celor care le iau în mînă : prin urmare, fericirea de a fi pus mîna pe ele nu s-ar micşora deloc dacă jocul n-ar mai începe niciodată. 
PADOVANUL : Voi, adică domniile-voastre. vreţi prin urmare să spuneţi că atîta vreme cît nu începe jocul, mînia stă ascunsă şi că fiecare îşi dă arama pe faţă numai la joc.
CĂRŢILE DE JOC : Şi ce-i cu asta? Nu eşti de aceeaşi părere ?
PADOVANUL : Ba bine că nu !
CĂRŢILE DE JOC : Atîta vreme cît norocul nu începe să se facă simţit, speranţa nu se risipeşte cîtuşi de puţin : după ce se face simţii, cine nu se înfurie văzîndu-se păcălit de el are aceleaşi merite ca şi jucătorul care rabdă să i se fure miza. 
PADOVANUL : Dar pedanţii cum se poartă oare cu voi ? 
CĂRŢILE DE JOC : Ai surprins gesturile pe care le fac cînd văd o operă a altuia, discutînd-o mofturoşi şi judeeînd-o la punct şi la virgulă ? 
PADOVANUL : I-am văzut clătinînd din cap şi strîmbînd din bot.
CĂRŢILE DE JOC : Cu aceleaşi sclifoseli ţin şi cărţile în mină, vorbind parcă numai cu hir, cu haec şi cu hor  ; în timpul acesta, cu minţile lor de cai. chibzuiesc, cugetă şi-şi dau singuri sfaturi : iată de ce ne-apucă pofta nu numai să le fugim din mînă, dar să le şi rupem oasele la toţi cu beţele noastre. 
PADOVANUL : Altceva i-aţi învăţa voi, şi nu gramatica din pricina căreia umblă atît de înfumuraţi. 
CĂRŢILE DE JOC : Şi, cum   pierd o miză, se văicăresc, aruncînd nişte priviri care mai că te fac să spui că şi-au pierdut toate cazurile nominative.
PADOVANUL : Ce apucături au poliţiştii ?
CĂRŢILE DE JOC : Călăii ne înhaţă cu aceeaşi băgare de seamă cu care-i înşfacă şi pe oameni, asurzind urechile celor din cîrciuma în care joacă şi deranjîndu-i cu prostia lor scârboasă.
PADOVANUL : Nişte porci.
CĂRŢILE DE JOC : încăierîndu-se într-o hărmălaie hingherească, duc mîna la tesac, încercînd să se înfricoşeze unul pe altul, şi sfîrşesc prin ciocnirea paharelor.
PADOVANUL : Ce fel de joc au hamalii ?
CĂRŢILE DE JOC : Unde nu e minte, nu poate fi nici cumpătare, astfel că ei se îndeletnicesc cu treburile noastre uitîndu-se mai puţin hoţeşte şi nu atît de încruntaţi.
PADOVANUL : Nu e lucru de nimic.
CĂRŢILE DE JOC : Sufletele lor de nătărăi şi de nerozi, întipărite pe mutrele lor turtite şi teşite, nu caută destinderea, căci n-o înţeleg, dar joacă şi taie cărţile cu tot atîta minte cîtă au şi graurii cînd sporăvăie între ei, iar în loc de memorie au în cap ceva Care le aminteşte lucrurile ca şi cînd le-ar visa : şi ca să arate că fapta le e tot una cu vorba, nu ies din trappola şi din trionictti de vreme ce primieru ori1 alte jocuri nu fac pentru unii ca ei.
PADOVANUL : In ce mă priveşte, îi asemui cu unii care pentru două versuri de-ale lui Buovo, ale lui Ancroia şi ale lui Trebisonda, le-ar da de-o parte pe toate cîte au fost în stare să le facă Puici, Boiardo ori Ariosto.
CĂRŢILE DE JOC : Te pricepi la de-alde astea. 
PADOVANUL : Să trecem la surugii. 
CĂRŢILE DE JOC : Îngăduie-ne să-ţi povestim o nenorocire căzută pe capul a trei hamali, pentru care era mai bine dacă în loc de sărbătoare ar fi fost zi de lucru. 
PADOVANUL : Bucuros.
CĂRŢILE DE JOC : Am spus trei, dar au fost cinci, fiindcă două rude de-ale lor, care veniseră din sat ca să-i vadă, stăteau cu mîinile încrucişate pe piept, privindu-i pe ceilalţi cum jucau pe o salată de castraveţi si pe un pahar cu vin. 
PADOVANUL : Ar fi băut şi-o vadră. 
CĂRŢILE DE JOC : In timp ce hamalii jucau, iar neamurile se uitau la ei cum joacă, trecu un ins oarecare, ducînd un coş din care căzu ditamai bucata de cocă ; unul dintre nenorociţii aceia o culese, fără să fie văzut de cel care se ducea să otrăvească cu ea şoarecii. căci îi rodeau casa. 
PADOVANUL : O tragicomedie de toată frumuseţea. 
CĂRŢILE DE JOC : Credinţa că fusese un adevărat noroc să le pice un asemenea lucru îi făcu să scurteze jocul, şi nici n-apucară bine să-1 termine, că şi întinseră .coca şi-o aruncară într-un cuptor care de-abia începuse să se încingă, de unde o scoaseră apoi mai mult crudă decît coaptă şi se apucară să mănînce pe jos, după ce acela care pierduse la cărţi cumpărase castraveţii şi vinul. 
PADOVANUL : Parcă-i şi văd.
CĂRŢILE DE JOC :Ce-am mai avea să-ţi spunem afară de faptul că de soarta şoarecilor au avut parte ei ? 
PADOVANUL : Se spune că deşi omul îşi dă seama că sînt basme toate cîte le spune în legătură cu întîmplările înfricoşătoare, există totuşi în firea noastră omenească blinda o anumită înclinare spre milă, care nu îngăduie nimănui să le audă fără să se întristeze. 
CĂRŢILE DE JOC : Aşa s-a făcut că bunului Zoppino, care făgăduise norodului ca în ziua următoare să-1 ucidă pe Rertaldo, cineva i-a spus : „Hai, lasă, ia ăştia cinci carlini şi nu-1 mai ucide".
PADOVANUL : Să trecem la povestea cu surugiii.
CĂRŢILE DE JOC : Priveşte-i cînd merg şi priveşte-i cînd joacă : plictisul acela care le împinge înainte pasul molîu le pune şi cărţile în mînă ; şi se ceartă cînd joacă între ei. la fel de gălăgioşi ca atunci cînd mînă catîrii.
PADOVANUL : Aici, pedanţii ar spune că fiecare om râvneşte la bunul aproapelui său.
CĂRŢILE DE JOC : Ei nu-şi storc creierii chibzuind în legătură cu ce trebuie dat jos şi cu ce trebuie păstrat; nici dacă e nevoie să pui o sumă mică ori una mare ; nici dacă trebuie să-ţi alungi potrivnicul mărind miza ori dacă nu e mai bine să faci economie, ci cer, cum le vine la gură, şi regele, şi asul, fără nici o înşelăciune.
PADOVANUL : Asta spune totul.
CĂRŢILE DE JOC : Iar dacă vor să-şi dea răutatea pe faţă, o fac atît de stângaci încît poate fi numită bunătate.	
PADOVANUL : Ca fazanii, care-şi ascund capul, ca să pară vicleni.
CĂRŢILE DE JOC : Nu s-a pomenit întîmplare mai hazoasă decît aceea de la Ronciglione, unde un catîrgiu, care jucase banii căruţei, nici n-a aşteptat să se termine jocul şi s-a năpustit asupra catîrului cu un retevei de lemn tare, pe care era cit pe-aci să-1 rupă, dacă dobitocul, viteaz, nu se descotorosea de stăpînu-său cu numeroase lovituri de copită, care l-au ţinut pe acesta două săptămîni în patul hangiului.
PADOVANUL : Bine i-a făcut,
CĂRŢILE DE JOC : Dac-ar Ti pedepsiţi la fel şi cei cărora li se pare că-şi vor cîştigă banii înapoi cu înjurăturile, poate că şi-ar mai pune şi ei lacăt la gură. 
PADOVANUL : Cum se poartă bucătarii ? 
CĂRŢILE DE JOC : Fie din pricină că Jocul îi face. să-şi piardă minţile, fie din altă pricină, se poartă cu noi de parc-am fi  nişte  lucruri  bune de  amestecat în plăcintă. 
PADOVANUL : Nebuni.
CĂRŢILE DE JOC : A existat un ticălos care, de ciudă că-şi pierduse averea, ne-a înfăşurat în slănină, ne-a dat foc şi a picurat cu ajutorul nostru grăsime topită peste toate bucăţile de friptură.
PADOVANUL : Cum se poartă hangiii ?
CĂRŢILE DE JOC : Ca nişte cîrciumari şi ca nişte beţivi,ne mînuie deci cu aceeaşi frunte senină cu care-i primesc pe străini, purtîndu-se cu noi la fel de prost ca şi cu aceştia : cine le cîştigă banii îi poate oferi însă sfîntului Iacopo din Galicia : şi îţi vom povesti una bună, întru lauda unor desăvîrşite copile ale noastre.	
PADOVANUL : Poznele astea pe care le prindeţi de copacul rodnicei voastre vorbiri îmi înviorează simţul auzului.
CĂRŢILE DE JOC : închipuie-ţi că sînt măslinele care se amestecă printre îmbucăturile de mîncare, pentru ca băutura să fie şi mai gustoasă.
PADOVANUL : Sînt omul vostru cînd e vorba de-aşa ceva.
CĂRŢILE DE JOC : Un ins oarecare s-a încăpăţînat în a nu voi să aibă de-a face niciodată în viaţa sa cu persoane cu părul roşu. 
PADOVANUL : Nu fără o pricină.
CĂRŢILE DE JOC : S-a întîmplat ca omul acesta, după ce a luat hotărîrea de mai sus, să fie nevoit a face o călătorie tocmai în miezul lui ianuarie şi a pornit la drum împreună cu doi servitori pedeştri şi cu încă un însoţitor călare ; şi cum li se întîmpla deseori celor care merg călare, au fost prinşi de noapte pe drum, fără să ştie încotro s-o apuce. 
PADOVANUL : Mare chin este mersul călare pe drumuri străine.
CĂRŢILE DE JOC; Pe lîngă frigul iabraş, zăpada şi vîntul, căzînd de sus şi năpustindu-se asupră-le din toate părţile, se înţeleseseră atît de bine încît nu le puteau rezista nici cei pe jos, nici cei călare.
PADOVANUL : Ce moarte !
CĂRŢILE DE JOC : Negăsind nici un suflet de om care să-i îmbărbăteze, spunîndu-le : hanul e aici la doi paşi, ori — dac-ar fi fost departe — să le scurteze calea cu două mile, printr-o minciună, mergeau fără să înainteze cîtuşi de puţin, întrucît puterea lui Eol se împotrivea tot timpul mersului lor înainte.
PADOVANUL : Lucrul cel mai bun este să descaleci din timp.
CĂRŢILE DE JOC : La sfîrşit, cînd s-a îndurat Dumnezeu, au nimerit la un han, cam spre al cincilea ceas al nopţii; şi fiindcă orice lucru negru peste care dăduseră ,li se păruse a fi o cîrciumă, descoperind apoi că era ori un copac, ori un povîrniş, nu le venea nici acum să creadă, cu toate că auzeau lătratul cîinelui, iar hangiul în persoană venise să le deschidă.
PADOVANUL : înfăţişaţi lucrurile atît de bine încît îndur parcă şi eu toată suferinţa lor.
CĂRŢILE DE JOC : Imediat au fost daţi jos de pe cai cei care merseseră călare ; semănau întru totul cu două din acele chipuri de lemn care sînt date jos de pe măgar atunci cînd cei care au cerşit prin sate în numele lor se întorc acasă.
PADOVANUL : Să vezi şi să nu crezi.
CĂRŢILE DE JOC : Ca unii care osteniseră mergînd pe jos, rîndaşii îşi veniră în fire mai degrabă, in vreme ce degeraţii de frig, cu tot focul aţîţat într-o clipită, continuară să stea la fel de zgribuliţi.
PADOVANUL : Pe timp de iarnă, e foarte folositor să descaleci şi să-ţi iei picioarele la spinare, mergînd pe jos.
CĂRŢILE DE JOC : Între timp caii fuseseră băgaţi în grajd, iar găinile în cuptor şi, în vreme ce se punea masa, se trecu la pregătirea unei salate ; iată însă că, pe neaşteptate, vrăjmaşul roşcaţilor observă că hangiul era împodobit cu această culoare şi, ca atare, strigă : „Puneţi imediat şeile !
PADOVANUL : Nici din sălaşul lui Lucifer n-aş fi plecat la ceasul ăla.
CĂRŢILE DE JOC : „îngăduie, stăpîne, să rămînem aici", spuseră servitorii. „Nici vorbă", răspunse el. „Chiar dacă sînteţi hotărî! să plecaţi, grăi hangiul, faceţi-mi plăcerea de-a-mi spune şi mie pricina".
PADOVANUL : Era dator s-o spună.
.CĂRŢILE DE JOC : In cele din urmă aflînd totul, hangiul, cu un rîs de om şiret care vrea să pară înţelept, îi spuse : „Domnule, desprindeţi-vă sufletul din lanţul-în care-1 ţine legat o juruinţă a cărei vină o poartă firea domniei-voastre şi rămîneţi cu mine, dacă vreți ca, ajutat de bunăvoinţa mea să vă daţi seama cît de mult greşiţi". 
PADOVANUL : Cu siguranţă c-o să rămînă. 
CĂRŢILE DE JOC : A rămas, fiindcă hangiul nu numai că s-a obligat să-i dea toate lucrurile la jumătate preţ, dar 1-a lăsat chiar pe ei să spună cît fac.
PADOVANUL: Un adevărat chilipir.
CĂRŢILE DE JOC : Din mîneca hangiului, în timp ce spunea cele de mai sus, căzură şi cîteva cărţi de joc, a căror vedere îl convinse pe străin, stăpînit de patima jocului, mai curînd decît o făcuse oferta celuilalt.
PADOVANUL : Cred şi eu.
CĂRŢILE DE JOC : Observînd privirea pe care i-o aruncase signoria-sa., roşcatul adăugă : „Iar dacă vă face plăcere să şi jucaţi un pic, o să vă înapoiez o parte din ceea ce mi se cuvine".
PADOVANUL : Deşteptul făgăduieşte şi prostul trage nădejde.
CĂRŢILE DE JOC : Se aduce deci mîncarea la masă, iar supărăciosul nostru arunca o parte din ea, după cum credea el, şi oprea restul ; şi astfel, sfîrşind de mîncat, se apucară de joc, dar terminară fără ca vreunul din ei să piardă ori să cîştige, astfel că se luară la ceartă.
PADOVANUL : Dar de ce ?
CĂRŢILE DE JOC : Fiindcă podoaba de om cu pielea albă voia ca hangiul să-i înapoieze jumătate din plăcerea pe care-o simţise jucînd cu el.
PADOVANUL : N-am mai auzit una ca asta.
CĂRŢILE DE JOC : Jupînul hangiu rîse la el, spunîndu-şi în sinea sa : „Îţi scot eu prostiile astea din cap". Apoi, cu glas tare, spuse : „Dacă-mi arăţi că voi, albii, sînteţi mai buni de cît vă arăt eu că sîntem noi, cei roşcaţi, voi hotărî ca moştenitorul averii mele să piardă totul şi să trudească pentru unii ca voi".
PADOVANUL : Cum s-au aranjat lucrurile ?
CĂRŢILE DE JOC : Cu o clăti re a dinţilor pe gratis.
PADOVANUL : Tot ce se poate.
CĂRŢILE DE JOC : La urmă, s-a dus fiecare la culcare şi nimeni nu s-a dat jos din pat înainte de revărsatul zorilor. Intre timp, după ce a pus să se aţâţe un foc straşnic, hangiul a aşteptat pînă cînd nerodul şi-a întors şezutul şi, fiindcă 1-a văzut bucurîndu-se, a lăudat
farmecul vetrei, la fel de însemnat, cînd bîntuie frigul,ca şi bunătatea mîncărurilor.
PADOVANUL : Pe timp de iarnă, o mâncare bună nu-ți e de nici un folos, dacă în vatră nu pîlpîie focul.
CĂRŢILE DE JOC : Te întreci pe tine însuţi ; vicleanul de roşcat îl îmbrobodi atît de bine, încît nerodul se trezi vorbind, aşa, numai ca să spună şi el ceva : „Focul ăsta face cincizeci de scuzi''. „N-o să vă coste decît douăzeci şi cinci", răspunse prietenul.
PADOVANUL : Laţul s-a strîns.
CĂRŢILE DE JOC : Şi, potrivit înţelegerii, mucea a trebuit să scoată suma aceea din buzunar.
PADOVANUL : Voi care spuneţi lucruri atît de grozave,arătaţi ce se cuvine şi despre ceilalţi vasali ii voştri.
CĂRŢILE Di: JOC : Meşteşugarii, toţi fără nici o deosebire, aduc cu ei la joc asprimea aceea ciudată pe care le-o împrumută truda cheltuită în meseriile lor, iar cînd lucrurile ies prost, îşi izbesc capul, şi cărţile, cu o singură lovitură.
PADOVANUL : Daţi-vă seama cît poate să-i doară pierderea roadelor propriei osteneli.
CĂRŢILE DE JOC : Există şi unii care, dacă pierd trei sau patru groşi, caută să-i câştige la loc muncind mai mult decît ar fi nevoie.   	
PADOVANUL : Şi-acum, să trecem la cei sărmani şi neciopliţi.
CĂRŢILE DE JOC : Cînd pierd la joc; ţăranii fac aceeaşi gălăgie ca atunci cînd îi văd pe alţii cocoţaţi în perii ori în cireşii lor.
PADOVANUL : Iar cînd câştigă ?
CĂRŢILE DE JOC : Seamănă cu bădăranii care mai întîi pipăie smochinele, iar apoi le bagă în gură.
PADOVANUL : Dar servitorii, de toate soiurile.
CĂRŢILE DE JOC : Nenorociţii ăştia se poartă întocmai ca atunci cînd îi slujesc pe stăpînii lor şi cînd ne amestecă pe noi, rîndaşii, grăjdarii şi sufragiii sînt toţi o apă şi-un pămînt ; şi fiindcă banii din simbrie nu le-ajung, îi iau de la fiii stăpînilor, care, ca să poată juca, îşi jefuiesc părinţii.
PADOVANUL : Şi totuşi eşti nevoit să ai încredere în ei.
CĂRŢILE DE JOC : Arată şi faţă de cărţi aceeaşi credinţă de care dau dovadă cînd e vorba de interesul celor care îi scapă de păduchi. In cele din urmă, indiferent dacă pierd sau cîştigă, se dezlănţuie cu aceeaşi furie şi cu aceleaşi blesteme cu care înjură, indiferent dacă sînt prost sau bine trataţi..
PADOVANUL : Morarii trebuie să vă macine îndelung.
CĂRŢILE DE JOC : În timp ce aducătorii griului la moară aşteaptă să-1 vadă căzînd jos, preschimbat în făină, tilharii ne taie într-un asemenea fel încît cel în stare să nu pună mîna pe noi, riscînd în acest scop cîteva măsuri de bucate, ar fi mai tare decît piatra care fărîmiţează grîul. 
PADOVANUL : Şi, ca atare, nu se mai întorc acasă nici sforile sacului.
CĂRŢILE DE JOC : Pedepsite fiind cărţile, care se văd aruncate în coşul morii, căci hoțomanii de morari nu păţesc nimic.
PADOVANUL : Vă aştept pe galere.
CĂRŢILE DE JOC : închipuie-ţi singur ce înseamnă pentru noi să ne trezim în ghearele deznădejdei ; şi poate că pe  ce se află acolo, de drag sau de nevoie, îl supără, cit ne aflăm împreună cu el, şi marea, şi vîntul.    
PADOVANUL : Vreau să ştiu ce se întîmpla cu voi în închisori.	
CĂRŢILE DE JOC : Dac-am fi creditorii drept care ne iau unii, ori dac-am fi săvîrşit crimele de care ne învinovăţesc alţii, poate c-am fi văzute mai bine acolo ; şi
totuşi, numai atunci cînd joacă, mai scapă şi flăcăii de înăbuşeala închisorii şi de teama de a fi pedepsiţi.
PADOVANUL : Vreau să vă văd printre lustragii.
CĂRŢILE DE JOC : Ne miră faptul că-i pomeneşti, atît ne-au asurzit cu mulţimea şiretlicurilor lor. 
PADOVANUL : Dar cînd o să vă duceţi la munte, ce-o să vă faceţi cu păstorii ? 
"CĂRŢILE DE JOC : Văzîndu-i cînd cîştigă o miză, ai spune că e vorba de nişte ciobani care scot din gura lupului o oaie jumătate moartă ; iar cînd pierd, ne-ai crede nişte căţele schilodite de ciomag, fiindcă n-au fost în stare să latre la vreme. 
PADOVANUL : Nu vă mai amintesc de codoşi, fiindcă îi şi văd, parcă, roind în jurul vostru. 
"CĂRŢILE DE JOC : Noi sîntem ţiitoarele lor, în partidele pe care le joacă atunci cînd n-au un ban în pungă. 
PADOVANUL : Despre pungaşi, nu mai vorbesc. 
CĂRŢILE DE JOC : De mîngîierile primite de cei ce le cad în mînă din vina păcatelor lor avem şi noi parte în pădurile şi în vizuinile în care ne ţin tot timpul. 
PADOVANUL : Pescarii nu pot să fie atît de crunţi. 
CĂRŢILE DE JOC1, : Scufundarea în apa nimicitoare pentru noi este cel mai mic rău pe care ni-1 pot face. 
PADOVANUL:  Să trecem încetişor la grădinari. 
CĂRŢILE DE JOC : După ce ne chinuie printre prazul şi usturoiul pe care-1 plivesc, ne lasă în pace.
PADOVANUL : Iar cerşetorii ?	
CĂRŢILE DE JOC : Cine-ar strînge laolaltă toate blestămăţiile de pe lume, tot ce nu le-ar întrece pe ale acestor nemernici înrăiţi ; ne chinuiesc mai întîi în jargonul lor, în linişte, după care ne înşfacă încă şi mai lacomi, făcîndu-ne să o luăm razna. 
PADOVANUL : La galere, la galere.
CĂRŢILE DE JOC : Generezi tu că dovedeşte mai multă lipsă de măsură : umilinţa cu care cerşesc pîinea, ori înfumurarea cu care o joacă ?
PADOVANUL : Nu vreau să răspund, fiind vorba de lucruri atît de josnice.
CĂRŢILE DE JOC : Află că după ce-au jucat codrii de pîine din desagi, banii cusuţi în zdrenţele de pe ei, butoiaşele cu vin şi instrumentele pe care-şi cîntă rugăciunile, se-apucă să joace pînă şi lucrurile acelea ascunse cu care-şi umflă picioarele, îşi betegesc ochii şi-şi schimonosesc chipul.
PADOVANUL : Toată lumea trăieşte prin vicleşuguri.
CĂRŢILE DE JOC : In cele din urmă, nemaîavînd altceva, se-apucă să joace pe două trei ceasuri de despăduchere ; uitasem de jocul lor cu o coajă de pîine înmuiată în grăsime contra altor două, neunse cu nimic.
PADOVANUL : Mi-e greaţă de toţi cei de nevindecat.
CĂRŢILE DE JOC : Să rămînem cu  mîhnirile noastre, pricinuite de neliniştea care ne întristează şi ne îmbolnăveşte în acelaşi timp.
PADOVANUL : Să trecem acum la cei care-1 aşteaptă pe Mesia.
CĂRŢILE DE JOC : Cămătarii joacă făcînd aceleaşi gesturi cu care evreii întorc un amanet şi pe-o parte şi pe-alta şi cu aceleaşi priviri cu care aceştia clin urmă se uită strîmb cînd vînd ori cînd cumpără, eercetînd cu atenţie fiecare bănuţ.
PADOVANUL : Ar fi vai şi-amar de nevoile noastre, dac-ar fi altfel.
CĂRŢILE DE JOC : Şi-i vezi ascuţindu-şi nasul şi holbîndu-şi ochii cînd perd încît şi furcilor le-ar plăcea sa vadă spînzurate mutrele lor de muşterii ai spînsură-torii.
PADOVANUL : Vă văd primindu-vă răsplata în mînăstiri. 
CĂRŢILE DE JOC : Ne pare rău să ne-agăţăm de călugări, căci e-adevărat că sfinţiile-lor se bucură astăzi de o trecere uriaşă. 
PADOVANUL : Chiar aşa să fie ?
CĂRŢILE DE JOC : Socoteşte tăcerea noastră un răspuns. 
PADOVANUL : Aţi devenit prea respectuoase. 
CĂRŢILE DE JOC : Cine nu-i respectă pe călugări nu are credinţă.
PADOVANUL : Să trecem la băieţandri. 
CĂRŢILE DE JOC : Ei, care joacă banii daţi de mama, ca să devină şi mai ticăloşi decît sînt, ne culeg de pe unde ne-aruncă cei care, după ce au pierdut ne sfîşie ; tot băieţandrii însă, îndată ce ne lipesc la loc, ne fac din nou ferfeniţă. 
PADOVANUL : E tot una cu a omorî un mort încă o dată. 
CÂRTI LE DE JOC : Ia-n te uită.
PADOVANUL : Nu vă întreb despre călugăriţe, fiindcă nu se cade.
CĂRŢILE DE JOC : Ne convine să le treci sub tăcere. 
PADOVANUL : Se mai întîmplă.
CĂRŢILE DE JOC : Nu putem să nu-ţi povestim una bună. Brandana a fost şi jucător, dar, în egală măsură, şi un nemernic ; şi, fiindcă nu cunoştea altă meserie, se îndeletnicea cu aceea a viciilor ; ca atare, aflîndu-se într-o noapte la joc, curentul făcut de cartea trîntită jos cu furie i-a stins luminarea, iar după ce aceasta s-a, Stins, Brandana s-a repezit la focul acoperit de cenuşă, căci găsise un beţişor pe care voia să-1 aprindă,dar pe care 1-a înfipt în ochii pisicii aflate pe vatră, părîndu-i-se c-ar fi cărbuni scînteietori : pisica s-a năpustit cu ghearele in gîtul lui şi a început să-1 muşte de faţă.
PADOVANUL : Sigur că era în călduri.
CĂRŢILE DE JOC : Începînd să strige : „Sînt un om mort !" — din pricina durerii pe care o simţea — Brandana izbuti să atragă atenţia celui care stătea lîngă el, cu cărţile în mînă, în aşteptare : între timp. auzind răcnetele lui animalice, cîţiva inşi ce vegheau într-o cameră lăturalnică veniră degrabă acolo, cu un muc de luminare aprinsă, dar văzînd pisica bătrînă şi neagră ca tăciunele care-1 chinuia pe Brandano, crezură a fi însuşi diavolul şi, lăsînd să le cadă din mînă făclia, fără ca ea să se stingă, o rupseră la fugă.
PADOVANUL : Cine n-ar fi fugit !
CĂRŢILE DE JOC : Părîndu-i-se celui zgîriat şi muşcat că va ajunge de-a dreptul în iad, ii făgădui lui Dumnezeu ca, dacă-1 va scăpa, să se facă pustnic în propria lui casă.
PADOVANUL : Adică dintr-ăia care nu părăsesc oraşul.
CĂRŢILE DE JOC : Ştiţi oare ce-a devenit ăsta ?
PADOVANUL : Parcă da, şi parcă nu.
CĂRŢILE DE JOC : Unul dintr-ăia care, intrînd în prăvăliile unde sîntem puse în vînzare, ne zvîrle pe toate pe jos cu băţul în care se sprijină ; ca urmare, derbedeii pe care-i tîrăşte după el ne ridică, jucîndu-şi apoi şi cămaşa de pe ei.
PADOVANUL : Dacă mi-ar pica în mînă înainte de a muri, ştiu că m-aş răzbuna pe el să mă ţină minte.
CĂRŢILE DE JOC : Cu trei seri înainte de întîmplarea de mai sus, trebuind să povestească una din şotiile sale într-un anume loc al cărui nume îl trecem sub tăcere, după cum se şi cuvine, acest tîlhar nemaipomenit, ţinînd mina prietenei în mîna lui, spunea că Scaraoţchi ajunsese o dată la deznădejde din pricina unui călugăr sihastru; căruia nu-i păsa de ispitele necuratului. 
PADOVANUL : Un al doilea Rodomonte. 
CĂRŢILE DE JOC : întregul iad se luase deci la întrecere pentru a-1 face să-şi încalce îndatoririle : numai că pfeasfintul nu se clintea nici la vederea comorilor, nici cînd i se ofereau ranguri şi nici din cine ştie ce poftă desfrînată.
PADOVANUL : Cei răciţi nu simt mirosurile. 
CĂRŢILE DE JOC : In cele din urmă, un ticălos de drăcuşor, cel mai viclean dintre toţi diavolii înşelători, spuse: „Bucură-te, Pluto, căci n-o să se ivească zorile şi omul o să fie al nostru !"
PADOVANUL : Ştie el diavolul cum să-şi facă meseria. 
CĂRŢILE DE JOC : Acestea spuse, iată-l preschimbîndu-se într-un ciobănaş, mai mult copil decît flăcău : şi nici n-apucă bine să ia acest chip, că şi ajunge la chilia celui pe jumătate sfînt, cu un tărăboi nemaipomenit, stîrnit de vîntul, de ploaia şi de grindina care băteau ca niciodată. Intre timp, apropiindu-se de uşiţa chiliei, începu să bată în ea, clănţănind din dinţi, tremurînd din tot trupul şi vorbind cu un glas atît de sleit încît şi-ar fi putut înduioşa pînă şi propria sa neomenie.
PADOVANUL : Ferească-ne Domnul!	
CĂRŢILE DE JOC : Sfinţia-sa auzea tot plînsul şi i se rupea inima de milă : se temea însă atît de mult de cursele diavoleşti, încît nu izbutea să se hotărască dacă să se ducă să deschidă ori să intre din nou în rugăciune.
PADOVANUL : Prostănacul.
CĂRŢILE DE JOC : In cele din urmă, scoţîndu-1 din nehotărîre, dragostea faţă de aproapele îl împinse către uşiţă ; cum însă luminarea pe care o ţinea in mînă se stinse înainte de a deschide, se înapoie după un tăciune aprins care, simţind bătaia tăioasă a vîntului, slujea drept făclie.
PADOVANUL : O să vină vremea cînd toată truda învăţaţilor va fi de-a se sili să vorbească la fel cu voi, dacă se va întîmpla ca şi alţii să afle de această discuţie.
CĂRŢILE DE JOC : Era un lucru vrednic de însemnat şi de rîs în acelaşi timp să vezi cum îl pîndea vrăjmaşul pe pustnic, iar cînd acesta ridica braţul, jupînul diavol închidea ochii, ca să nu fie silit să fugă de semnul crucii.
PADOVANUL : Ce tîlhar !
CĂRŢILE DE JOC : Cînd deschidea ochii, omul lui Dumnezeu nu observa că ticălosul îşi astupa urechile cu degetele, temîndu-se ca nu cumva să fie amintit numele Domnului.
PADOVANUL : Treceţi peste asia.
CĂRŢILE DE JOC : O mînă de grăunţe uscate ca piatra potoliră foamea ciobănaşului înfiorat, care, făcîndu-se că i-ar fi revenit graiul, vorbi despre chipul în car. se rătăcise, despre oile risipite şi despre durerea pe care aveau s-o simtă şi maică-sa, şi toţi ceilalţi, din pricina lipsei lui de acasă.
PADOVANUL : Oricare altul ar fi căzut în capcană.
CĂRŢILE DE JOC : împărţind cu el pîinea cu care-şi îndulcea postul şi punîndu-1 pe picioare cu o ulcică de vin destul de bun, pustnicul nu-i dădea nici o atenţie băiatului care, scufundat în gînduri, părea însăşi neprihănirea, după atitudinea modestă pe care o avea.
PADOVANUL : Nemernicul.
CĂRŢILE DE JOC : Printr-o căciulită ruptă în fund, se: iveau cîteva şuviţe de păr, strălucitor ca aurul tras în fire ; iar tufele sihăstriei în care se aflau nu au dat niciodată naştere unor trandafiri roşii sau albi vrednici să stea alături de albul şi de roşul obrajilor lui fragezi şi acoperiţi cu puf.
PADOVANUL : îmi amintiţi de coloritul lui messer Tiziano.
JCĂRŢILE DE JOC : Zdrenţele care-i acopereau picioarele,  neputînd face altfel, lăsau  pulpele  descoperite,  de parc-aşa ar fi trebuit ; iar haina, încinsă cu o nuia, cădea atît de frumos pe trupşorul lui zvelt. Încît, Cupidon însuşi, dacă s-ar fi îmbrăcat într-un asemenea veşmînt, n-ar fi arătat altfel. 
PADOVANUL : întocmai aşa l-au şi pictat Perin del Vago .
şi Francesco Salviati. 
CĂRŢILE DE JOC : Ispititorul, care avea dinţii şi buzele aidoma sîmburilor de rodie tare şi bine coaptă, îşi descheiase vestmîntul în faţă, arătînd pe pieptul alb doi sini ca două mere, a căror vedere era de-a dreptul primejdioasă.
PADOVANUL : Se preschimbase deci în femeie ? 
CĂRŢILE DE JOC : Se îmbrăcase ca un bărbat, dar sub veşminte era femeie şi găsise de cuviinţă să facă lucrul acesta fiindcă pustnicul nu i-ar fi deschis dacă ar fi arătat că e femeie. 
PADOVANUL : Nu trebuie să-1 înveţi pe Ucigă-1 toaca. 
CĂRŢILE DE JOC : Fără să-şi îndrepte cîtuşi de puţin curatele priviri ale ochilor săi asupra farmecelor vrăjmaşului, sihastrul, fiindcă era mai mult decît tîrziu, se întinse pe un pătuţ de frunze şi, pentru ca ciobănaşul să se odihnească şi)el, îl puse să se culce la picioarele lui, atît de firesc, de parc-ar fi fost un copil.
PADOVANUL : Ce-o să se întîmple 
CĂRŢILE DE JOC : Afurisitul, nici n-apucă să se aşeze bine pe pat, că şi începu să i se încurce printre degete, în aşa fel incit sihastrul, cu lumina stinsă şi cu focul acoperii, vedea şi simţea lucrul acela deosebit de care bărbatul, deşi îl înţelege foarte bine, nu se poate totuşi feri.
PADOVANUL : Prinde momeala.
CĂRŢILE DE JOC : Nu mai avem să-ţi spunem decît atît  pocăitul, împărţit între îndemnul cugetării şi amăgirile necugetării, căzu în ispită.
PADOVANUL : Pînă la urmă, fiecare scapă caii.
CĂRŢILE DE JOC : îndată ce-şi atinse scopul. Aghiuţă, sărind de-o dată în sus, spuse, rîzind în hohote i „Află, părinte, că eu sînt diavolul şi te am la mînă".
PADOVANUL : Se cam întrecea cu gluma.
CĂRŢILE DE JOC : „Aşadar, tu, care mă faci să păcătuiesc eşti chiar Ducă-se-pe-pustii strigă pustnicul. „Da, răspunse celălalt. ,.Dacă-i aşa, adăugă omul lui Dumnezeu, te am eu la mînă, căci ţi-am descoperit momelile tale".
PADOVANUL : Ha, ha; ha.
CĂRŢILE DE JOC : Iar acum, după ce ne-am destins puţin cu povestea pe care am spus-o, e bine să ne întoarcem la faptul că fiecare e dator să ierte jignirile ce ni se aduc, fără ca nimeni să ne laude cituşi de puţin pentru marea omenie pe care-o arătăm faţă de ţoală lumea.
PADOVANUL : Singură patria nerecunoscătoare e vinovată.
CĂRŢILE DE JOC : Gentilomii aceia, care — in ciuda sărăciei ce îi striveşte — trăiesc datorită faptului că ţin casa deschisă pentru joc, fiecare după rangul său, îmbrăcîndu-se şi încălţindu-se cu întreaga familie prin mijlocirea cîştigurilor ce le îngăduim să le aibă, ar trebui să ne ridice tot timpul în slăvi. 
PADOVANUL : Chiar aşa şi fac.
CĂRŢILE DE JOC : Patru sfeşnice de alamă, cu cîte două ditamai luminările de seu, aduc anual mai mult de o mie la sută, fără nici o osîndă pentru suflet, (bine ştiindu-se că lucrul de dar nu aduce nici o stricăciune.
PADOVANUL :  Sigur  că  neavînd  nici  meserie,  nici avere, numeroşi nobili, în fiecare ţară, ar înnebuni din pricina sărăciei dacă n-aţi exista voi care, pe lîngă  atîtea alte profituri, le daţi putinţa de-a fi băgaţi în seamă de către cei mari. 
CĂRŢILE DE JOC : Ca să ne piară din gură tot ce am vrut să spunem în legătură cu gloatele, vrem să-i redăm limbii noastre obişnuita ei demnitate, punînd-o să vorbească despre strălucitul senior de Lorena, care-ar fi în stare să dăruiască întreaga lume. 
PADOVANUL : Şi totuşi se tulbură cînd pierde o sumă de nimic.
CĂRŢILE DE JOC : E-adevărat că-l apucă furiile, iar asta vine din zgîrcenia care, arătîndu-se pizmaşă faţă de dărnicia lui risipitoare şi negăsind altă cale, îi pătrunde prin unghii, In timpul jocului, ca să se poată lăuda că a cunoscut-o şi că nu pune stăpînire pe el decît atunci cînd se înfurie din pricina pierderilor.
PADOVANUL : Nobilul messer Nicolo Martelli îl laudă grozav într-una din frumoasele sale compoziţii poetice.	
CĂRŢILE DE JOC : El singur merită cinstea pe care lumea o atribuie altora.
PADOVANUL : Cîtă blîndeţe şi cîtă bunătate sălăşluiesc în inima lui de nobil mărinimos.
CĂRŢILE DE JOC : Dacă vrei să auzi o şotie grozavă, ce-şi arc obîrşia în firea lui regească, ascultă-ne. 
PADOVANUL : Asta şi fac.
CĂRŢILE DE JOC : Pierzînd o miză de o sută de scuzi, senioria-sa preastrălucită i-a poruncit unuia, care stătea alături, să-L numere câştigătorului sus-zisa sumă, dar văzînd că acesta, dus pe gînduri, întîrzia cu număratul, strigă : „Ce te uiţi atîta ?" „Fiindcă mi se păruse c-ar fi cîştigat mai mulţi", răspunse celălalt. Auzind aceasta, generosul principe luă o mînă plină cu scuzi şi, întinzînd-o către cel care trebuia să primească banii, spuse: „Luaţi-i,' căci nu vreau ca mina unui slujitor al meu să fie mai darnică decît a mea".    
PADOVANUL : O să gravez vorbele astea în aur şi-o să le port drept deviză.
CĂRŢILE DE JOC : E nevoie să ne întoarcem la cîţiva mari maeştri pe care i-am uitat şi de care ne-am amintit mai apoi, cum se întîmpla şi cu visele.
PADOVANUL : Fiecare dintre ei trebuie lăudat după cuviinţă.
CĂRŢILE DE JOC : Doisprezece ani în şir a jucat contele Pier Măria Sansecondo, urmărit tot timpul ele un ghinion nemaipomenit.
PADOVANUL : înţeleg că e vorba de nepotul celui ale cărui sfinte şi vrednice oseminte se află în Mantova.
CĂRŢILE DE JOC : E chiar el.
PADOVANUL, : Văr al ducelui nostru, te salut !
CĂRŢILE DE JOC : De două ori cîte cinci ani şi încă douăzeci şi patru de luni a tot pierdut nenorocosul şi credinciosul comandant, cu toate că nici o carte nu poale să se laude că l-ar li auzit rostind vreo vorbă urîtă ;şi fiindcă sufletul i-a rămas tot timpul curat, iată-1 ajuns comandant al preacreştinelor trupe pedestre, cavaler al ordinului San Mierlele şi nădejde a gloriei italiene.
PADOVANUL : Am auzit că se confirmă în el vitejia unchiului.
CĂRŢILE DE JOC :  Nu ne pasă cîtuşi de puţin dacă unul,e copil legitim sau bastard, lucrul acesta nefiind adevăratul semn al meritelor cuiva.
PADOVANUL: Sînt forme de vanitos vanitatum . 
CĂRŢILE DE JOC : Privindu-i cu chipul vesel şi cu suflatul hotărît pe nenumăraţii războinici care mănîncă în jurul lui, preabunul Lodovico Rangone îngăduie întotdeauna să fie învins de ei la joc şi. fiindcă nici o bătălie nenorocoasă nu e în stare să-1 tulbure, vrea ca lucrul acesta să nu stea mici în puterea cărţilor. 
PADOVANUL : Toată lumea spune că dacă bunătatea şi dărnicia n-ar fi existat niciodată, sus-zisul senior ar fi în stare să le aducă pe lume, iar dacă ele s-ar pierde, tot el ar fi cel care ar face ca lumea să le capete înapoi.
CĂRŢILE DE JOC : Ca să termine cu toate împotrivirile,el rîde cînd se plătesc treizeci de scuzi pe lună, din averea sa, pentru ca iepele lui să se împerecheze cu un anume armăsar.
PADOVANUL : Mi-a spus-o Malatesta, finul Muzelor. 
CĂRŢILE DE JOC : Acest şef al grajdurilor lui Febus în Parnas, după ce şi-a jucat puţina avuţie pe care-o agonisise ca econom al războiului din Perugia, povestea că o vlăjgană, poreclită căpităneasa, închipuindu-şi că nişte  sonete  defăimătoare pentru ea fuseseră lipite pe toate zidurile din Veneţia, a trimis oameni plătiţi să dezlipească tot ce se afla scris pe pereţi, iar scrierile acestea, luate de la cei care i le aduceau, au fost puse pe masa seniorului, stăpînul ei, să le citească.
PADOVANUL :  Rîd, fiindcă ştiu despre ce este vorba.
CĂRŢILE DE JOC : Numai că-n timp ce se citeau aceste anunţuri, se auzea  „casă de închiriat  iertare deplină ; jubileul osîndei şi al păcatului ; iertarea păcatelor prin pomeni ; în nu ştiu ce zi din luna asta, cutărică slujeşte prima lui liturghie în biserica nu ştiu care ; duminecă se creştinează evreul Isaac ; cine-a rătăcii o copilă înaltă atît şi-atît şi îmbrăcată aşa şi-aşa: în cutare loc se angajează servitoare ; să se ştie limpede şi lămurit că oricine vrea să vadă scamatorii să meargă în cutare cartier", anunţuri publice, afişe şi alte asemenea fleacuri.
PADOVANUL : Dacă cucoana, la a cărei cerere fuseseră desprinse de pe ziduri, ar fi fost de faţă la citirea lor, seniorul ar fi băgat-o în răcori la fiecare hîrtie ce se desfăcea.
CĂRŢILE DE JOC : Poetul Malatesta mai povesteşte încă una de-acelaşi fel : spune că, în timp ce jucau cărţi intre ole, mai multe doamne, făcîndu-li-se foame, vîrîseră nişte castane în focul în jurul căruia dormea un căţel şi stătea trează o maimuţică. Dormind, căţelul ţinea piciorul drept întins şi pe cel stîng strîns sub el, Iar maimuţa, care era trează, adulmecînd castanele după miros şi neputînd să le scoată de sub cenuşă din pricina jarului acoperitor, înhaţă cu amîndouă mîinile laba căţeluşului şi scoase cu ea, de unde se coceau, toate castanele, pînă la ultima.
PADOVANUL : Nu mai pot. Ha, ha, ha !
JCĂRŢILE DE JOC : Chelălăielile bietului căţel, pricinuite de arderea piciorului, îi făcură să se uite într-acolo po toţi cei de faţă, care, văzînd cît de iute scotea maimuţa castanele din foc, izbucniră în hohote de rîs. 
PADOVANUL : Lăbuţa căţeluşului i-a slujit ticăloasei drept vătrai.
CĂRŢILE DE JOC : Vorbind despre un asemenea dobitoc, ne vine chef să spunem că, faţă de patima care-1 face pe jucător să nu se dezlipească de cărţi, lăcomia maimuţei este totuşi firească. 
PADOVANUL : E întotdeauna trează, cum e. în timpul jocului, şi patima celui care joacă. 
CĂRŢILE DE JOC : Faptul că nu ne îndepărtăm şi revenim tot timpul la poveştile noastre dovedeşte şi ras-dovedeşte că sîntem şi bune, şi foarte bune, pentru cei care ne folosesc şi umblă cu noi cum trebui1 şi frumos, respectînd cele opt legi lămurite mai sus ; iar dacă totuşi se spetesc, jucînd după pofta inimii şi nu după cerinţele raţiunii, să arate — şi cînd pierd, şi cînd cîştigă — siguranţa adevăratei statornicii, imitînd înalta şi strălucita înţelepciune care alcătuieşte măreţia sufletească a preailustrului signor Girolamo Martinengo.
PADOVANUL : Acesta e o adevărată podoabă a strălucirii senioriale.
CĂRŢILE DE JOC : Tocmai de-aceea se şi pare că mizele pe care le pierde le dă cu împrumut în schimbul celor pe care le cîştigă.
PADOVANUL : Mare nedreptate i s-a Iacul nefiind pomenit încă de la bun început.
CĂRŢILE DE JOC : Am văzut uneori ostaşi iscusiţi Care, pornind la atac şi grăbindu-se să ajungă acolo, îşi uitau spada : dar. ce să mai vorbim ? pînă şi ipocriţii îşi uită cîteodată cartea de rugăciuni, iar jucătorii, cărţile de joc.
PADOVANUL : Să vă iertăm, prin urmare.
CĂRŢILE DU JOC : Amintindu-ne de veselia chipului nobil şi senin cu care joacă seriosul şi înţeleptul signor Girolamo Pallavicino, ne simţim îndemnate să îl lăsăm să-i biruie pe toţi cei ce joacă împreună cu el.
PADOVANUL : V-aţi face numai datoria, de vreme ce ştie să cheltuiască şi să dăruiască banii pe care-i cîştigă.
CĂRŢILE DE JOC : Nu se lasă biruit de el nici virtuosul şi viteazul signor Alessandro, căpitan regesc şi prea-generos frate al său. 
PADOVANUL : Virtuţile sînt magnetul inimii sale şi al celei a preacinstitului Giambattista Sormanno,  din Milano.
CĂRŢILE DE JOC : Spun cei care îl văd jucînd pe Gian Bandini, bărbat strălucit, că parcă l-ar vedea şi luptînd ; cînd joacă, el se arată înveşmântat întocmai cum se arată şi pe cîmpul de luptă.
PADOVANUL : Sînt multe de spus despre el.
CĂRŢILE DU JOC : În faţa vrăjmaşului s-a dovedit prevăzător, inteligent, viteaz, cuminte şi răbdător ; primele trei graţii s-au asigurat biruinţa, iar celelalte două virtuţi au împăcat totul eu voia lui Dumnezeu;
PADOVANUL : M-aţi   mişcat pînă-n adîncul sufletului.
CĂRŢILE DE JOC: Un jucător nu cade pradă furiei celor dintîi ghinioane, nici nu blestemă, nici nu-1 înfruntă pe Dumnezeu, în oameni ; cu carnea de pe braţe sfîrtecată de loviturile săbiilor vrăjmaşe şi ajutat de cutezanţa lui liniştită, a smuls Dante Castiglione victoria din mîna duşmanului.
PADOVANUL : Mai trebuie lăudat şi fratele acelui Antonio, care-a fost iubit de toată lumea cît a trăit şi a cărui moarte a îndurerai pe oriei ne, căci era mîndria tineretului florentin
CĂRŢILE DE JOC : Şi cu toate că jucătorii s-au stricat şi ei. întocmai ca şi ostaşii, căci nici cei dinţii nu mai joacă pentru distracţie, nici ceilalţi nu mai Luptă pentru faimă — unii luînd cărţile in mină din lăcomie, iar ceilalţi, armele, pentru jaf — nu înseamnă că, dacă vrei, nu poţi săvîrşi binele atît la joc, cît şi pe cîmpul de luptă.
PADOVANUL: Predicatorul spune că dacă totul s-ar face după un tipic, lumea ar fi aproape un rai.
CĂRŢILE DE JOC : Un jucător care nu înşeală la joc este, în sinea lui, la fel de bun ca şi omul care trăieşte cinstit, iar acea voinţă a sa de-a nu cădea în mrejele înşelătoriilor cu ajutorul cărora ar putea să învingă seamănă cu gloria strălucitoare a unui căpitan ce se înalţă la cer datorită virtuţilor străine de înşelăciune.
PADOVANUL: Chiar dacă mi se pare că aţi mai folosit comparaţia dintre jucătorul drept şi omul cinstit, n-o să fac caz de asta.
CĂRŢILE DE JOC : Aş vrea ca aceia care, înşelînd pe cineva, îşi însuşesc o parte din cîştigul altuia, precum şi cei cărora li se oferă o marc răsplată pentru a-i conduce pe alţii cu bîta. să audă ce a făcut signor Giovanni de Medici cînd i s-au oferit bani pe seama a ceea ce-o să afli.
PADOVANUL : Sînt dispus să-i fac să audă, chiar dac-ar trebui să mă transform în tiparniţă şi nicidecum in tipăritor, pentru a tipări ceea ce vreţi să-mi spuneţi.
CĂRŢILE DE JOC : Iar tiparniţele şi tipăritorii au şi aşa prea mult de făcut, ca să nu li se mai împovăreze teascurile şi cu alte griji : sigur că ne sînt neamuri în ce priveşte blestemele. –
PADOVANUL : Sînt un necioplit.
CĂRŢILE DE JOC : Stai şi-ascultă ce se spune despre operele neizbutite, care apar zi de zi, şi-o să înţelegi cum stau lucrurile.
PADOVANUL : De ce nu sînt alungaţi ticăloşii lor autori ?
CĂRŢILE DE JOC : întocmai cum noi nu ne putem feri de cei care joacă prost, tot astfel teascurile nu se pot apăra de cei care compun jalnic : din pricina asta, de altfel, oricine mîzgăleşte hîrtia se cheamă poet, după cum oricine pune mina pe cărţi se cheamă jucător.
PADOVANUL : Nu şi cînd e vorba de un om vrednic.
CĂRŢILE DE JOC : În războiul Amiralului, pe lîngă celelalte isprăvi pe care le-a săvîrşit, signor Giovanni, căruia se poate spune că încă nu-i răsărise barba, 1-a bătut, aproape de Pizzichetlone, pe Bernabo Visconte, căpitan al regelui Francisc : numai că printre cei şaizeci de oşteni pe care i-a dus cu el la Milano, ca prizonieri, se afla şi un vrăjmaş de moarte al unui canonic, iar acesta — orbit de fumul urii şi aţîţat de .focul răzbunării — trimise pe careva să-i ofere lui signor Giovanni două mii de scuzi, dacă primea să i-l dea în mînă pe acel careva, pe care-1 voia.
PADOVANUL : Dumnezeu să-1 ajute.
CĂRŢILE DE JOC : Incoruptibilul tînăr se afla tocmai în pat cînd unul. venit la vreme nepotrivită, îi aduse la cunoştinţă, din partea stăpînului său, mesajul atît de nerod : nici n-apucă însă să termine ce-avea de spus căci celălalt, sărind în picioare, îl făcu să simtă cruzimea mâinilor sale în nenorocita lui barbă  şi fără a se mulţumi s-o smulgă aproape toată, l-ar fi aruncat cu orice preț pe fereastra, dacă  cel care-l adusese nu i l-ar fi luat din faţă. 
PADOVANUL : E greu de crezut că cineva ar fi putut face una ca asta. 
CĂRŢILE DE JOC : I l-a smuls din ocini, luîndu-i el locul.	
PADOVANUL : Ani tăcut !
CĂRŢILE DE JOC : Numai în cămaşă şi desculţ, deşi ningea, excelenţa-sa alergă pînă în curtea mînăstirii San Pietro in Gessa, dincolo de poarta Tosa unde, îndată ce dădu cu ochii de canonic, îl legă de un stîlp. împreună cu rîndaşii şi cu catîrca, şi dacă nu era marchizul de Pesoara, care să.i-l cedară, în semn de dragoste, s-ar mai afla şi astăzi acolo.
PADOVANUL : Ah. ce vrednic era bărbatul acesta să trăiască, puţind pe cap coroana Toscanei.
CĂRŢILE DE JOC : Nu a voit să schimbe gloria armelor mînuite cinstit şi vitejeşte cu dobîndirea josnică a aurului : s-a bucurat să-i fie de folos celui care, deşi căzut prizonier, nu înceta să se împotrivească prin luptă.
PADOVANUL : Se poate spune că ostaşul fusese ocrotit în două rin duri de primejdia morţii : o dată. scăpînd teafăr din atac. iar altă dată. datorită cinstei celui care nu voise să-1 vîndă.
CĂRŢILE DE JOC : Nu numai jocul şi armata, clar sănătatea, bogăţia, forţa şi frumuseţea, dacă nu sînt folosite cum se cuvine, pot deveni adevărate nenorociri.	
PADOVANUL : Ca s-o spun pe-a dreaptă, v-aţi golit astăzi sacul atît de mult încît n-aţi putea merge mai departe.
CĂRŢILE, DE JOC : Necazurile vieţii şi lacrimile morţii sînt mai puţine la număr decît lucrurile pe care am fi întotdeauna în stare să ţi le spunem.
PADOVANUL : Trecerea lor sub tăcere înseamnă o trădare a cărţilor faţă de alte cărţi.
CĂRŢILE DE JOC : Îţi putem spune fleacuri de felul acestuia.
PADOVANUL : Spuneţi-1.
.CĂRŢILE DE JOC : Erau o dată cîţiva curteni care nu-şi întîlneau servitorii decît numai cînd se punea masa, iar pricina acestei stări de lucruri se găsise a fi un afurisit de cuptor în oare. fiind vreme de iarnă, cei din urmă jucaseră timp de o lună.
PADOVANUL : Duceau lipsă de locuri.
CĂRŢILE DE JOC : După veselia rîsetelor în care izbucniră cînd îşi dădură seama cum stăteau lucrurile, curtenii hotărîră să-şi rupă fălcile de rîs printr-o şotie încă şi mai grozavă : şi pîndind ora de joc a trîntorilor, porunciră un foc de paie, slab de tot mai întii, dar pe care, usturindu-i încetul cu încetul ochii, jucătorii începură să-1 simtă în asemenea chip încît înjurăturile şi drăcuielile prinseră să zboare prin întreg cuptorul.
PADOVANUL : Îi frigea dracul înlăuntru !
CĂRŢILE DE JOC : In cele din urmă, stăpânii trîntorilor. înteţind norii de fum cu vreascuri, îi alungară de-a binelea de-acolo, întocmai cum sînt alungate vulpile din vizuini.
PADOVANUL : Afară, ticăloşi.lor !
CĂRŢILE DE JOC : Şi .întocmai cum vulpilor, cînd fug de prin cotloane, le dărăcesc dulăii blănile cu colţii, la fel şi ei, ieşind de acolo, fură scărpinaţi cu bastoanele de către cei care le dădeau pîinea pe degeaba.
PADOVANUL : Bine le-au făcut.
CĂRŢILE DE JOC : Vrem ca într-o zi să ne întindem mai mult asupra celor care strîng totul în inimă, punîndu-şi limba la post, iar între timp, cînd rasuflă, suspina de-abia auzit semănînd cu nişte lemne verzi, cînd simt focul. 
PADOVANUL : Pierderea ar face să şuiere şi şerpii care-1 chinuie pe lacom. 
CĂRŢILE DE JOC : Furia care-i cuprinde, deşi nu scot o vorbă, le e de-ajuns şi pentru înjuraturi şi pentru crime
PADOVANUL : E limpede că întocmai cum un risipitor nu se pricepe să facă avere, tot astfel cel care pierde nu poate să stea liniştit.
CĂRŢILE DE JOC : Vorbe de circiumă.
PADOVANUL : Butoiul dă vinul pe care-1 are.
CĂRŢILE DE JOC : Ni se pare că a venit vremea ca discuţia noastră să se încheie acolo unde a început, sfîrșind prin a te face să mărturiseşti că noi, cărţile de joc. nu ne tragem obîrşia clin norodul de rînd, cum credeai tu, ci dintr-un erou strălucit, precum ai auzit.
PADOVANUL : Nu numai că o mărturisesc, dar vă cer şi iertare, jurîndu-mă pe faima voastră că preţuiesc numele de făcător de cărţi mai mult decît îl preţuia Verino pe acela de filozof.
CĂRŢILE DE JOC : O faci întru cinstea ta.
PADOVANUL : Şi mă bucur cînd îmi semnez cărţile, mai mult decît Buonarroti. cînd îşi semna statuile.
CĂRŢILE DE JOC : Aşa şi trebuie.
PADOVANUL : Cu toată siguranţa pe care-o am că la ivirea unui pachet cu cărţi de joc frumoase, oricine ştie că nu le-a putut face decît Padovanul. întocmai cum şi despre capelă, fără nici o iscălitură, se ştie că e opera lui Michelaguolo.
CĂRŢILE DE JOC : Dac-ai fi văzut un pachet făcut de virtuosul lacopo del Giallo, adormit întru Domnul, mirarea cu care-i faci să se minuneze pe alţii s-ar fi minunat ea însăşi ; iar dacă Antonio Beonieri de Correggio, ucenicul său, nu ar fi moştenit talentul de pictor de la el, pierderea unei asemenea personalităţi ar fi însemnat totuşi o prea mare pagubă
PADOVANUL : Una face el şi alta fac eu.
CĂRŢILE DE JOC : în legătură cu pomenirea lui Buonarroti, ai putea spune că sînt mai mulţi cei care te recunosc pe tine drept unic în execuţia cărţilor de joc decît cei care-1 recunosc pe el ca neîntrecut în pictură, în sculptură si în construcţii.
PADOVANUL : Datorită vouă.
CĂRŢILE DE JOC : Ce le trebuie copiilor tot marele lui talent ? dar nobililor ? dar celor de rînd : dar femeilor ? dar clerului ?
PADOVANUL : Îl cunosc prea puţin, fără îndoială.
CĂRŢILE DE JOC : Şi pe urmă, înfăptuirile tale circulă pretutindeni, iar ale lui nu se urnesc din loc. Afară te. asta, chipurile lui se văd de două ori pe lună, iar ale tale de o sută de ori pe ceas.
PADOVANUL : Ce-ar însemna soarele, dac-ar fi văzut numai o dată pe an ?
CĂRŢILE DE JOC : în lucrările pe care le faci tu nu trebuie căutat harul celor alor lui, dar nici nu trebuie să aştepţi ziua ca să te poţi bucura de ele, nici să le, aperi de praf ori de cari.
PADOVANUL : Lăudîndu-1 pe-un ucenic al vostru, vă lăudaţi pe voi înşivă.
CĂRŢILE DE JOC : Aş vrea să ştiu (ar trebui să-i spui tu duhovnicului, cînd te mustră din pricina noastră) ce gălăgie faceţi domniile voastre împotriva celor care lucrează pumnale, săbii, spade, lăncii, halebarde, suliţe, vîrfuri de fier ascuţite, puşti, archebuze, culevrine şi tunuri de orice alt fel ?
PADOVANUL : Nu i-am spus-o nu da pricina respectului pe care i-l datorez, ci fiindcă n-am ştiut pînă azi ceea ce ştiu acum. 
CĂRŢILE DE JOC : Pe vrăjitoare, pe necromanţi, pe falsificatorii de monede, pe fabricanţii de otrăvuri şi pe toţi cei de teapa lor ar trebui să-i dojenească pentru meseriile cu care se îndeletnicesc, iar nu pe tine .
PADOVANUL : Chiar aşa şi e.
:CĂRŢILE DE JOC : Alte primejdii pîndesc sufletul necredincioşilor, altele trupul bolnavilor, şi altele avutul împricinaţilor şi de aceea mai mari merite ai tu ca meşter de cărţi de joc decît are în meseria lai oricare teolog, medic ori doctor în filozofie. 
PADOVANUL : Fiecare şi le are pe ale sale. 
CĂRŢILE DE JOC : Comentariile tale nu fac praf medicina, nu calcă în picioare legile şi nu chinuie scripturile ; un şapte e un şapte, un nouă nu-ţi creează nici o îndoială şi nu te face să-l iei drept altceva, iar asul se cunoaşte printr-un punct ; sînt simple închipuiri nenorocirile lui Dalmaos. 
PADOVANUL : E vorba tot de orbul găinilor. 
CĂRŢILE DE JOC : Nu e nevoie ca   oamenii să îndure lipsuri ca să cumpere cărţi de joc, nici ca părinţii să se teamă că fiii lor vor lipsi de la lecţiile noastre, ori că-şi vor pierde minţile şi se vor oftica, învăţînd prea mult.
PADOVANUL : Ceea ce-ar fi mult mai rău. 
CĂRŢILE DE JOC : Noi care lăudăm cunoaşterea tuturor înşelăciunilor, pentru ca omul, învăţîndu-le, să se poată feri de ele la joc, şi nu ca să le folosească, o să-ţi povestim încă o dată, foarte amănunţit, toate pungăşiile care ţin de firea noastră. 
PADOVANUL : Ar fi mai bine mîine decît altădată.
CĂRŢILE DE JOC : Alege tu timpul.
PADOVANUL : Sigur c-am s-o fac ; Şi spun asia. Fiindcă dacă fiul meu ar avea vreo înclinare spre joc, aş vrea să-1 pot învăţa şi pe el tot ce m-aţi învăţat voi pe mine.	
CĂRŢILE DE JOC : Numai că soarta, cînd e vorba de înclinări, e mai slabă decît noi, iar de asta te lămureşte faptul că ea nu poate să-i încline pe oameni aşa cum îi înclinăm noi.
PADOVANUL : Spuneţi-mi-o mai pe şleau.
CĂRŢILE DE JOC : Ea nu e în stare să aplece sufletele tuturor spre desfătările aceleiaşi îndeletniciri şi n-o să facă niciodată din toţi oamenii numai muzicieni, numai legislatori, numai arhitecţi, numai bărbieri ori numai grămătici, în vreme ce noi, fără nici o trudă facem un jucător din orice nătăfleaţă, cum spune Perogia.
PADOVANUL: Sînteţi mai cumplite decît stăpînul cînd îl apucă hachiţele.
CĂRŢILE DE JOC: Nu negăm că influenţa stelelor nu s-ar simţi uneori şi că n-ar sădi două daruri într-un singur om, cum s-a întîmplat cu amărîtul de Albicante, în care au precumpănit bucătăria şi poezia, astfel că oraşul Milano este bucătar si poet.
PADOVANUL: Foarte frumos.
CĂRŢILE DE JOC : Şi cu toate că a fost săvîrşită minunea asta, bucătăria o ia înaintea poeziei, torturile ieşind mai bine decît versurile.
PADOVANUL : Aşa să fie oare?
CĂRŢILE DE JOC: Fiindcă tot stăm de vorbă, 0 să-ţi povestim toate ticăloşiile care se fac pe cărţi, cu cărţile şi în afara cariilor.
PADOVANUL: Care sînt cele care se fac pe cărţi?
CĂRŢILE DE JOC: Fii atent la cel care le face şi care fără să mai pună miza, dezvăluie cartea potrivnicului, prefăcîndu-se că ia aminte la ce i-ar fi venit lui.
PADOVANUL : În ce chip o dezvăluit ? 
CĂRŢILE DE JOC : Spunînd, dacă sînt pici : pică pară mălai aţă, în gura lui Nătăfleaţă; dacă sint carale : carele însuşi face, face cît trei ; dacă sînt trefle : trifoi cu patru foi, iar dacă sînt cupe : cu papuci unde te duci ? dînd totul pe faţă prin asemenea scurte vorbe meşteşugite. 
PADOVANUL : Iar dacă sînt figuri ?
CĂRŢILE DE JOC : Dacă e vorba de rege : regula de trei simplă ; dacă e un as : astăzi eşti, mîine nu eşti ; iar dacă e un fante : fantezii de nebun.
PADOVANUL : Dar pentru numere ?
CĂRŢILE DE JOC : Prostia curţilor, duelistul neînfricat, întâlnirea terţelor, Lazăr după patru zile, corabia marelui Fausto şi aşa mai departe.
PADOVANUL ; Să trecem la ticăloşiile care se pot face cu cărţile.
CĂRŢILE DE JOC ; Fie-ţi de-ajuns să auzi că unul de prin părţile Spaniei purta pe braţul sting un fier lăsat liber pe care, cînd ne lua în mînă, îl lăsa să alunece în palmă şi,  în cot, apăsa pe cărţile care-i veneau la tăiat, scoţîndu-le in afară pe cele proaste, cu o dibăcie într-adevăr spaniolească. 
PADOVANUL : Vai ce vicleni mai sînt !
CĂRŢILE DE JOC : Şi printr-o asemenea înşelăciune îl curăţa de „boabe ” pe oricare venea să macine la moara lui, iar pentru ca la un joc mai lung să nu se întîlnească, vorba vine, doi şesari sau doi nouari, ne schimba des, des de tot.
PADOVANUL : Să trecem la înşelătoriile în afara cărţilor.
CĂRŢILE DE JOC : Nici nu se poate preţui faptul că ieşim din mîna unor meşteri care, pentru tot aurul din lume, nu ar face-o pe una dintre noi mai lată, mai groasă ori mai îngustă decît celelalte
PADOVANUL : Nu oricare e Padovanul.
CĂRŢILE DE JOC : De-aia şi e lăudată iscusinţa ta.
PADOVANUL : Cinstit şi pe bună dreptate.
CĂRŢILE DE JOC : Fiindcă în discuţia pe care ţi-am făgăduit-o am pus în lumină tot ceea ce lăcomia poate face cu noi, ar fi bine să pomenim pe scurt regulile pe care jucătorul e dator să le respecte.
PADOVANUL : îmi place şi asta.
CĂRŢILE DE JOC : O să-ţi vorbim despre carnetul pe care trebuie să-1 ţină oricine joacă, însemnînd în el pierderile şi cîştigurile. partidă după partidă, şi revăzînd într-una socoteala banilor, atît a celor pierduţi cît şi a celor câştigaţi.
PADOVANUL : Cu ce scop ?
CĂRŢILE DE JOC : Cunoaşterea acestor lucruri iţi îngăduie să joci cu mai multă siguranţă şi cu mai multă rezervă şi de aceea este foarte avantajoasă, căci mergi agale cînd ştii suma pe care ai pierdut-o şi goneşti cu putere cînd te gîndeşti la cît ai cîştigat.
PADOVANUL : Straşnică socoteală.
CĂRŢILE DE JOC : Iar de seamă în această aducere aminte este faptul că omul se păzeşte să nu piardă din capital.
PADOVANUL : Mai departe.
CĂRŢILE DE JOC : O să-ţi spunem şi că unii trebuie să joace în fiecare zi : pentru ei, banul care se cheltuieşte e sterp, iar cel care se joacă e rodnic.
PADOVANUL: Un fragment de ştiinţă platonică.
CĂRŢILE DE JOC : O să-ţi povestim cit e de bine să-l stîrneşti pe cel care ţine grămada de scuzi alături şi să ştii să te ridici de la joc fără nici o pierdere. Şi mai ales, să ştii ce-nseamnă norocul — căci uneori se cîştigă la începutul jocului, alteori la mijlocul lui, iar cîteodată la sfîrşit — şi faptul că jocul alla marzocca este avantajos doar pentru cel care taie cărţile şi pentru cel care le dă.
PADOVANUL : Unde-i avantajul celui dintîi ?
TTILE DE JOC : în prima carte, care nu are nici o valoare.	
PADOVANUL : Iar folosul celui de-al doilea ?
CĂRŢILE DE JOC : Faptul că poate fixa mizele după cum îi place.
PADOVANUL : Nu oricine e-n stare s-o înţeleagă. 
CĂRŢILE DE JOC : Pentru cel care ne dă, e bine să aibă bani puţini dinainte, iar cel care ne cere, să aibă mulţi ; şi sigur că cine-i vîră la ciorap, tulbură în asemenea chip jocul celorlalţi, încît pînă la urmă îl paşte ghinionul. 
PADOVANUL : Dacă cei care vor să pară firoscoşi în orice lucru n-ar trece drept loviţi cu leuca, aş asculta orbeşte de sfaturile voastre. 
CĂRŢILE DE JOC : Cel care vrea să joace ca să petreacă, să nu uite ce-ţi spuneam despre folosirea apei şi a focului pentru spălarea picioarelor şi încălzirea mădularelor :  căci cine  umblă prea mult cu ele, se îneacă într-una şi arde în celălalt. Cei care vor să-şi facă din joc o adevărată meserie, să nu uite însă niciodată ceea ce ţi-am spus în legătură cu el, pentru a-ţi îngădui să cunoşti totul, cu de-amănuntul. 
PADOVANUL : Dac-ar trebui să fac un inventar, mi-ar fi cu neputinţă s-o uit. 
CĂRŢILE DE JOC : Afară de asemenea păreri, am vrea să-ţi arătăm cum trebuie să fie un jucător ca să se bucure de o faimă frumoasă: căci doi bani nu se dau pe el dacă nu. are o educaţie îngrijită, ferindu-se să dea celorlalţi vreo pricină de a-1 mustra, completînd ceea ce i-ar lipsi la înfăţişare prin podoaba îmbrăcăminţii şi rămînînd tot timpul plăcut şi politicos în deprinderi şi in purtări.
PADOVANUL : Gata pentru acum.
CĂRŢILE DE JOC : Silindu-se totdeauna să joace numai cu oameni care să fie mai sus decît el ca avere şi ca rang, pentru ca, dacă se întîmplă să aibă unele greutăţi la joc, faptul că este mai neputincios decît cel care i le face să-i slujească drept scuză.
PADOVANUL : înţelepţească învăţătură.
CĂRŢILE DE JOC : Păstrînd tot timpul modestia aceea ce care c nevoie pentru a fi atent la ce trebuie să faci în orice împrejurare a jocului, căci a fugi tocmai cînd nu mai e nimic de făcut ar fi, pentru cel care ar face-o, un lucru şi mai ruşinos decît paguba pentru cel care joacă pe o singură carte tot ce-a agonisit din câştigul a o sută de seri, făcîndu-ne apoi să avem soarta luminărilor care ard şi a lemnelor cu care se încălzesc.	
PADOVANUL : Iar acum am plecat, ţinînd minte tot ce mi-aţi spus.
CĂRŢILE DE JOC : Du-te, dar dacă îl întâlneşti pe Gaddi, care l-a întrebat pe rege cîţi pantaloni şi cîte haine are, spune-i să nu ne tute.
PADOVANUL : Am s-o fac. 